
TO_JE_ POVIJEST 


RIJEČ UNAPRIJED 


Ponosan na svoju moć što je pomoću tehnike gotovo nadmud- 
rio prirodu i obuzdao je svojim napravama, znatiželjan hoće li 
kozmonauti osvojiti nove planete i otkriti kakav novi svijet u sve- 
miru, današnji je čovjek spreman da svakom pa i najmanjem. us- 
pjehu u životu zadivljeno i samozadovoljno bez daljnjega prida 
»povijesno značenje«, pripiše »historijsku važnost« i »epohalni 
karakter«. Brzina kojom se takve »povijesne zgode« u nedo- 
gled nižu, smjenjuju i gomilaju iz dana u dan raste, tako te nji- 
hova novina kao da u tren oka nestaje, zastaruje i odlazi u ne- 
povrat. Od nepreglednog gomilanja »značajnih događaja« što se s 
velikom bukom i pompom bez predomišljanja proglašavaju »po- 
vijesnim« kao da više nema mjesta ni za što obično, svagdašnje 
i nevažno, — kao da svakog trenutka u bilo kom zakutku i mačji 
zijev odlučuje o povijesti svijeta! Od same »povijesti« više ne 
znamo što je ona i nismo u stanju razlikovati prave povijesne 
zgode od onih koje to nisu. Jer teško je povjerovati da je nešto 
jučer bilo epohalno, a danas to više nije, ili da ono što je još da- 
nas povijesno sutra to više neće biti, nego će bespovratno pro- 
pasti u prašini zaborava. Kao da je sama povijest u pitanju: ima 
li u njoj išta trajno, ili je sve povijesno kao takvo prolazno? 
Odakle izvire povijest, kako se ona zbiva, ima li ona ikakva smi- 
sla ili neke svrhe, što je njezina istina, i može li se povijest uopće 
racionalno shvatiti? Progres?, regres?, ili vječno vraćanje jedna- 
kog? Najposlije, kako stoji s onom dubioznom izrekom da je 
»historia magistra vitae«? Je li tako da nas povijest jedino uči 
tome kako od nje nitko nikada ništa nije naučio? 


Otkako postoji u svijetu čovjek sve iznova postavlja jedno 
isto pitanje, i nema nikakve sumnje da ono pripada njegovoj biti: 
odakle dolazi?, kamo ide? i napokon — čemu? — Pa ipak, za raz- 
liku od svih ranijih epoha naše se doba odlikuje time što je samo 
pitanje: ŠTO JE POVIJEST? postalo upitno. Čovjek više nije 
siguran u to da takvo pitanje doista krije u sebi neki smisao, jer 
mu nedostaje pouzdanje u istinu svijeta, i najčešće mu se čini 
da se uopće više ništa i ne zbiva, sve stoji na mjestu — kao da 
se povijest pred njegovim očima rasplinjava u maglu i više je 
nema! 

Kad tako doživljuje svoje doba suvremenom čovjeku nije ni 
nakraj pameti da lamentira za nekim »starim dobrim vremeni- 
ma« što su »nažalost« bespovratno nestala, niti da optužuje su- 
vremenost što možda nije takva kakvom bi je netko želio. Daleko 
od toga da žali za prošlim ili zdvaja nad sadašnjim, čovjek je 
zbunjen time što još uvijek nije dovoljno spreman da potpuno 
razumije ono što mu zagonetno dolazi ususret kao iskonski bu- 
duće. U tome se možda sastoji glavna teškoća suvremenog shva- 
ćanja povijesti: prijelom koji se danas zbiva u svijetu toliko je 
temeljit da obrće sve stvari, a čovjek još nije u stanju da ga 
shvati u svoj njegovoj dubini i obuhvatnosti: mi živimo u doba 
revolucije. Pri tom nije samo riječ o društvenom prevratu što 
jednako drma kontinentima od Azije do Amerike, nego i o teh- 
ničkom obratu koji sve brže i dublje prožima sve dijelove ze- 
maljske kugle, sjedinjujući ih u jedan prijelomni svijet. Svjetska 
je povijest zapravo djelo dvadesetog stoljeća: revolucija u ljud- 
skim odnosima i u odnosu čovjeka spram prirode čini svijet do- 
vršenom cjelinom, svjetska se povijest tek sada konstituira kao 
apsolutno i totalno zbivanje. Taj se proces odvija pred našim 
očima i nitko ne raspolaže takvim kompasom koji bi s božan- 
skim pouzdanjem mogao pokazivati smjer i ishod toga kreta- 
nja. Svaka tačka na zemlji počinje utjecati na tok povijesti, a 
Evropa je prestala da bude njezino središte. Štaviše, možda su 
vanevropski kontinenti postali glavna mjesta gdje se danas ođ- 
lučuje sudbina svijeta. Da paradoks bude veći — cio se svijet u 
isti mah rapidno i radikalno evropeizira u znaku evropske zna- 
nosti i tehnike, ali pri tom nipošto ne napušta svoje izvore vla- 
stite povijesne tradicije. 


U takvo prijelomno doba sve stare sheme razumijevanja po- 
vijesti suočene su s nečim neviđeno Novim, i prirodno je što 
one moraju zatajiti. Modeli zbivanja što ih pruža tradicionalna 
metafizika i kategorijalni inventar filozofije povijesti nisu više 
dorasli da nam pruže zadovoljavajući odgovor na pitanje što se 
zapravo zbiva. Revolucija planetarnih razmjera u svojoj slože- 
nosti izmiče našem poimanju, i današnji čovjek koji je moćniji 
no ikada da raspolaže svemirom sustaje pred nečim neraspolo- 
živim: da raspolaže samim sobom i pripremi se da shvati istinu 
samoga sebe u cjelini zbivanja. 


Nalazimo se u konstelaciji dovršetka prošloga što može još 
dugo potrajati, i mukotrpnog rađanja budućeg što jedva uspije- 
va da se probije kroz sadašnjost. Filozofsko se mišljenje sukob- 
ljuje s nesavladđivim teškoćama. Susret sa završetkom cjelokup- 
ne povijesti u isti mah znači i kraj same filozofije kao vladajućeg 
dosadašnjeg oblika mišljenja svijeta. Na pragu jedne nove epohe, 
ne samo epohe, nego možda i nove povijesti, mišljenje mora da 
bude filozofsko i meta-filozojsko u isti mah, ali u tom bitnom 
rascjepu, kritičkoj okrenutosti spram svoje prošlosti i težnje 
spram nepoznatog što nadolazi krije se izvor njegove spokojne 

vedrine. Ako je u prošlosti tražilo ono postojano i neprolazno u 
mijeni vremena, suvremeno se mišljenje više ne zadovoljava 
historicističkim relativiranjem svega što jest na izraz »duha vre- 
mena« ili svođenjem bitka na prolaznost. Struktura povijesnoga 
vremena i poredak njegovih dimenzija — prošlosti, sadašnjosti i 
budućnosti — više se ne može izvesti iz nekog izvansvjetskog pra- 
temelja, a još manje fundirati u povijesti kao nekom zasebnom 
području bitka koji bi bio višega reda nego ontološka regija 
prirode. Raznovrsni modeli povijesti i prirode otkrivaju zajed- 
ničko podrijetlo u zbivanju Jednoga, onoga što ih sjedinjuje i 
u njihovoj biti omogućuje, a samo više nije isključivo priro- 
dno ni povijesno, premda se dosada javljalo samo kao svijet pri- 
rode ili svijet povijesti. Upravo u toj »spoznaji« sastoji se ose- 
bujnost suvremenog shvaćanja povijesti. Nadmašivanjem natu- 
ralizma i historizma, svake regionalne ontologije kao i ontologije 
uopće, priroda i povijest oslobađaju se u svojoj biti i otkrivaju 
obzore jednoga novog zbivanja svijeta još nepoznatog u pynoći 
svojega bogatstva. Tradicija i inovacija, kontinuitet i diskonti- 
nuitet, finalitet i kauzalitet, vrijednosno i činjenično, sloboda i 
nužnost, mogućnost i zbiljnost, vječnost i vremenost, istina i ne- 
istina, smisao i besmisao, javljaju se sada u posve novom liku 
i više ne ograničavaju povijesno mišljenje. »Vrijeme kao prostor 
za ljudski razvitak« omogućuje da se priroda i povijest uzajamno 
više ne otuđuju, nego susreću i pomiruju u istome svijetu: uko- 
liko priroda postaje povjesnija, i povijest bi morala da biva 
»prirodnija«. 


Razumljivo je da takvi, tek nabačeni elementi povijesnog mi- 
šljenja nemaju pretenzije da u potpunosti odrede sve »zadatke« 
koji danas stoje pred takvim društvenim znanostima kao što su 
sociologija, socijalna antropologija, historija, itd. Zato je i pri- 
rodno očekivati da će svaka od tih znanosti kročiti svojim 
vlastitim putom koji nitko sa strane ne može propisati ni pred- 
vidjeti. Ali je isto tako sigurno da će te znanosti samo u sura- 
dnji s drugim društvenim znanostima s jedne, i prirodnim zna- 
nostima s druge strane moći da svoje vlastite spoznaje dalje 
razviju i na taj se način približe mnogolikoj istini suvremenog 
svijeta. Egzaktnost znanosti u naše doba u prvom redu zavisi od 
njezine otvorenosti spram drugih disciplina što prelaze nepo- 
sredan predmet njezina istraživanja. Filozofsko mišljenje sa svo- 
je strane također mora tražiti dodir sa znanostima, i nema sum- 
nje da će ga misaona suradnja i dijalog, pa čak i prijepor, sa zna- 
nostima i umjetnostima, višestruko obogatiti: svugdje dolazi do 
riječi čežnja današnjeg čovjeka da ponovo bude povijestan! 
Kao što se ne može shvatiti značenje neke pojedinačne epo- 
he a da se prethodno ne razumije cijela povijest u svojoj biti, 
tako se ni povijesne pretpostavke socijalizma ne mogu odrediti 
a da se one ne sagledaju kao rezultat cjelokupne dosadašnje po- 
vijesti. Naposljetku, razumijevanje povijesti najneposrednije se 

očituje u svagdašnjem životu i u tome kako tko misaono, ljudski, 
pa i politički u svijetu djeluje. 

U takvu duhu vođeni su i ovogodišnji razgovori na Korčuli 
od 16 — 28. augusta 1965. Treći međunarodni skup Korčulanske 
ljetne škole nastojao je da pruži dovoljno širok okvir barem za 
interdisciplinarno raspravljanje između historičara, sociologa 
i filozofa. Dok će prilozi historičara s toga skupa biti publicirani 
u »Jugoslovenskom istorijskom časopisu«, časopis »Praxis« ob- 
javit će u br. 6/1965. i 1/1966. one priloge sociologa i filozofa koji 
su nastali na temelju njihovih izlaganja u Korčuli u sklopu opće 
teme »Što je povijest?« Korčulanska ljetna škola nastavlja time 
svoju zacrtanu tradiciju, a Praxis smatra svojom dužnošću da s 
tim prilozima upozna i javnost u nadi da će objavljeni tekstovi 
služiti kao poticaj za daljnju raspravu postavljenih problema. 


Budući da su naši dnevnici i tjednici u više navrata opširno izvijestili o 
korčulanskom skupu (Borba, Slobodna Dalmacija, Politika, Vjesnik, Te'e- 
gram, Polja, itd.), spomenut ćemo ovdje samo imena predavača i naslove 
njihovih predavanja. U sekciji HISTORIJA I SOCIOLOGIJA predavanja 
su održali: V. Milić (Beograd), Istorija i teorija društvenog razvoja; B. Đur- 
đev (Sarajevo)Istorizam i evolucionizam u istoriji; M. Đurić (Beograd), 
Problemi tradicije i inovacije u društvenom kretanju; R. Supek (Zagreb), 
Determinizam i indeterminizam u historiji, a u simpoziju HISTORIJA I 
SOCIOLOGIJA sudjelovali su: G. Gamulin (Zagreb), G. Goriely (Bruxelles), 
M. Grosg (Zagreb), A. Kriege! (Paris), I. Kuvačić (Zagreb) i J. Marjanović 
(Beograd). — U sekciji FILOZOFIJA I SOCIOLOGIJA predavači su bili: 
M. Kangrga (Zagreb), Povijesnost i mogućnost; L. Kolakowski (Varšava), 
Povijesno shvaćanje i razumljivost povijesti; N. Birnbaum (Oxford), Povi- 
jesna svijest u »buržoaskoj« sociologiji; E. Fink (Freiburg i. Br.), Modeli 
povijesnog zbivanja — likvidacija produkata; U. Cerroni (Rim), Pravo i po- 
vijest; M. Marković (Beograd), Uzrok i cilj u istoriji; E. Heintel (Beč), Predmet 
historije; K. Axelos (Paris), Pitanje o shemi i putu svjetske povijesti; Z. 
Tordai (Budimpešta), Određenost i otvorenost budućnosti. Pored predavanja, 
u toj su sekciji održana tri simpozija. U diskusiji za okruglim stolom »Kauza- 
litet i finalitet u povijesti« sudjelovali su: E. Hahn (Berlin), J. Lachs (Willi- 
amsburg, USA), B. Bošnjak (Zagreb), D. Grlić (Zagreb), Z. Pešić-Golubović 
(Beograd) i M. Životić (Beograd). U drugom simpoziju pod naslovom »Priroda 
i povijest« učestvovali su: A. Heller (Budimpešta), W. Nietmann (USA), V. 
Filipović (Zagreb), G. Petrović (Zagreb), D. Pejović (Zagreb) i A. Šarčević 
(Sarajevo). U trećem simpoziju »Povijesne pretpostavke socijalizma« uze'i su 
učešća: I. Fetscher (Frankfurt/Main), I. Varga (Budimpešta); W. Eichhorn 
(Berlin), G. Wetter (Rim), M. Čaldarović (Zagreb), V. Korać (Beograd), S. 
Stojanović (Beograd) i M. Damnjanović (Beograd). 

POVIJESNOST I MOGUCNOST 


Milan Kangrga 


I 

Opstoji jedan svijet, svijet povijesnog čovjekova opstanka. 
Čak i uz pretpostavku mnoštva drugih svjetova ili nekog van- 
povijesnog svijeta pored čovjekova, treba naglasiti da će se i ti 
svjetovi i taj pretpostavljeni, nazovimo ga tako, svijet po sebi, 
pojaviti za čovjeka samo u horizontu, aspektu ili dimenziji čov- 
jekova povijesnog svijeta, čime bi bio isto tako već povijesno 
modificiran ili historiziran, kao što je to faktički već i postao i 
uvijek iznova postaje. Tako se i zvijezde i sunce i mjesec pojav- 
ljuju za čovjeka samo kroz prizmu ljudskoga, povijesnog i sva- 
gda na drugi način u aspektu specifične ljudske potrebe, interesa, 
smisla, usmjerenja, značenja i sagledavanja. Oni upravo tako i 
jesu i mogu biti, ukoliko su istovremeno za čovjeka, za njegovo 
ljudsko, očovječeno osjetilo kao osjetilnu djelatnost koja na svoj 
način prisvaja svoj svijet za sebe samu. 

Treba vidjeti kako već i samo ovo imenovanje mnoštva dru- 
gih svjetova ili nekog vanpovijesnog svijeta nosi na sebi pečat 
čovjekova povijesnog svijeta, jer su zamišljeni i pretpostavljeni 
već sa stanovišta čovjeka i njegova svijeta. Čovjek ih i ne može 
sagledati drugačije nego što on sam jest, stoga ih nužno smje- 
štava u svoj specifični, povijesno-ljudski koordinatni sistem dje- 
latnosti, mišljenja i smislenosti, pa oni sami po sebi na taj način 
prestaju da budu za čovjeka ono što jesu, dakle vanpovijesni svi- 
jet. To međutim nipošto nije, kako bi neki htjeli (kao napr. Karl 
Lowith) nekakav metafizički historizam koji ostaje navodno unu- 
tar biblijske tradicije niti pak neka tragika zbog historijske 
uokvirenosti, zatvorenosti ili ograničenosti, jer je upravo ova po- 
vijesna granica ovostrana mjera i kriterij čovjekove moguć- 
nosti i veličine, dakle mogućnosti transcendiranja tog onostranog 
svijeta kontemplacije. 


1) Vidi Karl Lowith Gesammelte Abhandlungen — Zur Kritik der 
M nm Existenz, Kohihammer Verlag, Stuttgart 1960, str. 177-78 i 

Ako je pak zagonetna i upitna i sama tvrdnja da taj čovje- 
kov povijesni svijet jest i šta to znači, još je veća zagonetka po 
čemu on jest, jer se time postavlja primarnije pitanje njegove 
mogućnosti, što je jedno s drugim najuže povezano, budući da 
jedno proizlazi iz drugoga. No, potvrđenje bitka čovjekova svi- 
jeta proizlazi tek odatle, ako se prethodno postavi pitanje njegove 
mogućnosti, jer inače ni ova tvrdnja, ni samo ovo pitanje ne bi 
bili mogući. Ni životinja koja živi i ostaje isključivo u ovome 
»jest«, 1 baš zato, ne može da potvrdi ovo »jest«, budući da je za 
nju isključeno pitanje po čemu je ovo »jest« moguće. Utoliko je 
pitanje mogućnosti čovjekova povijesnog svijeta sadržano u nje- 
govu vlastitom temelju, koji i samo ovo pitanje omogućuje. Sto- 
ga ni ovo »jest«, već od svog iskona, ne istraje u ovom svom ap- 
straktnom obliku, dakle na pretpostavci svog vlastitog bitka, 
nego je svagda već prelomljeno kroz prizmu mogućeg, da bi uopće 
bilo. Na taj se način povijesnost povijesnog čovjekova svijeta i 
njegova mogućnost postavljaju već kao pitanje u svom nerazlu- 
čivom jedinstvu. Upravo je ova njihova upitnost u stvari ono je- 
dinstvo koje ih uvijek iznova omogućuje, otkriva i otvara kao 
nešto realno i smisleno, dakle upravo kao moguće. 


JI 


Zadržimo se stoga prije svega ukratko na pojmu predmetnosti 
kojim se upravo postavlja ovo (transcendentalno) pitanje moguć- 
nosti onoga što jest kao predmeta, čime uvijek iznova započinje 
svako eminentno filozofijsko mišljenje i kojim, moglo bi se reći, 
svagda i završava, te je time na svoj način zacrtana specifična 
granica same filozofije kao filozofije. 

Pojam predmeta (objekta) ne zahtijeva samo svoj korelat u 
pojmu subjekta, čime se otvara i zaokružuje poseban gnoseolo- 
gijski horizont postavljanja pitanja o odnosu subjekt-objekta, ne- 
go se sa stanovišta pojma predmeta nužno reflektira i pojam 
stvari (ili tvari) koji se čini da mu stoji u osnovi (na pretpostavci 
materijalističkog ontologizma), premda je upravo obrnuto. 

Ovdje treba usput napomenuti da već i sam pojam stvari (u 
našem jeziku i etimologijski) pretpostavlja stvorenost ili stvaranje 
dakle — u najširem smislu — stvorenost stvari po drugome (što 
je antropomorfna slika po uzoru na proizvedenost proizvoda po 
čovjeku). Iz toga bi proizlazilo da stvarnost stvari nije u pukoj 
danosti, nego upravo u stvorenosti. Nešto je dakle postalo što nije 
bilo ili još nije bilo, jer je stvoreno. Stvorenost i stvaranje pa 
prema tome i stvarnost pretpostavljaju stvaratelja, tvorca, onoga 
koji stvara, dakle ono drugo što nije sama stvar, niti je proces 
stvaranja. Teologijski gledano, to je bog. No, ono što nas ovdje 
primarno zanima, nije sama ova teologijska argumentacija i izvo- 
đenje, kao ni poznato dokazivanje božje egzistencije, nego to da i 
iz ove pozicije proizlazi kako ono što jest već je po nekome ili 
nečemu stvoreno ili proizvedeno. Ovo »jest« nije dakle više auto- 
htono, samoniklo, samosvojno, po sebi opstojeće, što znači da 

nije samo po sebi moguće. Ono je moguće samo po drugome, da- 
kle ne neposredno, nego kao posredovano. 


Ako sad odstranimo ovu teologijsku glazuru oko ovoga »jest«, 
oko stvari ili stvorenih bića i njezinu navedenu argumentaciju i 
misaonu konsekvenciju, te ako se podsjetimo na tezu po kojoj je 
i taj vanpovijesni pretpostavljeni svijet i realno i misaono mo- 
guć samo iz horizonta čovjekova povijesnog svijeta, što treba 
još pokazati, onda nam bar za sada dostaje prije svega uvid kako 
ovo »jest« nosi na sebi određenje u onome »da nešto jest« ili »da 
bude« po drugome to što jest, te će nam ovozemaljski još uvijek 
ostati horizont mogućnosti onoga »jest« u njegovoj bilo kakvoj 
proizvedenosti, po kojoj se ono javlja kao nešto, odnosno bilo kao 
moguće nešto, bilo kao nešto moguće. Kao moguća, stvar je dakle 
već pretvorena u nešto, i tek ovo nešto jest i može biti tada pred- 
met (objekt) za subjekt, za nekoga. To je onaj bitni moment što 
ga ispušta iz vida svaka gnoseologijska pozicija. Iz ovoga već 
proizlazi da su i objekt i subjekt nešto realno tek po proizve- 
denosti, što znači po mogućnosti da bude drugačije nego što 
naprosto jest. Oni su mogući po svom uzajamnom posredova- 
nju, što je pokazao već Hegel u svojoj Fenomenologiji. 


Kad je dakle riječ o pojmu predmeta, što implicira, kao što 
smo vidjeli, i pojam stvari, onda je riječ o pretvaranju stvari 
(onoga što jest, opstojećega, danoga, bića po sebi) u predmet 
kao povijesni čovjekov akt — sagledan primarno u otuđenom 
vidu stvaranja svijeta i čovjeka po bogu — koji se podudara s 
pretvaranjem prirode u ljudsku prirodu (očovječena priroda), 
to jest sa postajanjem čovjeka kao predmetnog bića, što znači 
jedinog bića koje se odnosi spram svijeta bića u cjelini. Jer up- 
ravo u tom, dakle predmetno-djelatnom odnosu zbiva se cno po- 
vijesno-ljudsko posredovanje u kojemu se puka stvar (čisti pri- 
rodni bitak po sebi) pretvara u predmet (čovjekov bitak) kao 
predmetni odnos. 

Samo nefilozofijska, prosječna, zdravorazumska, znanstvena, 
nekritička, gnoseologijski strukturirana, pozitivistička, dakle u 
biti otuđena ili ideologijska svijest, uzima ovu stvar, ovo biće po 
sebi, ovu danost i gotovost u njegovu neposrednom, neposre- 
dovanom prirodnom obliku kao svoj predmet, isključujući tako 
iz svog odnosa i samu sebe i potvrđujući jednom zauvijek do- 
vršen svijet kao svoju istinu. Ona time istovremeno isključuje 
i samu mogućnost toga apstraktnog svijeta, kao i svoju vlastitu 
mogućnost da bude nešto zbiljsko. Njezina je istina u spoznaj- 
nom aspektu adekvacija (adaequatio rei et intellectus), a jedina 
joj je prava realna konsekvencija životinjska adaptacija na op- 
stojeći svijet. 


II 


Međutim, kad je riječ o predmetu (Gegenstand), o opredme- 
ćivanju (Vergegenstandlichung) čovjeka i njegova svijeta, od- 

nosno o predmetnosti (Gegensta4ndlichkeit) predmeta, onda se ova 
određenja odnose na povijesno postajanje čovjeka i njegova svi- 
jeta, odnosno riječ je o mogućnosti, pa prema tome i o načinu, 
eko i smislu toga postajanja po čovjekovu bitku kao praksi 
ili slobodi. 


.Budući pak da se pojam opredmećivanja često poistovećuje s 
pojmom popredmećivanja, što zapravo ne znači ništa suvislo 
osim možda to da čovjek može postati predmetom za sebe i za 
drugoga, što je već ionako sadržano u pojmu opredmećenja, po 
kojemu je čovjek predmetno biće ili biće koje se odnosi tre 
balo bi ovaj pojam revalorizirati u izvornom Marxovu smislu. 
Pojmom popredmetiti htjelo bi se naime vjerojatno odrediti to 
da se čovjek pretvara u stvar ili objekt manipulacije (na primjer 
institucionalizirani čovjek današnjice), ali je taj pojam smisleno 
neadekvatan i ne pogađa samu stvar o kojoj je riječ. Pojam op- 
redmećenja nije naime hegelovski identičan s pojmom postvare- 
nja (Verdinglichung, Versachlichung), koji — kao što znamo iz 
Marxove kritike Hegelova odbacivanja predmetnosti odnosno 
njegova prevladavanja i spiritualiziranja — označuje upravo ono 
otuđenje u samom procesu opredmećivanja čovjeka i njegova svi- 
jeta, koje bi se htjelo imenovati pojmom popredmećenja. Ako 
pak ne respektiramo ovu bitnu distinkciju unutar jedinstvenog 
povijesnog procesa, onda nam je izlaz iz Hegelova misaonog, a 
to znači građanskog realnog horizonta zatvoren, jer bi nam time 
bila oduzeta i sama mogućnost da kritički mislimo, to jest sa 
stanovišta drugačijeg nego što već jest. 


Stanovište mogućnosti jeste stanovište budućnosti, stano- 
vište slobode. Samo ono, naime, što može da bude i drugačije 
nego što jest i što je bilo, »ima« budućnost, nalazi se u njoj i 
može da bude slobodno, a od svih bića to je jedino čovjek. Filo- 
zofijski gledano, to je ono povijesno-Imisaono, upravo bitno re- 
volucionarno stanovište, koje je omogućilo Marxu da izvrši radi- 
kalnu kritiku samih temelja građanskog svijeta u cjelini (a time 
i čitave dosadašnje historije), jer je za njega upravo budućnost 
primarna dimenzija povijesti i realnog ljudskog vremena. Upravo 
iz te temeljite kritike otvorio se onaj horizont, u kojemu je tada 
postala vidljiva bit cijele povijesti (koja se javlja u vidu otuđe- 
nja kao faktičko historijsko događanje nad povijesnim čovje- 
kom i njegovim djelom), po kojoj su i prošlost i sadašnjost i mo- 
guće i vidljive i shvatljive samo iz budućeg kao povijesnog čina 
koji omogućuje da uopće nešto jest i da je svagda nešto realno i 
smisleno (odnosno nerealno i besmisleno) bilo. To je naime ona 
temporalna struktura koja — negirajući apstraktan kronologij- 
sko-genetičko-evolutivno-fizikalni znanstveni pojam vremena kao 
vječnog trajanja u beskonačnosti — svoju istinsku i jedinu mje- 
ru ima u ljudskom djelu što uvijek iznova otvara sve mogućnosti 
i pokazuje vlastite nemogućnosti, ono vrijeme dakle koje se kao 
eminentno ljudsko zgušnjava u revolucionarnom činu kao bitnom 
povijesnom obliku čovjekova opstanka, odnosno kao bitnom 

modusu čovjekova bitka koji je praksa. Kako je pak jedino iz 
horizonta budućeg vidljivo i shvatljivo prošlo i sadašnje (kao na 
primjer kauzalitet ili onaj takozvani determinizam historijsko- 
-društvenog zbivanja kako ga shvaća svaka znanstvena pozicija), 
to se i samo otuđenje povijesno iskušava i dokučuje tek pošto je 
ovo buduće već realno, što znači i misaono na djelu njegove ne- 
gacije, ukidanja i prevladavanja. Prije toga, na svojoj vlastitoj 
pretpostavci, samo po sebi, to je otuđenje bilo puka danost i od- 
ređeni pozitivitet koji se kao takav (nuždan ili slučajan) historij- 
ski i živio i mislio, dakle upravo s onu stranu istinske ljudske 
povijesti i njene prave biti kao konkretizacije realnog ljudskog 
vremena, to jest s onu stranu mogućeg, budućeg i slobodnog, 
po čemu jesu i čovjek i njegova povijest i njegov svijet. 
Otuđenje se naime ne može ni uočiti unutar horizonta otuđe- 
nosti, nego tek onda kad se iz njega iziđe, stoga otuđenje pri- 
marno i nije empirijska činjenica ili podatak nego upravo dje- 
latno i smisleno prekoračenje empirije kao faktičke otuđene da- 
nosti ili opstojećeg pozitiviteta. Inače bismo — filozofijski gle- 
dano — kao jedino moguću morali potvrditi i prihvatiti pozitivi- 
stičku poziciju, što je već u sebi protivurješno, ukoliko je riječ 
o jedinoj mogućnosti, budući da to više ne bi bila nikakva mo- 
gućnost, pa čak ni nemogućnost. Nemogućnost naime pretpos- 
tavlja mogućnost, ona je vlastita granica ili ograničenje mogućeg. 
Na toj se pretpostavci naime zbiva upravo obrnuti proces 
pretvaranja opredmećenja u postvarenje ili otuđenje, to jest pre- 
tvaranje predmeta kao ljudskog, djelatnog, povijesnog, smisle- 
nog i svrhovitog odnosa u stvar nezavisnu od toga odnosa, dakle 
u odnos među stvarima u kojemu je i čovjek samo jedna stvar 
ili neposredno biće po sebi. To je carstvo stihijnog vladanja ap- 
straktnog objektiviteta, samosvojne i ljudski neutralne znanstve- 
ne zakonitosti, više sile, apsolutnog determinizma, fatalizma i 
nihilizma itd. izvan ili iznad čovjeka u čisto religijskom smislu 
ili u obliku jednog nadnaravnog boga koji upravlja ovim svije- 
tom i čovjekovom vlastitom povijesnom tvorevinom koja mu je 
izmakla iz ruku. Tada se mogućnost zbila samo jednom: prili- 
kom božanskog stvaranja svijeta, a čovjek kao stvor nikada i ni- 
je bio u toj mogućnosti, što opet s druge strane opovrgava sama 
njegova povijesna egzistencija kao neprekidno iskušavanje mo- 
gućnosti potvrđene i otvorene njegovim vlastitim djelom. Me- 
đutim, jednom otvoren svijet, dakle svagda realna i konkretna 
društveno-povijesna čovjekova egzistencija pretvorena u djelo, 
kao proizvod i rezultat čitavih historijskih generacija čovječan- 
stva, otuđena od čovjeka, može isto tako da se i misaono i ži- 
votno pretvori u nešto drugo, u suprotno, u apstraktni bitak, u 
onostranost, u neodređeni početak, u čisto ništa. Čovjek kao 
jedino biće u mogućnosti i mogućnost drugačijega nego što jest 
kao povijesni čin slobode i oslobađanja čovjeka neposredno se 
pretvara u nemogućnost čovjeka i njegova povijesno već iz- 
borenog svijeta. Misaono odnosno upravo teorijski (dakle na- 
knadno, pasivno, kontemplativno) to se potvrđuje i uočava na 

taj način što se mogućnost pridaje samoj stvari ili biću po sebi 
(apstraktnom još-ne-čovjekovu ili ne-više-čovjekovu bitku) iz- 
van i mimo čovjekova zbiljskog, konkretnog svijeta i njegove 
društvene djelatnosti. Ako je riječ o tragici, onda je to naj- 
veća čovjekova tragika koja upravo ovdje ima svoj najdublji ko- 
rijen. Jer tada ne samo da čovjek živi ovu svoju bitnu neistinu, 
nego je još i misaono potvrđuje i opravdava kao jedinu i jedino 
moguću. Na djelu je tada djelatno-misaono opredjeljenje za svoju 
vlastitu povijesnu nemogućnost, koja samim time prestaje da 
bude povijesna, jer je ovim činom ne samo otuđena nego smje- 
štena posve s onu stranu bilo kakve mogućnosti. 


IV 


Apstrahirajući ovdje religijsku svijest (kako prvobitnu ili ta- 
kozvanu prirodnu, tako i svaku drugu kasniju), početke ovog 
metafizičkog, u biti filozofsko-znanstvenog obrata možemo pra- 
titi već u grčkoj filozofiji, a najjasnije dolazi on do izražaja up- 
ravo u Aristotela. Kad kažemo »metafizički obrat«, onda pri 
tome mislimo na jedan njegov bitni i presudni misaoni moment 
koji je dalekosežan po svojim konsekvencijama, te ne samo da 
se kroz čitavu historiju ljudske misli sve više produbljuje po 
toj liniji, nego je u modernom vremenu, a naročito u našoj da- 
našnjici postao upravo dominantan u suvremenom znanstvenom 
obliku, dakle u scijentizmu. Riječ je naime o određenju pojma mo- 
gućnosti kao modalne kategorije. Obrat se sastoji u tome što se 
mogućnost pridaje biću kao takvome, dakle samoj tvari, amor- 
fnoj materiji, stvari ili bitku po sebi. Time Aristotel dakako želi 
izbjeći teškoće što proizlaze iz stavova njegovih prethodnika, to 
jest da se tvar ili materija odredi kao ništa ili prazan prostor, 
ali se ova njegova mogućnost (dynamis, potentia) kao bit tvari 
koja se pomoću oblika pretvara u zbilju, u nešto određeno i obli- 
kovano, po Aristotelu u opstojeće, i pored svog određenja kao 
čiste mogućnosti ili puke pretpostavke, pokazuje i u samog Ari- 
stotela kao protivurječna. Protivurječna utoliko što Aristotel 
s jedne strane određuje mogućnost kao moći biti i drugačije 
nego što se jest, pa dosljedno tome govoreći o organskom 
i sam tačno kaže: »Zbog toga, ukoliko je zbilja organska jedin- 
ka, ona ne može da pretrpi nikakvu promjenu koja dolazi od nje 
same, jer je ona jednaka samoj sebi, a ne nekom drugom«*, ali 
na drugome mjestu, dosljedan svojoj koncepciji, mogućnost sta- 
tue Hermesa vidi već u drvu, mogućnost kuće u kamenu itd. 

Ako dakle čak ni organska jedinka ne može da po sebi samoj 
pretrpi bilo kakvu promjenu, dakle da bude i drugo ili drugačije 
nego što već jest, kako će to onda biti drvo ili kamen. Odnosno 
tačnije, kakva je to mogućnost, ako se uvijek ostaje ono što 
se jest, a ipak je mogućnost jedne statue ili kuće? Ako se pak 


2) Aristotel: »Metafizika«, Kultura Bgd. 1960, str. 208. 

mogućnost statue ili kuće sadrži u obliku, u oblikovanju koje 
omogućuje da nešto bude ili ne bude, onda više nije i ne može 
da bude u samoj stvari, u drvu ili kamenu, nego upravo u nji- 
hovoj djelatnoj negaciji, koja vrši promjenu na njima, dakle 
baš u oblikovanju ili ozbiljenju. 

Ono što se ovdje bitno misaono zbiva jest slijedeće: Aristo- 
tel dolazi zapravo do pojma mogućnosti, koja je bit materije 
ili tvari, posredno, to jest određujući je pomoću oblika ili ozbilje- 
nja, a ne obratno, polazeći od mogućnosti prema obliku, što bi — 
ako je naime već riječ o mogućnosti koja nešto omogućuje — 
bilo jedino konsekventno, jer bi ta mogućnost morala sama so- 
bom omogućiti oblik sebe ili drugoga, a ne oblik mogućnost. 
Proizlazi dakle da je mogućnost tvari ili materije mogućnost dru- 
goga i po drugomu, a ne njezina vlastita, što Aristotel, kao što 
smo vidjeli, i sam zapravo kaže. Očevidno je dakle da je posri- 
jedi jedan još neprevladani dualizam tvari i oblika, materije 
i oblikovanja ili ozbiljenja, budući da oblik nadolazi materiji 
izvanjski, kao što bi se isto tako moglo iz njega izići kad bi se 
mogućnost sagledala u tom aktu pretvaranja tvari u oblik ili 
određenu zbilju, što Aristotel i čini, ali opet protivurječno i ne- 
dosljedno, jer na jednom mjestu kaže i ovo: 


»Ozbiljenje je dakle činjenica koja pokazuje opstojanje, i to 
ne na način za koji kažemo da opstoji kao mogućnost. , .« 


To je s jedne strane svakako tačno, a onda i konsekventno 
Aristotelovoj poziciji, jer ni ozbiljenje, ni zbilja nisu identični 
s mogućnošću, pa ne mogu da buđu ni istoznačno određeni. Ali 
je to, kao što smo vidjeli, konsekventno na nekonsekventan na- 
čin, jer je mogućnost pripisana samoj tvari. A o tome je upravo 
riječ. Jer_i sama zbilja, odnosno zbiljnost zbilje, ovdje je sagle- 
dana kao nešto gotovo, dovršeno, stalno, zaključeno, ona je 
zapravo u Aristotela poistovećena s opstojnošću, s opstojećim. 
Samo u tom smislu ima Aristotel pravo kada kritizira Mcgarane 
koji mogućnost identificiraju sa zbiljom. No, istovremeno proma- 
šuje u onome kada kritizira njihovo shvaćanje, po kojemu »mo- 
gućnost opstoji samo onda kada opstoji djelo«.“ Djelo je ovdje 
naime shvaćeno kao puki trenutni empirijski učinak, a ne kao 
ono po čemu nešto jest. A zbilja opstoji samo onda, ako je posri- 
jedi bilo djelo, odnosno stvaralaštvo (na primjer umjetničko), 
što tvrdi i Aristotel, a nije gotovost, danost i puko opstojeće. 
Zbilja je proces ozbiljenja i oblikovanja proizišao iz čovjeko- 
ve djelatnosti, ona nije samo nešto proizvedeno kao rezultat, ne 
go istovremeno ponovo omogućavanje novog procesa, dakle up- 
ravo proizvođenje kao neprekidno djelatno-smisleno i svrhovito 
ozbiljenje, potvrđivanje i otvaranje nove mogućnosti, koja sa- 
ma po sebi, bez i mimo čovjeka i izvan njegova svijeta, jest i 


3) Metafizika, isto, str. 215. 
4) Metafizika, isto, str. 210. 

ostaje čista pretpostavka i prazno ništa. U tom smislu Marx 
je pisao: 

»Priroda uzeta apstraktno, za sebe, fiksirana u odvojenosti 
od čovjeka, za čovjeka je ništa.«* 


I ova Aristotelova mogućnost kao bit materije ili tvari, uzeta 
za sebe, kao čista mogućnost, za čovjeka je još ništa. Ona po- 
staje nešto djelatnom negacijom, djelatnom mogućnošću ili dje- 
lom kao mogućnost, dakle upravo po praksi kao povijesnom bitku 
čovjeka i svijeta. Mogućnost kao nešto javlja se kao negacija 
negacije (Hegel), a ne kao puka danost ili apstraktno svojstvo, 
odnosno sposobnost. 


Stoga kamen i drvo nisu mogućnost kuće i statue, jer kuća 
nije po kamenu nego po građenju, a statua nije po drvu nego po 
oblikovanju, pravljenju, po umjetničkoj produkciji. Njihova je 
mogućnost po praksi, po djelu kao mogućnosti. Po praksi dakle 
proizlazi kako mogućnost, tako i povijesnost čovjekova svijeta, 
kao što obrnuto mogućnost i povijesnost omogućuju i samu 
praktičku čovjekovu djelatnost. One je omogućuju na pretpo- 
stavci proizvedenosti čovjekova povijesnog svijeta, koji tek kao 
takav otvara sve ljudske mogućnosti ili mogućnosti za ono sve. 
Stoga djelo prethodi mogućnosti, jer ju tek otvara i uvijek iznova 
potvrđuje, inače bi bilo samo kretanje apstraktnog ništa u 
vječnosti kao čistoj onostranosti. Ako se pak ta mogućnost, bez 
obzira kako je shvaćena i određena, prenese u materiju, tvar ili 
prirodu po sebi, kao što se danas u znanstveno-metafizičkoj slici 
svijeta sloboda čovjeka traži čak u odnosima među atomima, 
elektronima i protonima, onda je već unaprijed bilo to sve, pa ni 
čovjek, ni njegov svijet, ni njegova povijest ne treba tek da 
nastaju njegovim vlastitim djelom, nego će sve biti po sebi sa- 
mome, dakle po toj apriornoj mogućnosti, koja se tada nepo- 
sredno pokazuje i javlja kao čista ili apsolutna nužnost. Sup- 
rotno tome povijesna mogućnost ne samo da prethodi nužnosti 
nego je i proizvodi i omogućuje. 


Međutim, ni kamen, ni biljka, ni životinja, dakle ni priroda 
kao priroda bez čovjeka i mimo njega, ne mogu po sebi samima 
biti drugačiji nego što jesu, što znači da ne mogu da prekorače 
svoju vlastitu granicu. Njihova je granica upravo u prirodnosti, 
nijemoj neposrednosti i danosti, a ona se kao takva javlja ne 
njima samima, budući da bi je onda i prekoračili, nego čovjeku, 
njegovoj osjetilnoj i svjesnoj djelatnosti, te je i njihova moguć- 
nost u drugome i po drugome, a ne u njima i po njima. U Ari- 
stotela se pak — imajući u vidu njegove primjere — ovo »po 
čemu« faktički pretvara u ono »od čega«, čime on onda negira 
svoje vlastito pravo određenje mogućnosti sagledano i mišljeno 
po uzoru na djelatnost jednoga kipara ili graditelja. 


5) Rani radovi, Zagreb, Kultura 1963. str. 249. 

Bitak stola, kuće, statue itd. nije tvar (materija) niti stvar 
od čega su oni napravljeni nego upravo ljudska povijesna dje- 
latnost ili praksa, koja omogućuje ne samo da iz kamena po- 
stane kuća ili statua, nego i da sam kamen kao biće po sebi 
postane i bude određeno nešto, dakle baš kamen, a ne recimo 
zemlja, voda, drvo itd. Već je sam kamen kao nešto dano, pa pre- 
ma tome i njegova mogućnost kao i mogućnost ovog njegova 
određenja-imenovanja, dakle ovo njegovo diferenciranje od svih 
ostalih bića ili stvari, rezultat djelatno-smislenog i svrhovitog 
posredovanja koje ga prethodno uvlači u otvorenost i osvje- 
tljenost čovjekova povijesnog svijeta, da bi uopće bio viđen i 
moguć kao ono što on jest. On je dakle moguć ne po tome i 
samim time što naprosto već jest, po sebi, budući da je i samo 
ovo određenje »po sebi« već povijesni proizvod koji omogućuje 
da se kamen vidi i imenuje kao to što jest tek naknadno, pošto 
je već postao predmetom, to jest tek pošto je postavljen u dje- 
latni odnos čovjeka spram svijeta bića, u kojem i kamen kao 
puka danost ili apstraktno ništa postaje konkretno nešto za 
čovjeka, pa onda i za sebe sama upravo kao kamen, kao određeno 
nešto. 


To ne znači da je sve što jest uvijek i nužno posredovano, 
jer bi tada bila nemoguća na primjer spontanost ljudskog stva- 
ralaštva, ali je ljudska neposrednost kao i kontemplacija moguća 
samo na pretpostavci posredovanosti čovjekova svijeta kao na 
svojoj istinskoj povijesnoj osnovi. Ako je dakle riječ o ljudskoj, 
a ne o prirodno-životinjskoj neposrednosti što je puka siro- 
vost, onda to može da bude samo posredovana neposrednost. U 
tom smislu može se tada reći da sve posredovano može da bu- 
de i neposredno, dakle objekt kontemplacije, kao što je to napr. 
umjetnički odnos spram zbilje i prirode ili pak odnos spram 
umjetničkog djela. No, za takav je odnos potrebno s jedne stra- 
ne proizvedeno umjetničko djelo kao i sama umjetnost, a s 
druge strane oblikovano ljudsko osjetilo." Stoga samo u otvore- 
nom horizontu povijesti neposrednost Inože da prethodi posre- 
dovanju i obratno. 


V 


Kad smo govorili o dalekosežnim konsekvencijama što pro- 
izlaze iz rečenog metafizičkog obrata s obzirom na pojam mo- 
gućnosti, onda smo pored ostalog prije svega imali u vidu Hegela, 
u kojega se na drugi način u biti zbiva ista stvar. Kada Hegel 
nakon svoje Fenomenologije duha, u kojoj je pokazao djelatno- 
-radno nastajanje čovjeka i njegova povijesnog svijeta (dakako, 
samo u dimenziji prošlosti), dakle dijalektiku kao eminentno po- 


6) Vidi o tome Karl Marx: »Ekonomsko-fi'ozofski rukopisi«, Rani radovi, 
Kultura, Zagreb, 1953, str. 233, gdje je riječ o čovjekovim osjetilima kao 
povijesnom proizvodu. 

vijesno zbivanje, prebacuje u svojoj Enciklopediji sam pojam 
dijalektičnosti u prirodu, u prirodni ili apstraktni bitak, odno- 
sno u biće po sebi, što protivurječi čitavoj njegovoj filozofsko-po- 
vijesnoj poziciji, pa na primjer u biljci kao biljci vidi unutrašnji 
dijalektički razvitak iz čega proizlazi da je zrno mogućnost bilj- 
ke itd., onda on pada natrag na Aristotelovo metafizičko stano- 
vište. Jer kao što ni Aristotelu, tako ni Hegelu ovdje ne pomaže 
insistiranje na organskom nasuprot anorganskoga, na živom na- 
suprot neživoga, budući da ono kao takvo u sebi ne sadrži, niti 
pak ne dosiže ni do dijalektičnosti, ni do povijesnosti, ni do mo- 
gućnosti. Oni njegovi primjeri sa negacijom zrna po stabljici, a 
stabljike biljke po njezinu plodu itd. ostaju ovdje puke slike i 
onaj empirijsko-predodžbeni odnos i aspekt, koji u Hegela zapra- 
vo začuđuje, budući da je upravo on sam izvršio najradikalniju 
kritiku takvog stanovišta, koje on naziva apstraktno-razumskim. 
On je time platio danak logiziranju, pa čak i matematiziranju 
svojih vlastitih velikih domašaja i plodnih rezultata u Fenome- 
nologiji. 

Povijesnost i mogućnost čovjeka i njegova svijeta projicira- 
ju se ovdje neposredno u prirodu po sebi u obliku geneze kao 
prirodnog razvoja, pri čemu se posve nereflektirano ispušta iz 
vida kako organsko uvijek iznova samo reproducira sebe sama 
u onome što već jest, ali nikada ne producira ništa drugo i novo, 
što nije ono samo, što bi negacijom svoje neposrednosti kao 
negativnosti prekoračilo svoju vlastitu granicu. Jer samo čovjek 
kao jedino biće u mogućnosti ima granicu, a ima je zato što je 
može prekoračiti, transcendirati, stoga se ona i javlja svagda kao 
povijesna granica kada je već djelatno prekoračena. 

Ona se naime uvijek iznova prekoračuje kada je mogućnost 
već na djelu, kada čovjek svojim djelom potvrđuje vlastiti bi- 
tak koji je povijesna praksa, kada čovjek postaje čovjek:m, a 
svijet njegovim ljudskim svijetom. Stoga je i sem pojam .judskog 
ili čovjekova svijeta zapravo čista tautologija, jer ako svijet jest, 
on to postaje upravo kao čovjekov povijesnoljudski svijet, ina- 
če ostaje apstraktni objektivitet ili prazno ništa. Isto je tako 
promašeno govoriti o nsekci bumanističkoj ontologiji, humanistič- 
koj gnoseologiji, humani: “koj etici ili aksiologiji itd., budući 
da se time tautološki ;:civrđuje ili objašnjava da je riječ o čo- 
vjekovu svijetu, a s druge strane se time misli tvrditi razlika iz- 
među Marxove i svih drugih ontologija, gnoseologija, etika itd., 
a da se pri tom ne pita, da li su one u horizontu Marxove r9! 4; 
uopće moguće. 

Žalosno je ovdje konstatirati u vezi s rečvnin: koko je Engels 
interpretirao Hegela iz E- :iklovedije i njegov pojam dijalek- 
tičnosti po njegovim najsl.:t“ ': stranama, iz čega je onda re- 


7) O smislu i određenju pojma »granica« vidi: G. W. F. Hegel, Encyk- 
lopidie der philosophischen Wissenschaften (1830), F. Meiner, Hamburg, 
1959 & 60 Zusatz, str. 84. 

zultirala njegova »Dijalektika prirode« koja je nespojiva s pret- 
postavkama i bitnim smislom Marxova filozofiranja. To je me- 
đutim ona ista linija koja svoj korijen vuče iz stare metafizike i 
uvijek iznova u njoj završava, a rezultat je toga svega ovaj suvre- 
meni dogmatski i vulgarizirani takozvani dijalektički i historijski 
materijalizam. O tome je međutim već bilo govora na drugome 
mjestu, te ne želimo ovdje u to opširnije ulaziti. 


VI 


Kad je dakle riječ o mogućnosti, onda više nije riječ o pri- 
rodi, nego već o jednoj drugoj (mogli bismo je nazvati proiz- 
vedenoj ili umjetnoj) prirodi koja se kao »čovjekovo djelo« 
(Marx) javlja u ljudskoj povijesti, jer je ta takozvana prvo- 
bitna ili vanjska priroda, odnosno priroda po sebi, prestala.da to 
bude onim časom kad je postalo moguće da bude i drugačije 
nego što jest, u čemu je sadržan iskon povijesti, temelj čovje- 
kova svijeta; pravo podrijetlo čovjeka. Samo što je za ovu samo- 
refleksiju trebalo da prođe čitava jedna dosadašnja historija, da 
bi se ova povijesna samodjelatnost čovjekova dokraja i promislila 
kao takva, dok: se zapravo i dalje živi na pretpostavkama tako- 
zvane prirodne mogućnosti, što se historijski pokazuje kao či- 
sta nužnost. 


. Kad kažemo historijski, onda pri tom mislimo na ono dosa- 
dašnje otuđeno povijesno događanje što ga je Marx kritički 
nazvao »prethistorijom« koja se čovjeku javlja u vidu apstra- 
ktne. prirodne nužnosti i.vlada njegovim društvenim i ljudskim 
zbivanjem poput neumitne prirodne zakonitosti nad čovjekom 
i protiv njega. Stoga je upravo poučno vidjeti kako velika većina 
marksista sve do današnjeg dana interpretira Marxove bitne i 
eminentno kritičke stavove u posve pozitivno-znanstvenom srni- 
slu te se služi onom misaonom metafizičkom kategorijalno-poj- 
moynom aparaturom, koja je adekvatan izraz i odraz strukture 
jednoga gotovog i fiksnog, sekulariziranog poretka u svijetu, 
viđenom, doživljenom,, mišljenom, poznatom i življenom u ho- 
rizontu upravo ove Marxove »prethistorije«. Ako je riječ samo 
o teoriji, filozofiji ili znanosti, to je onda ona misaona struktu- 
ra, za koju i u kojoj se svijet, a to znači kao što smo rekli čovje- 
kov svijet, javlja kao apstraktni, od čovjeka i njegove povijesti 
nezavisni objektivitet što se odvija po svojim vlastitim zakoni- 
ma kojima, da bi se znanstveno uopće mogli utvrditi i čvrsto 
odrediti, u temelju neizbježno stoje pojmovi nužnosti, deter- 
minizma, kauzaliteta, slučajnosti,. vanjskih uvjeta, okolnosti i 
prilika itd. Korekcije koje se obično tome tada naknadno doda- 
ju, idu na određenje takozvanog »elastičnog« pojma uzroka, 
determinizma itd., kao da je tom predstavom po uzoru na 
»gumielastiku« ili harmoniku. nešto bitno misaono ili egzistenci- 
jalno izmijenjeno. To međutim i dalje ostaju samo puke ra- 
zumske predstave, ili još gore obične slike. 

Ako je dakle riječ o zadacima što danas stoje pred filozofi- 
ma, prvenstveno pred marksistima, onda bi to bio jedan bitni, 
ne samo filozofski nego upravo povijesni zadatak, da se temeljito 
destruira i prevlada ovaj tisućugodišnji misaoni kategorijalni 
aparat koji uvijek iznova sugerira ostajanje na pretpostavkama 
starog svijeta ili u okvirima te »prethistorije«, za koju doista 
vrijede sve one kategorije koje njega primjereno misaono pokriva- 
ju i odslikavaju u onome što je bio i što još uvijek jest, naime 
svijet čovjekova samootuđivanja u kojemu vladaju prirodno-hi- 
storijski (ekonomski) zakoni, a ne još »zakoni« čovjekove po- 
vijesne samodjelatnosti i slobode. Sloboda naime, kad već o 
tome govorimo nije ni spoznajna, ni etička kategorija, budući 
da ona nije nikakva kategorija nego upravo iskon povijesnog, 
dakle jedinog čovjekova svijeta, koji omogućuje da nešto bude 
ili ne bude, to jest da bude i drugačije nego što jest. Stoga je po 
slobodi moguća i nužnost i zbiljnost, prva kao svagda određena 
poviiesna granica mogućnosti, a druga kao realno nešto, kao 
konkretan društveno-povijesni proces mijenjania opstojeće da- 
nosti njenom vlastitom negacijom i samonegacijom. 


Bitno filozofijsko pitanje ostaje ovdje ioš posve otvoreno, 
naime: Kako s tom istom u biti metafizičkom kategorijalnom apa- 
raturom (u ovom slučaju modalne kategorije mogućnosti, nuž- 
nosti i zbiljnosti) izići iz tog istog sviieta, transcendirati ga, i 
kako moći misliti taj novi svijet, da bi ga ta misao iskonski 
anticipirala i istinski izrazila kao onaj bitni povijesni novum koji 
izrasta iz destrukcije staroga svijeta. Jer samim premještanjem 
primata poiedine kategorije unutar gotovog i prihvaćenog tra- 
dicionalnog kategorijalnog sistema ovaj povijesni posao niie i 
ne može biti do kraja izvršen, budući da u tim misaonim okvi- 
rima ovaj novum ne može biti konsekventno ni promišljen, ni 
domišlien. Pitanje je dakle šta sa sobom donosi i može da do- 
nese destrukcija i misaona revizija ove tradicionalne kategori- 
jalne strukture za jedan novi svijet koji nastaje, odnosno može 
da nastane, a za koii su još uvijek moguća samo negativna odre- 
đenja onoga što još nije, što je samo moguće, što treba da bude 
itd, dok istovremeno i ovo imenovanje ili izricanje sa tradicio- 
nalnim esencijalistički mišljenim »šta« svoj korijen vuče iz misao- 
nih pretpostavki tog istog starog svijeta koji ima da se u te- 
melju izmijeni. Tako je napr. i samo pitanje: Šta je čovjek? 
bitno promašeno, jer ga već samim sobom svodi na rang svih 
ostalih bića ili stvari, čime je metafizička pozicija neizbiežna. 
Trebalo bi stoga primarno odgovoriti na ta pitanja, i to iz pozitivno 
izborenog misaonog horizonta upravo toga novog svijeta koje- 
mu se u temelju zbiva već misaono otkrivena njegova prošla i 
sadašnia budućnost i mogućnost. Stoga napr. iz Darwinove 
genetičke evolucije vrste više nije objašnjiv onaj revolucionar- 
no-povijesni obrat, u kojemu je čovjek prestao da bude puki 
pripadnik vrste kao nijeme općosti, ali je naprotiv tek iz njega 
objašnjiva i vidljiva priroda kao historizirana priroda, dakle kao 

čovjekov povijesno-dijalektički odnos spram onoga što se u tom 
odnosu javlja kao priroda. Ili kako to kaže Werner Heisenberg: 

»Cilj istraživanja nije dakle više spoznaja atoma i njihova 
kretanja »po sebi«, tj. odvojeno od našeg eksperimentalnog ispi- 
tivanja; štaviše, nalazimo se od početka u središtu borbe između 
prirode i čovjeka, a prirodna je znanost samo jedan njezin dio, 
tako da općeusvojene podjele svijeta u subjekt i objekt, unu- 
tarnji i vanjski svijet, tijelo i dušu više nisu prikladne i stvaraju 
teškoće. Dakle ni u prirodnoj znanosti predmet istraživanja nije 
više priroda po sebi nego priroda podvrgnuta ljudskom ispitiva- 
nju, i utoliko susreće čovjek i tu opet samoga sebe.«?. 

Nastavljajući ovdje na Heisenbergovo znanstveno, filozofsko 
i životno iskustvo, mogli bismo dakle reći da čovjek ima pred 
sobom još samo svoju vlastitu mogućnost da bude ili da ne 
bude, pa o njemu samome ovisi njegova povijesna sudbina i nje- 
gova budućnost, danas naročito. Jer ova mogućnost i nije drugo 
do prezentnost njegove budućnosti koja proizlazi iz njegova 
djela sada i ovdje, da bi bilo i drugačije nego što jest, odnosno 
da bi se izišlo iz opstojećega pozitiviteta koji upravo kao takav, 
prihvaćen kao nužnost i prava zbilja i mišljen kao jedina istina i 
mogućnost, zatvara sve putove istinskoj povijesnoj ljudskoj 
mogućnosti i odgovornosti. 


8) Werner Heisenberg: »Slika svijeta suvremene fizike«, Epoha, Zagreb, 
1961, str. 17. 

POVIJESNO SHVACANJE I RAZUMLJIVOST POVIJESTI 


Leszek Kolakowski 


1. 


U općoj hermeneutici obično se razlikuje više situacija u ko- 
jima se upotrebljava naziv »shvaćanje«. Najprije, ovo se ime pri- 
mjenjuje za svaki postupak u kojemu, polazeći od jednog: znaka, 
prodiremo sve do. označenog objekta — pod pretpostavkom da 
znak nije naprosto simptom (kao što je tp. slučaj u uzročnim 
objašnjenjima, u naukama), nego da je bio prethodno namjer- 
no proizveden kao znak. Shvaćanje se odnosi na znak, dok se 
ono što je označeno, ne brkajući se s namjerom tvorca znaka, po- 
istovećuje sa samim objektom prema kojemu je bila upravlje- 
na označavajuća namjera. Na ovaj način shvaćamo jezik. 


Da nešto »shvaćamo«, mi također kažemo da bismo ustvrdili 
kako poznajemo funkciju jednog elementa u jednoj cjelini. To 
je, dakle, shvaćanje funkcionalne lokalizacije. Nije potrebno na- 
glašavati da se ovaj način shvaćanja ne zbiva samo u spozna- 
vanju ljudskih postupaka i njihovih proizvoda, nego se jednako 
odnosi i na prirodne fenomene. Ono što nas zanima, to je posebni 
slučaj ovog shvaćanja, dovedenog u vezu sa specifičnim funkci- 
jama koje proučavaju nauke o čovjeku: funkcija izražavanja, ko- 
ju je naročito analizirao Dilthey, i funkcija cilja i sredstava, koju 
je posebno naglasila Jaspersova hermeneutika. 


2. 


Uostalom, funkcija izražavanja može lako biti smatrana za 
posebni slučaj funkcije cilja, naročito ako se čin izražavanja po- 
kazuje kao oblik ljudskog ponašanja koje se, u cjelokupnosti, 
može interpretirati na finalistički način. Očito je, naime, da po- 
našanje upravljeno prema jednom cilju nema uvijek izražavanje 
kao svrhu, ali je izražavanje — bilo da je i spontano — uvijek 
čin koji pokazuje želju za saobraćanjem, dakle upravljeni čin. | 

Također je jasno da se shvaćanje fenomena ljudskog svije- 
ta, onaka kako ga tretiraju nauke o čovjeku, ne sastoji jedino, 
kako je čini se vjerovao Dilthey, u oponašajućoj reprodukciji 


776 


namjera objektiviranih u znakovima. Teorija oponašanja pro- 
življenog (Nacherlebnis) doživjela je, uostalom, toliko kritika 
koje su ukazivale na njen očiti psihologizam, da bi bilo uzalud- 
no ponovo pokretati ovo pitanje. Dovoljno je podsjetiti na dvije 
glavne primjedbe: čini se da bi se savršeno adekvatna reproduk- 
cija onoga što je netko drugi proživio, a to proživljeno izraženo 
je u proučavanom proizvodu, mogla izvesti samo u okolnostima, 
u kojima bi tražilac uspio da ga obuzme takvo duševno stanje 
čiji bi jedini adekvatni izraz bilo upravo proučavano djelo; druk- 
čije rečeno, da povjesničar slikarstva »shvaća« npr. El Grecov 
»Pogled na Toledo« samo u trenutku u kojem bi se duševno sta- 
nje što ga doživljava moglo izraziti jedino u stvaranju tog istog 
»Pogleda na Toledo« u istom obliku; isto tako, povjesničar filo- 
zofije »shvaća« tekst Pascalovih »Misli« tek u trenu kada dopre 
do Pascalove duhovne situacije kada je pisao »Misli«, tj., kada 
bi bio ne samo u stanju da po vlastitoj inicijativi ponovo napiše 
»Misli«, nego štaviše, strogo uzevši, da će ih zaista napisati. Ap- 
surdnost ovog zaključka pokazuje stanovitu neplodnost doslovno 
shvaćene diltheyevske tvrdnje. Drugo, tačnost oponašanja pro- 
življenog očito je neprovjerljiva, pa ono nije preporučljivo kao 
valjana metoda u naukama o čovjeku. 

Shvaćanje namjera pomoću znakova koji ga izražavaju ipak 
se nužno ne poistovećuje s Nacherlebnisom. Poznato je da je 
Max Weberova konstrukcija slobodna od ovih psiholoških po- 
teškoća; nije bitna empatija koja bi istraživača poistovetila s 
njegovim predmetom, nego prije pozivanje na vrijednosti čije je 
potvrđivanje važno u proučavanim ljudskim postupcima: na 
vrijednosti koje tražilac shvaća pošto one, premda individualno 
asimilirane i svaki put pounutrene, ipak imaju jednu vrst druš- 
tvene egzistencije neovisne o pojedincima. 


3. 


U shvaćanju jednog odlomka stvarnosti pojmljenog kao ele- 
menta teleološki sjedinjene strukture možemo razmatrati ne samo 
namjerno proizvedene znakove kao takve (strukture sačinjene od 
izražajne namjere, ponašanja i znaka koji od nje čini posebni 
slučaj); ne samo postupke upravljene prema jednom cilju (struk- 
ture koje konstruiramo prema našem znanju o vrijednostima 
koje prihvaća proučavani subjekt, o njegovoj spoznaji ili njego- 
voj slici situacije u kojoj se nalazi i o njegovim informacijama, 
konačno, prema sredstvima koja su efikasna u odnosu na ove 
vrijednosti); ne samo proizvode upravljanih postupaka — po- 
sljedice ljudske tehnološke, intelektualne, umjetničke ili religioz- 
ne djelatnosti, u kojima elementi postaju razumljivi (ili puni 
značenja) zahvaljujući totalitetu koji ih uključuje i, također, 
zahvaljujući vrijednostima koje ovaj totalitet mora ostvariti (na- 
ime, na ovaj način shvaćamo »smisao« ili »značenje« paljenja u 
automobilskoj konstrukciji; »smisao« jarca na Chagallovim 

platnima; »smisao« euharistije u cjelini kršćanskih vjerovanja). 
Pored intencionalnog finaliteta spremni smo prihvatiti ovaj 
spontani finalitet u ljudskim postupcima i u njihovim proizvo- 
dima; quasi-biološki finalitet, a ipak nesvodljiv na biološki fina- 
lizam, ako nauke o čovjeku mogu sačuvati svoje pravo postoja. 
nja. Najsavršeniji model ovog finaliteta daju strukture koje pro- 
učava psihoanaliza, npr. agresivnost pojedinaca kao nesvjesna 
samo-obrana protiv destruktivnih posljedica pretrpljene frustra- 
cije, izgleda najprije potpuno uzročno i prirodno objašnjenje: 
poziva se na jedan opći zakon da bi se objasnio fenomen kao 
slučaj koji angažira ovaj zakon. »Zakon« je ovdje stanoviti me- 
hanizam samo-obrane čije se prisustvo u ljudskoj duševnosti, na- 
izgled, tumači samo pomoću strogo fizioloških reakcija: kao jed- 
no od brojnih sredstava kojima se organizam služi da obrani 
svoj integritet. U ovom tumačenju veliki dio ljudskih postupa- 
ka (imajući u vidu golemi dio što ga u ovim postupcima imaju 
oni koje djelomično ili totalno određuju nesvjesne motivacije, 
imajući u vidu također golemi dio racionalizacija ex post u svjes- 
no upravljanim poduhvatima) bio bi nedostupan shvaćanju u 
smislu ljudskih nauka, ali bi pozivanjem na biološke mehanizme o- 
brane, ostao objašnjiv u posve prirodnom okviru. Specifičnost 
nauka o čovjeku (ne samo u Diltheyevom smislu, nego također 
i u Weberovom, Aronovom, Jaspersovom — ukratko, u smislu 
što ga je zastupala sva humanistička hermeneutika, počevši sa 
Schleiecrmacherom) svela bi se na neopravdani zahtjev, u skla- 
du s programom pozitivista koji je, uostalom pokazivao njiho- 
ve simpatije — ne bez razloga — prema psihoanalitičkoj metodi, 
i morao, prema njihovim nadama, naukama o čovjeku konačno 
priznati rang nauke. 

U stvari, jedva je moguće zamisliti nauku o čovjeku koja ne 
priznaje finalitet — svjesni i nesvjesni — prihvaćen ne samo kao 
način govora, nego kao predmet opravdane analize u svom sadr- 
žaju. Reakcije životinja mogu se, doista, objasniti na takav na- 
čin, da teleološki jezik upotrijebljen u ovim objašnjenjima ne 
pridonosi ništa našem saznanju fenomena, on jednostavno omo- 
gućava da ga se opiše u skraćenom obliku; ponašanje mačke pod- 
vrgnute uvjetnim podražajima može se dovoljno opisati strogo 
uzročnim jezikom (uvjetovana životinja izlučuje slinu na impuls 
koji najavljuje hranu, ona izlučuje adrenalin na jedan drugi 
koji najavljuje opasnost); finalističkim izrazima koji obogaćuju 
ovaj opis (životinja bježi da izbjegne opasnosti, životinja izluču- 
je slinu da se pripremi za očekivanu hranu, itd.) ne pridajemo, 
a da to ne šteti istraživanjima, nikakav stvarni sadržaj. s. 

U proučavanju ljudskih postupaka ovaj potpuno behavioris- 
tički stav izgleda kao jedan postulat koji bi ne samo trebalo da 
samovoljno otcijepi nauke o čovjeku od njihovih bitnih dijelo- 
va, nego koji je, osim toga, savršeno neizvediv. Pokušajmo opi- 
sati jednostavnu, dobro poznatu povijesnu činjenicu, na prim- 
jer, nasilno obraćenje portugalskih Židova krajem 15. stoljeća. 
Poznato je da je jedan dio Židova napustio zemlju kako se ne bi 

odrekao svoje vjere, da se drugi naizgled obratio prakticirajući 
u tajnosti stare obrede, a da su neki prihvatili novu vjeru sa svim 
simptomima iskrenosti. Sva tri stava empatijski su nam shvat- 
ljiva: kako privrženost tradiciji i svjesno neiskreno simulirano 
obraćenje, konačno, tako i iskreno obraćenje i jednako lažno 
obraćenje, kojim se obraćenik maskira pred samim sobom kao 
autentičnim obraćenjem, zbog toga da bi sebi i drugima sakrio 
svoj vlastiti kukavičluk. Sva su shvatljiva, a to znači: ne postoji 
nikakav opći zakon prema kojemu se ljudi ponašaju na isti način 
s obzirom na prisilu suprotstavljenu njihovim uvjerenjima. Opis 
povijesne situacije ne može je, naravno, predstaviti kao posebni 
slučaj jednog »zakona«, ukoliko se ne stidimo nazvati »zakonom« 
opažanje prema kojemu se ljudi, pred prisilom, ponašaju jedni 
ovako, a drugi onako. Međutim, možemo se zadovoljiti jednim 
posve behavioralnim opisom: proglašen je dekret takvog sadrža- 
ja, nakon čega je jedan dio onih na koje je dekret smjerao, na- 
pustio zemlju, drugi se podvrgao krštenju prakticirajući istovre- 
meno u podrumima židovske obrede, a treći je prihvatio krštenje 
napuštajući vjerske običaje mozaizma. Ovaj opis ne može sadr- 
žavati izraze koji bi se odnosili na motivacije, kao »neiskreno 
obraćenje«, »simuliranje«, »kukavičluk«, »privrženost tradiciji«, 
»prevrtljivost« itd. — osim ako se ovim izrazima ne prida zna- 
čenje potpuno identično opisu postupaka (emigracija, dvostruki 
obredni običaji, itd.); u ovom slučaju, upotreba ovih izraza je 
varljiva i preporučljivo ju je izbjegavati kako bi se odbile po- 
grešne primjedbe, da postupke posebnih dijelova u analiziranoj 
grupi smatramo kao »simptome« bilo kojih »psihičkih stanja« 
— dok behavioralni opis teži da rekonstituira ponašanje ne kao 
»simptom«, nego kao krajnji objekt saznanja. Takav opis očito 
je izvediv, ali sva njegova moguća vrijednost ovisi o čitaocu koji 
će slijed događaja povezati nepokazanim petljama, tj. koji će 
između dekreta i različitih reakcija populacije sam smjestiti 
latentne motivacije da bi ponovo stvorio koherentnu sliku doga- 
đaja. (Sasvim je sigurno nemoguće da u jednom behavioralnom 
opisu preostane još mjesta za hipotezu kako je dio obraćenika 
koji je napustio židovski obred to učinio »lažno«, pričinjavajući 
se da je obraćen, kako bi izbjegao samo-optuživanjima.) Povjes- 
ničar koji bi se želio držati pravila »naturalističkog« opisa zava- 
ravao bi samoga sebe, jer ne bi mogao ne znati da njegov čitalac 
shvaća njegov opis samo zahvaljujući tome što on u njega ume- 
će karike koje nedostaju iz sfere proživljenog i da je bez toga 
opis uzaludan i neplodan; on bi istovremeno maskirao ovo saz- 
nanje hineći da se bavi naučnom historiografijom, lišenom fan- 
tastičnih psihologizama. Nije, naime, čudno, što je behavioristički 
program našao samo malo sljedbenika među sociolozima koji 
su opisivali funkcionalne zavisnosti u ponašanju ljudskih gru- 
pa, ali praktički nijednoga među povjesničarima i svima onima 
koji, u istraživanju društvenog života, primjenjuju dijahroničke 
ljestvice. 

Ponavljam da se, u ovako pojmljenom shvaćanju, uopće ne 
namjeravamo empatijski staviti u duševno stanje pojedinaca 
proučavane grupe; dovoljno je da shvatimo vrijednosti prema 
kojima je težilo njihovo ponašanje: spasiti život ili imanja, 
spasiti naslijeđenu vjeru, spasiti samo-povjerenje. Sve su to za 
nas shvatljive vrijednosti — ne zbog toga što se prenosimo »u 
dušu« Židova iz 15. stoljeća, nego zbog toga što su to univerzal- 
ne vrijednosti, jednako prihvaćene u našoj kulturi kao i u onoj 
koju proučavamo. Čini se neporecivim da bi za nas ostalo nera- 
zumljivo ponašanje koje je težilo vrijednostima koje više nisu 
svodive na one, općenitije, što ih naša kultura dijeli s drugima. 
Stanovita vjerovanja, običaji i tehnike iščezlih naroda za nas su 
doista neshvatljive — u tom smislu, što nismo u stanju — poz- 
navajući samo odlomke dane civilizacije — spoznati njihovu 
funkciju u kulturnoj cjelini, ipak zaključujemo da bismo ih, 
raspolažući s više obavještenja, mogli interpretirati kao instru- 
mente koji su služili održanju vrijednosti koje su nam poznate 
i dostupne. Ako bi, naprotiv, trebalo priznati, da u jednoj kultu- 
ri ima vrijednosti koje nisu podložne ničemu što se smatra 
vrijednošću u našoj, ta bi kultura za nas zaista bila neshvatljiva 
a limine. Nije izvjesno da postoje slučajevi u kojima bismo ima- 
li pravo izložiti takav sud sa sigurnošću. 


4. 


Ako je ipak tačno da shvaćanje ljudskog ponašanja kao upra- 
vljenog prema jednom cilju predstavlja nužni uvjet za bavljenje 
povijesnom naukom, iz toga uopće ne proizlazi da je povijest 
shvatljiva, da je podesna da u ovakvom ili onakvom smislu bude 
shvaćena — među raznim značenjima. Razmotrit ćemo ova zna- 
čenja, razmišljajući šta želimo reći, strogo uzevši, izjavljujući 
da povijest jest (ili nije) shvatljiva — nasuprot ideji da ponaša- 
nje i motivacije ljudskih pojedinaca jesu (ili nisu) shvatljive. 


Nazivam povijesnim svako istraživanje u kojemu, osim razli- 
kovanja onoga što je ranije i onoga što je kasnije, posreduje 
razlikovanje onoga što je bilo i onoga što jest, tj. takvo razliko- 
vanje prošlosti i budućnosti, koje je neopisivo samo pomoću 
odnosa vremenskog slijeda. Očito je da je proučavanje ljudske 
prošlosti ko-definirano odnosom prošlost-budućnost ne samo 
u tom smislu da se povjesničar postavlja prema svom predmetu 
kao predmetu — koji — je — bio, nego isto tako i u tom, da on ne 
može shvatiti čovjeka prošlog vremena bez koeficijenta povijes- 
ne svijesti, s kojom je raspolagao taj čovjek, ili, bolje rečeno, 
bez spominjanja da je za tog čovjeka povijest također bila dana 
u njegovom proživljenom životu, da je on zauzimao stav prema 
onome što se njemu samome predstavljalo kao prošlost, da je 
on samog sebe definirao lokalizirajući se u kontinuitetu naslije- 
đene tradicije, da je bio svjestan da se svaki njegov čin i njegov. 
postupak ostvaruje u sredini koja je već tu-nađena, u zatečenun 

situacijama, unutar danih ustanova, običaja, jezika itd. Narodi 
»bez povijesti« bili bi upravo narodi bez povijesne svijesti. 

Predmet povijesti je ljudska vrsta, dakle, cjelina čiji se svi 
elementi ponašaju na način upravljen prema jednom cilju koji se 
međutim ne ponaša na takav način kao cjelina. 

Posljedice ove tvrdnje su slijedeće: 

Svaki odnos na kojega bi, eventualno, »shvaćanje« u razmot- 
renom smislu moglo smjerati, nije odnos između motiva poje- 
dinca, povijesno djelatnog, i njegovih djela, nego samo odnos 
između ljudskih postupaka i modifikacija što ih ovi postupci 
prouzrokuju u životu vrste. Drukčije: postupci, shvatljivi u svo- 
joj finalističkoj prirodi, još ne čine povijest razumljivom, čak 
i kad bi se pogrešno pretpostavilo da su svi povijesni događaji 
sastavljeni isključivo od činova upravljenih prema jednom cilju. 
I drukčije: ista činjenica, shvatljiva kao postupak jedne osobe, 
još nije, samim tim, shvatljiva kao događaj u povijesti; bilo čija 
djela, također, iako su savršeno shvatljiva u svojim subjektivnim 
motivacijama (svjesnim ili nesvjesnim), činjenice su čija razum- 
ljivost u odnosu prema povijesti uvijek ostaje pitanje na koje 
treba odgovoriti. Primjer: Cromwellova smrt, pošto nije bila 
rezultat bilo čije namjere, desivši se, dakle, zbog potpuno »pri- 
rodnih« uzroka, ne razlikuje se uopće, kao povijesni događaj 
(tj. u svojoj »događajnoj« prirodi) od odluke Henrika VIII da 
prekine s Rimom. Nacionalizacija engleske crkve kao i Cromwel- 
lova smrt povijesni su događaji koji su imali važne posljedice. 
Da je prvi bio postupak upravljen prema jednom cilju, čin čiji 
su motivi razlog velikim nesuglasicama među povjesničarima, 
stvara varljivi privid da je za povjesničara »razumljiv«, za razli- 
ku od drugoga koji je bio djelo »prirode«. 

U stvari, shvaćanje ljudske ličnosti i njenih motiva nije do- 
voljno da prevladamo razinu »sirovih činjenica«, koje, ako su 
razumljive, razumljive su bez veze sa svojim svjesno upravlje- 
nim, »prirodnim« ili slučajnim karakterom. Događaji isključivo 
prirodnog reda — kao elementarne katastrofe — ako imaju bi- 
lo kakav utjecaj na tok ljudskog života, pripadaju povijesti isto 
tako kao i najbolje promišljene ljudske djelatnosti; ako su važni 
za sudbinu ratova — kao ruska zima u napoleonovskoj kampa- 
nji, za ljudske vizije svijeta — kao potres u Lisabonu, za fizičku 
sudbinu populacija — kao pokapanje Herculanuma ili Staljinova 
apopleksija, oni su povijesne činjenice. Ako su povijesne činje- 
nice razumljive, to nije zbog toga što su one rezultati svjesnih 
namjera; erupcija Vezuva 79, potresa 1753, kuga 1530, moraju 
biti razumljivi na isti način kao odluka pape Grgura VII o re- 
formi crkve, Cortezovo putovanje u Meksiko, Lutherov prijevod 
Biblije. Samo u odnosu prema slijedu globalnih situacija jedna 
činjenica može biti razumljiva i s ovog stanovišta njena »ljud- 
ska« razumljivost je ravnodušna. Takozvane »subjektivne« okol- 
nosti za povjesničara su činjenice isto tako kao sve ono što po- 
sreduje tok ljudskih stvari i nikakva intropatija ne pridaje im 

povijesno značenje. Drukčije: ako povijest može općenito biti 
predmet istraživanja, svaki od njenih elemenata posebno se po- 
javljuje najprije kao »prirodna činjenica«; pitanje da li se, pored 
uzročnog objašnjavanja, dakle »naturalističkog« tipa, poviješću 
može baviti kao naukom shvaćanja, jest pitanje da li je moguće 
ili opravdano interpretirati povijest kao jednu značajnu struk- 
turu, u kojoj elementi postaju razumljivi relativizacijom prema 
totalitetu u kojega su upisani. 


Odgovor na pitanje postavljeno u naslovu neposredna je pos- 
ljedica ovog razlikovanja između povijesne i lične strane događa- 
ja — razlikovanje koje, sa stanovišta razumljivosti, izjednačava 
događaje usmjerene prema jednom cilju i »slučajeve« u povijesti. 
Istim potezom, vidi se, ja ljudskoj povijesti prisvajam čitavu 
prirodu koju čovjek opaža: kretanje zvijezda, sunčane eklipse, 
geološke promjene i meteorološke poremećaje, zemaljsku floru 
i faunu — sa svim tim postupam kao sa sastavnim dijelom čovje- 
kove povijesti; oni se prožimaju sa saznanjem što ga ljudi ima- 
ju o njima, s utjecajem što ga doživljavaju s njihove strane. Ovo 
geocentričko ili antropocentričko stanovište očito nema važnos- 
ti za tumačenje bilo kakvih naučnih informacija o svijetu; ono i- 
pak omogućava da povijest nauka bude posredovana ljudskom 
poviješću na takav način, da se sadržaj naučnih istraživanja mo- 
že smatrati ljudskim činjenicama, a ne samo opisima neovisnog 
svijeta. 


5. 


Sada postaje očitim da se »shvaćanje«, u prvom značenju ri- 
ječi između tri nabrojena, ne može nipošto primjenjivati na po- 
vijesne događaje. Povijesni događaji nisu znakovi pomoću ko- 
jih bi netko želio saobraćati s ljudima. Strogo uzevši, oni su to 
samo u filozofiji svetog Augustina ili u sličnim konstrukcijama, 
gdje se povijest pojavljuje kao slijed što ga je planirala Provid- 
nost koja očituje svoje prisustvo u povijesti a da mu sama ne pri- 
pada. Smatrati događaje kao jezik kojim se Bog služi da bi vodio 
dijalog s čovjekom možda je zavodljiva konstrukcija, premda 
je, čak s kršćanskog stanovišta, nemoguće pretpostavljati da je 
obrana ili primjena ove konstrukcije zadatak povjesničara. Na 
ovom su području sami katolički teolozi naučili razlikovati za- 
datak teologije povijesti ili filozofije povijesti od zadatka histo- 
riografije. Očito je, da se čak i s ovog stanovišta ljudska povijest 
ne razlikuje od prirodne povijesti. Tačno je, da nam je poznata 
ideja kako sva opipljiva stvarnost sačinjava cjelinu znakova, koji 
nam otkrivaju — onome koji shvaća njihovu razumljivu poru- 
ku — jednu drugu stvarnost, izravno nedosežnu, kako je svijet, 
dakle, razumljiv u tom smislu, da je jednostavno čitljiv kao 
ljudski tekst; to je u stvari bila temeljna misao alkemičarske 
filozofije i renesansnih teozofa. Može se uostalom vjerovati da 
u tom smislu tradicija Paracelsa i Boehmea nije potpuno uga- 

šena. Ideja da biće može imati smisla — ne pridanog nego nađe- 
nog — koji će se jednom otkriti oku filozofa, istovetna je u svo- 
joj upravljajućoj misli vjeri alkemičara, i Heideggerovi napori 
su nastavak te vjere. U svakom slučaju je jasno, da filozofska ili 
religiozna vjera mora nužno prethoditi svakom poslu povjesni- 
čara koji želi da poduzme bilo kakvo razmišljanje na ovom pod- 
ručju, i ako ipak prihvati ovu vjeru, on nije u stanju da je uklju- 
či — upravo, kao vjeru — u ozakonjenu metodu unutar historio- 
grafije. Ukratko, ako razmatramo shvaćanje pojmljeno kao pre- 
laz sa znaka na označeno, povijest je nerazumljiva i neshvat- 


ljiva. 
6. 


Što se tiče shvaćanja razmotrenog kao čin prelaza sa izraža- 
vanja na ono što je izraženo, isto je tako jasno, prema izloženim 
razlozima, da u tom smislu nijedan povijesni događaj ne može 
biti shvatljiv ni razumljiv. Naime, kao zaključak prethodnog 
razmišljanja, čak kad bi povijest sadržavala samo pojedinačne 
izražajne postupke, nijedna povijesna činjenica ne bi imala vri- 
jednost izražavanja, i to bez obzira na detaljiziranu prirodu na- 
šeg poznavanja namjera prevedenih u izražajne činove. Da bi 
nekakav događaj postao izražavanje za povjesničara nije dovolj- 
no, u stvari (nije, uostalom, ništa više ni nužno), da on bude 
izražavanje u odnosu prema svom tvorcu; on je to također trebao 
biti kao povijesni događaj, trebalo je, dakle, da on bude relativi- 
ran u svojoj izražajnoj prirodi što se tiče povijesti, tj. ljudske 
vrste. Pošto svaka činjenica ima povijesnu prirodu zahvaljujući 
svojim odnosima s drugim činjenicama; pošto se barem neki od- 
nosi zbivaju, a da nisu prisutni u bilo čijoj svijesti, izražajna fun- 
kcija jedne činjenice trebala bi se sastojati u tome, da njeni od- 
nosi oblikuju sadržaj namjere onoga koji izražava samog sebe 
tom činjenicom. Drukčije: kad bi činjenice mogle biti podložne 
shvaćanju kao činovi izražavanja, subjekt ovog izražavanja na- 
šao bi se neizbježno izvan povijesti; on bi morao biti Bog ili 
ljudska vrsta, ali tako -pojmljena vrsta da je tokom povijesti 
sačuvala neizmijenjeni svjesni identitet, da raspolaže dakle jed- 
nom samo-sviješću analognom ličnoj samosvijesti — onom sa- 
mo-sviješću za koju svatko od nas vjeruje da je modificira lična 
povijest, ali da se ove modifikacije obavljaju u trajnom supstra- 
tu i koji nije više u totalitetu proizvod povijesnih taloženja. 


7. 


Preostaje treća mogućnost: shvaćanje kao objavljivanje jed- 
nog odnosa između elemenata i teleološki sjedinjenog totaliteta u 
kojega je uključen. Ostavljam po strani teološka tumačenja i 
sve doktrine koje finalizam povijesti promatraju kao kretanje 
prema svjesno naciljanom dovršenju, za koje, dakle, »cilj« nije 
samo upravljeno kretanje, nego takvo konačno stanje, da opravda- 

va djelatni utjecaj ne-povijesne providnosti na tokove povijesti. 
Tačno je, ako povijest mora biti »razumljiva« u tom smislu 
da oblikuje jednu teleološki sjedinjenu dijahroničku strukturu, u 
kojoj se svaki odlomak razumljivo odnosi prema tom totalitetu, 
da povijest nije nužno osuđena da živi pod okriljem providnosti ili 
da izvršava odluke koje je netko unaprijed donio. Međutim 
— ito je mjesto koje treba podvući — svaka konstrukcija ovoga 
tipa mora pretpostaviti ne-empirijsku potentia koja se ostva- 
ruje pomoću povijesti, ali koja se sama smješta izvan povijesti, 
koju se, dakle, ne da izlučiti ili izvesti iz povijesne svijesti, ne- 
go se mora nametnuti saznanju kao hermeneutičko pravilo. Ova 
potentia može biti hegelovska ideja koja dosiže samo-identitet 
postavši svjesnom zahvaljujući porastu ljudske svijesti u vreme- 
nu. Ona također može biti suština čovječnosti prema Marxu, ona 
suština koja u povijesti dovršava svoje ostvarenje, tj. poistove- 
ćuje se s empirijskom egzistencijom vrste. Ona također može biti 
eidos humanitasa u Husserlovom smislu, dakle, otprilike, tra- 
nscendentalno konstituirana ljudska priroda koja se utjelovljuje 
u odabrani tok kulture — i naročito u duhovnu kulturu grčko- 
-rimske Evrope i njenih naknadnih produžetaka ili grananja; ova 
posljednja pokazuje se, dakle, ne kao jedna između više mogućih 
kultura i jedna između mnogostrukih zaista ostvarenih kultura 
— uvijek relativnih kultura, povijesno uvijek stvorenih slučajno: 
ona je kultura par excellence, ona utjelovljuje čovjekov 
eidos, ona je njegova oličena istina, njegov autentični život 
— nasuprot svim drugima, ne uz njih. Tako se kod Husserla 
ocrtava (u »Krisis« i u »Porijeklu geometrije«) perspektiva jedne 
paradoksalne transcendentalne historiografije, jedne ne-empirij- 
ske historiografije koja, ne zanimajući se za stvarni slijed doga- 
đaja, otkriva u povijesti ne ono što se jednostavno dogodilo, ne- 
go ono što se trebalo dogoditi, jer ono predstavlja etapu u ostva- 
renju suštine; empirijsko vrijeme nije važno, važan je slijed ko- 
raka koji, jedan za drugim, potiču moguće prema stvarnom. 
Želim naglasiti ovu temeljnu koincidenciju ovih triju razli- 
čitih konstrukcija: Hegelove, Marxove, Husserlove. Ovu koinci- 
denciju pronalazimo (i ja to kažem svjestan blasfemije) u bitno 
anti-povijesnom stanovištu, dakle, u uvjerenju da je čovjekova 
ne-ostvarena suština (ili čak jedna ne-ljudska suština u kojoj 
čovječanstvo predstavlja etapu ili »moment«) dana na takav način 
da ona povijesti, tako reći, nameće nužnost njenog ostvarenja. 
Ako je povijest uzastopno ostvarenje suštine čovječanstva, ako 
njen hod mora doprijeti do koincidencije suštine i postojanja, 
ova suština ne može biti proizvod povijesti, naprotiv, povijest 
u odnosu prema njoj postaje razumljivom i shvatljivom. Suština, 
dakle, predstavlja sistem za uspoređivanje, relativiranjem pre- 
ma njoj povijest dobiva značenje, ona je, od sada, ne samo niz 
uzroka i posljedica, nego naročito slijed približavanja prema os- 
tvarenoj suštini. Bez toga je jedva zamišljiva konstrukcija ideje 
napretka. U ovom smislu, sve tri perspektive izgledaju nespojive 

a, onim što se naziva historicizmom, ukoliko ovu doktrinu pois- 
tovećujemo sa stanovištem prema kojemu u ljudskom posta- 
nju nema ničega što nije proizvod povijesti, ničega što je povije- 
sti dano kao postulat, kao vrijednost, kao cilj, kao dovršenje. 
Ako postoji — bez obzira u kojoj sferi, platonovskoj ili transcen- 
dentalnoj — suština humanitasa kojoj povijest daje priliku em- 
pirijskog ispunjenja, njena spoznaja ne može biti rezultat izve- 
den iz empirijskog materijala, ona ne može biti induktivno do- 
biveni zaključak; ona je samo jedno pravilo shvaćanja povijesti, 
pravilo prihvaćeno prije (u logičkom, ne kronološkom smislu) ne- 
go što smo poznavali stvarnu povijest. Ona je razlog nametnut 
stvarima: 

Ukratko, sa stanovišta historicizma koji uzima u obzir samo 
ono što je zaista dano u povijesnoj materiji, povijest je neumit- 
no nerazumljiva, potpuno neprozirna. Svaka je vizija razumljive 
povijesti nadmašivanje historicizma, ona je anti-povijesna. 

Sažmimo ukratko zaključke: 

Povijest ne dopušta da nju samu shvatimo kao jezik, pošto po- 
vijest ne obuhvaća znakove. 


Povijest nije ništa više shvatljiva kao izražavanje, ako se iz- 
van povijesti ne pretpostavi instancija koja njene izražajne na- 
mjere prevodi u događaje. 

Povijest nije razumljiva kao značajna struktura ukoliko se, 
zbog principa, ne prihvati izvan-povijesna suština koja se utje- 
lovljuje u njen vremenski tok. 

Sa stanovišta historicizma povijest je dakle nerazumljiva i 
neshvatljiva. Činom filozofske ili religiozne vjere treba prevla- 
dati povijest ako joj se želi pridati značenje, treba postaviti svi- 
jet onoga što je pre-empirijski moguće (transcendentalan ili tran- 
scendentan) kojemu empirijska povijest daje tijelo, kojega ona 
preobražava u zbiljnost. Treba, ukratko, prihvatiti razlikovanje 
mogućeg i zbiljskog u Leibnizovu smislu. Bez toga povijest 
je lišena značenja, ona je prirodni proces sličan evoluciji zvjez- 
danih sistema, jednako nepodesan da bude shvaćen. 


8. 


Međutim, ako povijest dopušta da se izvede bilo kakva ima- 
nentna razumljivost samo na temelju prethodnog čina vjere, ko- 
ji je obdaruje značenjem, postavlja se pitanje: da li sam ovaj 
čin vjere može biti opravdan? Pitanje prevazilazi ovdje dotak- 
nutu temu i nemam namjeru da to pokušam. Treba samo nagla- 
siti da je ovaj čin vjere sigurno neophodan čovjeku, da su naj- 
snažnija ostvarenja do kojih je zaista došlo u povijesti, pret- 
postavljala ovaj čin vjere, ona su ga imala kao duhovni uvjet. 
Ova je vjera dakle stvaralačka i plodna, premda ne treba 
imati iluziju da ona može prestati biti vjerom, posebno, da će 
jednom postati zaključak izveden iz povijesnog materijala, u 
kojemu ona čeka svog otkrivača. Nakon vijeka Prosvjetiteljstva 

filozofi su podigli svoju vjeru do dostojanstva nauke; vrijeme je 
da se tobožnja nauka smjesti na razinu vjere; ne kažem: »degra- 
dira«, ne kažem: »uzdigne«; kažem: smjesti na razinu vjere. 
Ova vjera je uvijek opremljena praktičnim značenjem: ona je 
naša projekcija koja prošlosti daje značenje. U odnosu prema 
našoj namjeri organizira se naše povijesno naslijeđe — toliko 
pripremnih činova za ovu namjeru. Hegel, Marx, Husserl bili 
su savršeno svjesni da u trenutku kad su pisali o povijesti, oni 
nisu uistinu pisali o njoj; oni su pisali autobiografiju duha; pi- 
šući, oni su produžavali ono o čemu su pisali. Njihov projekt se, 
tako reći, odmah upisivao u povijest dajući joj njenu razumljivost. 
Ovaj zaključak nipošto ne izražava obeshrabrenost ili skepti- 
cizam. Naprotiv, on pokušava obuhvatiti alternativu koja se 
čini neizbježnom: ili, pak, prihvaćamo autentično historicističku 
perspektivu i kao posljedicu, osuđujemo povijest na vječnu 
neprozirnost i nerazumljivost, čuvajući za uzvrat osjećaj o svije- 
sti bez iluzija, o svijesti oslobođenoj vjere ili, pak, preuzimamo 
ideju o jednoj značajnoj povijesti zahvaljujući svjesnom pro- 
jektu koji će je, prenijet u prošlost, učiniti razumljivom. Ovaj 
projekt mora istovremeno obuhvatiti čin nade i čin vjere; nadu 
da je stvarno moguć, vjeru da se njegove mogućnosti oslanjaju 
na pred-povijesni eidos humanitasa, čiji nam mučni put utjelo- 
vljenja pruža povijest. Ali projekt je odluka o izboru vrijednosti, 
on dakle nije naučni postupak. Bez njega povijest se guši u po- 
mrčini, s njim ona postaje značajna, na temelju one nametnute 
razumljivosti čiji smo mi tvorci znajući da to jesmo i koju uprkos 

tome smatramo stvarnom. 
(prev. I. M.) 

UZROK I CILJ U ISTORIJI 


Mihailo Marković 


Istinski istoričar se od običnog sakupljača i opisivača činjeni- 
ca razlikuje, pre svega, time što ulaže napor da istorijske do- 
gađaje objasni, da odgovori na pitanje zašto su se desili. Dva ti- 
pa objašnjenja su naročito značajna u istoriji: uzročno i teleolo- 
ško. Uzročno objašnjenje se sastoji u utvrđivanju nužnih i do. 
voljnih činilaca koji su proizveli jedan istorijski događaj. Pod 
teleološkim objašnjenjem se podrazumeva formulisanje cilje- 
va koji su orijentisali delatnost učesnika jednog istorijskog zbi- 
vanja i koji su na taj način podredili njegov karakter. 

U našem veku vodile su se i još se vode ogorčene raspre me- 
đu naučnicima i filozofima oko toga da li je pojam uzročnosti 
primenljiv u društvenim naukama i u istoriji. Osporavanje uz- 
ročnosti u istoriji obično ima svoje korene u povlačenju suviše 
oštre granice između prirodnih i društvenih nauka i uopšte iz- 
među prirode i istorije. Zaboravlja se pri tom da je predmet 
prirodne nauke — priroda koja je preobražena ljudskom prak- 
som i koja je sagledana u perspektivi ljudskog iskustva, jezika 
i ljudskih potreba, dakle, priroda koja je postala deo ljudske 
istorije. Isto tako zaboravlja se da i u procesima saznanja pri- 
rodnih pojava redovno igraju ulogu i određeni vrednosni ideo- 
loški momenti i da se ne može, prema tome, tvrditi da uzajamno 
dejstvo objekta i subjekta imar:o samo u društvenim naukama. 
Uostalom, zaboravlja se da uzročnost nije prevashodno pojam 
prirodnih nauka već upravo pojam koji je nastao u vezi s ljud- 
skom praksom i koji je po analogiji prenet na prirodne pojave. 
Veliki deo objašnjenja smisla pojedinih istorijskih događaja 
sastoji se u odgovoru na pitanje o karakteru i vrsti ljudskih de- 
latnosti koje su ga proizvele. 


Ako poričemo dualizam prirodnih i društvenih nauka teorij- 
skih nauka i istorije, ako ne vidimo ni stvarno novih ni dovolj- 
nih razloga da se u istraživanjima istorije odreknemo jednog 
pojmovnog aparata, vrlo podesnog i u stvari neophodnog za 
objašnjavanje istorijskih događaja, iz toga još ne sledi da nam 
kao jedina alternativa preostaje umifikacija pojmova i metoda 

karakteristična za pozitivizam, naročito u periodu između dva 
rata. 

Samim tim što istoriju, na kraju krajeva, pravi čovek, što 
su čak i slepe, bezlične istorijske sile u krajnjoj liniji srednje 
vrednosti pojedinačnih ljudskih delovanja (koja su do izvesne 
mere slobodna i nepredvidljiva) modeli istorijskog objašnjava- 
nja moraju biti mnogo složeniji i dinamičniji. 

Konkretnija analiza ukazuje na sledeće razlike: 

(1) Pojmovi uzročnosti, zakona, nužnosti, slučajnosti i de- 
terminizma su relativni, jer imaju određeno značenje samo u 
odnosu na jedan teorijski okvif opštih pojmova s jedne strane i u 
odnosu na određen sistem uslova s druge. Proširivanjem skupa 
relevantnih uslova ono što je bilo okvalifikovano kao slučajnost 
može postati predvidljiva nužna pojava, temeljnom promenom 
uslova prestaju da se manifestuju ili čak da važe zakoni i tako 
dalje. U prirodi su ovakvi kompleksi pojava relevantni za objaš- 
njavanje nekih procesa često prosti i zatvoreni sistemi koji kat- 
kad uključuju svega nekoliko opštih svojstava. U društvu su to 
složeni i otvoreni sistemi: broj činilaca i okolnosti koje treba 
uzeti u obzir je mnogo veći i do izvesne mere ostaje neizvesno 
da li je obuhvaćeno sve od čega proučavani proces zavisi. Preciz- 
nije rečeno, mi ovde ne raspolažemo punim znanjem o granič- 
nim i početnim uslovima sistema, a to je preduslov determini- 
zma u strogom, klasičnom smislu reči. 


Postoji još jedna vrlo značajna razlika: kriterijumi relevan- 
tnosti i značajnosti jednih pojava za druge (od čega zavisi da li 
ćemo jednu pojavu uopšte smatrati uslovom druge i koliki ćemo 
joj značaj pridati) zavise od: teorijsko-saznajne i vrednosne 
(dakle i ideološke) orijentacije istraživača. Prema tome, svaki 
ovakav sistem je jedna smisaona struktura. Vrednosni momenat 
kao merilo selekcije igra daleko veću ulogu u društvenim nego 
u prirodnim naukama. Ali, iz toga sledi samo da se prema uz- 
ročnim objašnjenjima u istoriji moramo odnositi s više kritič- 
nosti — ne i da ona uopšte nisu moguća. 

(2) Istorijski zakoni nisu strogi u onom smislu u kome su 
to prirodni zakoni: oni ne mogu biti veoma precizno formuli- 
sani i kvantifikovani, apstrakcije koje se u njima nalaze nemaju 
uvek operacionalno značenje, usled toga ni stepen njihove pro- 
verenosti obično nije veoma visok. 


Već usled ovih teorijsko-saznajnih i metodoloških teškoća 
istorijske zakone treba shvatiti kao tendencije, a ne jednosmer- 
ne neminovnosti. Međutim, postoje i ontološki razlozi da ih ta- 
ko shvatimo. Istorijski zakoni ne izražavaju odnos zavisnosti me- 
đu jednostavnim opštim svojstvima već objektivne centralne 
tendencije mase pojedinačnih neu događaja. Naravno, mi 1 
u prirodnim naukama imamo posla s ovakvim tipom zakona; 
to'su takozvani statistički zakoni. Ali razlog zbog koga je jedan 
istorijski događaj izuzetan i nepredvidljiv sasvim je drukčiji. U 
prirodi .slučajnošću nazivamo ono što je nastalo nekontrolisa- 

nom interakcijom ili interferencijom faktora koji obično ne 
deluju u sistemu. U društvu karakter izuzetnosti dolazi otud 
što je pojedinačni akter svesno biće koje je u stanju da bira 
među raznim mogućnostima svog delovanja i koje je u stanju 
da svojim izborom prevaziđe granice svog karaktera, navika, 
tradicije, spoljašnje prinude, društvenog konformizma. Dodu- 
še, ljudi se često iz straha ili inercije ne koriste sposobnošću ili 
pravom izbora, ili taj izbor nije samosvestan i kritičan, pa preo- 
vladaju nesvesne psihičke sile, ili ljudi delaju suprotno onom 
što su izabrali, ili se mnogi suprotni izbori međusobno neutrali- 
šu. Ali, kad ljudi uspeju da dođu do kritične samosvesti o sebi i 
svom vremenu, kad dođu do relativno adekvatnih znanja o isto- 
rijskim mogućnostima koje su im otvorene, najzad, kad uspeju 
da se organizuju i koordiniraju svoje napore — istorijski proces 
neće dovesti do onog što je po postojećim zakonima bilo najve- 
rovatnije (to je ono što nazivamo stihijom) već do skoro neve- 
rovatnih ali s ljudskog stanovišta optimalnih ostarenja, ko- 
ja se nalaze na samim marginama realne mogućnosti. Takav je 
bio karakter svih četiriju velikih socijalističkih revolucija našeg 
vremena — u Rusiji, Kini, Jugoslaviji i Kubi. 


Bilo bi svakako paradoksalno reći da su u ovim revolucija- 
ma. ljudi ostvarili nemoguće. Kad to ne bi bio samo facon de 
parler bio bi to izraz voluntarističkog verovanja u svemoć ljud- 
ske prakse. Isto tako teško se može održati shvatanje po kome 
se tek na kraju, nakon ljudskog dela, može oceniti da li je nešto 
bilo moguće. Ovde nedostaju važne distinkcije između bića mo- 
gućnosti i saznanja mogućnosti, između prethodnog (apriornog) 
i naknadnog (aposteriornog) znanja o mogućnosti. Biće moguć- 
nosti je u sferi pre nego što smo počeli da delujemo i dok još 
delujemo, dakle, dok je ceo proces još otvoren. Kad je proces 
završen i zatvoren, kad je neka od mogućnosti realizovana i pre- 
stala da bude mogućnost, mi već sa sigurnošću znamo da je to 
bila mogućnost. Ali, prvo, zato više nije potrebna nikakva mud- 
rost, jer kad je nešto već postalo, očigledno je pre toga moralo 
biti moguće. A drugo mi već pre no što smo delovali možemo 
imati dobre razloge da smatramo da je neki naš cilj inoguće 
realizovati. Prema tome pojam mogućnosti ima puni smisao i pre 
ljudskog dela. Boljševici, kineski komunisti, jugoslovenski par- 
tizani, kastroisti imali su svoju šansu u času kad su krenuli u 
akciju i znali su da je imaju. Ali je ta šansa bila mala, mnogo 
manja nego što su oni verovali. Njeno ostvarenje je zavisilo od 
mnogih nepredviđenih i spoljašnjih faktora i okolnosti, na pri- 
mer, od opšte konstelacije snaga na međunarodnoj areni, od raz- 
voja stvari na frontovima prvog i drugog svjetskog rata, odnosno, 
u slučaju kubanske revolucije od brzine i obima intervencije 
SAD. Ta mala šansa je u svakoj od ovih revolucija realizovana 
zahvaljujući izuzetnim, natčovečanskim naporima, maksimal- 
nom masovnom angažovanju stvaralaštva. Praksa velikih dru- 
štvenih kolektiva koja se odlikuje ovako visokim intenzitetom 

i kreativnošću omogućava skretanje sa srednjih drumova istorije 
na vrlo riskantne ali i mnogo brže i radikalnije puteve, koji otva- 
raju čitave spektre novih mogućnosti, koje bi inače dugo ili traj- 
no ostale nedokučive. 

Posle ovakvih istorijskih iskustava našeg veka potrebno je 
ponovo razmotriti klasičnu marksističku tezu o potpunoj neza- 
visnosti istorijskih zakona od volje ljudi. Ljudi, razume se, ne 
mogu ukidati zakone dok ostaju u okviru jednog sistema. Ali 
ljudi mogu ukinuti ceo sistem uslova kad zato postoji makar mi- 
nimalna istorijska mogućnost i kad njihova praksa ima kvalite- 
te koji su prethodno opisani — dakle kad je to natprosečna prak- 
sa, koja daleko prevazilazi uobičajene strukture ljudskog pona- 
šanja u datim uslovima. Kad se kod nas govori kako se ekonom- 
ski zakoni ne mogu zanemarivati i kako je dokaz njihove nezavis- 
nosti od ljudske volje činjenica da kod ljudi, čak i kod mnogih 
koji su učestvovali u revoluciji, motiv zarade prevlađuje nad 
svim drugim motivima, onda se time zapravo hoće reći da se u 
našim uslovima većina ljudi faktički ponaša i čak treba da se 
ponaša onako kako se u proseku ponašaju ljudi u svakom indus- 
trijskom društvu bez obzira da li je kapitalističko ili socijalističko. 
Normalno, ljudi u civilizovanom društvu žele da dođu do što veće 
zarade i normalno teže da situaciju na tržištu iskoriste na najkoris- 
niji način za svoje preduzeće i sebe lično, bez obzira na to da li će 
to oštetiti druge. Ali isto tako normalno ljudi ne počinju bor- 
bu kad su mnogo slabiji. Normalno ne postoje vojske bez školo- 
vanih oficira, bez fabrika i ma kakvih stalnih izvora snabdeva- 
nja. Normalno ljudi ne idu u sigurnu smrt i ne žrtvuju svoje po- 
rodice radi ciljeva društvene organizacije kojoj pripadaju. Na 
svu sreću ljudi katkad čine ono što nije normalno — u revoluci- 
ji to čine masovno. Samo zahvaljujući tome dolazi do promene 
uslova u kojima su važili jedni zakoni i do transcendiranja čita- 
vog sistema. 


Nema, dakle, nikakve neminovnosti u delovanju takozvanih 
ekonomskih zakona. Doduše oni se stihijski ostvaruju čim se 
ljudska praksa nađe na nivou istorijske prosečnosti našeg vre- 
mena, pre svega, čim splasne masovni revolucionarni entuzija- 
zam. Ali u onoj meri u kojoj je taj entuzijazam još živ i u kojoj 
je socijalistička svest zamenila buržoasku i malograđansku, lju- 
di i čitavi kolektivi spontano, bez ikakvih birokratskih interven- 
cija unose korekcije u robno-novčane odnose, i postepeno stva- 
raju nove ljudske odnose u kojima deluju nove zakonitosti koje 
ostavljaju više prostora za humano delovanje. 

(3) Kad smo u stanju da integriramo proučavani istorijski 
proces u jedan sistem uslova, u konkretni istorijski totalitet, čije 
opšte zakonite tendencije su nam poznate, postaje moguće da se 
odrede uzroci tog procesa. Uzroci su onda oni aktivni antece- 
dentni uslovi koji su nužni i dovoljni za nastanak određenog tipa 
istorijskog procesa. U društvu ne samo što uzroka ima mnogo 
više nego i pojmovi nužnosti i dovoljnosti uslova dobijaju druk- 

čiji smisao. Samo kad naknadno, aposteriori ispitujemo jedan 
već obavljeni proces moći ćemo utvrditi da se u odsustvu nekih 
pojava on ne bi obavio, a da je njihovo prisustvo odredilo njegov 
određeni ishod. Tu smo već uključili ljudsku praksu kao poznatu 
veličinu. Ali dok u prirodi možemo uopštiti i reći da bi u svim 
drugim budućim slučajevima pojave koje smo okarakterisali 
kao uzroke bile nužni i dovoljni uslovi, ovde je to moguće sa- 
mo s izvesnom rezervom: u istim uslovima u nekom kasnijem 
trenutku ljudi se mogu ponašati drukčije jer mogu izvlačiti po- 
trebna iskustva iz svog ponašanja u prošlosti, jer mogu različito 
proceniti posledice svojih postupaka, jer iz različitih racionalnih 
ili iracionalnih razloga mogu izabrati da reaguju na neobičan, 
nenormalan način, najzad, jer mogu promeniti svoje ciljeve. 

Ovo poslednje je za nas trenutno najznačajnije. U prirodi 
uzroci su uglavnom materijalne pojave. U društvu, u istoriji uz- 
rok može biti svest o određenom cilju. 

Mnogi kritičari pojma istorijske uzročnosti tvrdili su da se 
o uzrocima u istorijskom kontekstu može govoriti samo u smis- 
lu motiva i ciljeva. Collingwood je, na primer, tvrdio da istori- 
čari »ukoliko ne podržavaju metode i rečnik prirodne nauke« 
upotrebljavaju reč »uzrok« u smislu motiva; »ono što je uzroko- 
vano jeste slobodni i namerni akt svesnog i odgovornog pojedin- 
ca« a »uzrokovati da on to učini znači dati mu motiv da to učini«. 
Ovakvo prilaženje istoriji nalazimo već kod Tukidida koji po pra- 
vilu ne traga ni za kakvim dubljim uzrocima nego što su lični ka- 
rakter i motivi glavnih aktera i istorijskih događaja. 


Sasvim suprotnu tendenciju nalazimo kod onih istoričara ko- 
ji smatraju da istorijom suvereno i potpuno nezavisno od 
ljudske motivacije vladaju objektivne, bezlične sile, ekonomske 
i političke, geografski uslovi, i tako dalje. Ovamo spadaju i mno- 
gi vulgarni marksisti, naročito u periodu II internacionale i kas- 
nije staljinizma. 

Ako su jedine alternative: objašnjenje istorije subjektivnom 
motivacijom pojedinaca ili potpuno objektivnim ekonomskim i 
drugim činiocima, dilemu bi trebalo odmah odbaciti kao lažnu, 
i to ne samo zato što i jedno i drugo mora biti uzeto u obzir, već 
što postoji i nešto treće što je i objektivno i subjektivno: ciljevi 
velikih društvenih grupacija, klasa i nacija u prvom redu. Svaki 
ovakav cilj je u dvostrukom smislu objektivan i subjektivan. 
Najpre, ono što se hoće da postigne praktičnom delatnošću jeste 
jedno društveno stanje koje predstavlja samo izmenjeno posto- 
jeće: cilj je dakle konstituisan elementima objektivno date druš- 
tvene realnosti, ali je transformacija datog zamišljena, subjek- 
tivna. Cilj je objektivan i u tom smislu što je izraz interesa i po- 
treba jedne društvene grupe, ali je i subjektivan u tom smislu 
što je konstituisan kao cilj tek onda kad je mišljen, formulisan 
ili bar nejasno doživljen kao nešto za šta se treba angažovati — 
dakle kad je postao motiv delatnosti svih ili mnogih pojedinaca 
koji datoj društvenoj grupi pripadaju. Kao što vidimo, filozof- 

ski status cilja je vrlo složen. On jeste ali ne kao realni već kao 
idealni objekt, što mu nimalo ne smeta da katkad postane stra- 
hovita materijalna snaga. O njemu mora biti neke svesti u okviru 
grupe koja ga je prihvatila, ali je to svest koja u glavama raz- 
nih pojedinaca varira od eventualnog znanja o realnoj moguć- 
nosti, o najadekvatnijim sredstvima, o fazama i posledicama 
njegovog ostvarenja — do manje-više nejasnog naziranja i ve- 
rovanja. U svakom slučaju, pored saznatih elemenata u svesti o 
cilju ima i jedan snažan vrednosni element: to je upravo ono bu- 
duće stanje koje u datim uslovima izgleda da najbolje odgovara 
vrednosnoj orijentaciji cele društvene grupe. 

Već na prvi pogled je jasno da mnogi ciljevi ne mogu odig- 
rati ulogu stvarnih uzroka istorijskih zbivanja, ili zato što su 
to ciljevi beznačajnih pojedinaca i društvenih grupa, ili zato 
što su nametnuti spolja i ne odgovaraju stvarnim potrebama 
date društvene grupe, ili izražavaju beznačajne, drugostepene 
i privremene potrebe i interese društvenih grupa ili zato što 
svest o cilju nije široko razvijena, pa, prema tome nije obavljen 
proces njegove interiorizacije, ili najzad što su sredstva predlo- 
žena za realizaciju tih ciljeva bila neadekvatna i neprihvatljiva. 

Prema tome, ključno pitanje je ovde: pod kojim uslovima i 
kakva vrsta ciljeva može odigrati značajnu ulogu u determinaciji 
krupnih istorijskih događaja. Već iz prethodnog izlaganja je 
jasno (1) da lični ciljevi pojedinaca dolaze u obzir samo kad 
se radi o krupnim istorijskim ličnostima. 

Dalje, (2) ono što se u istoriji stalno dešava jeste propušta- 
nje da se realizuju stvarne istorijske mogućnosti poboljšanja 
društvenog položaja pojedinih klasa i drugih grupacija zato što 
se nije dospelo do svesti o toj mogućnosti. Drastičan slučaj pred- 
stavlja konzervativno ponašanje radničke klase SAD. Ovde je u 
pitanju nemoć avangarde te klase da formuliše te ciljeve koji bi 
bili adekvatni specifičnom društvenom položaju te klase. Umes- 
to toga šablonski su preuzimani ciljevi sličnih klasa ali u sasvim 
različitim uslovima. Ali ima i mnogo suprotnih slučajeva pro- 
padanja društvenih pokreta sa vrlo progresivnim ciljevima zato 
što istorijski uslovi još nisu bili zreli. Pored poznatih primera 
neuspelih revolucija kao što su 1848, Pariska komuna, ruska 
revolucija 1905, i tako dalje, može se navesti i primer pokreta 
engleskih radnika za uvođenje samoupravljanja u Engleskoj 
krajem I svetskog rata. 


(3) Jedan od slučajeva gde je svesna, svrhovita delatnost 
(praksa) bila zamenjena prinudom i grubim oblicima determi- 
nacije jeste i onaj gde se za ciljeve grupe angažuje samo jedan 
njen mali deo dok najveći deo usled sticaja raznih okolnosti ne 
uspeva da se sa nivoa »bića po sebi« uzdigne do nivoa »bića za 
sebe«. Ovakva situacija može nastati u onim zemljama gde do 
promene starog režima dođe spoljašnjom intervencijom a ne di- 
jalektikom unutrašnjeg razvitka. Zahvaljujući dovoljnoj podrš- 
ci sa strane mogu se postići početni uspesi. Ali, doklegod avangar- 

đa ostaje izolovana od cele klase, neizbežne su izvesne deforma- 
cije i stihijska odstupanja od postavljenih ciljeva. »Kult ličnosti« 
je suviše naivno ime za ovakve padove delatnosti klase s nivoa 
revolucionarne prakse na nivo mehaničke nužnosti. 

Dakle, ni izdaleka nije dovoljno samo biti uveren da se radi 
o ciljevima koji izražavaju stvarne interese klase pa zatim insis- 
tirati na disciplini, lojalnosti, i verovati da se sve može postići 
primenom državne sile i pravnog autoriteta. Neophodno je da 
cilj ne bude spoljašnji apstraktni zadatak već izraz doživljene 
potrebe i motiv za akciju svih članova klase. A zato je potreb- 
no određeno istorijsko iskustvo i veliki napor avangarde da os- 
tale članove svoje klase dovede do svesti o svojim realnim po- 
trebama. 

(4) Mnogi proklamovani ciljevi koji su zadovoljavali mnoge 
druge uslove nisu odigrali ulogu stvarnih pokretačkih sila isto- 
rijskih procesa zato što za njih nisu bila nađena adekvatna sred- 
stva. Tako na primer nema sumnje da je u socijalizmu buduć- 
nost poljoprivrede — stvaranje krupnih zadružnih dobara. Me- 
đutim, način na koji se pristupalo realizaciji ovog cilja u nekim 
socijalističkim zemljama, i kod nas, doveo je do grubih oblika 
prinude, pasivnosti i otpora, što je faktički udaljilo realizaciju 
ovog cilja. Za izbor i primenu sredstava moraju važiti isti kri- 
terijumi istinske revolucionarne prakse, i pre svega ista moralna 
načela kao i za izbor ciljeva. Ako se to ne desi, dolazi do najneo- 
čekivanijih digresija stvarnog istorijskog toka, on se otima is- 
pod ljudske kontrole i dobija jasno regresivni karakter, kao što 
je u našem primeru vraćanje nekim elementima kmetske natu- 
ralne privrede. 


(5) Dosad smo uglavnom razmatrali one slučajeve gde su 
ciljevi objektivno zaista odgovarali realnim potrebama određene 
društvene grupe, ali nisu bili masovno prihvaćeni jer za njihovu 
realizaciju ili nisu još bili zreli istorijski uslovi, ili se data grupa 
u celini ili najvećim delom nije još uzdigla do svesti o svojim 
stvarnim potrebama i interesima, ili su bila izabrana neade- 
kvatna sredstva. Ali, postoji i suprotna vrsta slučajeva gde cilje- 
vi ne odgovaraju osnovnim realnim potrebama u interesima, a 
ipak mogu biti masovno, dobrovoljno prihvaćeni, jer su vladajuće 
snage u društvu uspele da formiraju veštačke potrebe masa ili 
da neku od sekundarnih beznačajnih potreba isforsiraju na ni- 
VO primarne. Ne bi se, na primer, moglo reći da proleteri imaju 
realnu potrebu da mrze Jevreje. Ipak, u toku prvih godina Drey- 
fusove afere, koja je bila centralni društveni događaj u Francus- 
koj između 1894 i 1906, mase, zatrovane šovinističkom i antise- 
mitskom propagandom primale su s najvećim ogorčenjem svaki 
pokušaj intelektualaca okupljenih oko »Lige prava čoveka i gra- 
đanina« (Zola, Anatole France, Jaures, Pćguy) da postignu revi- 
ziju Dreyfusovog procesa. 

Isto tako ne bi se moglo reći da radnička klasa ima ikakav 
stvarni interes u osvajanju tuđih zemalja. Pa ipak, s nekoliko 

izuzetaka (boljševici u I svetskom ratu, engleski laburisti u Suec- 
koj krizi, jedan deo italijanskih radnika u II svetskom ratu, itd.) 
radnici su pristajali da se angažuju u imperijalističkim pot- 
hvatima — u nekim slučajevima nažalost i s istinskim entuzijaz- 
mom (Nemci i Japanci u II svetskom ratu). 

Jedan primer drukčije vrste: primarni interes radničke kla- 
se u kapitalističkom društvu nije povećanje sume posedovanih 
dobara (koje u okvirima datog društva uz brzi porast produktiv- 
nosti rada ne isključuje održavanje i čak povećavanje stepena ek- 
sploatacije), već ukidanje samih odnosa eksploatacije i klasnih 
podela. Pa ipak, u najrazvijenijim industrijskim društvima rad- 
nici se u pogledu ciljeva identifikuju s građanskim slojevima, 
to jest, orijentišu se isključivo na posedovanje predmeta i mate- 
rijalno blagostanje. Veštačke potrebe koje stvara ekonomska i 
politička propaganda stupaju na mesto stvarnih i primarnih po- 
treba. Klasa gubi na taj način veliki deo svoje individualnosti, 
integriše se sve uspešnije u dato društvo, stapa se s ostalim dru- 
štvenim slojevima. 

U svim ovakvim slučajevima imamo posla s nižim oblicima 
društvene determinacije a ne sa stvarno slobodnom praktičkom 
delatnošću. Akteri ovakvih istorijskih zbivanja imaju samo ilu- 
ziju da su slobodni — u stvari njima manipulišu spoljašnje sile a 
da oni to ne znaju ili znaju, ali su nemoćni da se odupru. Njiho- 
ve odluke su faktički stihijske i potpuno determinirane: s jed- 
ne strane spoljašnjim materijalnim i psihološkim pritiskom, 
s druge strane sopstvenim strastima koji je ovaj pritisak uspeo 
da razbudi ili stvori — kao što su rasizam, šovinizam, antisemi- 
tizam, žudnja za posedovanjem, i tako dalje. O stvarno slobodnoj 
delatnosti, o stvarno humanoj i revolucionarnoj praksi može se 
govoriti samo onda kad je ne samo postignuto znanje o realnim 
istorijskim mogućnostima, već i kritička samosvest koja omo- 
gućava izbor i angažovanje za realizaciju stvarno optimalne isto- 
rijske mogućnosti. A to znači: cilj mora biti ona realna moguć- 
nost koja više od svih drugih vodi zadovoljavanju realnih potreba 
date društvene grupe. A realne potrebe su one koje odgovaraju 
društvenom biću grupe, i njegovom stvarnom mestu u sistemu 
društvenih odnosa. 

Ovo je svakako centralna tačka svih razmatranja o problema- 
tici cilja. Savršeno je jasno da mnogi formulisani ciljevi pojedi- 
nih društvenih grupa ne odgovaraju njihovom biću. Prirodno 
je stoga što je Marxa mnogo više interesovalo drugo nego prvo. 
Na jednom čuveriom mestu u Svetoj porodici on kaže: »Ne radi se 
o tome da se zna šta ovaj ili onaj proleter i čak ceo proletarijat 
trenutno sebi postavlja kao cilj, radi se o tome da se sazna šta 
proletarijat jeste i šta on treba istorijski da čini u saglasnosti sa 
svojim bićem.« 

Ogromna vrednost ove misli je, pored ostalog, u tome što u- 
kazuje na suštinsku granicu svakog uzročnog i teleološkog ob- 
jašnjenja u istoriji. Oba ova tipa objašnjenja zahtevaju dopu- 

nu dubljim nivoima analize koji bi ciljeve društvenih grupa do- 
veli u vezu s opštim vrednostima čiju konkretizaciju predstav- 
ljaju i s potrebama iz kojih su izrasli, a u krajnjoj liniji s onom 
strukturom opštih svojstava i odnosa koja konstituiše društve- 
no biće date grupe. Dakle, kad bismo imali adekvatan pojam o 
društvenom biću jedne grupe, iz toga bismo mogli dedukovati 
kakve su potrebe te grupe i imali bismo kriterijum za razliko- 
vanje realnih i veštačkih, primarnih i sekundarnih potreba. 
Na osnovu toga bismo znali i kakve su osnovne vrednosti te gru- 
pe i koji ciljevi imaju šansu da budu masovno prihvaćeni i da 
probude takvu spremnost za angažovanje koja će postati realna 
pokretačka snaga istorije. 

Kad je reč o radničkoj klasi Marx je dao takvu analizu nje- 
nog bića koja do danas nije prevaziđena i koja i danas može da 
služi kao polazna tačka svake druge analize. Pa ipak, kad iz nje 
vršimo daljnje dedukcije na malopre nagovešteni način, doći ćemo 
do rezultata koji ne odgovaraju istorijskoj stvarnosti. Da li iz 
toga sledi da se, što vreme više odmiče, radnici sve manje po- 
našaju u saglasnosti sa svojim bićem? 

Stvar je u tome što je Marxova formulacija, kao i sve sažete 
velike misli koje teže da obore neke specifične zablude svog 
vremena, nepotpuna i stoga jednostrana. : 

Najpre, ne postoji jedan proletarijat, ili tačnije, postoji kao 
jedan samo dok o njemu apstraktno mislimo. Ako ovaj pojam 
shvatimo kao konkretno opšte postavlja se zadatak da apstrak- 
tnu strukturu proletarijata uopšte dopunimo specifičnim karak- 
teristikama proletarijata svake određene zemlje i svake nove 
istorijske situacije. 

U vezi s tim je i potreba konkretnog prilaženja pitanju šta 
proletarijat treba da čini. To »treba« nije isto za proletarijat sva- 
ke zemlje i to ne samo zato što su uslovi drukčiji već i stoga što 
se biće proletarijata u nekim specifičnim crtama razlikuje. Bes- 
misleno bi bilo očekivati da američki radnici treba da čine isto 
što su činili Rusi ili što danas čine Kinezi (a ipak ima marksista 
koji upravo tako misle i u skladu s tim se ponašaju). Ali čak 
i u vrlo sličnim uslovima radnici dveju zemalja koji se znatno 
razlikuju po revolucionarnom iskustvu, nacionalnom mentali- 
tetu, kvalitetu avangarde, itd. neće se identično ponašati i ne mo- 
že se očekivati da treba da deluju na isti način. 


Treći objektivni koren za razlikovanje ovog »treba« od zem- 
lje do zemlje, od situacije do situacije jeste u tome što, i ako pret- 
postavimo veliku sličnost uslova i bića radničke klase, još uvek 
ostaje činjenica da postoji više mogućnosti među kojima se mo- 
že birati. Ruski i jugoslovenski komurtisti su ekspropriisali svo- 
ju buržoaziju, kineski joj isplaćuju naknadu za preuzeti kapital. 
Nama se može više sviđati prvo, ali se ne može reći da jedno više 
»treba« nego drugo, — i jedno i drugo je objektivno moguće i 
iskustvo će eventualno pokazati koje rešenje daje bolje rezul- 
tate. Verovatno je da je za industrijski razvijene zemlje kineski 

put čak povoljniji. Ali zato, s druge strane, kritička analiza ki- 
neskih komuna bi morala pokazati da taj cilj nije moguć ni u 
jednoj razvijenijoj zemlji i da on verovatno ne odgovara ni po- 
trebama samog kineskog društva. 

Time smo došli do jednog značajnog pitanja koje klasični 
marksizam iz određenih razloga nije ni mogao da postavlja. To 
je pitanje: može li se doći do konkretno opšteg znanja o biću 
radničke klase, o njegovim potrebama i vrednostima, o tome šta 
on.»treba« da radi bez kritičke analize ciljeva koje sebi radnički 
pokret u raznim zemljama postavlja. 

Na ovo pitanje nije moguće odgovoriti pozitivno. Dve su ne- 
ophodne komponente analize u ovom slučaju. Jedna je: analiza 
društvenog položaja radničke klase u datoj istorijskoj situaciji. 
Druga je: analiza njenih faktičkih stavova i ciljeva koje je sebi 
postavila. Samo drugom uspevamo da obuhvatimo i subjektivni 
mornenat, koji jest i u sve većoj meri postaje konstitutivni mo- 
menat samog bića radničke klase. Oni marksisti koji produža- 
vaju da misle na stari način — kategorijama isključivo ekonom- 
ske determinacije — ne vide da u našem veku istorija postaje 
sve otvoreniji proces sa sve više mogućnosti i sve više slobode, 
da jednoznačnu determinaciju svuda sve više zamenjuje višeznač- 
na, da ljudsko angažovanje neobičnim putevima istorije danas 


ima sve više šanse na uspeh. 

Običan doktrinar i sektaš ostaje svako ko ispusti iz vida 
da živimo u vremenu u kome je bilo moguće: da industrijski 
najrazvijenije zemlje Zapada preuzmu izrazito konzervativnu 
ulogu u savremenoj istoriji dok su se progresivniji oblici druš- 
tva stvarali i danas stvaraju u ekonomski relativno zaostalim 
zemljama, 

da zaostala Rusija sopstvenim sredstvima za tri decenije u 
tehničkom pogledu prestigne najrazvijenije kapitalističke zemlje; 

da pobednički proletarijat iz svojih redova razvije snažne 
birokratske grupacije koje će biti spremne da se međusobno 
nemilosrdno fizički uništavaju; 

da se vodeće socijalističke zemlje između sebe sukobe — u 
isto vreme dok neke vodeće kapitalističke zemlje ostvaruju visok 
stepen ekonomske integracije; 

da se u socijalizmu počne gledati sa skepsom na centralistič- 
ko planiranje — a da se ono počne uvoditi u kapitalizmu; 

da se u socijalizmu počne gledati na kulturna dobra kao na 
robu, a da se u kapitalizmu jave moćne fondacije koje će inter- 
venisati da na ovom području prevaziđu robno-novčane odnose; 

da afrička plemena neposredno prihvataju neke socijalističke 
forme preskačući čitave epohe društvenog razvoja; 

da kineski komunisti prevaspitavaju svoje kapitaliste umesto 
da ih ukidaju kao klasu; 

da Jugosloveni stvore sistem u kome koegzistiraju i država i 
samoupravljanje, i plan i tržište; 

da u vodećoj kapitalističkoj zemlji predsednik zabrani kon- 
cernima čelika povećanje cena i da cela dvestomilionska nacija 
prihvata na reč sve što joj se kaže o misterioznoj smrti tog pred- 
sednika i uopšte sve drugo što joj se ma o čemu kaže; 

da je jedna mala Kuba koja se nalazi 70 milja daleko od naj- 
moćnijeg centra kontrarevolucije koji je ikad postojao uspela 
da ostvari revoluciju — dok to nikom nije uspelo u XIX veku 
dok je Rusija bila žandarm Evrope. Itd, itd. 

Opšta kriza tradicionalnog kapitalističkog društva otvorila 
je čitav spektar mogućnosti u našem veku. To su ne samo razli- 
čiti putevi radikalnog prevazilaženja već i razni neočekivani pu- 
tevi reforme i stabilizacije. Opšti stepen determinizma je smanjen, 
opšti stepen ljudske slobode je porastao, uloga subjektivnog 
svesnog faktora se povećala — naravno i za dobro i za zlo.. Ništa 
šablonskije ne bi bilo nego videti budućnost kao jednosmeran pro- 
ces u kome se svi putevi i puteljci na kraju slivaju u jednu jedin- 
stvenu i jednosmernu široku autostradu svetske istorije po kojoj 
hitaju razna kola raznim brzinama ali sva uporedo, bez ikakve 
opasnosti da skrenu u bespuće ili da se sudare s nekim ko dolazi 
iz suprotnog pravca. Sadašnja iskustva više nam daju za pravo da 
očekujemo još više unifikacije i prelaznih formi tamo gde bi kla- 
sični marksist očekivao sve veće zaoštravanje suprotnosti, tj. u 
odnosu na kapitalizam i socijalizam, a da budemo spremni na 
još veću diverzifikaciju tamo gde bi on očekivao sve više jedin- 
stva i monolitnost, tj. unutar oba ova svetska sistema ponaosob. 

I dalje ostaje istina — ali opšta, nepotpuna, apstraktna isti- 
na da će nam izučavanje ekonomske i političke strukture društva 
omogućiti da shvatimo društveno biće organizacije, pokreta, i 
da na taj način uzročno objasnimo ponašanje, aspiracije, ciljeve 
ljudi koji u njima učestvuju. Ali, sve više postaje potreban i pos- 
tupak koji će ići u suprotnom pravcu: i koji će analizom cilje- 
va, vrednosti i potreba koje su im u osnovi doprineti konkret- 
nijem i dinamičnijem razumevanju samog bića jedne društvene 
grupe, pa prema tome i razumevanju mogućih pravaca promene 
uslova u kojima to biće jeste ono što jeste. 

Proces pretvaranja nužnosti u slobodu o kome na kraju Ka- 
pitala govori Marx može se izraziti i tako što će se reći da će u 
budućnosti uzroci istorijskog zbivanja u sve manjoj meri biti 
spoljašnji i bezlični uslovi a sve više svesno angažovanje poje- 
dinaca za slobodno izabrane ciljeve. 

NEKOLIKO PRIMJEDBI UZ PREDMET POVIJESTI* 


Erich Heintel 


U središte svog referata htio bih staviti okolnost, da u pogledu 
predmeta povijesti igraju bitnu ulogu refleksija, u Hegelovom je- 
ziku posredovanje, i motivacija. Budući da predmnijevam da vam 
je Hegelov jezik relativno blizak, interpretirat ću pri tome jedan 
jedini Hegelov stav. Taj stav glasi (Asthetik, Glockner-Ausgabe, 
Bd. 12, S. 120): »Čovjek je životinja, ali čak ni u svojim životinj- 
skim funkcijama on ne ostaje kao u nečemu po sebi poput živo- 
tinje, nego ih biva svjestan, spoznaje ih i podiže kao na pr. proces 
probave do samosvjesne znanosti. Time čovjek razbija granice 
svoje po sebi postojeće neposrednosti, tako da upravo stoga što 
zna, da je životinja, on prestaje biti životinjom i pribavlja sebi 
znanje o sebi kao duhu«. Najprije nekoliko primjedbi. Hegel 
utvrđuje da čovjek nesumnjivo ima svoje određeno mjesto u živo- 
tinjskom carstvu. Na primjeru probave pokazuje se svakako nešto 
zajedničko pri svim razlikama koje imaju probavni sistemi u 
području životinjskog svijeta. Neposrednost prirodnih funkcija, 
na pr. probave, pripada čovjeku i životinji. Ali kod čovjeka ne o- 
staje se pri ovoj posebičnosti faktičkog odvijanja. Hegel izvodi 
kako čovjek ukida granicu ove neposrednosti i pribavlja sebi zna- 
nje o sebi kao duhu. Stvarno, ni jedna životinja ne može sebi 
svjesno napraviti probavu predmetom. Bude li u njoj nešto po- 
remećeno onda nastupaju određeni instinktivni pokreti koji ili 
stvar ispravljaju ili ne ispravljaju i životinja tada propada. Čov- 
jek međutim može operativno ukloniti dijelove tog sistema i time 
spasiti cjelinu organizmu, on je iznašao i farmaceutsku industriju 
bez koje danas jedva može opstati. 

Dolazimo sada do »dijalektike«. Nije moguće razviti čitav pro- 
blem dijalektike, iako bi to sigurno bilo vrlo važno, kad je riječ 
o predmetu povijesti. Ali ovdje, zacijelo, imamo primjer za dija- 
lektičku formulaciju. Stav: budući da čovjek zna da je životinja, 
prestaje biti životinja — tipičan je dijalektički stav. Čovjek zna 


* Za ovu temu vidi također E. Heiniel, Wie es eigentlich gewesen ist, 
Ein geschichtsphilosophischer Beitrag zum Problem der Historie, Festschrift 
fir Theodor Litt, Dusseldorf 1960. 

da je životinja, i ukoliko to zna nije životinja. Kako interpretirati 
takav stav? Kako da sebi dovedemo do svijesti što se ovdje meto- 
dički zbiva? Uvjeren sam da danas ne posjedujemo niti jedan 
pojam dijalektike koji bi bar približno mogao obuhvatiti sve ono 
što je u tradiciji, a posebno kod Hegela, pod tim imenom nastu- 
palo. Već je vrlo teško utvrditi čak i principijelne razlike u dija- 
lektici kod Hegela samog, iako sve te zadaće ne bi bile od malog 
značenja za određenje suvremenih filozofskih zadataka. Na na- 
šem primjeru, međutim, pokušali bismo uvidjeti što je dijalektika 
u ovom slučaju. Čovjek je životinja, znade to, i znanje te okol- 
nosti omogućuje mu da ne bude ono što jest. Hegel definira na taj 
način čovjeka kao »egzistirajući pojam«. Kamen u svojoj nepo- 
srednosti nema nikakva znanja o sebi. Znanje o tom kamenu kao 
određenom mineralu ima čovjek. Tako kamen ima svoje posre- 
dovanje izvan sebe. Čovjek međutim kao egzistirajući pojam jest 
posredovanje samo, kako Hegel kaže u istom sklopu, posredova- 
nje sebe i uopće svega što jest. Time nije rečeno da se sve nepo- 
sredno, premda je nužno posredovano, i iscrpljuje u tom posre- 
dovanju. Hegel definira na taj način čovjeka uglavnom iz tran- 
cendentalnog aspekta njemačko-idealističke filozofije. Ja bih kod 
Hegela razlikovao egzistirajući pojam od neposrednog pojma 
koji konstituira sve ostalo postojanje. Radi se otprilike o istoj 
razlici koju nalazimo kod Leibniza između prirodne monade 
karakterizirane percepcijom i ljudske monade karakterizirane 
apercepcijom. Htio bih dakle da upotrijebimo termine: egzistira- 
jući pojam i neposredni pojam, dakako u uskom nadovezivanju na 
Hegela. Kako onda stoji s našim primjerom? Ako znam neko 
stvorenje kao životinju, uzmimo magarca, onda je za tog magar- 
ca prilično svejedno da je kao takvo određeno stvorenje posre- 
dovano (svakako ne za magarca uopće, jer kroz čovjekovo posre- 
dovanje stoji on i u čovjekovom ropstvu). Ali ako čovjek sama 
sebe zna kao životinju, tada je to drugačije. Znanje u tom slučaju 
ima određenu ontološku relevancu: čovjek zna sebe kao životinju, 
dakle jest to, ali on sebe ne zna na način kao što zna druge životi- 
nje, nego upravo ukoliko sebe zna kao životinju on to više nije. 
To smo već čuli. Gdje međutim leži struktura ove misli, ove vrsti 
govora kao jedne vrsti dijalektike? Mislim da se stvar može naj- 
kraće svesti na slijedeću interpretaciju: i životinja i znanje mogu 
se supsumirati pod opće. Pojam životinje je unutar zoologije do- 
bro definirani opći pojam pod koji potpada sve moguće. Ne tre- 
ba navoditi primjer. I znanje je takav opći pojam, ali »sebe- 
-kao-životinju-znati« smjera na nešto zbiljsko (na »egzistirajući 
pojam«, čovjeka) koje se ne može supsumirati na isti način pod 
nešto općenito kao njegove momente. Supsumiram li čovjeka pod 
opći pojam životinje tada sigurno pogađam nešto tačno na nje- 
mu, ali ga ne pogađam kao egzistirajući pojam. Supsumiram li 
ga pod pojam znanja time ga pravim bez sumnje općenitim tran- 
cendentalnim subjektom, ali gubim opet nešto što ipak vrlo bitno 
pripada čovjeku, naime tijelo koje on posjeduje sasvim u smislu 


799 


životinjskih stvorenja. Tako možemo reći: ovdje predleži jed- 
na sasvim osebujna struktura mišljenja u kojoj se smjera na 
cjelinu koje momenti doduše mogu kao takvi biti supsumirani 
pod opće, ali ne u tom smislu da bi međusobno pridodani posre- 
dovali egzistirajući pojam. Naša vrst dijalektike ide, dakle, na 
cjelinu koje momenti ne mogu biti supsumirani pod jedno opće u 
smislu nominalističkog pojma. 

Ova dijalektika čini mi se posebno značajna za pojam povije- 
sti. Naime, na osnovu dosadašnjeg određenja može se jednostav- 
no reći: predmet povijesti je egzistirajući pojam. Što iz toga slije- 
di, nakon što smo uvidjeli da egzistirajući pojam ne može biti 
određen nekim nominalističkim općim, i što slijedi iz toga poseb- 
no za pitanje o reflekciji i motivaciji u povijesti? Dakle, povijest 
je karakterizirana time što se ni pri jednom faktumu njene proš- 
losti ne može tako zaustaviti, da bi taj faktum jednom zauvijek 
mogao biti određen i fiksiran u smislu »objekta« kako ga ne-pro- 
blematski uzimaju za predmet prirodne znanosti. U strukturi po- 
vijesne dijalektike leži da se ona tiče neposredno znanog i spoz- 
natog, cjeline o kojoj je ovdje riječ, naime egzistirajućeg pojma 
u kome neka posebičnost, ako u nj uđe, ne može kao takva ostati. 
Ovdje imamo možda jedinu natpovijesnu strukturu povijesti 
koja se dade navesti. Jedan primjer za ove opće formulacije: 
što je za njih bitno to se najljepše može pokazati na pojmu tra- 
dicije. U tradiciji (tako dugo dok traje, dok nije iščezla ili nije 
uništena) ne postoji nijedan konačni, u prošlost otpušteni fak- 
tum. Ako sadašnji koncil (slijedim ovdje primjedbu jednog učes- 
nika našeg simpozijuma) teži za pomirenjem kršćana, tada bi 
mogla na pr. reformacija osvanuti u sasvim drugom svijetlu, no 
što ju je vidjela dosadašnja historiografija. I to nije pitanje sub- 
jektivne proizvoljnosti, ovdje nije mjerodavno shvaćanje histori- 
čara. To bi bila relativno banalna stvar. Ova problematična pose- 
bičnost u povijesti postavlja prije svega ontološko pitanje. I sas- 
vim nezavisno od mogućih perspektiva subjekta grupa ili parti- 
ja, u povijesti nema posebičnosti, jer su njeni fakti nužno posre- 
dovani u cjelini egzistirajućeg pojma. Faktum koji je jednom 
zauvijek u prošlosti određen i koji se kao tako postojeći i pomiš- 
lja, jest faktum koji upravo nije i ne može biti povijestan. Tako 
dugo dok se jedna tradicija nastavlja, tako dugo dok prošlost 
ostaje u cjelini egzistirajućeg pojma, tako dugo to nije neka ne- 
posredno dana posebičnost. Ne postoji, dakle, nikakav povijesni 
faktum, pri čemu težište u ovoj stvari leži na povijesti, i dilema 
je historije (njene »eksteritorijalnosti«) što ona medotički ne mo- 
že zadovoljiti ovu činjenicu. Za historičara, u trenutku kad on 
pristupa i opisuje prošlost, mora povijest da se zaustavi, samo 
tada ima on izvjestan horizont na kome se pojavljuje neki red 
prošlih fakata. Kraj svega toga faktičnost itekako obavezuje 
historičara. U smislu u kome se govori o pomoćnim historijskim 
znanostima faktičnost se uopće ne da relativirati. Određeni do- 
kumenat iz nekog određenog vremena ne mogu premjestiti u ne- 

ko drugo vrijeme. Sto međutim čini njegov smisao u cjelini tra- 
dicije, to time nije zauvijek određeno. 

»Klanjanje« pred »faktima« dade se napokon objasniti iz ne- 
prozrenih pretpostavki novovjekovne empirijske psihologije. Go- 
vorim o neprozrenim pretpostavkama empirijske psihologije uto- 
liko što se ona dade odrediti iz jedne suprotnosti koja se ukrat- 
ko može ovako formulirati: ondje neznanstvena spekulativna na- 
uka o duši kao metafizičkoj supstanciji, ovdje iskustvena znanost 
o duševnim činjenicama. Tu se ne može iscrpno i potanko po- 
kazati da ovo suprotstavljanje samo predstavlja metafiziku, i to 
vrlo lošu, u kojoj s jedne strane, pri konsekventnom mišljenju 
psihološki relevantne duševne činjenice uopće ne mogu biti du- 
ševne, dok se s druge strane duša, protjerana iz znanosti (u psiho- 
logiji koja se samodopadnom naivnošću naziva »bez duše«), za- 
mišlja kao onostrana utvara s kojom naravno nitko razuman 
nema i ne želi imati nikakva posla. Povodom toga još ni danas 
nisu ni najmanje zastarjela Hegelova izvođenja u njegovoj »En- 
ciklopediji« (1830, svi citati u 85 377.—408). Hegel jasno razlikuje 
bitno postavljanje pitanja za vezu fundamentalne filozofije i (fi- 
lozofske) antropologije i ono za empirijsku psihologiju: »Spoz- 
naja duha je najkonkretnija, zato najviša i najteža spoznaja 
sama sebe, ova apsolutna zapovijed nema ni po sebi niti tamo 
gdje je povijesno izgovorena značenje samospoznaje partikularnih 
sposobnosti, karaktera, sklonosti i slabosti individuuma, nego 
znači spoznaju istine čovjeka kao i istine po sebi i za sebe — 
same biti duha. Isto tako malo ima filozofija duha značenje tzv. 
poznavanja čovjeka koje se trudi da istraži također osobenosti, 
strasti, slabosti drugih ljudi, te tzv. nabore ljudskog srca — 
znanja koje dijelom ima smisla samo pod pretpostavkom 
spoznaje općeg, čovjeka i time bitno duha, dijelom se bavi sa 
slučajnim, beznačajnim, neistinitim egzistencijama duhovnoga, 
ali do supstancijalnog, do duha samog ne dopire. »Ostavimo li ov- 
dje po strani problematiku pretpostavke koju treba obrađivati u 
okviru filozofije, tada dolazimo nužno do suprotstavljanja racio- 
nalističke metafizike duše i empirističke psihologije tj. do sup- 
rotstavljanja metodičkih apstrakcija kojih se partikularno zna- 
čenje odmah obrće u lošu metafiziku, čim pretendiraju da budu 
posljednja riječ u toj stvari. Na taj način može izvjesnim »onto- 
loškim« hipostaziranjem metodičkih apstrakcija, sada ne više 
empirijske nego empirističke psihologije bez duše, doći do toga, 
da »dijelom ono metafizičko bude držano izvan ovih empirijskih 
znanosti i tako ne dođe ni do kakvog konkretnog određenja i sa- 
držaja po sebi, dijelom da se empirijska znanost drži obične ra- 
zumske metafizike sila, raznih djelatnosti i td. i progna od sebe 
spekulativno (tj. fundamentalno filozofijsko) promatranje«. Zna- 
čajno je da Hegel u tom kontekstu označava Aristotelove knjige 
o duši kao »još uvijek najodličnije ili jedino djelo« od filozof- 
skog interesa na tom polju. U ovom se od Hegela na ovamo nije 
u osnovi ništa bitno promijenilo. Pobliže pokazuje Hegel da je 


801 


uzrok za ovu trajnu »krizu psihologije« upravo u tome što o čovje- 
ku kao o egzistirajućem pojmu ne može biti govora kao o nečemu 
po sebi (kao o neposrednoj danosti iskustva). »Psihološki... na- 
čin promatranja priča što duh ili duša jest, što joj se dešava, što 
radi, tako da se duša pretpostavlja kao gotov subjekt kome tak- 
va određenja dolaze na vidjelo samo kao ispoljavanja iz kojih 
treba spoznati što ona jest, kakve sve moći i sile u sebi sadrži, 
bez svijesti o tome da ispoljavanje toga što duša jest, postavlja 
to isto u pojmu za nju, čime je ona dobila jedno više određenje«, 
Jer »zasebičnost budne duše, konkretno shvaćeno, jest svijest i ra- 
zum, a svijet razumne duše je nešto sasvim drugo nego slikarija 
pukih predodžbi i likova«. Konsekventno provedena psihologija 
bez duše, ako ne prozre smjer svojih metodičkih apstrakcija, stoji 
na kraju u znaku »ludila« koje Hegel u sklopu citirane misli izvrs- 
no određuje: »ono sadrži.. bitnu proturječnost jednog čuvstva 
koje je postalo tjelesno, bivstveno nasuprot totaliteta posredova- 
nja koje predstavlja konkretni subjekt«. Hegel daje ovdje svojim 
jezikom definiciju onoga što psihoanaliza naziva »komplek- 
som«. Samo iz neproniknutih pretpostavki empirijske psihologije 
bilo je moguće da, bez obzira na sva protivljenja, fiksacije nesa- 
vladane prošlosti izdvojene iz »totaliteta posredovanja« dospiju 
i u području normalnoga do takvog značenja i cijene: ta fakti 
empirističke psihologije bez duše i nisu napokon drugo do kom- 
pleksi izvan totaliteta zbiljskog posredovanja tj. samo metodič- 
ke apstrakcije egzistirajućih ljudi. 

Ovdje bih još samo primijetio da i »faktori« povijesnog to- 
ka — kao uvijek za svijest postavljeni — dobivaju jedno više od- 
ređenje. Oni se međusobno ne uzrokuju neposredno, nego su »mo- 
tivi« djelatnih ljudi. Inače bi i oni bili samo »kompleksi« izvan 
totaliteta posredovanja koje je konkretna svijest, a to znači i iz- 
van onoga što se jedino može zvati povješću. Faktori koji su na 
ovaj način postali kompleksi ne bi bili ništa drugo do u njima 
apsolutno postavljeno »otuđenje«, takoreći granično pojmovna 
formulacija i negiranje mogućnosti povijesnog djelovanja uopće. 
Ljudska praksa je moguća samo gdje faktori ostaju djelatne mo- 
gućnosti i pokazuju motive, kako da se otuđenje koje je u njima 
došlo do svijesti time pobije ili možda prevlada. U odnosu na 
cjelinu ljudske prakse (na »slobodu«) povijesni se faktori mogu 
shvatiti također samo kao povijesni. Njihovo tkanje nije nadvre- 
menska tekstura povijesti uopće, nego je samo povijesni tekst iz 
koga se uvijek nanovo određuje ljudska praksa: samo oni nepo- 
vijesni faktori (na primjer nužda životinjske prirode) ulaze 
nepovijesno u povijest. U naše dane na pr. nemoguće je ČI 
tati povijesni tekst bez faktora »ekonomskih odnosa«, jer je na 
zemlji, danas jedinstvenoj, razlika između preobilja i rasipništva 
na jednoj i bijede i gladi na drugoj strani postala neizdrživa. Ali 
i taj faktor djeluje samo preko cjeline djelatnog čovjeka čija 
se praksa određuje iz slobode, njegova snaga leži samo u motivi 
rajućoj svijesti povijesno-evropskog humaniteta; to mu jedino 

pridaje takvu moć. Jer sasvim su zamislive i druge mogućnosti da 
se ova pitanja i ova bijeda ukloni sa svijeta: ali od njih neka nas 
sudbina sačuva. 

Još nekoliko primjedbi uz dijalektiku. Iz rečenoga se vidi da 
ne može biti nikakve neposredne dijalektike povijesti. Besmisle- 
no je pretpostaviti da između faktora u povijesti postoji dijalek- 
tički odnos koji ovu dijalektiku čini zakonom povijesti. Učini li se 
to, tada se načelo neku vrst sociološke dubinske psihologije po- 
vijesti i odavna napustilo zbiljsku povijest. Ovdje treba nasuprot 
samom Hegelu reći da njegova dijalektika u povijesti predstavlja 
»dijalektičku maniru« a nije zbiljska dijalektika. Nije moguće 
iz neposrednosti povijesnih fakata i faktora pomoću određene 
negacije odrediti hod stvari na zakonomjeran način. Tada dija- 
Jektika postaje neka vrst dijalektičkog fatuma koji isključuje 
svaku mogućnost slobode i motivacije. Na takav način ne može 
uistinu biti nikakve dijalektike povijesti: čarobnom riječi dija- 
lektika ne mogu se ukinuti međusobno suprotstavljene fiksacije. 
U tom pogledu imao je Hegel u prirodi i povijesti uvijek nanovo 
vrlo velikih poteškoća. Kad na pr. u smislu dijalektike svoje Lo- 
gike zahtijeva da vrste u prirodi budu tako određene iz roda da 
uvijek, stvarno, u smislu određene negacije iz roda rezultiraju 
dvije i samo dvije vrste, jer da bi se inače priroda samo »igrala« 
sa svojim vrstama kao čovjek s predodžbama, kad pravo ne misli, 
tada dolazi do čudnih konsekvencija. Vrsta je tada puka predodž- 
ba u smislu Fenomenologije moglo bi se reći puko »mnjenje« pri- 
rode, ali ne upravo supstancijalni i neposredni pojam. U povijes- 
ti stajao je Hegel u osnovi pred istom poteškoćom. Ako se sjetimo, 
kako on prigodice pita, zašto se »um« upravo tamo ne može naći, 
gdje čovjek i ljudski um imaju posla sami sa sobom, nego napro- 
tiv u prirodi, onda vidimo kako sve to kod njega stoji: »um« sc 
ne nalazi na takav neposredan način niti u prirodi, a još mnogo 
Imanje u povijesti. 

Htio sam još nešto reći i o raznim vrstama historizma, preska- 
čem međutim ovaj aspekt problematike, s napomenom da riječ 
historizam nije jednoznačna. U suvremenosti jedna se njegova 
forma sastoji u tome da se priroda rastvara u pojam prirode s 
argumentom da je ono što je priroda za čovjeka uvijek određeno 
i relevantno s obzirom na njegov pojam prirode. Usprkos 1ome 
pripada svakoj svijesti o povijesti također i odnos spram onoga 
što u toj svijesti nije u pravom (ljudskom) smislu mišljeno po- 
vijesno: možemo to nazvati prirodom u najširem smislu (priro- 
dom naprosto). Ako i samo za čovjeka postoji priroda u razlici 
spram ostalih područja bitka, i ako je ta priroda uvijek shvat- 
ljiva samo kroz isto tako povijestan pojam prirode, to je ipak 
smisao tog pojma da uputi na nešto što samo nije u specifičnom 
smislu povijesno, da ne govorimo o tome kako nas ljudska nuž- 
da tako mnogostruko podsjeća na našu prirodu sasvim nezavisno 
od svakog pojma prirode. Bez ove razlike morala bi specifično 
povijesna svijest čovjekova biti nivelirana na događanje u vreme- 

nu uopće. Ali upravo tada gubi se povijest u pravom smislu te ri- 
ječi.Bez suprotnosti spram onoga što se uopće naziva prirodom, 
ne da se misliti niti sam pojam povijesnosti, niti povijest u speci- 
fičnom ljudskom smislu. Stoga kad Th. Adorno kaže o »cjelokup- 
noj zbilji«: »njen oblik je ljudski, i čak je sama izvan-ljudska pri- 
roda posredovana sviješću. To ljudi ne mogu izbjeći: oni žive u 
društvenom biću, a ne u prirodi«. (Th. Adorno, Metakritik, S. 36), 
tada se vidi kako su problematične ovakve na neki način očigledne 
poluistine. 

U jednom lijepom predavanju simpozija čuli smo nešto o razlici 
zanatske i industrijski zasnovane privrede koja je u tome što 
mašinskoj produkciji ne leži u osnovi nikakav uzor analogan eido- 
su u prirodi. Dovedimo s tim u vezu jedan stav sv. Tome. On kaže: 
»Providnost postiže svoje ciljeve u prirodi vrstom (species, 
eidos), kod čovjeka slobodom«. To je sam po sebi izvanredan 
stav. On je bio možda tako dugo smislen, dok se posredovanje 
slobode odvijalo preko zanata i time preko svjesno predstavlje- 
nog eidosa. Danas on više nije moguć, premda sadrži očitu vezu 
s Hegelovom »umnošću zbilje«. Jer Hegel je prema vlastitim rije- 
čima mislio um zbilje iz pojma providnosti. Povratak Hegelu 
u tom je pogledu filozofski nemoguć, sasvim svejedno stoji li 
na glavi ili nogama. Kako međutim stoji u toj problematici s čov- 
jekom kao prirodom? Ja sam već ukazao na ono što se naziva 
nuždom. Mada je čovjek u sadašnjem načinu svog proizvođenja 
postavljen bez uzora u beskonačnost slobode, on ipak ostaje pri- 
rodno stvorenje, određena životinjska vrsta. Kao takav on je se- 
bi neraspoloživo unaprijed dan. Zato je pored sve povijesnosti ta- 
ko važno uvidjeti da se priroda ne da rastvoriti u povijesni pojam 
prirode. Inače bismo došli do pozicije koju je na tipičan način zas- 
tupao Sartre u vrijeme, dok je propagirao ateistički humanizam. 


U skladu s tom pozicijom čovjeku ne prethodi nikakav eidos, ni- 
kakva uzorita vrsta u smislu klasične ordo-ideje, on pravi sam 
sebe. Ali kako stoji s tim samopravljenjem? Prvo, ono se razbija 
na onom neraspoloživom u samoj povijesti (o čemu je već bilo 
riječi), drugo i još drastičnije na onom neraspoloživom same pri- 
rode. Jer kad Sartre — u slijedećem je opet vidljiva veza između 
fizisa i eidosa — kad Sartre tvrdi, da nema boga jer čovjek pravi 
sam sebe, a s druge strane čovjeka za razliku od životinje defini- 
ra time što samo čovjeku esencija ne prethodi egzistenciji, tada 
je za ostala stvorenja indirektno dao jedan dokaz za boga. Jer 
kod životinje esencija prethodi egzistenciji, a kako čovjek ne pra- 
vi niti sebe kao prirodu niti životinju, to bi na taj način bio bog 
ponovo uveden. Ne velim da je to jako mudro, htio bih samo po- 
vući konsekvencije iz jedne jasno izražene misli. Po sebi držim o 
ovom dokazu božjem isto toliko malo kao i o Sartreovu opovrga- 
vanju boga. S tim u vezi uvijek mi pada na pamet vic koji već 
dugo kruži bečkom univerzom. G. Miillner, profesor, predstavnik 
skolastike, ovako je oslovio g. Jodla, zastupnika ateizma: »Boga 
nema i Jodl je njegov prorok«. Na isto otprilike izlazi i Sartreova 

argumentacija. U svakom slučaju važno je da se uvidi da je kraj 
sveg značenja povijesti, kraj sveg značenja danog stanja pro- 
dukcije bez unaprijed danog eidosa, čovjek tako dugo dok ostaje 
čovjek sebi unaprijed dan tako da treba voditi računa o momen- 
tima tradicionalne metafizike. Riječ je o problemu supstancije i 
slobode. Stara, klasična ordo-ideja bila je orijentirana na pojmu 
supstancije u smislu ousia kod Aristotela. Ja u to ne ulazim, ali 
ovdje ima mnogo toga da se promisli. Vrsta u smislu biološke 
vrste na pr. nije vječna u smislu stabilnosti kakva joj je bila 
određena u tradicionalnoj koncepciji orda. Ali ona nije niti unu- 
tarvremenska u smislu puko ustanovljivih činjenica. Još i danas 
vrijedi stav da čovjek stvara čovjeka. Ovdje stupa na djelo nešto 
opće što ima ontološku relevanciju. Tako smo prisiljeni da povo- 
dom pojma vrste postavimo sebi pitanje o temporalnosti koja ov- 
dje ne može značiti niti unutarvremenost niti njenu negaciju 
u smislu pojma vječnosti. Jer bez sumnje moramo promijeniti 
mišljenje i u odnosu na teleologiju i ne dati se ograničiti u preuze- 
tu alternativu: ondje kauzalnost, ovdje teleologija. Teleologija, 
uostalom, ne znači još ni izdaleka teleološki dokaz za boga. Iz stra- 
ha pred njim nije Kant ni svoju kritiku rasudne moći mislio kon- 
sekventno do kraja, premda je u njoj pogodio neke vrlo lijepe i 
jasne razlike. Svakako je jasno da strah od »teleologije koja ople- 
menjuje« nije sasvim neopravdan; kad se pomisli što tu Voltaire 
kaže protiv Leibniza — ne i s pravom — o salu i svinjama, o nosu 
i naočalima, razumijemo taj strah. Ovih dana pročitao sam još 
ljepši primjer kod morfologa V. Baera koji citira jedno djelo iz 
18. stoljeća, gdje se snažnije razvijen stražnji dio kod čoveka 
tumači tako, što bi on time bio u stanju da dulje sjedi i meditira 
o bogu. Iz svega ovoga čini mi se slijedi da pri svom uvažavanju 
dane situacije, ipak moramo biti na čistu kako obje najveće ordo- 
-ideje naše tradicije, ona Aristotelova i ona novovjekovne tran- 
scendentalne filozofije još ipak imaju za nas značenje. Čak ni »no- 
va ontologija« neće rezultirati iz prekida s tradicijom time što je 
neodređena sudbina bitka ono istinski moćno, kao instancija ko- 
ja je stupila na mjesto providnosti. 

(Preveo Marijan Cipra) 

OTVORENOST I ODREĐENOST BUDUĆNOSTI 


Zddor Tordai 


U ovom izlaganju htjeli bismo ispitati otvorenost i određe- 
nost budućnosti, postavljajući se na stanovište na kojem se 
ukrštaju neposredno praktički problemi i teorijska razmišlja- 
nja. To posredno stanovište, ako nam je dopušteno da ga tako 
nazovemo, korisno je utoliko ukoliko nam osigurava oslonce. za 
daljnja istraživanja u oba pravca. 

Željeli bismo naprotiv izabrati kao polazište jednu teorijsku 
poziciju, tj. da su svi problemi koji se odnose na određenost 
neke činjenice kao i na određenja sama, strogo vezani uz pro- 
blem totaliteta i totalizacije. Karakter totaliteta jednog procesa 
po našem mišljenju sadržava napose postojanje određenja, koja 
su upravo jedan od vidova fenomena totalizacije. Specifičnosti 
određenja također su u korelaciji sa specifičnostima totaliteta. 


Drugo, prema stanovištu koje prihvaćamo, društvena odre- 
đenja treba razmatrati na diferencirani način. Česta je pogreš- 
ka da se identificiraju određenia ljudske egzistencije sa psiholo- 
škom ili psiho-fiziološkom određenošću. Bez ikakve sumnje, 
psihološko je jedan od važnijih faktora ljudske određenosti. Me- 
đutim, ono se mora promatrati kao sekundarno, jer je uteme- 
ljeno na interiorizaciji drugih određenja. Ta se interiorizacija 
ostvaruje prvim prilagođivanjem društvenom životu i trajnim 
ponovnim prilagođivanjima (readaptacijama)*. Re-kreacija ob- 
jektivacija putem subjektivirajuće aktivnosti = subjektivnosti 
proces kojim se subjektivnost realizira, sačinjava interiorizaciju 
društvene objektivnosti. Tako se progresivno ostvaruje psiholo- 
ška određenost. Na ovaj način stvoreni, unutrašnji temelji aktiv- 
nosti i razvitka logički postaju kasnije faktori određenja. Među- 
tim, da bismo sudili o učinku tog određenja, treba razmotriti i 
relativnu nezavisnost svijesti i činjenicu da psihološko određenje 
upućuje na određenja koja ga nadilaze. 


* Riječ interiorizacija upotrebljavam u širem smislu gdje ona ne znači 
samo izvjesnu interiorizaciju društvenih normi i ideja itd. 

Na nivou društva ideologija igra ulogu sličnu onoj koju igra 
svijest, tj. ulogu psihološkog određenja, na nivou individue. (Da 
bi se izbjegao svaki nesporazum, mi pod ideologijom ne razumi- 
jemo izvjesne oblike iskrivljene svijesti, nego sisteme ideja koji 
imaju društvenu ulogu, ideja koje izražavaju interese raznih 
društvenih klasa ili slojeva i oko kojih se kristalizira društve- 
na svijest. Oni na nivou svijesti izvršavaju totalizaciju individua 
i sami su totalizacije individualnih svijesti). Sama je ideologija 
određena, i to na kompleksan način, svojim prošlim razvitkom 
i problemima sadašnjosti. Dakle, ideologija kao faktor određe- 
nosti, kao moment određenja također upućuje na faktore koji 
je nadilaze. 

Da bismo olakšali opis, možemo u dvije grupe podijeliti odre- 
đenja koja postoje naporedo sa psihološkim i ideološkim odre- 
đenjima i iza njih. 

S jedne strane su relacije, struktura i društvene težnje »sa- 
svim gotove«. Te »sasvim gotove« relacije su polazna tačka svake 
aktivnosti. One čovjeku izgledaju kao da potiču probleme, tra- 
že da budu izmijenjene i istovremeno nude za to mogućnosti i 
sredstva. Ovdje je važan nivo što ga je dosegao prethodni raz- 
vitak. Pre-egzistencija cjeline tih faktora implicira da su sve mo- 
gućnosti očuvanja, poništenja i promjene ograničene. Ograničene 
ali ne predodređene, tj. problemi su postavljeni ali ne i riješeni; 
oni ne sadržavaju jedini mogući izlaz niti čak jedinu moguću 
alternativu. U sferi rješenja ima uvijek više mogućnosti izvan 
činjenice da alternativa očuvanja i promjene nije riješena una- 
prijed. Rješenja se stvaraju samo ljudskom aktivnošću. U 
danoj situaciji jedno ili drugo od mogućih rješenja preći će u 
prvi plan, postat će vjerojatnije samo prema određenju koje do- 
nose ideologije trenutka. To znači da se različita određenja na- 
dopunjuju, nadodaju i čine konačno jednu specifičnu cjelinu. 
Posljedica je toga da se u skali mogućnosti izvjesne mogućnosti 
konkretiziraju. S jedne strane različite se ideologije vežu za raz- 
ličite mogućnosti i postaju njihovi nosioci, s druge strane analo- 
gna diferencijacija se odvija unutar samih ideologija. (Napomeni- 
mo, da ta relacija osvjetljava jedan od momenata razvitka ideolo- 
gija. U razvitku ideologije postoji također skala mogućnosti; ta 
skala je određena međuodnosom prethodog razvitka ideologije i 
društvenih problema. Ali kako je u razvitku ideologije filozof- 
ski razvitak važan faktor, na tom planu se naglašava uloga mi- 
sleće individue u procesu koji konkretizira mogućnosti, pored 
uloge koju igraju društveni slojevi i interesi). Vraćajući se na 
konkretizirajuću ulogu ideologije treba konstatirati da u izvjes- 
nim posebnim slučajevima, karakter ili sadržaj dane ideologije, 
mogu također suziti skalu potencijalnih mogućnosti. Konkreti- 
zirajući proces pretvara dakle potencijalne mogućnosti u real- 
ne mogućnosti i bez obzira na činjenicu što taj proces sužava 
ili ne mogućnosti, polivalentne perspektive daju budućnosti re- 
lativno otvoren karakter. 

Napokon, dakle, psiho-fiziološko određenje (na nivou indivi- 
due), određena ideologija (na nivou društva) i sistemi ciljeva i 
vrijednosti, čine vjerojatnom, ponekad skoro sigurnom ali ni- 
kada apsolutno izvjesnom jednu ili drugu od tih potencijalno 
otvorenih mogućnosti. 

Prema tome treba napomenuti, da su organizmi oni koji oku- 
pljaju, usmjeravaju i polariziraju društvenu aktivnost, da su oni 
važni u tom području zbog svoje uloge koju igraju ne samo na 
planu akcije nego i na planu ideologije. I konačno dijalektikom 
situacije u okvirima već spomenutog ideološkog određenja 
pojavljuju se: procjena situacije kao nosioca problema, dakle, 
proces prema kojem problemi i društvene protivurječnosti po- 
staju svjesni kao i procjena prema kojoj tu situaciju treba iz- 
mijeniti. Tako način na koji će problem biti postavljen na nivou 
ideologije implicira, kao mogućnost i cilj, teorijsko nastojanje 
rješenja. 

Drugi moment društvenog određenja je sinhrona određe- 
nost. Pod sinhronom određenošću razumijemo činjenicu da sva- 
ki čin društvenog domašaja doseže svoju pravu vrijednost, svo- 
ju ulogu, ili ako se hoće, svoj smisao, tek nakon što je totaliziran 
od cjelokupnog društva. Čin dobiva svoj smisao samo zahvalju- 
jući činjenici što će ga u kretanju društva upotrijebiti drugi či- 
novi, tj. što će im on poslužiti kao polazna tačka. Na pr.: u formi- 
ranju ponašanja jedne klase stav druge klase prema tom 
ponašanju, tj. način reagiranja te druge na svaki akt prve igrat 
će važnu ulogu. 

Ulogu utoliko važniju kad se pred nama nalaze antagonis- 
tičke klase; međutim fenomen postoji uvijek dok ima više 
klasa. Istu dinamiku, iako po karakteru različitu, nalazimo unu- 
tar klasa, budući da se one same dalje dijele na više slojeva s 
različitim interesima. Tako sinhrona određenost postoji faktič- 
no čak i u društvima s neantagonističkom strukturom pa čak i 
u društvu bez klasa. Osim toga, svaka društvena akcija se ostva- 
ruje aktivnošću onih koji u njoj sudjeluju. Aktivnost jedne 
partije na pr. određena je također ponašanjem svih koji pri- 
mjenjuju politiku dane partije. Prema onome što smo upravo 
rekli postaje jasno zašto je borba klasa isto osnovni fak- 
tor određenja. U tom kontekstu treba spomenuti polivalentni 
karakter činova, tj. raznolikost mogućih interpretacija, raz- 
nolikost koja proizlazi iz kompleksnog karaktera tih činova. Zbog 
svega toga mi smatramo, da je sinhrono određenje baza svih 
određenja. To nas upućuje na društvo kao totalitet i implicira 
određujući utjecaj cjelokupnog društva. Također, realnost tog 
određenja objašnjava da cjelokupna historija ima relativnu ne- 
zavisnost, tj. da ona dobiva svoju fizionomiju nezavisno od 
volje individua (klasa i društvenih slojeva) koji sudjeluju u ak- 
ciji i od svijesti koju oni imaju o društvu. : 

Iz ovog proizlazi da u toku borbe za promjenu društvene si- 
tuacije, klasa koja se bori za tu promjenu ne može tačno prema 

svojim željama oblikovati budućnost ma kako bile ispravne nje- 
zine spoznaje zakona društvenog razvitka. Unutar dane skale 
mogućnosti, karakter mogućnosti koja će biti realizirana nikada 
ne ovisi jedino o klasi koja se bori za njezino realiziranje. Izme- 
đu ostalog to je zbog toga, što se ne radi o konformiranju ne- 
kom prethodno utemeljenom zakonu, nego o rješavanju prob- 
lema, što potpuno zavisi od ljudi. (Osim toga, ljudska aktivnost 
stvara probleme i protivurječnosti koje i ne postoje nego u ok- 
viru te aktivnosti, a ne u nekom spekulativnom društvenom 
prostoru). 

Napomenimo napokon, da skala mogućnosti koja u teoriji u- 
vijek postoji, praktički uvijek varira u širinu. Stvoreni, dani i od- 
ređeni karakter svijesti i ideologije igra na primjer također ve- 
liku ulogu u stvaranju te skale. Da bismo u naše izlaganje unijeli 
više jasnoće, ispitajmo ta pitanja u njihovim odnosima sa socija- 
lizmom i sa perspektivama koje otvara sadašnjost. 

Rekli smo već da organizmi koji uokviruju aktivnosti klasa 
igraju važnu ulogu sa stanovišta skale mogućnosti. Na bazi jedne 
dane ideologije i u ciljevima stvorenim na temelju te ideologije 
ti organizmi osiguravaju jedinstvo borbama klase, aktualiziraju i 
realiziraju svoje ambicije, nastoje da upute i usmjere svoje borbe. 
Definirani situacijom i sinhroničkom određenošću, okviri i poten- 
cijalne mogućnosti postaju realne mogućnosti igrom aktivnosti 
klase i njezinih organizama. Pretvaranje teorijskih mogućnosti u 
praktičke mogućnosti vrši se njihovom objektivacijom u težnja- 
ma. Unutar klase i u toku njezine aktivnosti, teorijske mogućnosti 
dane situacijom se pretvaraju u težnje svojstvene klasi; unutar 
opće ideologije i njezinog glavnog cilja one odgovaraju različitim 
parcijalnim ciljevima. Tako različiti organizmi dane klase ili unu- 
tar organizma različite tendencije i ciljevi koji im odgovaraju, po- 
staju jezgre oko kojih se kristaliziraju različite mogućnosti. Sve 
ovo vrijedi također za otvorene mogućnosti radničke klase i stva- 
ranje socijalizma. Različite mogućnosti se konkretiziraju u težnja- 
ma koje se manifestiraju unutar radničke klase, tj. težnje služe 
kao podloga mogućnostima. Ako je struktura organizama radničke 
klase demokratska, tim se organizmima težnje afirmiraju i modi- 
ficiraju. Ako struktura tih organizama nije demokratska, težnje 
nastoje da se afirmiraju izvan njih ili im se suprotstavljaju. Pre- 
Ima tome težnje i organizmi jednako pridonose stvaranju uvjeta 
koji su neophodni da bi otvorena budućnost, koja se konkreti- 
zira unutar organizama radničke klase, bila za klasu stvarnost i 
da bi se moglo doći do rješenja koje najviše odgovara interesima 
te klase. Do stvarnog će se rješenja doći samo pod uvjetom pos- 
tojanja istinske radničke demokracije i jedan od zadataka dikta- 
ture proletarijata jest da omogući stvaranje i postojanje radnič- 
ke demokracije nasuprot buržoaskom ugnjetavanju. Izbor jedne 
od ovih mogućnosti i njezin kasniji razvitak mogu u izvjesnim 
historijskim situacijama postati polazna tačka stvaranja jedne 
politike koja će ograničiti radničku demokraciju. Ta eventualnost 

nije nužna; ona je moguća. Čini se nepotrebnim duže insistiranje 
na njezinom negativnom karakteru. Treba napomenuti, međutim, 
da to ograničavanje neće ukinuti težnje koje se manifestiraju unu- 
tar radničke klase, niti otvorenost budućnosti. Postoji samo pu- 
kotina i izvjesna iskrivljenost. U području koje nas interesira 
moramo spomenuti više konsekvencija toga ograničavanja. U to- 
ku tog ograničavanja bilo je moguće, ako se uzme u obzir identi- 
tet glavne težnje, u pozadinu proturiti razlike koje su se mani- 
festirale unutar te tendencije i predstaviti jedno od rješenja kao 
jedino moguće rješenje, kao rješenje. Prema tome, razne težnje 
ili bar njihova većina, počinju se nakon izvjesnog vremena pola- 
rizirati i unutar radničke klase se rađaju protivurječnosti druš- 
tvenog karaktera. To ima deformirajući utjecaj na skalu moguć- 
nosti, a pogotovo na procese kojima mogućnosti postaju svjes- 
ne. Nakon polarizacije, tendencije koje su još bitno socijalističke, 
za svijest se pojavljuju kao nesocijalističke tendencije. Naporedo 
s tim, otvorene mogućnosti klase ne izgledaju više na nivou 
svijesti kao mogućnosti slobodne evolucije u socijalizmu i tako 
alternative također podliježu iskrivljenju. Za primjer te defor- 
macije mogla bi se uzeti ideološka težnja, koja se čak odlučuje 
za pobijanje otvorenog karaktera budućnosti. U toj situaciji us- 
postavljanje radničke demokracije postaje prethodni uvjet za 
pretvaranje potencijalnih mogućnosti u stvarne mogućnosti. 
 Ispitajmo drugu konsekvenciju tih okolnosti. Tendencije ko- 
je postoje unutar radničke klase, mnogobrojne mogućnosti dane 
situacijom, raznolikost putova i sredstava, ostaju i dalje, ali za 
radničku klasu više ne sačinjavaju realne mogućnosti. Samo za 
organizam o kojem mi govorimo i tačnije za njegov viši pravac, 
one zadržavaju stvarnu otvorenost. Više manje brza, a ponekad 
čak i potpuna promjena smjernice organizma, temelji se na toj 
otvorenosti i djelomično je ostvaruje. Međutim, takve promjene 
ne zavise od stvarnog pokreta klase iako se temelje na njezinim 
težnjama. Ta relativna distancija utire put subjektivizmu koji u 
izvjesnim slučajevima postaje neizbježan. Dok se u radničkoj de- 
mokraciji otvorene mogućnosti uvijek pojavljuju kao konkretne 
mogućnosti (određene težnjama i ciljevima), u gore spomenutim 
okolnostima one se pojavljuju kao apstraktne mogućnosti. Osim 
toga apstraktne mogućnosti se stvaraju u teoriji i pojavljuju se 
kao proizvod te teorije. To omogućuje ne samo spekulativna i 
»ad hoc« rješenja nego i dozvoljava da se u organizmu koji okup- 
lja i usmjerava aktivnost klase stvore odluke koje, ili ne odgova- 
raju situaciji, relacijama, odnosno ciljevima, ili im se čak suprot- 
stavljaju. Takvo stanje stvari proizlazi iz činjenice postojanja 
razlike između potencijalnih i stvarnih mogućnosti. Ozbiljno is- 
pitivanje mogućnosti bit će nadomješteno užurbanim i naglim 
djelima koja su u velikoj mjeri motivirana željama. Napokon u 
takvoj situaciji ne samo da arbitrarnost uzima slobodnog maha, 
nego će također i valjani napori pretrpjeti deformaciju i postati 
svoji vlastiti antagonisti. 

U konkretnoj stvarnosti skala mogućnosti nije uvijek jedna- 
ko široka u toku različitih faza socijalističkog razvitka. Te moguć- 
nosti mogu također postati svjesne na različite načine i u različi- 
tim stupnjevima. U momentu odlučnih zaokreta, skala mogućnosti 
je uvijek proširena. Kako se rješenje začeto u toku tog zaokreta 
ostvaruje, tako se skala mogućnosti prirodno sužava, dok drugo- 
razredna pitanja prelaze u prvi plan. Drugi slučaj je onaj, gdje se 
preobražaji najavljuju na primjer, naporedo s rješenjem koje 
vodi ograničavanju radničke demokracije. U tom smislu konkretni 
historijski moment ima određujući karakter, što je lako razum- 
jeti jer on predstavlja postojeću situaciju o kojoj je: gore bilo 
riječi. Ta postojeća situacija također određuje veću ili manju 
širinu skale mogućnosti. 

Činjenica da sve više i više zemalja usvajaju praksu izgradnje 
socijalizma djeluje u smjeru razgranavanja i diferencijacije raz- 
vitka mogućnosti. Zbog divergencije između situacija i problema 
razne zemlje moraju iznalaziti više manje različita rješenja za 
suštinski identične probleme. Istinitost ove tvrdnje dokazuje či- 
njenica što je u toku historije svaki pokušaj da se pređe preko 
ovih divergencija izazivao konflikte različitih vrsta, što je imalo za 
posljedicu između ostalog vraćanje u prvi plan upravo problema 
mogućnosti. (Taj problem postaje jedna od alternativa). 

U toku izgradnje socijalizma radnički pokreti raznih zemalja 
nisu uvijek stavljali akcent na istu težnju radničke klase. Tako 
su se na internacionalnom planu realizirale različite težnje rad- 
ničke klase, u organizmima, ciljevima, ideološkoj liniji, u strate- 
giji i u taktici. Radnički pokret razvio je dakle mogućnosti tj. o- 
bjektivirao ih je na internacionalnom planu. Mogućnosti koje je 
izabrala svaka zemlja predstavljale su u jednom smislu moguć- 
nosti svih zemalja neovisno od tendencije koja je prevagnula (u 
slučaju sektaštva) u danoj zemlji. Prema tome, povećanje broja 
socijalističkih zemalja proširilo je skalu mogućnosti što nije os- 
talo bez reperkusije za radničke pokrete pojedinih zemalja. (Taj 
utjecaj se ponekad izražavao u potrebi ojačavanja ili osiguravanja 
radničke demokracije). 

Napredak u izgradnji socijalizma također je pridonio proši- 
renju lepeze mogućnosti. Razlog je tome pojava novih, historij- 
ski određenih zadataka i u odnosu na to, potreba novih rješenja. 
Pojava problema, karakterističnih za kasnije faze, nužno je bacila 
novo svjetlo na historiju prethodnih faza i tim utjecala na rad- 
nički pokret zemalja, koje su se nalazile u situaciji analognoj o- 
noj koju su druge zemlje poznavale u prethodnoj fazi svoga 
razvitka. Ovo je treći prilog proširenju skale mogućnosti i ne 
isključivo u zemaljama gdje su se ti problemi pojavili. 

Svi ovi faktori pomogli su da se shvati, da historija nije una- 
prijed napisana i da treba računati sa stvarnom skalom moguć- 
nosti. Prema tome, moguće je postaviti alternative i učiniti ih 
svjesnim za svako konkretno pitanje. Bilo bi nepotrebno da ov- 
dje pokazujemo skalu mogućnosti za velik broj pitanja. Ali možda 

ne bi bilo bez interesa podvući jedan od njihovih vidova općeg 
značaja. To je problem odnosa između ekonomskog optimuma i 
društvenog optimuma. Oba ne idu nužno zajedno, jer na nivou e- 
konomske organizacije može postojati »tehnokratsko« rješe- 
nje (ako nam je dopušteno da upotrijebimo ovaj izraz u modi) 
koje ide u smjeru ekonomskog optimuma, ali koje nije nužno op- 
timalno sa društvenog stanovišta. Naprotiv, može postojati rješe- 
nje koje ide u smjeru društvenog optimuma, a temelji se na de. 
mokratizaciji, ali koje nije uvijek nužno i neposredno najbolje 
rješenje sa stanovišta proizvodnje. Napokon, tehnokratsko rješe- 
nje trenutno može biti optimalno, ali nije očito da će ono to dugo 
ostati. 

Raznolikost mogućnosti jasno se izražava kod problema koji 
se odnose na metode organizacije i socijalističkog upravljanja 
modernom industrijom čija kompleksnost neprestano raste. 

Kao što smo već rekli, a to je sasvim jasno iz konkretnih raz- 
mišljanja, različite mogućnosti ne mogu se jednostavno propi- 
sati prema jednom poretku vrijednosti, što bi impliciralo postoja- 
nje samo jednog jedinog rješenja. Već recipročni odnos između 
neposredne efikasnosti i dalekih ciljeva, tj. komunističkih per- 
spektiva, čini situaciju kompleksnom i tako skala neposrednih 
i dalekih ciljeva potiskuje krutost te alternative. 


Oslanjajući se na ono što prethodi čini nam se opravdanim 
reći, da razvitak u vremenu i grananje u prostoru socijalistič- 
ke prakse, obogaćujući naše spoznaje socijalističke izgradnje i 
zakona društva, vode i u budućnosti će voditi ka stvarnom razvit- 
ku skale mogućnosti. Niti je istinito niti obranjivo mišljenje pre- 
ma kojem se, s napretkom naših spoznaja, sloboda sve više i više 
sastoji u ostvarenju samo jedne mogućnosti, mišljenje prema 
kojem će slobodu karakterizirati priznavanje i svjesno ostvariva- 
nje samo jedne nužnosti. Naprotiv izgleda da nema nikakve pred- 
određene mogućnosti; postoji uvijek čitava skala mogućnosti. Što 
bolje poznajemo zakone društva, to te mogućnosti više postaju 
konkretnim realitetima. Prema tome iz »skoka u carstvo slobo- 
de« rezultira upravo sve veće i veće proširenje skale mogućnosti. 

Također možemo zaključiti, čini nam se, da način postojanja 
tih mogućnosti uopće nije indiferentan. Vidjeli smo da se poten- 
cijalne mogućnosti koje proizlaze iz realne situacije radničke 
klase ne realiziraju nužno na nivou klase. Prema tome tu alterna- 
tivu isto treba uključiti u skalu mogućnosti; to nije drugoraz- 
redno pitanje. Naprotiv, da bi se najprirodnija skala mogućnosti 
konkretizirala i da bi se na toj bazi moglo stvoriti rješenje naj- 
adekvatnije interesima radničke klase, od najveće je važnosti da 
radnička demokracija stvarno postoji. 

Koje zaključke možemo izvesti? 

Čini nam se da određenja možemo razumjeti jedino ako ih 


zahvatimo u njihovoj stvarnoj kompleksnosti, imajući na umu 
situaciju stvorenu u prošlosti, danu ideologiju i sinhroničko odre- 

đenje. Osim toga te faktore treba promatrati ne kao jukstaponi- 
rane nego kao cjelinu. To znači da se ti faktori određenosti pret- 
postavljaju i uzajamno određuju. 

Tako mi smatramo, da ovo dvoje: otvorenost i određenost 
budućnosti nisu u protivurječnosti, nego da se uzajamno pret- 
postavljaju. Kad kažemo da je budućnost određena, ne znači da 
je određeno rješenje, nego da je dana skala mogućnosti. Otvore- 
nost rješenja unutar te skale isto je tako očita kao i činjenica da 
to rješenje ne postoji izvan skale. Tako je otvorenost uvijek ko- 
načna (fini) ili ako hoćemo relativna, ali uvijek egzistentna. Ve- 
ća ili manja širina skale je također određena; mogućnost da se u 
toku društvene aktivnosti ta skala proširi isto je tako otvo- 
rena mogućnost. Taj proces proširivanja traje sve dok stvarne 
mogućnosti približno ne dosegnu širinu potencijalnih moguć- 
nosti klase. 

Konačno, jasna je činjenica da širina skale osigurava rješenja, 
društveno optimalna, za klasu, koja pridaje značaj proširenju mo- 


gućnosti. 
(Preveo R. Kalanj) 

TRADICIJA I INOVACIJA U DRUŠTVENOM ŽIVOTU 


Mihailo Đurić 


Opšte je poznato da čovek živi u svim krajevima i po svim 
kutovima naše planete, pod najrazličitijim prirodnim uslovima, 
čak i pod takvim koji svojom surovošću ubijaju u klici i najniže 
oblike života. U hijerarhiji živih bića čovek zauzima izuzetno 
mesto. Njegov opstanak ne zavisi toliko od toga da li su ispu- 
njeni izvesni prirodni uslovi. Ova čovekova nezavisnost i samo- 
stalnost u odnosu prema prirodi dolazi otud što čovek, zapravo, 
i ne živi u čistoj prirodi, već u jednom veštačkom gnezdu koje 
gradi između sebe i prirodne sredine koja ga okružuje. Za čoveka 
nema strogo određene prirodne granice unutar koje bi život tek 
bio mogućan, kao što je to slučaj kod svih ostalih živih bića. U 
neku ruku, granica je samo u njemu, a ne izvan njega. Tačna je 
i duboko istinita tvrdnja da je čovek biološki prinuđen da se 
bori protiv prirode. Ma gde se zatekao, na zemlji ili na vodi, na 
polu ili na ekvatoru, on ne miruje. Uvek i svugde, on se aktivno 
odnosi prema svetu oko sebe. Zbog svojih bioloških nedostataka, 
on je neizbežno upućen na rad i stvaranje. Da bi se održao u ži- 
votu, on mora da prilagodi prirodu sebi, da preradi njene sirovi- 
ne i iskoristi njene energije. Utoliko treba reći da je takozvani 
prirodni čovek (koji se danas, doduše, retko pominje kao antro- 
pološka činjenica, ali koji se katkad još uvek ističe kao ideal 
prema kome bi se trebalo upravljati) obična besmislica. Budući 
da čovek uvek i svugde živi u svetu koji je njegovo vlastito delo 
ili, tačnije, budući da je čovek u stanju da živi samo u svetu koji 
je sam sebi pripremio, nema sumnje da je kulturni čovek jedina 
vrsta čoveka koja je u antropološkom pogledu mogućna. 

Ali, to je samo jedna strana stvari. Tome treba dodati da čo- 
vek radi i stvara samo u zajednici s drugim ljudima, kao član 
jedne uže ili šire društvene grupe, a nikako kao izolovani pojedi- 
nac. Njegov život je samo karika u lancu nebrojenih generacija. 
Odatle proizlazi važan zaključak da čovek ima istoriju baš za- 
hvaljujući tome što živi u kulturi. U izvesnom smislu, kultura i 
nije ništa drugo nego opredmećena istorija. Pomoću nje čovek 
obezbeđuje svoje trajanje u vremenu. Koliko god išli daleko u 
prošlost, nigde ne možemo naći čoveka koji nema nikakvog kore- 

na, koji počinje ni od čega, koji se potpuno spontano i neposred.- 
no odnosi prema sebi i svetu oko sebe, koji ne raspolaže nikak- 
vim prethodnim iskustvom, koji ništa nije nasledio od svojih 
predaka. Nema nikakvih podataka o nekom apsolutnom istorij- 
skom početku ljudske kulture i ljudskog zajedničkog života. Čak 
teško možemo i zamisliti da je takvog početka uopšte moglo biti. 
Uvek i svudge dokle dopire naš pogled zatičemo čoveka kako se 
uzdiže na ramenima svojih predaka. Štaviše, tek na osnovu tra- 
gova koji svedoče o upotrebi prerađenih elemenata prirode i pre- 
nošenju stečenog iskustva s generacije na generaciju zaključuje- 
mo da imamo posla s čovekom. 

U punom smislu reči, čovek je biće koje živi u horizontu isto- 
rije — u večno drukčijoj sadašnjosti, u sadašnjosti kroz koju 
prosijava prošlost i koja neodoljivo stremi prema budućnosti. 
Biti čovek znači biti učesnik u jednom zbivanju koje je staro 
isto toliko koliko i sam čovek. Ili drugim rečima: biti čovek zna- 
či živeti u tradiciji, u ambijentu koji je već uobličen tuđim ra- 
dom, koji je na neki način već oplemenjen naporima prethodnih 
generacija. Niko ne počinje da stvara bez ikakvih pretpostavki, 
u praznom prostoru, ne oslanjajući se ni na šta i ni na koga. Svi 
mi zatičemo i preuzimamo ono što su drugi pre nas stvorili. Uto- 
liko, može se s pravom reći da nema čoveka koji je ikad mogao 
živeti tako da niko drugi pre njega nije živeo. Čak se i nean- 
dertalac budi i osvešćuje u veštački pripremljenoj sredini. A to 
znači da tradicija igra neobično važnu ulogu u društvenom životu 
i da nasleđeni kulturni oblici umnogom određuju pravac, karak- 
ter i razvojne mogućnosti svih ljudskih težnji i manifestacija. 

Naravno, pitanje odnosa između stalno prisutne prošlosti i 
mogućnih pravaca razvoja u budućnosti postaje naročito akutno s 
obzirom na situaciju u kojoj se čovek danas nalazi. Jer u savre- 
menim uslovima (bilo da je u pitanju kapitalistički ili socijalis- 
tički poredak) mogućnosti za slobodno stvaranje i delovanje u 
širim društvenim razmerama su minimalne, s obzirom da je bu- 
dućnost svuda već oglasila svoj dolazak. Živimo u svetu u kome 
je proces industrijalizacije i racionalne organizacije društvenih 
delatnosti zahvatio sve delove naše planete, zbrisao granice izme- 
đu različitih rasa i naroda i mnogobrojne specifične i odvojene 
kulturne tokove povezao u jednu jedinstvenu i nedeljivu svetsku 
civilizaciju, u svetu u kome je pobedonosno širenje tehnike i čo- 
vekove moći nad prirodom stvorilo jednu novu svetsko-istorij- 
sku situaciju koja je univerzalna u apsolutnom smislu. Ali, u raz- 
matranje ovog pitanja ne možemo se upustiti odmah, bez ikakve 
prethodne pripreme. To će biti mogućno tek posle podrobnijeg 
raščlanjavanja izvesnih opštih teorijskih pitanja. 


TRADICIJA KAO RITUAL I KONVENCIJA 


Pitanje o ulozi i značaju tradicije u društvenom životu spada 
među najstarija pitanja sociološke teorije. Moglo bi se čak reći: 
među najstarija pitanja društvene misli uopšte. Kao i tolika 
druga pitanja, i ono je postavljeno mnogo pre nego što je socio- 

logija dobila status posebne društvene nauke. Naravno, u tome 
nema ničeg neobičnog . To samo pokazuje da i sociologija u ve- 
likoj meri živi u jednoj određenoj tradiciji, u tradiciji političke 
filozofije od Platona do Hegela. Doduše, u sociologiji se u posled. 
nje vreme naglo raširio jedan izrazito pozitivističko-pragmatis- 
tički duh koji je otvoreno neprijateljski nastrojen prema svakom 
filozofskom prilaženju društvenoj stvarnosti, pa i prema velikoj 
tradiciji evropske društvene misli. Ali, kao što ćemo kasnije vi- 
deti, ova pobuna protiv tradicije daleko je od toga da znači i pot- 
puno oslobođenje od njenog pritiska. 

Što se tiče samog pitanja o ulozi i značaju tradicije u društve. 
nom životu, treba reći da se u društvenoj misli novijeg doba s 
njim prvi put srećemo u jednom kontekstu u kome politički mo- 
tivi imaju prevagu nad čisto akademskim. Sa svom oštrinom i 
odlučnošću, to pitanje je postavljeno u jednom krajnje ozbiljnom 
trenutku evropske istorije, neposredno posle francuske revolu- 
cije, na prekretnici između 18. i 19. veka. Među onima koji su naj- 
više doprineli njegovom pokretanju i raščlanjavanju posebno 
mesto zauzima Edmund Burke'. Nasuprot shvatanjima francus- 
kih prosvetitelja, koje je podrugljivo nazvao »smelim eksperi- 
mentatorima u oblasti morala«, i nasuprot težnjama francuske 
revolucije, u kojoj je video najveću opasnost po budućnost čita- 
vog čovečanstva, Burke je isticao moralnu snagu tradicije i uka- 
zivao na spontani, organski nastanak države i društvenog poret- 
ka iz kolektivnog narodnog života. Duboko prožet osećanjem kon- 
tinuiteta u društvenom razvoju i do kraja uveren da je subjek- 
tivni razum, uzet sam za sebe, više razorna nego stvaralačka 
snaga, on je veličao kolektivnu mudrost naroda otelovljenu u 
tradicionalnim društvenim i političkim ustanovama. Štaviše, o- 
građujući se od svakog individualističkog i racionalističkog shva- 
tanja društva i politike, tvrdio je da se zakoni ne zasnivaju na 
fizičkoj sili niti na utilitarističkoj računici pojedinaca, i na upe- 
čatljiv način formulisao je misao da je država najautoritativniji 
čuvar društvene tradicije, budući da predstavlja ugovor između 
živih, mrtvih i još nerođenih generacija. 

Kao što se vidi, Burkeovo razmatranje ima izrazito političku 
boju, mada ga pokreće snažna i duboka filozofska inspiracija. U 
krajnjoj liniji, Burke hoće da kaže ovo: da je ljudsko društvo 
organska celina koja raste sama od sebe, a ne mehanički agregat 
koji se pravi po nekom unapred utvrđenom nacrtu. Ili drugim 
rečima: da je ljudsko društvo samonikli, prirodni proizvod ko- 
lektivnog života, a ne proizvod svesne, smišljene ljudske delat- 
nosti. Teško bi bilo reći da je to sasvim tačno, mada bi isto tako 
bilo teško poreći da u tome ima dosta istine. Pa ipak, svojim 
gotovo religioznim oduševljenjem za tradiciju, narodne običaje 


1) Edmund Burke, Reflections on the Revolution in France (Original 
edition 1790) (London: Macmillan and Co, 1900), naročito str. 96—98, 107— 
108. 

i umotvorine, i svojim neprikrivenim zgražanjem od svake po- 
misli da bi i u Engleskoj onoga doba moglo doći do revolucionar- 
nog preobražaja čitavog društva, Burke je otvorio put temelj- 
noj kritici evropskog racionalizma; onog filozofskog pravca koji 
je već kod Descartesa pokazao odlučnu nameru da sferu racio- 
nalnog svede samo na ono što je čoveku korisno i da materijalno 
blagostanje i ovozemaljsku sreću uzdigne na stepen najvišeg 
društvenog ideala, i koji je u doba prosvećnosti najzad došao 
dotle da pitanje dovršavanja čoveka i društva otvoreno postavi 
na dnevni red istoriie. Izgleda da je Burke video dalje od mnogih 
svojih savremenika kad je tvrdio da društvene ustanove ne treba 
suditi samo s obzirom na njihovu sposobnost da zadovolje poje- 
dinačne potrebe, nezavisno od mišljenja prethodnih generacija, 
na osnovu subjektivnog razuma koji uvek ima u vidu samo ma- 
terijalnu korist. 


Ali, treba se kloniti svakog preterivanja u konačnoj oceni. I 
pored mnogih tačnih i važnih zapažanja što ih je izneo u svojoj 
kritici francuske revolucije, Burke je bio odveć prožet roman- 
tičarskim oduševljenjem za istoriju. Zbog toga se u daljem ispi- 
tivanju uloge i značaja tradicije u društvenom životu moramo 
odvojiti od njega. U stvari, Burkeova vera u svemoć tradicije je 
isto tako neosnovana i neodrživa kao i vera francuskih prosveti- 
telja u svemoć razuma. Niti je tačno da je društvo sve a pojedi- 
nac ništa, kao što misli Burke, niti je tačno da je pojedinac sve 
a društvo ništa, kao što su mislili prosvetitelji. Odnos između 
čoveka i društva je mnogo složeniji i tananiji, tako da svako 
potcenjivanje jedne ili druge strane ovog odnosa neizbežno vodi 
pogrešnim zaključcima. Što je još gore, kad se pođe od pogrešnih 
pretpostavki, onda zauvek ostaje neprobojna tajna zašto i kako 
dolazi do toga da pod izvesnim uslovima tradicija dobija strogo 
ritualno obeležje, dok se pod nekim drugim uslovima opet javlja 
kao obična konvencija. 


Da je kolektivni duh koji se spontano izražava i taloži u druš- 
tvenoj tradiciji jedna moćna sila koja sa svih strana obuhvata 
pojedinca, postavlja pred njega određene zahteve u pogledu spo- 
ljašnjeg ponašanja i čak zahvata u najdublje slojeve njegove 
ličnosti, u to nema nikakve sumnje. Ali pojedinac nikad nije 
srastao s tim kolektivnim duhom do te mere da bi se moglo re- 
ći kako je u svemu što oseća, misli i čini potpuno i bez ostatka 
određen njime. Pogrešno je mišljenje da u primitivnim plemen- 
skim zajednicama vlada strog, jednoobrazan i neumitan automa- 
tizam u društvenom životu, da se pojedinci ropski pokoravaju 
tradiciji, da njihov horizont potpuno ispunjava kolektivna svest. 
Rezultati novijih socioloških i antropoloških proučavanja, naroči- 
to rezultati do kojih je došao Bronislaw Malinowski*, stavljaju u 


2) Bronislaw Malinowski, Crime and Custom in Savage Society (Lon- 
don: Routledge and Kogan Paul, 1926). 

sumnju ovu davno ukorenjenu zabludu. Po Malinowskom, div- 
ljak je nesumnjivo gajio najveće mogućno poštovanje prema 
plemenskim običajima i tradiciji. Ali snaga običaja i tradicije 
nije bila jedina snaga u njegovom životu. Čak i na najnižim stup- 
njevima ljudske kulture dejstvovali su i drukčiji činioci. Ljud- 
sko društvo u kome su svi članovi potpuno prilagođeni celini, u 
kome je slobodna, stvaralačka inicijativa pojedinaca potpuno 
ugušena ili odstranjena, daleko je od toga da predstavlja nešto 
što je u davnoj prošlosti postojalo. Takvo društvo mnogo više 
pripada sferi mašte nego istorijskoj stvarnosti. Doduše, možda 
je to budućnost koja nam predstoji. 

Na osnovu dosadašnjeg istorijskog iskustva može se reći sa- 
mo toliko da je odnos između tradicije i inovacije u društvenom 
životu vrlo kolebljiv. Ima istorijskih epoha u kojima je snaga 
tradicije bila toliko jaka da je malo kome i padalo na pamet da 
se moglo živeti drukčije nego što se oduvek živelo. Ali isto tako 
ima i izrazito kritičkih, revolucionarnih epoha ljudske istorije 
u kojima je težnja za samostalnim stvaranjem i izražavanjem 
uzimala džinovske razmere i izbijala vulkanskom žestinom. Na- 
ravno, sva razlika između pomenutih istorijskih epoha je u to- 
me što u jednima preovlađuje prvi, u drugima opet ovaj drugi 
činilac. U čitavoj dosadašnjoj ljudskoj istoriji ispoljava se jedna 
bitna unutrašnja suprotnost. Realan društveni život, onakav ka- 
kav nam je poznat iz dosadašnje istorije, uvek se nalazi negde 
između dveju krajnjih tačaka. Mogli bismo reći da je u pitanju 
napetost između postojanosti i promene, između tendencije da 
se uspostave trajni i čvrsti oblici u kojima ljudski život treba 
da se ispoljava i obnavlja i tendencije da se razbije svaka stroga 
shematizacija čovekovog odnosa prema samom sebi i prema 
drugim ljudima. Otkako zna za sebe, čovek je razapet između 
ovih dveju suprotnih tendencija, između nastojanja da sačuva 
ono što je jednom stvorio i nastojanja da stvori nešto novo. 
Drugim rečima, to znači da u društvenom životu postoji stalna 
i neprekidna borba između tradicije i inovacije, između kon- 
zervativnih i revolucionarnih sila. 


Jedva treba reći da je gledište koje otkriva dijalektiku sup- 
rotnosti između trajnih i nepostojanih elemenata u ljudskom 
društvu od izvanredne važnosti. U prvom redu zbog toga što 
zahvaljujući njemu možemo s pravom izvesti zaključak da tra- 
dicija nije svemoćna sila u društvenom životu i da je proizvoljno 
i neosnovano svako njeno apsolutizovanje. Naravno, ovde se ne 
može ostati samo na tom negativnom zaključku. U ovom odelj- 
ku treba dati i pozitivan odgovor na pitanje o ulozi i značaju 
tradicije u celini društvenog zbivanja. U tom cilju, pogledajmo 
najpre u čemu je smisao tradicije uopšte, šta ona znači za čove- 
ka, gde su njeni najdublji koreni. Tek posle toga možemo uzeti 
u obzir i razliku između rituala i konvencije koja je bitna za ra- 
zumevanje unutrašnjeg mehanizma pomoću koga se tradicija 
održava i menja. 

Kao polazna tačka daljeg razmatranja odlično može da pos- 
luži već pomenuta činjenica da je tradicija važno i moćno središ- 
te kristalizacije i stabilizacije društvenog iskustva. Time što po- 
lazimo od tog najprostijeg podatka, ne izlažemo se nikakvoj opas- 
nosti. Jer to je, doista, najbitnije obeležje tradicije, ono po čemu 
ona spada u red univerzalnih pojava ljudske istorije. U izvesnom 
smislu, tradicija je samo drugo ime za poredak, pravilnost i posto- 
janost u ljudskom društvu. To je ona sila koja najviše doprinosi 
tome da svet u kome čovek živi ima izvesnu unutrašnju strukturu, 
predstavlja manje ili više uređen kosmos a ne običan haos. Kad 
nje ne bi bilo, ne bi bilo ničeg po čemu bi se moglo raspoznati 
da čovek stvarno živi kao čovek. Time što prenosi na druge 
oprobano iskustvo prethodnih generacija, što sankcioniše jedan 
određeni način delovanja i postupanja i osveštava jedan odre- 
đeni način mišljenja i verovanja, tradicija obezbeđuje čovekovo 
trajanje u vremenu i omogućuje njegovo održavanje u društve- 
nom prostoru. 

Obično se misli da se moć i autoritet tradicije u društvenom 
životu zasniva na dugotrajnom ponavljanju izvesnih oblika pona- 
šanja i postepenom privikavanju na izvesne društvene zahteve. 
Da je to u velikoj meri tačno, teško je osporiti. Ali, navika nije 
ni jedini ni najvažniji izvor iz koga ona crpi svoju snagu i obavez- 
nost". U stvari, budući da je najdublji koren tradicije u osnovnoj 
čovekovoj antropološkoj strukturi, to i najdublji osnov njene 
snage i obaveznosti može biti samo u tome što ona zadovoljava 
neke bitne ljudske potrebe. Mogli bismo reći da je tradicija neop- 
hodan uslov čovekovog života i opstanka, da je potreba za tradi- 
cijom u izvesnom smislu nasušna ljudska potreba i da svaka tra- 
dicija krči sebi put do ljudskih srca time što ih ujedno i osloba- 
đa i zarobljava. Kako to treba razumeti, pokazaćemo u najkra- 
ćim crtama. 

Ono što odmah pada u oči kad se baci makar i letimičan po- 
gled na kulturnu istoriju čovečanstva, to je čovekova sposob- 
nost da se prilagodi svakoj mogućoj kulturnoj stilizaciji svog 
života i da prihvati zatečene društvene ustanove i običaje kao 
nešto prirodno, kao nešto što je samo po sebi razumljivo. Isto 
tako, lako se može otkriti da je ta sposobnost u velikoj meri 
biološki uslovljena. Ona izvanredno odgovara jednom biću koje 
je toliko plastično u svojim mogućnostima i koje je toliko siro- 
mašno i nesigurno u svojim instinktima. Baš zbog toga što čovek 


3) To je izmaklo iz vida i tako prodornom istraživaču tradicije kakav 
je bio Max Weber. Mada je u svojim konkretnim istorijsko-sociološkim 
radovima dao niz dragocenih zapažanja o tradicionalnom načinu vođenja 
Života i tradicionalnim strukturama vlasti, on nije uspeo da dođe 
do jasne pojmovne odredbe. Vidi odgovarajuća mesta u mojoj knjizi »Socio- 
logija Maxa Webera« (Zagreb: Matica Hrvatska, 1964). Neko'iko zanimljivih 
napomena o odnosu između Burkea i Webera može se naći u članku: Siegfried 
Landshut, »Tradition und Revolution«, »Verhandlungen des 13: Deutschen 
Soziologentages« (Kčln und Opladen: Westdeutscher Verlag, 1957), str. 62—64. 

nema nikakvih urođenih konstanti, što ga sa svih strana zapljus- 
kuju najraznovrsniji utisci i što on nije u stanju da instinktivno 
odgovori na njih, njemu ne preostaje ništa drugo nego da potraži 
oslonca u svojoj kulturi, da sam stvori ono čega je od prirode 
lišen“. Tako svoju iskonsku, od prirode datu slobodu da bira iz- 
među različitih mogućnih reakcija na bilo koji spoljni ili unutarnji 
podstrek (koja sa elementarnom snagom izbija na videlo u perio- 
dima velikih društvenih pomeranja i kataklizmi), čovek zame- 
njuje za novu slobodu, za slobodu koja ga umiruje i okreplju- 
je, koja se sastoji u sankcionisanju jednog mogućnog rešenja, u 
stvaranju i održavanju izvesnih veštačkih konstanti u obliku o- 
dređenih kulturnih obrazaca. 

Koliko je čovekova potreba za tradicijom snažna i duboka 
najbolje se vidi po tome što u duši čovekovoj uvek postoji poten- 
cijalni haos, što čoveku uvek preti opasnost od izopačenosti svake 
vrste. Ona prirodna sloboda s kojom se čovek rađa i koja je, da 
tako kažemo, samo naličje njegove biološke slabosti, unosi du- 
bok rascep u čovekovu svest. Ona otvara mogućnost za radika- 
lan sukob između čoveka i prirode, kao i za radikalan sukob me- 
đu ljudima. Ta unutrašnja sloboda osposobljava čoveka da se 
podigne protiv prirode, ali i protiv svojih bližnjih. Njen smisao 
je u tome da je čovek, za razliku od svih drugih živih bića, kadar 
da procenjuje mogućne smerove delanja, da je polje njegovih 
reakcija uvek otvoreno, da njega ništa ne prisiljava da uvek na 
isti način odgovori na iste podsticaje. Zbog toga je ta sloboda 
osnovna pokretačka snaga svekolikog čovekovog stvaralaštva. 
Da bi se zaštitio od samog sebe i da bi stekao poverenje u druge, 
u one s kojima je neizbežno upućen da živi zajedno, čovek mora 
da stvori jednu objektivnu, nadličnu instanciju kojoj će se pokori- 
ti. Jer samo ga jedna takva instancija može osloboditi od muke 
i tereta da u svakom trenutku samostalno bira između mnogo- 
brojnih alternativa i nalazi originalna rešenja za mnogobrojna 
pitanja s kojima se susreće, i samo mu jedna takva instancija 
može pomoći da se izbavi od osećanja nesigurnosti i straha ko- 
me je, inače, neminovno izložen. 

Tako dospevamo do tačke odakle je lako načiniti odlučan ko- 
rak u razmatranju pitanja koje nas ovde interesuje. Pošto čovek 
može da opstane samo u kulturnoj sredini, pošto je kultura čo- 
vekova nasušna potreba, sasvim je razumljivo što svako društvo 
nastoji da kultiviše svoje članove, da ih izvede na jedan određe- 
ni put, da se domogne njihovih najintimnijih misli i osećanja, 
da čitav njihov unutrašnji život sredi, uobliči, usmeri u jednom 


4) Karl Lčowith, »Natur und Humanitit des Menschen«, »Gesammelte 
Abhandlungen: Zur Kritik der gesvhichtlichen Existenz« (Stuttgart: VW. 
Kohlhammer Verlag, 1960), str. 179—207. Uz izlaganje dalje u tekstu vidi 
i Max Scheler, »Položaj čovjeka u kozmosu (nemačko izdanje 1928) (Sara- 
jevo: V. Masleša, 1960), i naročito Arnold Gehlen, »Der Mensch, seine Natur 
und seine Ste'lung in der Welt« (Erste Auflage 1940) (Bonn: Athenaeum Ver- 
lag, 1958). 

određenom pravcu. Drukčije rečeno, sasvim je razumljivo što 
svako društvo nastoji da trajno održi izvesne ustanove i obi- 
čaje, da im po mogućstvu pribavi autoritet večnih i nepriko- 
snovenih načela društvene organizacije. Jer čovek se oseća sigur- 
nim i bezbednim upravo onda kad se svim svojim osećanjem ve- 
zuje za zajedničko delo svojih predaka, kad je ubeđen da se odu- 
vek tako živelo kako se i od njega očekuje da živi, kad veruje da 
kulturni oblici koje je nasledio imaju univerzalno značenje i vred- 
nost; dok svaka nagla promena ili radikalan prevrat u društve- 
nom životu vraća čoveka u prirodno stanje, u stanje unutrašnjeg 
haosa, nesređenosti i nesigurnosti. Naravno, čovek nalazi najpot- 
puniju sigurnost i bezbedncst u tradiciji u kojoj je odrastao pogo- 
tovo onda kad ta tradicija nosi oreol svetosti, kad su nasleđeni kul- 
turni oblici prožeti religioznom simbolikom, kad se vera u apso- 
lutnu obaveznost i nesumnjivo važenje tih oblika uzdiže na stepen 
vere u njihovo božansko poreklo. U tom slučaju, doduše, kult 
predaka dobija specifičnu boju: tradicija postaje strogo ritualni 
obred, svako kršenje osveštanih ustanova i običaja žigoše se kao 
bogohuljenje. Ova strogost u pogledu načina postavljanja i zado- 
voljavanja određenih zahteva i netrpeljivost prema svakom od- 
stupanju od onoga što je uobičajeno ima svoj osnov u tome što 
ritual i sakralni obredi od iskona idu zajedno s religijom i što svi 
veliki religiozni pokreti posebno insistiraju na praktičkoj strani 
vere u boga. Kako se može trpeti ma kakvo odstupanje od tra- 
dicije kad se tačno zna šta se kojom radnjom postiže a šta spre- 
čava, šta se kojim propuštanjem unapređuje a šta nepovratno 
otklanja? Tim pre što svi stari mitovi govore o tome kako sa 
svih strana preti opasnost da sile mraka i razaranja, koje su bo- 
govi ukrotili na samom početku, u vreme stvaranja sveta, ponovo 
zadobiju moć nad čovekom. 


Međutim, tradicija kao ritual, kao sastavni deo religije, pripa- 
da dalekoj prošlosti. Danas niko više ne zna za ono osećanje si- 
gurnosti i bezbednosti usred jednog kulturnog ambijenta za koji 
se veruje da je delo bogova a ne ljudi. Čak je pitanje koliko tako 
nešto uopšte spada u ono što možemo razumeti, u šta se s razu- 
mevanjem možemo udubiti. Prosto naprosto, nama to izgleda kao 
najcrnje robovanje tradiciji. Ne vidimo šta je tom svojom potpu- 
nom predanošću svetu u kome se zatekao čovek stvarno mogao 
dobiti; vidimo samo da se još nije rodio kao pojedinac, da još 
nije stekao sposobnost za samostalno stvaranje i izražavanje. 


Postoji jedan drugi oblik u kome se tradicija javlja, a koji je 
mnogo bliži i razumljiviji savremenom čoveku. Taj drugi oblik 
ima izrazito konvencionalno obeležje. Kad vera u iskonsku sna- 
gu i apsolutnu obaveznost kulturnog nasleđa počne da slabi, kad 
religiozno osećanje popusti, naročito osećanje za uticaj mističkih, 
iracionalnih sila u društvenom životu, kad ljudi dođu do saznanja 
da kulturni oblici u kojima je nagomilano životno iskustvo nji- 
hovih predaka nisu jedino mogućni oblici, već jedna varijanta u 
nizu mogućnih oblika, onda tradicija prelazi u konvenciju. Iz ra- 

zumljivih razloga, ovde ne možemo u pojedinostima ispitivati 
kad i pod kojim uslovima dolazi do ove promene u gledanju na 
unutrašnje značenje i vrednost tradicije. Kako izgleda, to se naj- 
pre može dogoditi u uslovima živog dodira jedne kulturne sredi- 
ne sa nekim drugim, tuđim svetom, sa svetom u kome vladaju 
drukčiji običaji i drukčija shvatanja, ali i u situaciji u kojoj pre- 
terena strogost i složenost jednog društvenog poretka koji se zas- 
niva na tradiciji sprečava ljude da nađu intiman pristup do nje- 
govog najdubljeg, duhovnog jezgra. Ali, za nas je ovde sporedno 
čemu treba pripisati pomenutu promenu. Važno je samo na- 
glasiti da je u ovom drugom slučaju, u slučaju kad tradicija uzi- 
ma oblik konvencije, odnos pojedinca prema kolektivnoj svesti 
mnogo slobodniji. Doduše, i dalje se smatra da svi duguju po- 
slušnost tradicionalnim ustanovama i običajima, a kolektivna 
mudrost naroda stavlja se ispred svakog individualnog ljudskog 
čina. Ali glavni argument za prihvatanje tradicije nije više u to- 
me da se tako oduvek živelo i da bogovi nalažu da se baš tako 
živi, već u čisto praktičkom osvedočenju: da i pod novim uslovi- 
ma nasleđeni kulturni oblici predstavljaju najbolji oslonac u 
rešavanju svih važnih društvenih pitanja. Naravno, time se u 
neku ruku napušta strogo konzervativno životno opredeljenje 
i unose izvesni racionalni elementi u odnos prema društvenoj 
stvarnosti. 


RACIONALNA KRITIKA I REVOLUCIONARNA PRAKSA 


Na jednom ranijem mestu pomenuli smo da društveni život 
ispunjava stalna i neprekidna napetost između postojanosti i 
promene, između težnje da se učvrsti i očuva ono što je jednom 
stvoreno i težnje da se prevaziđu nasleđena ograničenja i stari 
kulturni oblici zamene novim. Time smo već na samom početku 
jasno stavili do znanja da tradicija i inovacija nisu nikakvi stro- 
go odvojeni stupnjevi u društveno-istorijskom razvitku koji vre- 
menski smenjuju jedan drugog, već kulturno-istorijski činioci 
koji se uzajamno prepleću i prožimaju. Tu tvrdnju treba ovde 
malo bliže obrazložiti. 

Da ne bi bilo zabune, recimo najpre da nije samo tradicija 
ukorenjena u najdubljoj čovekovoj antropološkoj strukturi. 1 
ljudska sklonost i potreba za spontanim izražavanjem i prona- 
laženjem novih puteva imaju svoj osnov u najdubljim slojevima 
čovekovog bića. Baš zbog svoje unutrašnje nesređenosti i nedo- 
vršenosti, čovek je neizbežno izložen opasnosti i iskušenju da od- 
stupi od onoga čemu je jednom poklonio svoje poverenje. On 
se nikad ne može zauvek zaustaviti na nečem što ga je jednom 
snašlo kao životna sudbina. Drugim rečima, to znači da je potre- 
ba za inovacijom isto tako nasušna ljudska potreba kao i potre- 
ba za tradicijom. U izvesnom smislu, to su samo dve strane jed- 
nog istog procesa. Mada čovek ne može da živi drukčije nego os- 
lanjajući se na ono što je zatekao, što su drugi pre njega stvorili, 
on nije u stanju da ovekoveči prošlost, da do tančina održi u važ- 


822 


nosti ono što je nasledio od svojih predaka. Čak ni onda kad to- 
me najusrdnije teži. Bar ne na duže vreme. U tome je sva izu- 
zetnost čovekovog položaja u svetu: za razliku od svih drugih 
živih bića, čovek živi tako što prkosi svakoj ukočenosti, shema- 
tizaciji i rutinskom ponavljanju; on neprekidno teži da bude u 
skladu sa samim sobom, uprkos tome što stalno stvara oblike 
kojima ograničava svoju spontanost, u kojima se zarobljava. 


Čak i u okviru takozvanih tradicionalnih društava — to jest 
društava u kojima se ono »večno jučerašnje« održavalo s neve- 
rovatnom upornošću, u kojima je pritisak tradicije bio tako jak 
da na prvi pogled izgleda kao da je struktura i organizacija tih 
društava vekovima ostajala u nepromenjenom, nepokretnom, go- 
tovo okamenjenom stanju — čak i u okviru takvih društava na- 
lazimo mnoge tragove manje ili više izrazitog odstupanja od us- 
taljenih tokova. Kako bi moglo biti drukčije, kad već svakodnev- 
no iskustvo rečito pokazuje da svi ljudi nisu podjednako podob- 
ni za kulturni odgoj i disciplinu, a svaka kultura nastoji da na- 
đe odjeka kod svih ljudi bez razlike, da prodre u najdublje slo- 
jeve najvećeg mogućeg broja pripadnika jednog određenog dru- 
štva i u njihove đuše usadi izvesna trajna raspoloženja, želje i 
naklonosti? Uostalom, pošto društveni poredak nije ništa mate- 
rijalno, telesno, predmetno, ništa gotovo, zatvoreno, jednom 
zauvek dato, i pošto ljudi nisu samo bedni, bespomoćni i beskrv- 
ni automati koji pasivno podnose sve što ih u društvu snađe, već 
i živi ljudi, ljudi od krvi i mesa koji aktivno učestvuju u stvara- 
nju i održavanju svoje kulture, uvek postoji mogućnost da dođe 
do nekog, makar i sasvim neznatnog odstupanja od ustaljene 
društvene prakse. Mnogo dublje i snažnije nego što je površni 
posmatrač u stanju da shvati, u društvenom životu je sve u po- 
kretu i promeni, mada su promene na društvenom planu obično 
vidljive tek sa izvesnog vremenskog odstojanja. I pored tolikih 
pokušaja da se ovekoveči jedan određeni način života i da se jed- 
nom zauvek slomi čovekov otpor i nepoverenje prema tradiciji 
u kojoj živi, nema ničeg što bi nas moglo uveriti da je u tom po- 
gledu u dosadašnjoj istoriji postignut ma kakav bitan napredak. 
Štaviše, na osnovu onog što je dosad bilo, pre bi se moglo reći 
da se spontanost u društvenom životu uopšte ne može iskoreniti. I 
najstroži i najokrutniji politički režimi pokazali su se nemoćni da 
trajno obezbede besprekorno pridržavanje i apsolutno tačno po- 
navljanje onog što je jednom uspostavljeno. U društvenom živo- 
tu uvek je više reč o postupanju u skladu s onim za šta se veruje 
da je smisao izvesnog zahteva nego o postupanju u skladu s nekim 


5) Kao što je dobro poznato, u tome je Georg Simmel video tragediju 
kulture. Vidi Georg Simme!, »Philosophie des Geldes«, Dritte, unverinderte 
Auflage (Miinchen und Leipzig: Duncker und Humblot, 1920), str. 502—533. 
Možda još jasnije i potpunije, isto gledište je izneto i u jednom drugom 
Simmelovom radu koji se ređe pominje: Georg Simel, »Der Begriff und 
die Tragodie der Kultur«, Logos, II (1911), str. 1—25. 

tobože objektivno postojećim, svima do najsitnijih pojedinosti 
pristupačnim i za sve u dlaku istovetnim poretkom. 

Doduše, treba reći da je u okviru tradicionalnih društava vre. 
me teklo mnogo sporije nego danas. To ima veze s tim što jeu 
tim društvima mogućnost kritičkog odnosa prema zatečenim us- 
tanovama i običajima, kao i mogućnost svesnog i slobodnog kul- 
turnog stvaranja, bila svedena na najmanju meru. Drugim re- 
čima, to znači da u društvima tradicionalnog tipa, u društvima 
u kojima je tradicija, i to kao sastavni deo religije, zauzimala 
središno mesto u društvenom životu, inovacija nije bila javno 
priznata. Štaviše, bila je institucionalno gušena na svakom ko- 
raku. Od malih nogu, ljudima se jasno stavljalo do znanja da ni- 
ko više ne može stvoriti ništa novo, ništa što bi staro moglo ba. 
citi u zasenak, i da sve što je nekad stvoreno predstavlja najbolje 
što je čovek uopšte kadar da stvori. Utoliko, ne treba se čuditi što 
su u tradicionalnim društvima ljudi često tek naknadno dolazili 
u priliku da se uvere koliko su se udaljili od kulturnih ideala 
svojih očeva i dedova. Jer to samo potvrđuje da se društveni 
život neprekidno kreće i menja, i to čak i onda kad nema smišlje- 
ne namere da se učini nešto drukčije, već samo zahvaljujući na- 
gomilavanju neznatnih, usputnih, slučajnih odstupanja. Naravno, 
bilo je u tradicionalnim društvima i pravih, stvarnih i nesum- 
njivih inovacija, to jest svesnih i načelnih odstupanja od ustalje- 
nih tokova. Ali čak i kad je bilo u pitanju posve originalno reše- 
nje, zamisao, čin ili delo, to se obično prikrivalo od drugih: tvrdi- 
lo se da je otkriveno nešto staro i oprobano, nešto što je oduvek 
važilo, što je jednom bilo na snazi, ali je u međuvremenu palo u 
zaborav, tako da mu se sada samo ponovo vraća nekadašnji sjaj 
i veličina. 

Prilika za odlučno i otvoreno prekoračenje tradicije, za na- 
merno unošenje izvesnih novina u društvenu praksu, nasuprot 
nasleđenim običajima i shvatanjima, nastaje u znatno drukčijoj 
kulturnoj atmosferi. Mogli bismo reći da takvu priliku pružaju 
samo ona društva koja su na bilo koji način pošla putem racio- 
nalizacije društvenog života. To bi značilo da mogućnost svesnog 
i slobodnog istraživanja i oprobavanja novih puteva postaje 
realna tek pošto je došlo do odvajanja kulture od religije, pošto 
je tradicija izgubila strogo ritualno obeležje i spala na rang kon- 
vencije. Sa društvenopsihološkog stanovišta, to je lako objasniti. 
U pomenutoj situaciji, u društvu koje je skinulo sa sebe sve čini 
i odbacilo svaku religioznu simboliku, pojedinac stiče daleko le- 
žerniji odnos prema kulturnom nasleđu u kome je odrastao. To 
se lepo vidi po tome što on počinje da gubi prisan odnos prema 
svojim precima. Taj odnos postaje za njega sve više čisto for- 
malna obaveza. I ne samo to. Pojedinac sve više postaje svestan 
sebe i svojih moći, tako da se u jednom trenutku počinje zanositi 
mišlju da preuredi čitavo društvo po novim načelima. To ga naj- 
zad navodi da se upusti u traganje za onim što bi više odgovara- 
lo njegovim novim, mada još nedovoljno jasnim i određenim 
ciljevima. Zašto bi od bilo koga trebalo očekivati da se i dalje 

pridržava društvenih ustanova i običaja u čiju je apsolutnu oba- 
veznost prestao da veruje, pogotovo kad je sasvim jasno da i naj- 
teža kazna koja čoveka može snaći ima čisto svetovno značenje? 

Jedna od neobično važnih propratnih posledica ovog sukoba 
između revolucionarnih i konzervativnih tendencija u društve- 
nom životu bila bi u tome što sa temeljnim uzdrmavanjem kul- 
turnog nasleđa i tradicionalne društvene organizacije postepeno 
zamiru iskonski emotivno-afektivni impulsi usidreni u organ- 
skim tokovima kolektivnog narodnog života. U prvi plan izbija 
pojedinac kao posebno i samostalno središte društvene ener- 
gije. Ne priznaje se nikakva viša i obuhvatnija sila koja bi stajala 
iznad pojedinca, koja bi osmišljavala njegovo postojanje i koja bi 
ga nadahnjivala na stvaralaštvo. Štaviše, težište čovekovog života 
postepeno se sve više pomera sa središnjih ka perifernim područji- 
ma. Ispoljava se jasna težnja da se subjektivni razum postavi kao 
najviše merilo svega što postoji. Čovek počinje da gleda na celi 
svet kao na plen koji može iskoristiti radi zadovoljenja svojih spe- 
cifičnih potreba, tako da na kraju gubi smisao za apsolutno, za 
večni izvor života. Otvorena pobuna protiv tradicije, koja se jav- 
lja čas samo u obliku racionalne kritike, čas opet i u obliku re- 
volucionarne prakse, zameće se uvek na istoj osnovi: njena glav- 
na poluga je vera u svemoć razuma. A istorijske epohe u kojima 
su snage inovacije imale prevagu nad snagama tradicije bile su 
uvek epohe u kojima se veličala čovekova sposobnost da u bilo 
kom trenutku svog života počne ispočetka, kao da pre toga uopšte 
nije živeo. 

Pa ipak, nezavisno od svih drugih okolnosti i bez obzira na 
sve što bi se još moglo pokušati u tom pogledu, treba reći da se 
čovek nikad ne može do kraja osloboditi tradicije. Ma koliko bi- 
la radikalna, racionalna kritika nikad ne može staviti pod pitanje 
celokupno društveno iskustvo, u svim delovima i pojedinostima; 
kao što ni revolucionarna praksa nikad ne može zahvatiti u sve 
strane društvenog života, do kraja i bez ostatka. Utoliko, apso- 
lutan istorijski novum je nezamisliv. Kao što tradicija nikad ne 
može biti očuvana u nepromenjenom stanju, ostati potpuno i- 
muna od inovacije, bez trunke primese nečeg novog, nečeg što 
odstupa od postojećeg, tako ni inovacija ne može biti lišena svih 
elemenata tradicije. Čak i svojim naizgled najspontanijim i naj- 
autentičnijim činom, u zanosu revolucionarnog delovanja, u kraj- 
njoj pobuni protiv tradicije, čovek potvrđuje da živi u njoj. Pošto 
niko nije odrastao u prirodnoj sredini, u čistoj, naivnoj i nepo- 
mućenoj neposrednosti, izdvojen od drugih ljudi, u praiskonskoj 
vezi s prirodom, to nikome nije ni suđeno da u svemu počne ot- 
početka, ma koliko, inače, išao daleko u obacivanju tradicije. Ni 
najvatrenije zalaganje da se napravi totalan preokret u životu nije 
u stanju da obezbedi uspeh u takvom nastojanju. Već samim 
tim što pokušava da se oslobodi nasleđenih običaja i shvatanja, 
svega onog što je za njega izgubilo dublji unutrašnji smisao i 
pretvorilo se u čisto spoljašnju obavezu, čovek na neki način 

priznaje da je vezan za te iste običaje i ta ista shvatanja, đa se 
kreće u okviru koji mu je postavljen njihovim postojanjem. Jer 
da nije bilo kulturnih oblika u čiju se obaveznost najpre vero- 
valo, da čovek nije odrastao u jednoj određenoj kulturnoj atmos- 
feri, niko se ne bi mogao ni pobuniti protiv tradicije. I naravno 
samo bi u slučaju potpunog kulturnog vakuuma bilo Mogućno 
krenuti u bilo kom pravcu, graditi budućnost po svojoj volji i po 
svom nahođenju. Ovako su i pravac, i karakter, i razvojne mogu- 
ćnosti svih ljudskih težnji i nastojanja u velikoj meri sputani 
tradicijom i tradicionalnim ograničenjima koja upravo pokuša. 
vaju da prevaziđu. 

Kao što se vidi, čovek uvek živi i dela u određenoj istorijskoj 
situaciji, usred jednog zatečenog stanja, pod pritiskom određe- 
nih kulturnih zahteva, tako da i ono novo kojim se zanosi, koje 
pokušava da stvori i u kome vidi svoju bolju budućnost ima 
duboke korene u njegovoj prošlosti. U tom smislu, može se reći 
da svaka težnja za odbacivanjem kulturnog nasleđa i oslobađa. 
njem od pritiska tradicije predstavlja, u stvari, pokušaj da se 
jedna tradicija zameni nekom drugom, ili bar da se preuzima. 
njem izvesnih zatečenih elemenata i unošenjem nekih drugih 
polože temelji za jednu novu tradiciju. 


U SENCI SUTRAŠNJICE 


Posle ovog možda donekle uprošćenog, ali u svakom slu- 
čaju strogo teorijskog razmatranja, u kome smo nastojali da 
prekoračimo sva lokalna i vremenska ograničenja i utvrdimo ono 
što važi za čoveka uopšte i za sva društva bez razlike, okrenimo 
se, najzad, i našem vremenu. Ima nekih karakterističnih crta po 
kojima se društveno-istorijska situacija u kojoj se čovek danas 
nalazi bitno razlikuje od svih dosadašnjih. Uostalom, obraćanje 
našem vremenu daće nam priliku da na konkretnom materijalu 
proverimo domašaj i relevantnost onih apstraktnih i uopštenih 
odredaba do kojih smo došli u prethodna dva odeljka. Pogotovo 
da ispitamo mogućnost uspostavljanja i održavanja tradicije u 
savremenim uslovima. Iz razumljivih razloga, sve što ovde sledi 
biće više nagoveštaj nego sistematsko izvođenje. 

Ako bismo hteli da u jednoj prostoj formuli obuhvatimo 
čvornu tačku u kojoj se stiču svi tokovi i tendencije našeg stole- 
ća, ono što daje osoben pečat sadašnjem društveno-istorijskom 
trenutku, što društveno-istorijsku situaciju u kojoj se čovek 
danas nalazi čini jedinstvenom i izuzetnom u poređenju sa svim 
prethodnim situacijama, onda bismo morali reći: da je svetska 
istorija danas prvi put uzela svetski tok" i da je čovečanstvo da- 


. 6) To je dobro istakao Hans Freyer, »Theorie des gegenwartigen Zeitalters« 
(Stuttgart: Deutsche Verlags—Anstalt, 1955). Ova knjiga obiluje mnogim 
zanimljivim zapažanjima, pored toga što je i u teorijskom pogledu vrlo 
podsticajna. Uz izlaganje dalje u tekstu vidi i Herbert Marcuse, »One Dimen- 
sional Man: Studies in the Ideology of Advanced Industrial Society« (Bos- 
ton: Beacon Press, 1964). 

nas prvi put u mogućnosti da stekne svest o svom zajedničkom 
opredeljenju i svojoj zajedničkoj sudbini. Ili drugim rečima: da 
je jedno od najglavnijih i najbitnijih obeležja našeg vremena 
upravo u tome da je čovečanstvo danas povezano mnogo čvršće 
i neposrednije nego ikad dosad, da se na čitavoj zemlji danas 
odigravaju isti društveni procesi, da su svi narodi danas uklju- 
čeni u jedno jedinstveno zbivanje, da je društveni život danas 
već gotovo sasvim sličan na svim geografskim dužinama i širi- 
nama naše planete. Naravno, time nipošto ne želimo da zatvori- 
mo oči pred mnogobrojnim razlikama u unutrašnjoj strukturi 
i organizaciji između kapitalističkih i socijalističkih društava, 
niti da omalovažimo politički antagonizam između Istoka i Za- 
pada, a najmanje da isključimo mogućnost otvorenog sukoba 
oko moći između pojedinih nacionalnih društava unutar dva 
velika suparnička tabora. Savremeni svet je sve drugo samo ne 
idilična zajednica ravnopravnih i miroljubivih naroda. Ali, na 
tome se ovde namerno nećemo zadržavati. Ovde je reč o jed- 
nom mnogo dubljem sloju društvenog bića koji je ukorenjen iza 
postojećih političkih razlika i suprotnosti. 

U toj izrazito sociološkoj dimenziji društvenog života, u ob- 
lasti u kojoj najjasnije dolazi do izražaja karakteristična jedno- 
obraznost svih tokova i tendencija našeg vremena, posebno mes- 
to zauzima proces industrijalizacije, jedan krajnje dinamički či- 
nilac koji se zasniva na savezu između nauke, tehnike i indus- 
trije. Kao što se lako može zapaziti, sila koja je najviše doprine- 
la stvaranju društveno-istorijske situacije s kojom se danas 
suočavamo, koja je mnoge narode pokrenula iz vekovne oba- 
mrlosti i zajedno s ostalima gurnula u jednu zajedničku reku, 
nema u sebi ničeg neobičnog i intimnog, ničeg tajanstvenog i ira- 
cionalnog. Nije po sredi nikakva duhovna sila, nikakva velika i- 
deja, nikakav religiozni zanos, nikakvo humanističko stremlje- 
nje, već nešto sasvim obično, prazno i spoljašnje, nešto naizgled 
tako po sebi razumljivo i prihvatljivo — jedna određena teh- 
nika, jedan određeni, mašinsko-industrijski, način proizvodnje 
materijalnih dobara, i jedan određeni, funkcionalno-racionalni, 
način organizacije rada. Pred ovom bezličnom silom blede ka- 
rakterne i kulturne osobenosti pojedinih naroda. Štaviše, izgle- 
da kao da su svi narodi spremni da se što brže i što potpunije 
oslobode svega što bi moglo omesti njihov tehnički i industrijski 
razvoj. Ako se uopšte još može govoriti o nekim idealima kojima 
se oduševljavaju široke mase stanovništva u svim krajevima 
sveta, onda treba reći da je povećanje tehničko-ekonomskog po- 
tencijala i uzdizanje životnog standarda najviši, ako ne i jedini 
ideal našeg doba. Da stvari tako stoje, vidi se već i po tome što 
stepen industrijskog razvoja izražen u proizvodnji čelika po glavi 
stanovnika danas zvanično priznaju svi kao osnovno merilo 
društvenog napretka. Kako vladajući krugovi na Zapadu, tako i 
oni na Istoku. 

Naravno, to nije slučajno. Treba se naučiti gledati na sadaš- 
njost u horizontu istorije. Samo se tako ona može shvatiti u o- 

nome što je bitno u njoj, kao određeno istorijsko stanje koje ima 
korene u prošlosti i koje se proteže u budućnost. Inače, ona 
lako iščezava u potoku prolaznosti, sa svim njegovim slučajnim 
i nevažnim kolebanjima. U tom smislu, kažemo da je proces 
industrijalizacije jedno trajno istorijsko stanje. Mada se negde 
nalazi tek u zametku, dok drugde već slavi prave orgije, taj pro- 
ces svuda ostavlja iste društvene posledice. U njemu se skriva 
moć koja će koliko već sutra ujediniti ceo ljudski rod u komforu 
i materijalnom izobilju. S obzirom na svu dosadašnju istoriju koja 
je pružala mogućnost samo jednom relativno beznačajnom sloju 
stanovništva da živi slobodno od prirodne nužde, bez brige za 
podmirenje nasušnih potreba, to je, nesumnjivo, događaj od 
prvorazrednog značaja. Koliko može da se vidi, ne postoji nika- 
kva ozbiljna sila koja bi mogla stati na put procesu industrija- 
lizacije, koja bi mogla sprečiti njegovo dovršavanje u svim 
zemljama, i to u relativno kratkom roku. Potrebna su možda 
samo još dva-tri ljudska veka, pa da taj proces svuda bude okon- 
čan. To zaključujemo po tome što automatizacija, koja se danas 
uveliko uvodi u tehnički najrazvijenijim zemljama sveta, pred- 
stavlja završnu kariku, plod, vrhunac, ispunjenje industrijaliza- 
cije. 

Od samog početka, od onog trenutka kad se zametnuo u za- 
padnoj Evropi krajem 18. i početkom 19. veka, proces indus- 
trijalizacije je ustalasao duhove. Može se bez preterivanja reći 
da su svi mislioci i sanjari onoga doba, a možda još i više svi 
ljudi od akcije, vrlo rano postali svesni njegovog revolucionar- 
nog značaja. Najsmeliji i najvatreniji pobornici novoga išli su 
tako daleko da su čak počeli predviđati kako će razvoj nauke, teh- 
nike i industrije preporoditi svet i zbratimiti narode. Naravno, 
posle mnogih vidnih tragova koje je tehnički i industrijski raz- 
voj ostavio na čoveku, i naročito posle iskustava iz prethodna dva 
svetska rata, danas je sve manje onih koji tako optimistički gle- 
daju na budućnost tehničko-industrijske civilizacije. Ali, to ništa 
ne mari. Nije neophodno polagati velike nade u razvoj nauke, teh- 
nike i industrije, da bi se uvidelo kako taj razvoj ima bitno revo- 
lucionaran karakter. Svako ko ume da gleda i misli, može se uve- 
riti da početak industrijske ere na prelazu iz 18. u 19. vek označa- 
va svetsko-istorijsku prekretnicu od prvorazrednog značaja, bu- 
dući da se sa stvaranjem i usavršavanjem raznih mašina i teh- 
ničkih aparata i prevaljivanjem tereta fizičkog i umnog rada sa 
čoveka na njih iz osnova menja čovekov odnos prema svetu, nje- 
gov: način života, njegovo unutarnje biće. Kao što je to lepo re- 
kao malo poznati francuski antropolog i sociolog Andr€ Varag- 
nac, u tehničko-industrijskoj civilizaciji čovek prestaje da se 
interesuje za živu prirodu, napušta biljni i životinjski svet, i okre- 
će se mrtvoj prirodi, svetu metala i betona, elektriciteta i atom- 
ske energije". Ili kako je to ubedljivo pokazao Arnold Gehlen, 


T) Andrć Varagnac, »De la prćhistoire au monde moderne« (Paris, 1954). 

jedan od najvećih živih nemačkih sociologa i filozofa, čovečan- 
stvo se danas nalazi na početku jednog burnog naučnog, tehnič- 
kog i industrijskog razvoja, na jednoj sudbonosnoj kulturnoj 
raskrsnici, u jednom prelaznom periodu koji je započeo pre 
nepuna dva stoleća i o čijem se krajnjem ishodu zasad još ne mo- 
že reći ništa određenije. Po Gchlenovom mišljenju", jasno je tek 
toliko da je proces industrijalizacije dugotrajan i dalekosežan 
proces koji se sastoji u totalnoj privrednoj, društvenoj, duhov- 
noj i moralnoj revoluciji i da se taj proces može porediti samo 
još sa onim revolucionarnim procesom koji se odigrao na pragu 
mlađeg kamenog doba kad su ljudi prešli sa nomadskog načina 
života i lovačko-skupljačkog načina privređivanja na agrarnu 
privredu, kad su uspostavili stalna prebivališta i počeli da se ba- 
ve zemljoradnjom i stočarstvom. Jer dok su nekad, u ono revolu- 
cionarno preistorijsko doba, bili polagani temelji za čitav kasniji 
kulturni razvoj, i to ne samo privredni i društveni nego i duhovni 
i moralni temelji, dotle se u moderno vreme manje ili više po- 
stepeno, ali u svakom slučaju definitivno razaraju svi kulturni 
oblici, ideali i norme preindustrijskog sveta i stvaraju osnovi 
jednog novog, jednoobraznog, dosad neviđenog načina života u 
uslovima koji se graniče s potpunom čovekovom pobedom nad 
prirodom. 


Ali, ma koliko bilo tačno da proces industrijalizacije u kraj- 
njoj liniji izvodi ljudski rod iz dosadašnje istorije, jer razbija 
okvire tradicionalnog načina života i čoveka odvaja od zemlje za 
koju je još od mlađeg kamenog doba bio tako čvrsto vezan, treba 
reći da taj proces ima duboke korene u kulturnoj tradiciji Za- 
pada. Njegov pravi smisao se i ne može razumeti drukčije nego 
iz kulturne atmosfere u kojoj je ponikao i pomoću duhovnih 
pretpostavki na kojima se zasniva. Grdno se varaju oni koji misle 
da razvoj nauke, tehnike i industrije ima ma kakve dublje veze 
s korisnim posledicama koje taj razvoj ostavlja u društvenom 
životu, baš kao što su u zabludi i oni koji zamišljaju da je sama 
sklonost ka naučnom proučavanju prirode i tehničkim prona- 
lascima motivisana čisto utilitarističkim razlozima, otprilike ta- 
ko kao da su ljudi pronašli mašine samo zbog toga što su hteli 
da usreće čovečanstvo, što im je iznad svega bilo stalo do toga 
da što veći broj svojih sugrađana oslobode od bede fizičkog 
rada i obezbede im lagodan život. U stvari, modernu nauku, teh- 
niku i industriju pokrenula je jedna moćna duhovna snaga. Ili 


8) Koje je opširno razvijeno u dvema Gehlenovim knjigama: »Urmensch 
und Spatkultur« (Bon: Athenaeum Verlag, 1956), i »Die Seele im technischen 
Zeitalter: Sozialpsyhologische Probleme in der industriellen Gesel'schaft« 
(Hamburg: Rowohlt, 1957), kao i u mnogim njegovim člancima skupljenim 
u knjizi: Anthropologische Forschung (Hamburg: Rowohlt, 1961.) Sam Ge- 
hlen, kod koga se može naći i podatak o Varagnacovom radu, pominje u vi- 
še mahova da je ovo gledište prvi nagovestio Alfred Weber u svom možda 
najvažnijem delu »Kulturgeschichte als Kultursoziologie« (Leiden: A. W. 
Sijthoff, 1935), str. 399—400. 

tačnije: proces industrijalizacije ima najdublji osnov u jednom 
iskonskom religioznom motivu. U jednom motivu koji se može 
naći u religiji i mitologiji gotovo svih naroda sveta, a koji je na- 
ročito oštro naglašen u religiji i religioznoj svesti hrišćanskog 
Zapada. To je magijski motiv obogotvorenja čoveka. 


Kao što je dobro poznato, religija i religiozni činioci igraju 
neobično važnu ulogu u društvenom životu, budući da se u sferi 
religije u najoštrijem vidu ispoljavaju gotovo sve razlike i sup- 
rotnosti s kojima se susrećemo u drugim oblastima kulturnog ži- 
vota u kasnijim fazarna društvenog razvoja. Zbog toga je često 
tako potrebno tragati i po najskrivenijim i najudaljenijim stra- 
nama i slojevima religioznog iskustva, čak i onda kad je unapred 
sasvim izvesno da to iskustvo nema više nikakvog udela u obli- 
kovanju aktualnog društvenog stanja. To je neobično jasno i 
upečatljivo pokazao Max Weber u svojoj čuvenoj studiji o pro- 
testanskoj etici i duhu kapitalizma, kao i u ostalim svojim stu- 
dijama iz sociologije religije. Ti radovi ostaju i danas nenadma- 
šan obrazac sociološke analize. U izvesnom smislu, ovde se samo 
skreće pažnja na mogućnost i neophodnost dopune i proširenja 
Weberove istraživačke zamisli. 

Više nego bilo gde drugde na tlu velikih kultura staroga Isto- 
ka, u religiji i religioznoj svesti Zapada su voluntaristički ele- 
menti oduvek imali prevagu nad intelektualističkim. Znatno pre 
nego što je reformacija otvorila širom vrata bujanju novog reli- 
gioznog osećanja i snažno podstakla široke narodne slojeve na 
neumoran rad na uspostavljanju Božjeg carstva na zemlji, na 
Zapadu je aktivno ispovedanje vere bilo daleko više na ceni od 
pasivne kontemplacije, a borba za Boga stavljala se ispred patnje 
u njemu. Već u srednjovekovnom hrišćanstvu, onom koje se raz- 
vilo pod okriljem katoličke crkve, jasno je nagovešten pravac 
i karakter čitavog potonjeg religioznog razvoja. Tu već u klici 
nalazimo onaj oblik religiozne svesti koji je dostigao svoj vrhu- 
nac u doba renesanse i reformacije, koji se bitno razlikuje od 
mistike, koji je toliko uticao na stvaranje evropskog racionaliz- 
ma i koji je, u krajnjoj liniji, dao početni impuls svim raznoli- 
kim težnjama i manifestacijama kulturnog života u zapadnoj 
Evropi tokom tolikih stoleća — onaj oblik religiozne svesti koji 
nazivamo magijom. 

U čemu je prava priroda, veličina i privlačnost magije može 
se najbolje videti ako se ona uporedi s mistikom". Tad će se od- 
mah primetiti kako magija na sasvim osoben način shvata čo- 
vekov odnos prema bogu. Za nju ne postoji nikakva apsolutna 
granica između ljudskog i božanskog bića na kojoj toliko insis- 


9) U pojmovno-analitičkom pogledu, neobično su važni rezultati do 
kojih je došao Georg Mehlis, »Die Formen der Mystik«, Logos, II (191)), 
str. 243 — 255. Sa kulturno-istorijske strane, nekoliko zanim!jivih sugesti- 
ja može se naći u knjizi: Oswald Spengler »Der Mensch und die Technik« 
(Minchen: C. H. Beck, 1931.), (Prevod: Zagreb, 1944.) 

tira sva mistika. Suproino mistici, koja zahteva žrtvovanje svih 
ovozemaljskih težnji i interesa i potpuno utapanje individualne 
duše u bogu, magija učvršćuje gordost i samosvest vernika time 
što naglašava bezgraničnu snagu religiozne volje. Za razliku od 
religioznog mistika, koji se skrušeno priklanja višoj sili od koje 
očekuje da mu podari milost i spasenje, religiozni mag se dale- 
ko uzdiže nad predmetom svoje vere. On hoće da prodre u samo 
središte božanske misterije, hoće da prinudi boga da mu se po- 
kori, da čini ono što on od njega traži. Jednom rečju, religiozni 
mag hoće da bude nešto više nego samo sličan bogu; on hoće da 
bude jednak s njim, da i sam postane bog. Zbog toga se magija 
nikad ne zadovoljava samo tihim i usrdnim molitvama, već traži 
potvrdu vere u čudima i čudotvornim činima. Kakva bi to bila 
služba bogu koja ne bi bila u stanju da natera boga da služi čo- 
veku? Ali, upravo time što toliko uzdiže čoveka, što mu pridaje 
titanska svojstva, što ga izjednačava s bogom, magija vređa naj- 
svetija osećanja mističke pobožnosti. Za mistiku je magija uvek 
bila i ostala sinonim grešne ljudske lakomosti i uobraženosti. U 
tom smislu, mistik se uvek zgraža od maga u kome vidi glavom 
samog satanu. , 

Naravno, to nipošto ne znači da je hrišćanstvo na Zapadu 
bilo gluvo i slepo za vrednosti mističke pobožnosti. Niti da su ma- 
gijski elementi ovde dobili kanonsku potvrdu ili ugrozili organi- 
zaciju katoličke crkve. U stvari, teško je navesti konkretne isto- 
rijske primere u kojima se pomenuti oblici religiozne svesti jav- 
ljaju u čistom vidu. Daleko najčešće, ti oblici su pomešani (i to 
kako u religioznom iskustvu starih istočnjačkih naroda tako i u 
religioznom iskustvu modernih naroda Evrope i Amerike), ma- 
da treba priznati da su u religioznim previranjima hrišćanskog 
Zapada u doba renesanse i reformacije elementi magije sasvim 
upadljivo preovladavali nad elementima mistike. Uostalom, bili 
su to pobožni kaluđeri dominikanskog i franjevačkog reda koji 
su već u 13. i 14. veku počeli razbijati glave nad tajnama prirode 
u uverenju da se prirodne sile mogu potčiniti ljudskoj volji. Iz 
uskih ćelija svojih manastira razbacanih po raznim krajevima 
Evrope oni su prednjačili u širenju shvatanja da Boga treba u- 
poznati proučavanjem prirode a ne svetih knjiga, i zahvaljujući 
njihovim naporima proučavanje prirode je vrlo rano stalo na 
čvrste noge. Doduše, katolička crkva nikad nije odala dužno pri- 
znanje ovim pionirima eksperimentalne prirodne nauke. Šta- 
više, crkveni velikodostojnici su odmah dobro osetili da je ova 
čudna služba Bogu, u stvari, poziv na otvorenu pobunu protiv 
njega. Njima nije trebalo da tek kod Spinoze pročitaju da su 
Bog i priroda jedno, da bi razumeli odakle dolazi i kuda vodi 
probuđeni nagon za saznavanjem i tehničkim pronalascima, već 
su odmah osudili smele istraživače prirode kao lažne proroke i 
Na I oni su to nastavili da čine gotovo sve do početka našeg 
veka. 

U takvoj kulturnoj atmosferi, u religioznom okviru koji smo 
upravo naznačili u najgrubljim crtama, rasla je čovekova tež- 

nja za poniranjem u tajne prirode i kušana je njegova spremnosi 
za budući krstaški pohod protiv nje. Otuda nije nimalo čudno 
što je društveni razvoj na Zapadu brzo krenuo u pravcu koji nam 
je danas tako dobro poznat. Ili tačnije: može se razumeti zašto 
su Evropljani uspeli da u relativno kratkom roku nađu put koji 
vodi cilju, zašto su uspeli da stvore nešto što drugi narodi u dru- 
gim krajevima sveta nisu umeli čak ni dovoljno jasno da predo- 
če sebi kao jednu ljudsku mogućnost. Za razliku od svih drugih 
naroda sveta, Evropljani su, naime, načinili odlučan zaokret na 
polju praktične delatnosti, u prvom redu time što su odustali od 
ranije poznatih i oprobanih puteva magije. To je jedna od važnih 
tačaka s kojom se mora računati u svakoj proceni uloge i značaja 
zapadne Evrope u svetskoj istoriji. Od svojih najstarijih dana, 
Evropljani se nisu zadovoljavali skromnim tehničkim sredstvi- 
ma kojima su se služili i svi drugi narodi ondašnjeg sveta. Što 
je još važnije, njima je bila intimno neprihvatljiva ona široko 
rasprostranjena praksa natprirodnog delovanja na okolinu, ona 
primitivna tehnika (čijih ostataka, uostalom, ima i danas 
u svim krajevima sveta) da _ se utiče na tok prirodnih do- 
gađaja pomoću čarobnih formula, pomoću tajanstvenih reči i 
gestova za koje se unapred nikad ne zna hoće li stvarno izaz- 
vati željenu posledicu, a još manje na čemu se zasniva samo 
očekivanje da se željena posledica na taj način uopšte mo- 
že proizvesti. Utemeljivačima moderne prirodne nauke izgleda- 
la je smešnom i jadnom ta imaginarna moć nad prirodom ko- 
ju je pružala magija. Njih je opsela ideja da stvarno ovladaju 
prirodnim silama, dakle ne u mislima, u mašti, u religioznom o- 
sećanju i oduševljenju, već na najprirodniji mogućan način — 
pomoću jedne nove tehnike, pomoću mašina i tehničkih apara- 
ta sagrađenih na strogo racionalnim i matematičkim temeljima. 
Tako je iskonska čovekova težnja da pobedi prirodu i sebe uz- 
digne na rang božanstva na Zapadu počela da se pretvara u stvar- 
nost. I baš zahvaljujući tome što nauka, tehnika i industrija 
pružaju stvarnu a ne samo imaginarnu moć nad prirodom, mo- 
derni Evropljanin je prvi stekao realnu šansu da doživi trijumf 
potpune pobede, da nađe oduška svojoj bezgraničnoj gordosti u 
tome što je ukrotio sile prirode, što ih je podvrgao svojoj volji 
i prinudio da mu služe. 


Ali, vremenom se sve izmenilo. U onom trenutku kad je idejna 
platforma čovekove borbe protiv prirode bila definitivno izgrađe- 
na, kad je čovekova težnja za oslobađanjem od tradicionalnog 
načina života dobila revolucionarni zamah, kad je proces indus- 
trijalizacije svom snagom zahvatio sve zemlje zapadne Evrope i 
Amerike, religiozni smisao čitavog poduhvata bio je već nepo- 
vratno izgubljen. Umesto čiste radosti u pobedi, umesto čistog 
uživanja u samom činu, bez obzira na posledice koje iz njega 
mogu proisteći, u prvi plan je izbila briga za materijalno bla- 
gostanje i ovozemaljsku sreću. Titansko stremljenje ka božan- 
skom životu rastvorilo se u plitkom, površnom, sitničavom utili- 

tarizmu. Mašina je izgubila demonsku snagu kojom je nekad 
fascinirala ljude i preobrazila se u običan, spoljni, pomalo ćud- 
ljivi, ali u svakom slučaju vrlo korisni sastojak svakodnevnog 
života. Ili tačnije: na nju se počelo gledati kao na sredstvo koje 
čoveka rasterećuje od svakog napora, koje mu omogućava da 
sve više skrati svoje društveno neophodno radno vreme i da 
sve više živi u takozvanom slobodnom vremenu. Došlo je do 
drastičnog sužavanja i osiromašenja filozofskog horizonta. Pi- 
tanje je samo u'tome kako da se što lakše živi, a ne kakvog smis- 
la ima u tome da se uopšte živi. Kao što je tačno primetio Johann 
Huizinga u delu na koje aludira naslov ovog odeljka“", silan us- 
pon tehnike i silno uvećanje čovekove moći nad prirodom do- 
veli su do pravog razobručavanja želje za ovozemaljskim dobri- 
ma i uživanjima. I to ne samo kod viših društvenih slojeva (jer 
primera za to ima u čitavoj dosadašnjoj istoriji), već kod svih 
kategorija stanovništva. U tehničko-industrijskoj civilizaciji svi 
imaju pravo na visek životni standard i svi imaju mogućnost da 
ga steknu. U izvesnom smislu, to bi možda bilo ispunjenje onoga 
čemu je težio Descartes, otac evropskog racionalizma, kad je u 
svojoj Raspravi o metodi izložio čitav program moderne filo- 
zofije i modernih prirodnih nauka. 

Za sav ostali svet, za one narode koji su tek krajem prošlog i 
početkom ovog veka, ili čak pre jedva nekoliko decenija, defi- 
nitivno stali na stranu nauke, tehnike i industrije i užurbano 
krenuli putem industrijalizacije, ovaj proces nema nikakvo dub- 
lje značenje. Kulturni ambijent u kome su odrasli narodi zapad- 
ne Evrope je u mnogo čemu bitno drukčiji od onoga u kome su do- 
sad živeli ostali narodi na zemlji. Pogotovo su velike razlike u nači- 
nu gledanja na čoveka i njegov položaj u svetu. Nigde drugde na 
zemlji individualizam nije uzeo takve razmere kao u zapadnoj Ev- 
ropi. I nigde drugde osim na Zapadu nije došlo do takvog prodora 
racionalizma, racionalnog mišljenja i racionalnog postupka u sve 
oblasti kulture i društvenog života. Pomenuli smo već da zapadno- 
evropsko shvatanje tehnike kao prirodne magije ni po čemu ne 
odgovara vanevropskom shvatanju magije kao natprirodne tehni- 
ke. Odatle treba izvući zaključak da vanevropski narodi nemaju u- 
nutrašnju potrebu za tehnikom. Niti oni osećaju trajnu nelagod- 
nost u dodiru s njom. Zbog toga joj se oni mogu tako lako priloga- 
diti. Ona prestaje da ih onespokojava čim obvladaju načinom nje- 
ne upotrebe. Po tome se najbolje vidi koliko je moderna tehnika 
tuđa svim vanevropskim narodima. Oni koji je poseduju iz prve 
ruke, kao svoj vlastiti pronalazak, stalno zagledaju u njeno mno- 
gostruko lice. Štaviše, s vremena na vreme njih obuzima prava 
panika u vezi s njom. 

Pa ipak, uprkos ovim važnim razlikama, treba reći da je da- 
nas sav svet nepodeljeno zainteresovan za mogućnost uživanja 


10) J. Huizinga, »Im Schatten von Morgen« (Zirich und Leipzig: Gotthelf 
Ver'ag, 1936), str. 172. (Prevod: Matica Hrvatska, Zagreb, 1944). 

u tekovinama tehničko-industrijske civilizacije. U relativno vrlo 
kratkom roku, narodi sa najrazličitijim kulturnim zaleđem naš- 
li su načina da se uključe u proces tehničkog i industrijskog 
preobražaja, i to samo u želji da se ratosiljaju materijalne bede 
i domognu višeg životnog standarda. Neki brže neki sporije, tek 
svi su se pokazali sposobnim da shvate kakve sve prednosti ima 
tehničko-industrijska civilizacija nad svim drugim oblicima tra- 
dicionalne kulture. Kako u pogledu mogućnosti koje ona pruža 
za borbu protiv prirode, tako i u pogledu mogućnosti koje ona 
pruža za borbu protiv svojih bližnjih. U izvesnom smislu, mo- 
glo bi se reći da je ona prva mogućnost naročito privukla pažnju 
svih. Ova druga samo ukoliko je trebalo da se narod u pitanju 
najpre oslobodi gospodstva onih koji su ga počeli upoznavati 
s dostignućima same civilizacije. I tako danas narodi sa sve če- 
tiri strane sveta zajednički stupaju istom širokom stazom na- 
pretka, u susret jednom novom svetu u kome čovek više neće 
imati šta da radi, u kome više neće imati # čemu da odlučuje, 
u kome više neće imati oko čega da se pati, u kome više neće 
morati ni da živi, s obzirom da će biti suvišan čak i kao nad. 
zornik tehničkog super-aparata kojim je izvojevao pobedu nad 
prirodom. 


Ali, otišli smo možda predaleko u domišljanju jedne moguć- 
nosti koja se tek ukazala na horizontu istorije. Niko danas ne 
može sa sigurnošću reći da će ova mogućnost jednom doista pos- 
tati naša prava i jedina stvarnost. Pre nego što se započeti pro- 
ces dovrši, pre nego što na zemlji zavlada sveopšta harmonija, 
pre nego što zemlja postane sveopšti koncentracioni logor, može 
se dogoditi da čovek potraži izlaz u samouništenju, u tome da 
jednim pokretom ruke sve pošalje dođavola. I tako zbriše svaki 
trag da je jednom hteo da bude nešto više nego samo čovek, 
da je hteo da dovrši sebe i svoje društvo u istoriji, da je hteo 
da postane savršen kao bog. Naravno, mogu početi da dejstvuju 
i neki drugi činioci o kojima danas niko i ne sanja, kao što isto 
tako mogu iznenadno postati vrlo uticajni izvesni činioci za koje 
danas svi veruju da im je vreme davno prošlo. 


Što se, pak, tiče samog ovog prelaznog perioda u kome se 
čovečanstvo nalazi otkako je pošlo putem industrijalizacije, ne- 
ma nikakve sumnje da je to period velike nesigurnosti. Na pra: 
gu jedne od najvećih kulturno-istorijskih prekretnica, čovek os- 
taje bez oslonca u životu. On se otuđuje od samog sebe i postaje 
žrtva svog vlastitog proizvoda. Na razne načine, to su utvrdili 
svi veliki društveni mislioci od početka industrijske ere. Ima 
nekog dubljeg smisla u tome što je Marx toliko upozoravao na 
drastičnu redukciju čoveka u uslovima kapitalističkog društva, 
i što su svi značajniji sociolozi posle njega, a naročito Durkheim, 
Simmel i Weber, bili toliko zabrinuti za čovekov položaj u druš- 
tvu koje je već savladalo prve teškoće industrijalizacije. U deli- 
ma ovih mislilaca nalazimo ne samo naučnu analizu izvesnih spolj- 
nih strana kapitalističkog privrednog i društvenog poretka, već 

i filozofsku kritiku antihumanog sadržaja tehničko-industrijske 
civilizacije uopšte. U toku poslednjih decenija, situacija se nije 
mnogo izmenila na bolje. Uzela je samo veće razmere. Ukoliko 
uopšte zna za sebe, savremeni čovek se ne oseća dobro. Niti je 
zadovoljan onim u čemu jeste, niti spokojno gleda na ono što 
može biti. To je i razumljivo, kad se ima na umu da u savreme- 
nom svetu nema više nikakvih apsolutnih vrednosti i merila, kad 
su svi nasleđeni kulturni oblici obesvećeni i kad čoveku još uvek 
nije dato ništa u zamenu za ono što mu je oduzeto. Više nego 
ikad ranije, danas je sve u pokretu i promeni. Živimo u svetu 
u kome su snage inovacije, snage usmerene na stvaranje novog, 
drukčijeg, različitog od svega što je dosad postojalo, odnele u- 
bedljivu pobedu nad snagama tradicije. U tom smislu treba re- 
ći da je nepovratno narušena ravnoteža između dveju osnovnih 
tendencija u društvenom životu, između težnje da se sačuva ono 
što je jednom stvoreno i težnje da se stvori nešto novo; naruše- 
na je ona dinamička ravnoteža koja je davala snažan pečat svim 
dosadašnjim čovekovim nastojanjima i koja se manje ili više 
postojano održavala u čitavoj dosadašnjoj istoriji. Veliko je pi- 
tanje da li pomoću nasleđenih pojmova i teorije, u filozofskoj 
tradiciji od Platona do Hegela, uopšte još možemo razumeti ono 
što se danas zbiva svuda oko nas, kao i u nama samima. 

SMISAO ILI BESMISAO POVIJESTI 


Danko Grlić 


Osnovno pitanje o povijesti nije pitanje o izvoru i podrijetlu 
raznih oblika realnog ili idealnog života i zbivanja u određenim 
vremenskim razdobljima ili pitanje o materijalnim pokretačkim 
snagama historijskog progresa i regresa, pa čak ni to da li je 
uopće dano bilo kome »da otkrije istinu o samom sebi dok povi- 
jest još uvijek traje« (Raymond Aron), već prije svega pitanje 
o mogućnosti i smislu doista ljudskog to jest povijesnog postoja- 
nja čovjeka uopće. Postoji li stalni napredak, vječno uzaludno 
kruženje ili povratak, smisao ili besmisao povijesti, pitanje je 
koje uopće kao pitanje ima smisla samo u odnosu na pitanje o 
mogućnosti ljudskog opstanka. Jer ne samo da je povijest uvijek 
povijest čovjeka (a ne na primjer prirode) već je i čovjek u 
punome smislu riječi čovjek samo kao povijestan. Zatvoreno 
i samim tim ograničeno Hegelovo premještanje povijesnog zbi- 
vanja iz Orijenta u Grčku, Rim i Germanski svijet, pa čak i pri- 
vidno potpuno apsurdna tvrdnja da određeni narodi uopće ne- 
maju svoju povijest, samo u tom smislu može u sebi — bez obzi- 
ra koliko su pojedine tvrdnje empirijski tačne — sadržavati u 
principu racionalne elemente uvida u povijesno oslobođenje 
čovjeka. Sama se povijest zbiva doista povijesno upravo ta- 
mo gdje je na djelu biće što u određenoj epohi dostiže najviši 
stupanj ljudskosti, to jest stupanj optimalno ostvarljive slobode. 
I obratno: čovjek je upravo utoliko više čovjek ukoliko je više 
u određenoj epohi povijestan, ukoliko nije samo svim svojim 
bićem u nju uronjen već ukoliko je i njen regulator, angažirani 
nosilac istinski povijesnih to jest revolucionarnih promjena. 
Mislim, da se u tome i sastoji bitna veličina Marxove dimenzije 
sagledavanja historije. 

Iz tog aspekta moglo bi se utvrditi kako — upravo supro- 
ino Hegelovom zaključku — jedino realni cilj povijesti može 
biti samo negacija svakog konačnog cilja, to jest definitivnog 
označavanja bilo kojih granica povijesti, negacija mogućnosti 
njenog završetka. Jer — bez obzira na pojedine regresivne faze 
ili epohe stagnacije koje su bile i koje će, mislim, uvijek biti 

imanentne povijesnom — granice smislene ljudske povijesti 
bile bi, naime, u generalnoj liniji ujedno i granice mogućnosti 
stalnog očovječivanja čovjeka. A prestanak tog procesa humani- 
zacije značio bi uopće prestanak čovječjeg bivstvovanja kao čov- 
ječjeg. Čovjek je iz povijesnog aspekta upravo po tome čovjek što 
stalno postaje sve više čovjekom i ukinuti mu tu mogućnost bilo 
kada i u bilo kojoj epohi znači lišiti ga ne samo onog što on treba 
da bude po svojoj biti i pojmu nego onog što on jest po svom 
bitku. Jer njegov je bitak njegovo postajanje. 

Pa ipak, gotovo da je banalna istina kako je osnovna pret- 
postavka svakog smislenog a ne prividnog kretanja da u sebi 
nužno uključuje i cilj tog kretanja, tačku prema kojoj je kreta- 
nje upravljeno, pa prema tome i povijesti da u sebi sadrži apso- 
lutni ideal povijesne ideje. Antinomija između cilja koji je bio 
ili koji će bilo kada — ali jednom sigurno — biti dostignut, i 
procesa koji nikad ne bi smio biti završen jer bi inače sebe ukinuo 
kao proces i kretanje — osnovna je antinomija apstraktno mi- 
saonog tretiranja povijesnog fenomena. Apstraktnog već i stoga 
što povijest nije egzemplifikacija nekih filozofskih protivurje- 
čja ili uopće idejnih rješenja istina ili ideala. A apstraktnog i zato 
što je puki iluzionizam dijeliti zbilju na historijsku i nathisto- 
rijsku, na svijet ideja, ideala, ciljeva i vrijednosti i svijet niže 
vrste koji te ideje uvijek realizira na slučajan i nesavršen na- 
čin. Ovaj drugi svijet u takvoj je apstraktnoj shemi svijet kojem 
bi trebalo naprosto jednom za svagda nametnuti te prauzore i 
vrijednosti kako bi poslije nepotpune povijesti došla prava po- 
vijest koja bi u sebi ujedinila svu racionalnu, harmonijski sa- 
vršenu, plansku zbilju tih ideja. Kad se taj mučan proces za- 
vrši, završava se i povijest, prestaje prethistorija a počinje 
prava historija, gubi se zemaljsko a počinje božansko carstvo. 
Pri tom kao da se ne uzima u obzir da će sama ta nova zbilja 
stvoriti opet nove ideje, pa će dakako biti nezadovoljna idejama 
koje su u njoj već realizirane i samim tim postale konzervativ- 
ne. Jer sigurno je da same ideje i vrijednosni sudovi o povijesti, 
o njenom početku, idealu i njenom završetku nisu ideje uopće 
i vrijednosti uopće, već su ti uzori i ta mjerila i sami povijesne 
prirode, uzdignuti na rang apstraktnih vanvremenskih entiteta. 

No sam uvid u apstraktnost osnovne antinomije između po- 
vijesnog cilja i procesa, što smo je prije naznačili, nikako ne zna- 
či da ona nema zbiljske korelate u ovozemaljskim zbivanjima, 
pa prema tome ne znači još i eliminiranje te aporije na realnom 
tlu. Jer upravo na tom tlu, ta se antinomija pokazuje kao tendi- 
ranje prema dva prividno bitno različita koncepta, ne samo smi- 
sla već i realne upravljenosti povijesti: jedan koji praktično i 
bez obzira na sredstva teži oživotvorenju određenog najvišeg i 
najboljeg, savršenog društvenog sistema kao završetka historije, 
i drugi, koji toliko relativira sam pojam cilja da ga u stvari 
uopće negira, pretvarajući sve u manje ili više iracionalno kre- 
tanje bez svrhe i realne upravljenosti. Pri tom, prva teza jasno 
pokazuje težnju da manje ili više racionalno objasni i logički 

opravda svoju punu upravljenost na cilj, na smisao a ne na 
sam proces i time je zatvorena svojim vlastitim racionalitetom 
— koji je rezultanta ili tradicionalnog ili u najboljem slučaju 
suvremenog shvaćanja budućeg — a pokušava ga kao idejno spa- 
sonosno rješenje nametnuti onom budućem koje je još samom 
tom racionalitetu nužno nepoznato. Nasuprot tome, antiteza se 
poziva na sam fakticitet i ništa drugo i ne može o njemu izreći 
do banalnu tautologiju kako iracionalni fakticitet faktički po- 
stoji. Jer ako i pretpostavimo da je povijest iracionalna, slu- 
čajna i besmislena, njen se iracionalitet nikad ne bi mogao do- 
kazati. Svaki, naime, iracionanalizam zapravo teži da sam sebe 
opovrgne, budući da se želi ispoljiti kao istina a odriče prirodu 
svake istine. 


Ova se teza i antiteza, svaka za sebe, međutim, paradoksalno 
pokazuju i s obratnim predznakom, a njihova se međusobna 
protivurječnost javlja u samo prividno različitom obliku neraz. 
rješive antiteze između postavke kako »ljudska volja ne može 
obrnuti sudbinski tok stvari« (Spengler) i stava da »civilizacije 
nisu posljedice materijalnih uvjeta već čin volje« (Arnold Toyn- 
bee). Doista, ako se zna kuda povijest neizbježno ide, to jest 
ako je cilj sve, nikakvi slučajni pojedinačni događaji nemaju 
više smisla. »Budućnost sazrijeva ma šta se dogodilo« (M. Mer. 
leau Ponty), ništa iz suvremenosti ne može biti stavljeno pod 
znak pitanja, jer ma kakva bila sadašnjost, ona neizbježno ide 
prema određenoj budućnosti. Povijest doista nema smisla, ako 
se njen smisao shvaća kao smisao neke rijeke koja teče pod 
djelovanjem svemoćnih materijalnih uzroka prema oceanu u 
kojem iščezava. Ali isto tako ne postoji imanentna smislenost 
povijesti i ona ostaje po sebi i za sebe besmislena, ako neko 
božansko oko izvan nje neprekidno njome upravlja ili joj poda- 
ruje svoj vlastiti smisao. Ona tada u optimalnom slučaju ostaje 
smislena po njemu ali ne i po sebi. Vulgarno-materijalistička i 
ekonomistička teza o automatskom djelovanju materijalnih sila 
na razvoj povijesti ne razlikuje se u tom pogledu bitno na pri- 
mjer od vizija proroka iz Izraela i Irana što smatraju da je pro- 
ces povijesti postupno izvršenje božanskog plana, vođeno maj- 
storskom rukom na uskoj pozornici povijesti — plana koji se 
otkriva čovjeku tek nekim blijedim, fragmentarnim bljeskom, 
ali koji u svim dimenzijama nadilazi čak i naše ljudske sposob- 
nosti shvaćanja. I jedan i drugi koncept traži bitni smisao po- 
vijesti izvan čovjeka, a samim tim zapravo i izvan povijesti. No 
upravo »zato što smo u svijetu« — kako kaže M. Merleau Ponty 
— »osuđeni smo i na smisao« — pa stoga pitanje o smislu i ci- 
lju ne možemo zaobići pukim utvrđivanjem apstraktnih antino- 
mija u samom bitku našeg bića, u povijesnom. 


Možda bi se problem mogao radikalizirati u tom smislu da 
se zapitamo zašto da smisao i cilj povijesti ne bude sam pov! 
jesni proces, zašto da njen um, njen logos ne bude beskonač- 
nost rađanja novih oblika ljudskog opstanka. Realna alternativa 

dakle ne mora biti: vjerovanje u zvijezdu vodilju, u hipostazirani 
cilj kao u nepomućen duhovni mir, tjelesni užitak ili blaženstvo 
dokolice, ili realni tok i proces koji nije nigdje usidren i koji je 
nošen raznim slučajnim olujama što slobodno pustoše iracional- 
nim događanjem u samoj zbilji. Samo je pričin da postoje dva 
puta u odluci o smislenosti ili besmislenosti povijesti: put uzvi- 
šenog vjerovanja u bilo kako koncipiran zemaljski i nadzemaljski 
raj (što je uvijek kao glorifikacija sadašnje ili buduće danosti 
bazirano na filozofiji povijesti koja počinje, kao što je rekao 
Eduard Gans, zapravo »s neizmjernim žaljenjem što povijest 
uopće postoji«) — ili potpuni pad u pakao i ponor banalnih 
svakodnevnih zbivanja, pukog pasivnog trajanja, u besperspek- 
tivnost, besmislenost postojanja, u kretanje bez cilja i logosa, 
zatvoren krug iracionalnog relativiziranja svega postojećeg. 

Upravo, naime, praktička kritičnost čovjeka prema već dosti- 
znutom, ispunjenom, ostvarenom, ne relativira samim tim smisao 
kretanja i povijesnosti i ne stavlja ih u carstvo iracionalnog i 
besmislenog nad kojim možemo samo rezignirati. Upravo obrat- 
no: baš je time, što je nešto novo moglo biti realizirano prak- 
tičkom kritikom starog, dokazana ujedno i mogućnost još novi- 
iih realizacija, bespotrebnost stagnacije, mogućnost ostvariva- 
nja dotada neslućenih projekcija, novih prognoza i vrijednosti, 
novih kritičkih težnji, nepotrebnost da se bude zadovoljan s po- 
stignutim. Dakako da pri tom i sama kritika ne može ostati unu- 
tar koordinata tradicionalne ili klasične kritike, koliko god one 
bile za svoje vrijeme radikalne, i njen metodološki put mora se 
uvijek iznova konstituirati u kritičkom prevladavanju svake do- 
sadašnje kritike. 

Ako, dakle, povijest ima svoj unutarnji smisao, ona samim tim 
nije nikakvo ispunjenje, izvršavanje neke transcendentne una- 
prijed zadane istine — jer bi na taj način smisao povijesti morao 
postojati uvijek izvan same povijesti i prije nje. Povijest iz 
uvijek novih zbiljskih uvjeta govori, nove istine, označujući uvi- 
jek iznova perspektive i pravce kretanja. Stoga poznati Hegelov 
paradoks da smo od povijesti mogli naučiti samo to da nas po- 
vijest dosad nije ničemu naučila, ne znači i ne može značiti ne- 
gaciju historijske znanosti, već svijest o tome da je historija 
uvijek pokazivala nova stremljenja, kretanja prema nečem što 
po dotada poznatom logosu historije nije moglo biti predviđe- 
no. Cilj je povijesti dakle vječni progres, njena svrha i smisao 
put u dotada nepredvidljivo, pa čak u nešto što se ranijoj epohi 
moglo činiti besmislenim i iracionalnim. Ukratko: njen je smisao 
mije u novom smislu, njen cilj u stalnom postavljanju novih 
ciljeva. 

O AKTUALIZACIJI ISTORIJE 


Miladin Životić 


Tridesetih godina prošloga veka, Leopold von Ranke, veliki 
nemački istoričar, pisao je, protiv romanticizma u istoriji, pro- 
tiv moralizatorskih istoriografija, — da je glavni zadatak istori- 
čara da »prosto pokaže kako se neki događaj stvarno desio i 
ništa više«. 


Ovaj stav je postao aforizam u pozitivističkom istoriograf. 
skom istraživanju XIX veka: prvo utvrdi činjenice, kaže pozi- 
tivist XIX veka, a zatim izvodi zaključke iz njih. Istorija se sasto- 
ji iz određenih činjenica koje su dostupne istoričaru preko sta. 
rih spisa, epigrafskih, numizmatičkih, hronoloških i dr. podataka. 
Istorija nije magistra vitae, već nauka koja proučava ono što se 
jednom desilo, istoričar nije sudija, već naučnik koji istražuje 
činjenice. Činjenice govore same za sebe. 

U našem veku nalazimo veoma oštre reakcije na ovakav po- 
zitivizam: mi ne možemo objašnjavajući istoriju da izbegnemo 
— aktualizaciju istorije, tj. ne možemo da u objašnjenje istorije 
ne unosimo naše pojmovne, vrednosne i dr. strukture, naše se 
saznanje uopšte (pa i saznanje istorije) selektivno orijentiše 
prema stvarnosti. 2, 

Istorija se ne sastoji samo iz utvrđenih činjenica, već i iz nr 
za sudova o prošlosti, a svi sudovi o istoriji uključuju u sebe 
određene karakteristike ličnosti istoričara, karakteristike vre- 
mena u kojem istoričar živi, uključuje njegov pogled na svet koji 
nužno deluje na proces utvrđivanja istorijske istine. 

Ne postoji objektivna istina o istoriji u smislu pozitivizma 
XIX veka. 

Jedan od savremenih kritičara tog pozitivizma Benedetto Croce 
(u delu Istorija kao povest o slobodi) piše: »Cela istorija je sa 
vremena istorija, što znači da se istorija suštinski sastoji u sa 
gledavanju prošlosti očima sadašnjice da glavni zadatak istori- 
čara nije da beleži već da ocenjuje (vrednuje)«. 


1) Uporedi: E. H. Carr, »What is History?«, London, Macmillan, 1961, str. 3 
2) »History as the Story of Liberty«, London 1941, str. 19, 


840 


Svaki iskaz o proteklom, prema Johnu Deweyu je — ekstra- 
polacija. Šta ekstrapoliranje znači Dewey objašnjava: »Pravi obje- 
kat iskaza o prošlom događaju može da bude samo prošli-do- 
gađaj — koji-je — povezan-sa-sadašnjim — i-budućim« 

Pozitivist XIX stoleća je mislio da je moguće razumeti isto- 

riju samo istraživanjem veza i odnosa među proteklim događa- 
ima. 
' Sada postaje sve više jasno da je traženje kauzaliteta u istoriji 
najtešnje povezano s našim konceptualnim i vrednosnim pretpo- 
stavkama; iza istraživanja kauzaliteta uvek leži, direktno ili in- 
direktno, određena pretpostavljena vrednost. 

Istorijske činjenice nisu granica od koje se polazi (terminus 
a quo), već su-terminus ad quem, granica do koje se istoriograf- 
skim istraživanjem dolazi. 

Prema tome, ako se hoće razumeti studije o istoriskim po- 
javama mora se takođe studirati i istoričar. Svaki istoričar je 
ljudsko biće koje živi u određenim društvenim kontekstima, 
biće koje je pod uticajem vremena u kojem živi. Istoriografija 
nije objektivna deskripcija proteklih društava, nego je dijalog 
između istoričara i prošlosti. Nema saznanja istorije bez njene 
aktivističke interpretacije. 

to. o. 

Postoje razni oblici aktivističkog interpretiranja istorije. Mo- 
ralistička interpretacija istorije je vrlo česta, sreće se naročito 
u obliku zdravorazumskog odnosa prema prošlosti. U teorijskim 
raspravama ona se sreće kod onih istoričara koji istoriju tumače 
kao delo velikih ličnosti. Aktivnost ovih ličnosti se vrlo često 
ocenjuje sa stanovišta moralnih normi postojećeg pozitivnog 
moraliteta. U svojoj knjizi Istorijska neizbežnost, savremeni en- 
gleski filozof Isaiah Berlin piše: »Dužnost je istoričara da bude 
sudija Napoleonu ili Džingis Kanu, ili Hitleru ili Staljinu za nji- 
hova nedela«. Ovo je tačno, ali glavni problem je u tome sa 
kojeg stanovišta istoričar treba da procenjuje istorijske ličnosti. 

Moralistička interpretacija istorijskih događaja i ličnosti je 
oblik zdravorazumskog odnosa prema istoriji, zdravorazum- 
skog nivoa objašnjavanja istorije. Ovaj oblik objašnjavanja istori- 
je pretvara istoriografiju u pedagogiju: ponašanje istorijskih lič- 
nosti se procenjuje sa stanovišta kriterijuma dobra i zla u posto- 
jećim moralnim uverenjima i normama. Ovaj oblik objašnjava- 
nja istorije igra važnu ulogu u moralnoj oblasti postojećeg, ali 
je teorijski utoliko manje vredan ukoliko su ličnosti i događaji 
koji se ovako ocenjuju dublje u prošlosti. 

Pragmatička i pragmatistička interpretacija istorije je isto 
tako vrlo česta. U svojim delima Otvoreno društvo i njegovi nepri- 
jatelji i Beda istoricizma, poznati savremeni filozof Karl Popper, 


3) John, Dewey, »Realism without Monism or 'Dualism«, Journal of Phi- 
losophy, XIX 1922, str. 312. 


4) Isaiah Berlin, »Historical Inevitability«, London, 1959, str. 76. 

istoricizmom naziva one oblike objašnjavanja istorije koji sve 
svoje »selektivne principe« ne prikazuje u pravoj pragmatičkoj 
svetlosti. »Moguće je, veli Popper, objašnjavati istoriju kao isto- 
riju klasne borbe, ili kao borbu za rasnu supremaciju, ili kao 
istoriju religioznih ideja, ili kao borbu između, 'otvorenog' i 'za. 
tvorenog' društva, ili kao naučni ili industrijski progres, itd. Sve 
ove tačke gledišta su pragmatički selektivni principi, i kao takve 
one se ne mogu opovrgavati«. Ali ako se ovi pragmatički selek. 
tivni principi prikazuju kao naučne ili ontološke kategorije — 
dobija se istoricizam. Ovaj istoricizam, ovaj prikriveni pragma. 
tizam u objašnjavanju istorije, moguće je izbeći, ako se hoće os. 
tati u okvirima objektivnog naučnog saznanja, samo uzdržava. 
njem od ovakvih istorijskih generalizacija. 

Popper je potpuno u pravu kad kritikuje one istoriografije 
koje su stvarno pragmatičke, a pojavljuju se u obliku naučnih 
teorija. Takav oblik istoriografije nije danas retkost. Živimo u 
vremenu u kojem su mnoga teorijska istraživanja potčinjena 
pragmatičkim kriterijumima, zadovoljenju kratkotrajnih i par- 
cijalnih interesa. Staljinističko tumačenje partijnosti nauke, 
svođenje naučnih istraživanja na zadovoljenje uskih pragmatič- 
kih interesa, to vrlo dobro ilustruje. 

Ali, Karl Popper nije u pravu kad svaku generalizaciju u isto- 
riji proglašava — pragmatičkom. Prema ovoj tački gledišta mi 
ne možemo ništa znati o društvu uopšte, o društvu u celini. Jedi- 
na alternativa pragmatičkim generalizacijama koje ne mogu da 
budu naučne teorije jeste, po Popperu, istraživanje konkretnih 
situacija, situacionalna logika i »piecereal social engeeniring«. 

Mi ne možemo da govorimo o smislu istorije uopšte, istorije 
u celini. »Ono što ljudi misle, piše Popper, kada govore o isto- 
riji ljudskog roda, jeste, u stvari istorija egipatske, vavilonske, 
persijske, makedonske i rimske imperije itd., sve do naših dana. 
Drugim rečima, oni govore o istoriji ljudskog roda, ali ono što pri 
tom misle, ono što su o tome naučili u školi, jeste istorija politič- 
ke moći. Ne postoji, nastavlja Popper, jedinstvena istorija ljud- 
skog roda, postoji neograničeni broj istorija svih vrsta aspekata 
ljudskog života«*. . . Zaključak je tipično pragmatistički: istorija 
kao celina nema značenje. 

Pored svih oblika aktualizacije istorije postoji i — filozof- 
sko-antropološka aktualizacija. Maks Šeler je tačno primetio da 
glavni razlog zbog čega postoji tako mnogo različitih tumačenja 
istorije u celini, i pojedinih istorijskih događaja leži u činjenici 
da imamo veoma mnogo, u istoriografskim istraživanjima ekspli- 
citno ili implicitno sadržanih, filozofsko-antropoloških teorija, 
teorija o čoveku.! Svako objašnjavanje istorije polazi (eksplicit- 


5) Karl Popper. »Poverty of Historicism«, London, 1957, str. -151. 

6) K. Popper, »Open Society and its Enemy«, London, 1963, tom II, str. 270. 

7) Uporedi Maks Šeler, »Čovjek i povijest« u knjizi Položaj čovjeka u 
Kosmosu, Sarajevo 1961, str. 81. 

no ili implicitno) od izvesnih ideja o čovekovom biću. Čak i oni 
savremeni pozitivisti koji misle i tvrde da takva stvar kao — 
ljudska suština i opšti pojam čoveka ne postoji, moraju da 
imaju određeno shvatanje čoveka i njegove suštine kad istoriju 
tumače. 

Šeler potpuno ispravno tvrdi da je čovek u mnogim savre- 
menim pozitivističkim filozofijama i filozofijama istorije tako 
shvaćen da ne obuhvata ništa više od svesti tehničke inteligen- 
cije“ Mnogi savremeni pozitivisti proglašavajući za metafizičke 
spekulacije svaku opštu teoriju o ljudskoj suštini, čoveka uop- 
šte shvataju i tumače u onom obliku u kojem se on danas kao 
pripadnik savremene tehničke inteligencije javlja. 

Ali, u objašnjavanju istorije ne srećemo samo opasnost od po- 
zitivističkog nedostatka sposobnosti da se dođe do jasne teorij- 
ske svesti o ljudskoj suštini, već srećemo takođe i opasnosti 
tzv. (da upotrebim uspeo izraz W. Millsa) superteorija. 

Superteorije u oblasti istoriografskih istraživanja ne znače 
ništa drugo do oblik monologa teorije sa samom sobom. Drugim 
rečima, superteorija je oblik jednostranog prenošenja vlastite 
pojmovne i vrednosne strukture u prošlost, to je oblik jedno- 
strane projekcije sadašnjosti u prošlost, a ne oblik dijaloga sa- 
dašnjosti sa prošlošću. 


Kako je moguće izbeći ova dva osnovna oblika jednostranosti 
u tumačenju istorije, izbeći pozitivistički deskriptivizam i meta- 
fizičku superteorijsku spekulativnost, kako je moguće izbeći 
pasivno registrovanje onoga što se dogodilo i, po rečima Marxa, 
»upotrebu okvira nekih filozofskih teorija čija je najveća vrlina 
da stoje iznad istorije«. . . ?* 

Ove osnovne jednostranosti moguće je izbeći ako antropolo- 
ške pretpostavke istraživanja istorije sadrže sledeće osnovne 
karakteristike. Prvo, ako se suština čoveka odredi najradikalni- 
jim ciljevima opšte ljudske emancipacije i razotuđenja, kao što 
je tu suštinu odredio Karl Marx. Marx je ljudsku suštinu odre- 
dio ukazujući na najradikalnije ciljeve-vrednosti, ciljeve potpu- 
ne naturalizacije čoveka i humanizacije objektivne stvarnosti, 
tvrdeći da je »tek ovakav radikalni naturalizam sposoban da 
shvati akt svetske istorije«.'"" Neophodno je, po Marxu, da se bude 
na stanovištu koje je najadekvatnije ljudskoj prirodi, na stano- 
vištu radikalne opštečovečanske emancipacije (stanovištu razo- 
tuđenog besklasnog društva) da bismo mogli da razumemo smi- 
sao protekle istorije. Tek to stanovište omogućuje pravi, adekvat- 
ni dijalog budućnosti, sadašnjosti i prošlosti. Marx tumači istoriju 
kao samorealizaciju čoveka, tumači istoriju sa stanovišta najviše 
vrednosti kojom određuje suštinu čoveka. 


8) Op. cit., str. 102. 
9) Marx, Engels, Sočinenia, XV, str. 378. 
10) Rani radovi, str. 233. 

Drugo, filozofska teorija koja leži iza našeg traženja smisla 
prošlosti mora da bude teorijskom osnovom naše borbe za ispu. 
njenje, ostvarenje totaliteta ljudskih moći i mogućnosti. Moramo 
menjati istoriju (tj. koristiti mogućnosti koje istorija pruža) da 
bismo mogli da razumemo šta istorija znači. Istorija je polje na 
kojem se odvija drama ljudskog otuđenja i razotuđenja, i mi 
možemo shvatiti istoriju u pravom njenom smislu samo ako sto- 
jimo na stanovištu najopštijih i najradikalnijih vrednosti ljud- 
skog života i ljudske prakse, samo ako se angažujemo da pravac 
istorije bude ostvarenje tih vrednosti. Moramo, dakle, u objaš- 
njenju smisla istorije poći od određenih finalističkih, teleološ- 
kih određenja čoveka i objasniti taj finalitet, tu teleologiju, kao 
cilj i vrednost — samorealizacije čovekove suštine. 

Suprotno pragmatističkoj filozofiji istorije koja zna samo za 
usko-pragmatičke oblike objašnjavanja prošlosti i koja (s nekim 
autorima kao što je Karl Popper) ispravno stavlja zabranu da 
se ove pragmatičke aktualizacije generališu na celokupnu istori- 
ju, sa ove, marksističke antropološke tačke gledišta moguće je 
govoriti o smislu istorije u celini. 

U svojoj knjizi Značenje istorije Karl Loewith piše: »Istorija 
ima značenje samo ukazivanjem na neku transcendentalnu usme- 
renost iznad aktualnih činjenica. Pošto je istorija kretanje u vre- 
menu ova usmerenost je cilj«." Možemo govoriti o smislu istorije 
samo ako društveni događaji imaju određene ciljeve i ako postoji 
kontinuitet ciljeva, ako ti događaji nisu prosto činjenice koje ne 
ukazuju ni na šta izvan njih. 

Kad bi postojale samo činjenice a ne i smisao njihov koji se 
otkriva u ciljevima na koje ti događaji ukazuju, objašnjenje isto- 
rije ne bi bilo moguće. Razumevanje istorije uopšte, istorije u 
celini, moguće je kao razumevanje osnovnog cilja istorije koji 
je, po Marxovom otkriću, proces ostvarenja ljudske generičke 
suštine, suštine koja se stvara u istoriji. Istoriografija nije tra- 
ženje zakona koji vladaju u objektivnom svetu apsolutno — 
nezavisno od ljudske prakse, već je istraživanje odnosa čoveka 
i njegovih socijalnih sredina to je, po terminologiji savremenog 
filozofa istorije — Arnolda Toinbeeja, istraživanje procesa izvora 
i reagovanje (chalenge and response processes), istraživanje na- 
čina na koje ljudi reaguju na potrebe svoga vremena i time pos- 
tojeće mogućnosti pretvaraju u ljudsku, društvenu stvarnost. 

Istoričar ne istražuje nikakve od čoveka nezavisne zakone 
kretanja događaja, već istražuje kako ljudi odgovarajući na iza- 
zove svoje sredine stvaraju svet u kojem žive, drugim rečima, 
istoričar istražuje procese interiorizacije objektivnih moguć- 
nosti i ekstrariorizacije subjektivnih potreba koje izviru iz pos- 
tojećih mogućnosti. Ovako objašnjena struktura istorijskog do- 
gađaja pruža mogućnost za tumačenje tih događaja teleološki, 


11) Karl Loewith, »The Meaning in History«, Chicago, 1949, str. 5 

kao događaja usmerenih na određene ljudske ciljeve. A osnovna 
razlika između prirodnih i istorijskih događanja i jeste u tome 
što istorijskim događajima čovek daje smer, što čovek, ostva- 
renjem svojih potreba, određuje tokove istorije. Nema nikakvog 
objektivnog istorijskog toka van ljudske finalističke prakse, 
prakse koja predstavlja oblik dijaloga čoveka i sredine, dijaloga 
usmerenog na ostvarenje određenih ciljeva. »Istorija, kaže Marx, 
ne čini ništa, ona ne poseduje golema bogatstva i ne bije bitke. 
Čovek je taj, stvarni živi čovek koji to sve radi, ima i bori se. 
Nije istorija ta koja se služi čovekom kao sredstvom da bi os- 
tvarila svoje svrhe — kao da je ona neka apstraktna osoba — 
nego, ona nije ništa drugo do delatnost čoveka koji ide za svojim 
svrhama«.“ Traženje značenja istorije u celini nije traženje od- 
ređenih opštih karakteristika proteklih civilizacija i epoha. Me- 
toda tzv. generalizacije apstrakcije, metoda primenjivanja u po- 
zitivističkim istoriografijama XIX veka nije dala nikakve vred- 
nije rezultate, nije dovela do otkrića opštih karakteristika isto- 
rije; te karakteristike se ne dobijaju putem uopštavanja onog 
što je zajedničko u proteklim epohama. Put u traženju smisla 
celokupne istorije je drugačiji, to je put filozofske aktualizacije 
istorije, put otkrivanja najopštijih ciljeva-vrednosti koji se mo- 
gu ostvariti na osnovu onoga što se postiglo u protekloj istoriji. 

»Celokupna tzv. svetska istorija, piše Marx, nije ništa drugo 
do — realizacija čoveka ljudskim radom. Prava osnova celokup- 
ne istorije jeste proizvodnja ljudskog života«." U ovim Marxovim 
stavovima pojmovi »proizvodnja ljudskog života«, »realizacija 
čoveka« i t.sl. su osnovne vrednosti kojima Marx objašnjava 
značenje celokupne istorije. Realizacija čoveka je najviša vred- 
nost koja se nalazi u programu Marxove humanističke filozofije. 
Sa stanovišta ovog radikalnog programa izmene postojeće stvar- 
nosti mi stupamo u dijalog sa istorijom, takav dijalog koji zna- 
či oblik recipročne komplementarnosti između teorije koja je 
postavila određene ciljeve koje treba ostvariti u budućnosti i 
prošlosti, dijalog između budućnosti, sadašnjosti i prošlosti. O- 
vaj dijalog omogućava potpuno razumevanje položaja čoveka i 
u sadašnjosti i u prošlosti. Čovek je ono što je postao tokom is- 
torije, a to što je postao tokom istorije on otkriva i razumeva 
samo izmenom te istorije, ostvarivanjem ciljeva kojima određuje 
dalji smer svoje istorije. 

Tako se aktivistička intepretacija istorije, objašnjavanje is- 
torije onim što čovek hoće da ostvari u budućnosti na osnovu 
onoga što zatiče — pokazuje kao glavni oblik objašnjavanja 
smisla istorije. 


12) Marx, Engels, »Sveta porodica«, Kultura 1959, str. 149. 
13) Rani radovi. str. 237. 


845 


PORTRETI _|_ SITUACIJE 


TEHNIČKI NAPREDAK I SVIJET DRUŠTVENOG ŽIVOTA 


Jiirgen Habermas 


I 


Otkako je godine 1959. C.P. Snow izdao svoju knjigu pod 
naslovom »The Two Cultures« (»Dvije kulture«), započela je iz- 
nova, i to ne samo u Engleskoj, diskusija o odnosu između zna- 
nosti i literature. Pri tom je znanost u smislu »science« bila ogra- 
ničena isključivo na empirijske znanosti, dok je kultura bila 
shvaćena vrlo široko i u neku ruku uključivala i ono što naziva- 
mo društvenoznanstvenom interpretacijom. Rasprava pod nas- 
lovom »Literature and Science« (»Literatura i znanost«) kojom 
je Aldous Huxley zahvatio u tu diskusiju ograničava se samo na 
konfrontaciju prirodnih znanosti s beletrističkom literaturom. 


Obje kulture Huxley prvo razlikuje sa stanovišta specifičnog 
iskustva, koje je u njima obrađeno: literatura govori više o pri- 
vatnim iskustvima, dok znanosti govore o iskustvima koja su 
intersubjektivno pristupačna. Ta se iskustva mogu izraziti for- 
malizirajućim jezikom koji može na osnovu općenitih definicija 
postati obvezatan za svakog. Nasuprot tome jezik literature mo- 
ra verbalizirati ono neponovljivo, i od slučaja do slučaja tek 
uspostavljati intersubjektivnost sporazumijevanja. Ali to razlu- 
čivanje na privatna i javna iskustva omogućava tek prvi pristup 
problemu. Moment neizrecivosti, što ga literarni izraz mora sav- 
ladati, ne svodi se toliko na to, da se bazira na privatnom doživ- 
ljaju zatvorenom u subjektivnost, nego na to, da se ta iskustva 
konstituiraju u horizontu jedne biografske okoline. 


Zbivanja, na povezanost kojih su usmjerene hipoteze zakona 
znanosti, mogu se doduše opisati u koordinatnom sistemu vrije- 
me — prostor, ali ona nisu elementi istog svijeta: »Svijet, kojim 
se literatura bavi, jest svijet u kojem se ljudi rađaju, žive i konač- 
no umiru; svijet u kojem ljube i mrze, doživljavaju pobjede i po- 
niženja, nadu i očajanje; svijet patnji i radosti, ludila .i općeg 
razuma, gluposti, zatucanosti i mudrosti; svijet svih vrsti soci- 
jalnog pritiska i individualnih nagona, razdora između uma 1 

strasti, instinkta i konvencija, zajedničkog jezika i čuvstava i os- 
jeta koje ni s kim ne možemo dijeliti.“ Suprotno tome znanost 
se ne bavi sadržajima takvog perspektivnog strukturiranog, e- 
geocentrički sputanog, kolokvijalnim jezikom već unaprijed in- 
terpretiranog životnog svijeta socijalnih grupa i podruštvljenih 
individua: »Kemičar, fizičar i fiziolog stanovnici su jednog iz te- 
melja drugačijeg svijeta — nisu stanovnici svemira danih pojava, 
nego stanovnici svijeta pristupačnih, vanredno finih struktura; 
nisu stanovnici iskustvenog svijeta jedinstvenih zbivanja i naj- 
različitijih osobina, nego svijeta kvantificiranih pravilnosti«. 
Huxley suprotstavlja svijet društvenog života besvjetnom uni- 
verzumu činjenica. On isto tako tačno vidi na koji način znanosti 
pretvaraju svoje informacije o tom besvjetnom univerzumu u 
svijet grupa društvenog života: »Znanje je moć, i čini se, da je 
na paradoksalni način došlo do toga, da su prirodoznanstvenik i 
tehnolog posredstvom svog znanja stekli svoju gigantsku i ras- 
tuću moć od toga što se zbiva u nedoživljenom svijetu apstrak- 
cija i zaključaka, moć da upravljaju i mijenjaju onaj svijet, u ko- 
jem ljudi imaju prvenstveno pravo da žive i u kojem su osuđeni 
da žive.«* 

Ali Huxley nije pitanje o odnosu obih kultura načeo na tom 
sjecištu, gdje znanosti s tehničkom primjenom njihovih informa- 
cija ulaze u svijet društvenog života, nego on postulira neposred- 
ni odnos: literatura treba da asimilira znanstvene rezultate kao 
takve, da bi znanost »mogla poprimiti lik od krvi i mesa«. Treba 
da dođe pjesnik, koji će nam reći »kako bi se morale pjesnički 
oplemeniti zamućene riječi predaje i suviše precizne riječi udž- 
benika, da bi se osposobile da naše privatne, ni s kim nedjeljive 
doživljaje usklade sa znanstvenim hipotezama, koje će ih objaš- 
njavati.«? 

Po mom se mišljenju taj postulat bazira na nesporazumu. 
Usko empirijske informacije mogu samo putem svoje tehničke 
primjene, dakle putem tehnološkog znanja ući u svijet društve- 
nog života: ovdje služe proširenju naše tehničke moći raspola- 
ganja. One dakle ne leže na istoj razini sa samorazumijevanjem 
koje usmjerava radnje društvenih grupa. Za praktičko znanje tih 
grupa, koje dolazi do izraza u literaturi, informativni sadržaj 
znanosti zbog toga ne može neposredno biti relevantan — on 
može steći stanovito značenje jedino preko praktičkih posljedi- 
ca tehničkog napretka. Spoznaje atomske fizike ostaju, uzevši 
ih same za sebe, bez posljedica za interpretaciju našeg svijeta u 
kojem živimo — utoliko je jaz između onih dviju kultura neiz- 
bježan. Tek kad pomoću fizikalnih teorija razbijamo atome, tek 
kad se te informacije upotrijebe za razvijanje produktivnih ili 
destruktivnih sila — tek tada njihove revolucionirajuće praktič- 


1) »Literatur und Wissenschaft«, Munchen, 1963 str. 14 
2) Isto, str. 15 
3) Isto, str. 117 

ke posljedice mogu prodrijeti u literarnu svijest svijeta u kojem 
živimo — pjesme nastaju tek kad je netko vidio Hirošimu, a ne 
pošto je proučio hipoteze. Predodžba o atomskoj poeziji koja 
obrađuje hipoteze polazi od krivih pretpostavki. Štaviše, pokazu- 
je se da je tim problematičnim odnosom između literature i zna- 
nosti obuhvaćen samo isječak mnogo šireg problema: naime 
problema kako omogućiti prevođenje tehnički upotrebljivog 
znanja u praktičku svijest svijeta društvenog života. Očito je 
da ovo pitanje ne stavlja samo literaturu pred novi zadatak, 
čak niti prvenstveno literaturu. Ovaj je nesklad između obiju 
kultura samo zbog toga tako uznemiravajući, jer se u prividnom 
razdoru dviju konkurirajućih duhovnih tradicija u biti ocrtava 
životni problem poznanstvljene civilizacije: naime kako bi se 
moglo reflektirati i staviti pod kontrolu racionalnog razračuna- 
vanja za sada još iskonsko-prirodni odnos između tehničkog na- 
pretka i svijeta društvenog života. 

Na stanovit način morala su se i prije praktička pitanja u- 
pravljanja državom, strategije i uprave rješavati upotrebom teh- 
ničkog znanja. A ipak se danas problem pretvaranja tehničkog 
znanja u praktičku svijest nije samo kvantitativno promijenio. 
Masa tehničkog znanja ne ograničava se više na pragmatički ste- 
čene tehnike klasičnih obrta, ono je poprimilo oblik znanstve- 
nih informacija, koje se mogu upotrijebiti za tehnologije. S dru- 
ge strane tradicije koje upravljaju odnošenjem ne određuju vi- 
še samorazumijevanje modernog društva na naivni način. Histo- 
rizam je razbio prirodnu valjanost vrijednosnog sistema po ko- 
jem se orijentira djelovanje. Samorazumijevanje socijalnih gru- 
pa i njihova slika svijeta artikulirana kolokvijalnim jezikom 
danas su posredovane hermeneutskim usvajanjem tradicija qua 
tradicija. U toj situaciji pitanja životne prakse zahtijevaju racio- 
nalno razmatranje, koje se ne odnosi ni na tehnička sredstva 
ni na primjenu tradicijom prenijetih i za sebe uzetih normi odno- 
šenja. Zahtijevana refleksija nadmašuje proizvodnju tehničkog 
znanja i hermeneutičko razjašnjenje tradicija; ona se proteže na 
upotrebu tehničkih sredstava u povijesnim situacijama, čiji se o- 
bjektivni uvjeti (potencijali, institucije, interesi) svagda interpre- 
tiraju u okviru tradicijom određenog samorazumijevanja. 


II 


Postali smo svjesni te problematike tek prije jedne ili dvije 
generacije. U XIX stoljeću mogao je čovjek biti mišljenja, da 
znanosti kroz dva posve odvojena kanala prodiru u životnu 
praksu: prvo tehničkom primjenom znanstvenih informacija 1 
drugo individualnim obrazovnim procesom znanstvenog studija. 
U njemačkom sistemu visokog školstva, koje se bazira na Hum- 
boldtovoj reformi, čak se još i do danas održala fikcija, da zna- 
nosti razvijaju svoju snagu, koja usmjerava radnje, s pomoću 
obrazovnog procesa unutar biografije svakog pojedinog studen- 

ta. Htio bih pokazati da se ona intencija, koju je Fichte nazvao 
»pretvaranjem znanja u djela« danas više ne može zbiti u privat- 
noj sferi obrazovanja, nego jedino na politički relevantnom ni- 
vou prevođenja tehnički upotrebljivog znanja u kontekstu svije- 
ta u kojem živimo. Sigurno je da na tom radi i literatura, ali se 
taj problem u prvom redu stavlja pred samu znanost. Na prije- 
lazu iz XVIII u XIX stoljeće, dakle u Humboldtovo vrijeme, u 
horizontu koji je bio ograničen samo na Njemačku čovjek nije 
sebi mogao stvoriti predodžbu o mogućem poznanstvljenju vanj- 
skih poslova. Tvorci sveučilišne reforme zbog toga nisu morali 
ozbiljno prekinuti s tradicijom praktičke filozofije. Strukture 
predindustrijskog svijeta rada koje su se održale usprkos svim 
korjenitim revolucijama političkog poretka dozvoljavale su onda 
tako reći zadnji put klasično poimanje odnosa između teorije 
i prakse: tehničke vještine, koje se mogu primjenjivati u sferi 
društvenog rada nisu neposredno prikladne za teorijsko upući- 
vanje; one se pragmatički uvježbavaju po tradicionalnim uzro- 
cima spretnosti. Teorija, koja se odnosi na nepromjenljivu bit 
stvari van promjenljivog carstva ljudskih poslova, samo time 
dobiva valjanost u praksi, što formira životno držanje ljudi koji 
se bave teorijom, što im na osnovu razumijevanja kozmosa u 
cjelini razjašnjava i norme za vlastito vladanje, i tako putem rad- 
nji filozofski obrazovanih ljudi poprima pozitivni lik. Naslijeđe- 
na ideja o visokoškolskom obrazovanju nije usvojila drugi odnos 
teorije i prakse; još kad Schelling pokušava da liječničkoj praksi 
s pomoću filozofije prirode dade znanstvenu osnovu, pretvara 
mu se liječnički zanat neopazice u nauku o medicinskim postup- 
cima: liječnik treba da se orijentira s pomoću prirodofilozofski 
izvedenih ideja isto kao što se i moralno djelatni subjekt orijen- 
tira s pomoću ideja praktičkog uma. 

Sada nam je, međutim, svima poznato, da se medicini samo 
utoliko može dati znanstveno obilježje, ukoliko pragmatička na- 
uka o medicinskoj vještini može biti pretvorena u empirijsko- 
-znanstveno kontrolirano raspolaganje izoliranim prirodnim pro- 
cesima. To isto tako vrijedi za druga područja društvenog rada, 
bilo da je riječ o racionalizaciji proizvodnje, rukovođenju podu- 
zećima i upravi ili o izgradnji mašina alatljika, cesta i aviona ili 
uplivisanju na držanje kod izbora, kupnje i slobodnog vremena, 
uvijek će odgovarajuća praksa zvanja morati poprimati oblik 
tehničkog raspolaganja opredmećenim procesima. 


Svojedobno je maksima da znanost obrazuje zahtijevala da 
univerzitet bude strogo odijeljen od visoke stručne škole, već iz 
tog razloga, što su se predindustrijski oblici stručne prakse o- 
pirali teorijskim uputama. Danas je u industrijsko-društvenom 
sistemu rada istraživački proces povezan s tehničkim pretvara- 
njem i ekonomskim iskorištavanjem, a znanost je povezana s 
proizvodnjom i upravom: primjenom znanosti u tehnici i onda o- 
brnuto primjena tehničkog napretka u istraživačkom radu posta- 
la je supstancijom radnog svijeta. Nepromijenjeno kruta odboj- 

nost prema rasformiranju univerziteta na specijalizirane škole 
ne može se pod tim uvjetima više pozivati na stare argumente. 
Univerzitetski oblik studija danas više ne treba da bude obrana 
protiv sfere zanimanja iz razloga što bi ta bila još uvijek strana 
znanosti, nego baš suprotno, jer se znanost utoliko ukoliko je 
prožela sferu zanimanja sa svoje strane otuđila od obrazovanja. 
Filozofsko uvjerenje njemačkog idealizma da znanost obrazuje 
ne može se više odnositi na striktne empirijske znanosti. Nekoć 
je teorija posredstvom obrazovanja mogla postati praktičkom 
silom; danas imamo posla s teorijama koje se nepraktički, na- 
ime a da se ne odnose izričito na djelovanje ljudi koji žive zajed- 
no, mogu razviti do tehničke moći. Sigurno je da i sada znanosti 
predaju specifično znanje: ali znanje raspolaganja, koje one na- 
učavaju — nije ono isto »znati živjeti« i »znati djelovati«, koje 
se svojedobno očekivalo od znanstveno obrazovanog čovjeka. 

Obrazovan čovjek raspolagao je orijentacijom u djelovanju. 
Univerzalna je ta naobrazba bila samo u smislu univerzalnosti 
perspektivički sažetog horizonta svijeta, u kojem su se znanstve- 
na iskustva mogla interpretirati i pretvarati u praktičke vještine, 
naime u reflektiranu svijest o praktički nužnome. Ali onaj tip 
iskustva, koji je danas prema pozitivističkim kriterijima jedino 
dopušten u znanosti, nije prikladan da se pretvori u praksu. Moć 
raspolaganja, koju empirijske znanosti omogućuju, ne smije se 
zamijeniti s potencijom prosvijećenog djelovanja. Da li je među- 
tim znanost zbog toga uopće dispenzirana od te zadaće orijen- 
tiranja u djelovanju, ili se danas pitanje akademskog obrazovanja 
u okviru jedne civilizacije, koja je izmijenjena znanstvenim sred- 
stvima, ponovo postavljena kao problem same znanosti? 

Prvo su znanstvene metode revolucionirale proizvodne pos- 
tupke; a onda je zahtjev da sve tehnički tačno funkcionira pre- 
nesen i na društvene domene, koje su se, slijedeći spomenutu 
industrijalizaciju rada, osamostalile i uslijed toga postale prijem- 
ljive za plansku organizaciju. Moć tehničkog raspolaganja pri- 
rodom, što ju je omogućila znanost, danas se direktno prenosi i 
na društvo: za svaki društveni sistem koji se dade izolirati, za 
svako osamostaljeno kulturno područje, čiji se odnosi imanent- 
no mogu analizirati pod pretpostavljenom svrhom sistema, nas- 
taje nova društveno-znanstvena disciplina. Ali u istoj mjeri pre- 
tvaraju se znanstveno riješeni problemi tehničkog raspolaganja 
u isto toliko životnih problema: jer znanstvena kontrola prirod- 
nih i društvenih procesa, jednom riječju tehnologija, ne osloba- 
đa ljude obaveze da djeluju. Sada kao i prije moraju se rješavati 
konflikti, proturiti interesi, nalaziti interpretacije — s pomoću 
kolokvijalno vezanih radnji i pregovora. Samo što su ta praktič- 
ka pitanja danas u velikoj mjeri određena samim sistemom na- 
ših tehničkih izvršavanja. e 

Ali ako tehnika proizlazi iz znanosti, a pod tim podrazumije- 
vam isto tako tehniku uplivisanja na ljudsko držanje kao i teh: 
niku vladanja prirodom, onda vraćanje te tehnike u svijet prak- 

tičkog života, vraćanje tehničkog raspolaganja partikularnim 
područjima u komunikaciju djelatnih ljudi pogotovu zahtijeva 
znanstvenu refleksiju. Predznanstveni horizont iskustva postaje 
infantilan, a komuniciranje produktima najviše racionalnosti tre- 
ba da na naivni način bude uklopljeno u njega. Naravno da se 
obrazovanje onda ne može više ograničavati na etičku dimenziju 
osobnog stava; u političkoj dimenziji o kojoj se prvenstveno ra- 
di, naprotiv teorijska uputa za djelovanje mora poteći iz znan- 
stveno obrazloženog razumijevanja svijeta. Odnos tehničkog na- 
pretka i svijeta društvenog života kao i prenošenje znanstvenih 
informacija u praktičku svijest nije stvar privatnog obrazova- 
nja. 


NI 


Umjesto toga htio bih taj problem još jednom nanovo formu- 
lirati u odnosu na političko formiranje volje. Pod tehnikom u 
daljnjem toku izlaganja podrazumijevam znanstveno-racionalizi- 
rano raspolaganje opredmećenim procesima; time se misli na 
sistem, u okviru kojeg su istraživački rad i tehnika povezani s 
ekonomijom i upravom. Nadalje ćemo pod »demokracijom« po- 
drazumijevati institucionalno osigurane oblike opće i javne ko- 
munikacije, koji se bave praktičkim pitanjem: kako ljudi pod 
objektivnim okolnostima njihove silno povećane moći raspola- 
ganja mogu i hoće živjeti jedni s drugima. Naš se problem pre- 
ma tome može postaviti u obliku pitanja o odnosu između teh- 
nike i demokracije: kako se može sila tehničkog raspolaganja 
vratiti u consensus djelatnih i demokratskih udruženih građa- 
na? 

Prvo bih htio razmotriti dva potpuno oprečna odgovora. 
Prvi odgovor možemo u glavnim crtama naći na temelju Marxo- 
vih teorija. Upravo Marx kritizira povezanost kapitalističke pro- 
izvodnje u obliku sile koja se osamostalila u odnosu na proizvo- 
dilačku slobodu, u odnosu na proizvođače. Uslijed privatnog ob- 
lika prisvajanja društveno proizvedenih dobara potpada tehnički 
proces proizvodnje upotrebnih vrijednosti pod njemu tuđi zakon 
ekonomskog procesa proizvodnje prometnih vrijednosti. Čim ovu 
vlastitu zakonitost akumulacije kapitala svedemo na njeno pod- 
rijetlo iz privatnog vlasništva nad sredstvima za proizvodnju, 
može rad prozreti ekonomsku prisilu kao otuđeno djelo njegove 
proizvodilačke slobode, pa je onda i ukinuti. A konačno, repro- 
dukcija društvenog života kao procesa proizvodnje upotrebnih 
vrijednosti može se i racionalno planirati: društvo je tehnički 
stavlja pod svoju kontrolu. Ta se kontrola vrši na demokratski 
način u skladu s voljom i uviđanjem udruženih pojedinaca. 


Pri tom Marx izjednačava praktičko uviđanje političke javnosti 
s uspješnim tehničkim raspolaganjem. Mi međutim znamo, da 
čak dobro funkcionirajuća birokracija planiranja (i znanstvena 

kontrola proizvodnje dobara i usluga) nije dovoljan preduvjet 
za realizaciju ujedinjenih materijalnih i idejnih proizvodnih sna- 
ga u uživanju i slobodi emancipiranog društva. Marx naime nije 
računao s tim, da bi između znanstvene kontrole materijalnih 
uvjeta života i demokratskog formiranja volje na svim stupnje- 
vima mogao nastati raskorak — što je filozofski razlog za to, da 
socijalisti nikad nisu očekivali da će nastati autoritativna država 
blagostanja, tj. relativno osiguranje društvenog bogatstva uz is- 
ključenje političke slobode. 

Čak kad bi tehničko raspolaganje tizičkim i socijalnim uvje- 
tima održanja života i olakšica života doseglo stupanj, kako ga je 
Marx zamišljao za komunistički stadij razvitka, ne bi ruku pod 
ruku s tim morala automatski biti povezana i emancipacija dru- 
štva u smislu prosvjetitelja XVIII stoljeća i mladohegelovaca 
XIX stoljeća. Jer se tehnike, pomoću kojih bi se razvitak visoko- 
industrijaliziranog društva mogao kontrolirati, ne daju više tu- 
mačiti prema modelu oruđa, naime tako, da se organiziraju po- 
desna sredstva za nediskutirano pretpostavljene ili pak komu. 
nikacijom razjašnjene ciljeve. 

Freyer i Schelsky zamislili su protumodel, u kojem se priz- 
naje osamostaljenje tehnike. Suprotno primitivnom stanju teh- 
ničkog razvoja čini se da se danas odnos posredstvene organiza- 
cije okreće u korist danih ili unaprijed koncipiranih svrha. Iz 
procesa istraživanja i tehnike, koji se pokorava imanentnim za- 
konima, takoreći neplanirano proizlaze nove metode, za koje tek 
naknadno nalazimo svrhu upotrebe. Iz napretka, koji je postao 
automatski, izrasta prema Freyerovoj tezi u sve novim i novim 
naletima apstraktna moć; tom moći životni interesi i smislena 
fantazija moraju ovladati tek naknadno, da bi ga iskoristili za 
konkretne ciljeve. Schelsky pojednostavnjuje i pooštrava ovu te- 
zu u tom smislu, da tehnički napredak zajedno s nepredviđenim 
metodama sam proizvodi još i neplanirane svrhe upotrebe: 
tehničke mogućnosti same nameću istodobno i svoju praktičku 
primjenu. On tu tezu zastupa naročito s obzirom na vrlo kom- 
plicirane zakonitosti stvari, koje kod političkih zadataka pro- 
pisuju navodno bezalternativna rješenja: »Namjesto političkih 
normi i zakona dolaze zakonitosti stvari znanstveno-tehničke 
civilizacije, koje nisu shvatljive kao političke odluke niti razum- 
ljive kao norme uvjerenja i nazora o svijetu. Time i ideja demo- 
kracije takoreći gubi svoju klasičnu supstanciju: na mjesto po- 
litičke volje naroda stupa zakonitost stvari, koju čovjek sam 
proizvodi kao znanost i rad«. Nasuprot autonomnom sistemu 1s- 
traživanja, tehnike, ekonomije i uprave čini se da je novohuma- 
nističkim zahtjevom za naobrazbom inspirirano pitanje o mo- 
gućoj suverenosti društva nad tehničkim uvjetima života, pita- 
nje o njihovoj integraciji u praksi svijeta u kojem živimo, bez: 
nadno zastarjelo. Takve ideje u tehničkoj državi u najboljem 
slučaju mogu služiti kao »motiv manipulacije za ono što se na 
predmetno nužnom stanovištu ionako događa«, 

Posve je jasno, da ove teze o samozakonitosti tehničkog na- 
pretka nisu tačne. Linija razvoja tehničkog napretka danas u 
velikoj mjeri ovisi o javnim investicijama; u Sjedinjenim su drža- 
vama ministarstvo obrane i Institut za svemirske letove najveći 
investitori u istraživačkom radu. Pretpostavljam da je situacija 
u Sovjetskom Savezu slična. Tvrdnja da se politički sudbonos- 
ne odluke pretaču u izvršenje imanentne prisile stvari raspolo- 
živih tehnika, da se one zbog toga uopće ne mogu više uzeti za te- 
mu praktičkih razmišljanja, na kraju krajeva služi samo za to, 
da se zamagle prirodno izrasli interesi i predznanstvene odluke. 
Isto tako kao što nije tačna optimistička pretpostavka o konver- 
genciji tehnike i demokracije, isto tako je netačna i pesimistič- 
ka tvrdnja, da tehnika isključuje demokraciju. 

Oba odgovora na pitanje kako se sila tehničkog raspolaganja 
može vratiti u consensus djelatnih i demokratski udruženih gra- 
đana ne zadovoljavaju. Ni jedno od ta dva rješenja ne može na 
odgovarajući način razviti taj problem, koji nam se objektivno 
postavlja kako na Istoku, tako i na Zapadu: kako bismo mogli 
pokušati da prirodno izrasle veze između tehničkog napretka i 
svijeta društvenog života stavimo pod kontrolu. Napetost izme- 
đu proizvodnih snaga i društvenih institucija, kako ih je već 
Marx dijagnosticirao i čija se eksplozivnost u doba termonuk- 
learnog oružja povećala u neslućenoj mjeri, nastaju uslijed 
ironičkog odnosa tehnike spram prakse. Pravac tehničkog na- 
pretka danas je još u velikoj mjeri određen društvenim intere- 
sima, koji prirodno proizlaze iz prisile da se društveni život repro- 
ducira, a da nisu reflektirani kao takvi i da se ne konfrontiraju 
s izraženim političkim samorazumijevanjem društvene grupe; 
uslijed toga provaljuje nova tehnička moć neočekivano u postoje- 
će forme životne prakse; novi potencijali proširene tehničke 
moći raspolaganja jasno pokazuju nesklad između rezultata naj- 
napregnutije racionalnosti i nereflektiranih ciljeva, ukrućenih 
vrijednosnih sistema, neodrživih ideologija. 


Danas se u oba industrijski najnaprednija sistema mora e- 
nergično pokušati svjesno upravljati posredovanjem između teh- 
ničkog napretka i životne prakse velikih industrijskih društava, 
koje se dosad probijalo na prirodnohistorijski način. Ovdje nije 
mjesto da diskutiramo o društvenim, ekonomskim i političkim 
uvjetima o kojima bi morala ovisiti dugoročna centralna istra- 
živačka politika. Na kraju bih se htio ograničiti na to, da stavim 
neke primjedbe na metodologiju jednog takvog planiranja. Jer 
na političkom se planu ovdje postavlja zadatak da se stvori 
proces prijelaza, analogan onom između znanosti i literature. 
Diskusija o dugoročnoj istraživačkoj politici morala bi se nemi- 
novno kretati unutar ovoga kruga: samo utoliko ukoliko pozna- 
vajući tehničku moć orijentiramo našu povijesno određenu volju 
prema danoj situaciji, možemo i obrnuto znati, u kojem smjeru 
hoćemo u budućnosti proširiti našu tehničku moć. Htio bih ovu 
dijalektiku prosvijećenog htijenja i samosvjesne moći, u kojoj 

bi se jedino mogle pomiriti tehnika i demokracija, objasniti na 
taj način što ću izložiti tri modela. To su modeli moguće komu- 
nikacije između znanosti, koje monopoliziraju tehnički upotre- 
bljivo znanje, i instancija političke odluke, koje treba da inte- 
griraju rastuću moć tehničkog raspolaganja s potrebama svijeta 
društvenog života. Ove modele mogućeg odnosa između znano- 
sti i politike nazivam decizionističkim, tehnokratskim i pragma- 
tičkim. 


IV 


Max Weber je nastavljajući tradiciju, koja započinje čak od 
Hobbesa, našao jasne definicije za odnos između stručnog zna- 
nja i političke prakse. Njegova znamenita konfrontacija činovni- 
čke vladavine i političkog vodstva služi striktnom lučenju funk- 
cija stručnjaka i političara. Prvi se služi tehničkim znanjem; ali 
praksa samoodržanja i vladanja zahtijeva povrh toga i zain- 
teresirano provođenje decidirane volje. U najvišoj se instanciji 
političko djelovanje ne može racionalno zasnovati, ono naprotiv 
realizira izbor između konkurirajućih vrijednosnih poredaka 
i sile vjerovanja, kojima nedostaju neoborivi argumenti i koji 
su nepristupačni jednoj obavezujućoj diskusiji. Koliko god struč- 
no znanje stručnjaka može određivati tehnike racionalne uprave 
i vojničkog osiguranja, a time izvojštiti i sredstva političke prakse 
po znanstvenim pravilima, isto se tako malo može u konkretnoj 
situaciji praktička odluka u zadovoljavajućoj mjeri legitimirati 
na osnovu uma. Upravo racionalnost izbora sredstava ide uko- 
rak s izraženom iracionalnošću stavova naspram vrijednosti, ci- 
ljeva i potreba. Tek potpuna podjela rada između stručno infor- 
miranih i tehnički školovanih generalštabova birokracije i vojske 
s jedne strane i instinktivnih vođa jake volje s druge strane tre- 
ba da omogući da se politika poznanstveni. 


Time je Max Weber koncipirao decizionistički model; to je bilo 
u doba prvog svjetskog rata. Pitamo se, da li još i danas može 
biti valjan. Istraživanje sistema, a prije svega teorija odlučiva- 
nja nisu za političku praksu pripravile samo nove tehnologije i 
time poboljšale uobičajene instrumente; nego izgleda da pro- 
računatom strategijom i automatizmima odlučivanja racionalizi- 
raju izbor kao takav i da proturavaju prisilu stvari specijalista 
protiv odluke vođa. Nastavljajući tradiciju koja seže preko St. 
Simona sve unazad do Bacona javlja se danas tendencija da se 
decizionističko određenje odnosa između stručnog znanja i po 
litičke prakse napusti u korist tehnokratskog modela. Odnos ovis- 
nosti stručnjaka o političaru čini se da se preobrnuo — političar 
postaje izvršnim organom znanstvene inteligencije, koja u kon- 
kretnim okolnostima razvija prisilu stvari raspoloživih tehni- 
ka i pomoćnih izvora, kao i optimalne strategije i propise uprav- 
ljanja. Ako je moguće odlučivanje o praktičkim pitanjima poput 


854 


izbora u situacijama nesigurnosti tako racionalizirati, da se pro- 
blematika odlučivanja korak po korak razgrađuje, onda politi- 
čaru u tehničkoj državi u stvari ostaje samo fiktivna funkcija 
odlučivanja. U najboljem slučaju bio bi on tako nešto kao na- 
domjestak za još nesavršenu racionalizaciju vladavine, pri če- 
mu je inicijativa ionako prešla u ruke znanstvene analize i teh- 
ničkog planiranja. Izgleda da država nije više aparat za nasilno 
proturivanje principijelno neobjašnjivih, samo decizionistički 
zastupanih interesa, nego da postaje organ potpuno racionalne 
uprave. 


Međutim slabosti tog tehnokratskog modela su očite. S jedne 
strane podmeće imanentnu prisilu tehničkog napretka tako, kao 
da je on nezavisan od društvenih interesa koji u njemu djeluju; 
a s druge strane taj model pretpostavlja kontinuum racional- 
nosti u obrađivanju tehničkih i praktičkih pitanja, koji ne može 
postojati. I novi postupci naime ne djeluju nipošto tako da bi 
problematika vezana uz odlučivanje o praktičkim pitanjima posve 
iščezla. O izboru »vrijednosnih sistema« ne možemo u okviru 
istraživanja, koja proširuju našu tehničku moć raspolaganja, 
reći ništa neoborivog. Ili će se naći druge metode osim strogo 
empirijskoznanstvenih, da bi se objasnila praktička pitanja, koja 
se s pomoću tehnologije i strategije ne mogu do kraja razjasniti; 
ili se takva pitanja uopće ne bi dala razložno objasniti, ali u tom 
bismo se slučaju morali vratiti na decizionistički model. Moglo 
bi se još možda dodati, da je prostor čistih odluka utoliko ogra- 
ničen, ukoliko političar raspolaže umnogostručenim i profinje- 
nim arsenalom tehnoloških sredstava i ukoliko se može poslužiti 
strateškim donošenjem odluka. Ali unutar tog smanjenog pro- 
stora bila bi problematika političkih odluka pogotovu razgra- 
đena sve do srži, koja se ni na koji način ne može dalje raciona- 
lizirati. Do ekstrema dotjerana kalkulacija pomoći pri odluči- 
vanju izgleda da samu odluku svodi na čistu deciziju i da je 
tako čisti od svih elemenata za koje se još iole može smatrati 
da su pristupačni za obavezujuću refleksiju. 


Ali u tom pogledu prošireni decizionistički model nije iz- 
gubio baš ništa od svoje prvobitne problematičnosti. Očito posto- 
Ji recipročni odnos između vrijednosti, koje proizlaze iz intere- 
snih sfera s jedne strane i tehnika, koje se mogu upotrebljavati za 
zadovoljenje vrijednosno orijentiranih potreba s druge strane. 
Ako takozvane vrijednosti vremenom gube svoju povezanost s 
tehnički prikladnim zadovoljenjem realnih potreba, gube i svo- 
ju funkcionalnost i odumiru kao ideologije; i obratno, s no- 
vim tehnikama mogu iz promijenjenih interesnih sfera na- 
stati novi vrijednosni sistemi. Na primjer, naša se mjeri- 
la za higijenski besprijekoran život mijenjaju; paralelno s na- 
pretkom medicinskih istraživanja nastaju i nove higijenske po- 
trebe. Vrlo je lako moguće da uključivanje stalno umnožavanih 
i poboljšavanih tehnika ne ostane vezano samo za nediskutirane 

vrijednosne orijentacije, nego da sa svoje strane i tradirane vri- 
jednosti podvrgne gotovo pragmatičkoj probi valjanosti. Bilo je 
to veliko otkriće pragmatizma, da insistira na takvom ispitu, a 
time i na racionalnom proučavanju odnosa između raspoloživih 
tehnika i praktičkog odlučivanja, koje se u decizionističkom 
sistemu posve ignorira. 


Namjesto striktne podjele između funkcije stručnjaka i po- 
litičara u prdgmatičkom modelu nastupa kritičko recipročno 
djelovanje. Niti je stručnjak, kako se to prikazuje u tehnokrat- 
skom modelu, postao suveren u odnosu prema političaru, koji je 
podložan prisili stvari i samo još fiktivno odlučuje; niti političar 
zadržava, kao u decizionističkom modelu, izvan nužno raciona- 
liziranih zona neki rezervat u kojem bi se o praktičkim pitanji- 
ma moralo odlučivati jedino voljnim činom. Moglo bi se pojedi. 
načno pokazati, da se političko savjetovanje sastoji u procesu 
prijelaza praktičkih pitanja na znanstvene probleme, i obrnuto, 
tehničkih rješenja na praktički zadovoljavajuće odgovore. Potre- 
be životne prakse tek se ispitivanjem tehničkih mogućnosti i 
instrumenata, koji stoje na raspolaganju za njihovo zadovoljenje, 
artikuliraju i strože formuliraju; principijelno mogu interpre- 
tacije potreba, ako se one ne mogu realizirati, na tom i zakazati. 
A suprotno tome, i praktička pitanja, koja bi političar u proble- 
matičnim situacijama htio postaviti i riješiti, usmjeravaju istra- 
živački proces i proizvodnju tehničkih preporuka. Tako se u dis- 
kusiji između naučnih radnika i političara razvija dijalektika 
znanja i htijenja, recipročno prosvjećivanje tehničkog znanja i 
praktičke svijesti. To prenošenje tehnički upotrebljivih informa- 
cija u praktičku svijest svijeta društvenog života moralo bi se 
u velikim razmjerima institucionalizirati, ako u okviru dugo- 
ročne politike naučnog istraživanja hoćemo tehnički napredak 
izdvojiti iz povezanosti s iskonskim prirodnim interesima i pri- 
lagoditi ih realnim potrebama društva. To je ono pravo preno- 
šenje, koje je potrebno i moguće između onih obiju kultura. 


Ovaj se proces prenošenja ne bi mogao odvojiti od političke 
javnosti. Jer se komunikacija između stručnjaka i instancija po- 
litičkog odlučivanja mora nadovezivati na društvene interese i 
vrijednosnu orijentaciju, dakle na samorazumijevanje danog svi- 
jeta društvenog života. Ovaj se svijet ne može zatvoriti prema ko- 
munikaciji, koja je već u predznanstvenoj fazi uvijek u toku. 
Tehnički bi napredak tek onda prestao da kao prirodnohistorij- 
ska sila izvana prodire u svijet društvenog života, tehnički upo- 
trebljivo znanje moglo bi se tek onda zaista uključiti u herme- 
neutički objašnjeno samorazumijevanje dane situacije, kad bi u 
uvjetima politički fungirajuće javnosti sudjelovanje sviju pruža- 
lo garanciju za to: da je volja sebi stekla ono prosvjećenje koje 
ona zbiljski hoće i da je ujedno to moguće prosvjećenje toliko 
duboko proželo volju, koliko je to u danim, željenim i ostvari- 
vim okolnostima kadra. 


856 


MISAO_I_ZBILJA 


IZMEĐU MISLI I ČINA 
POKUŠAJ TOPONOMIJE SUVREMENE FILOZOFIJE 


Danilo Pejović 


Das Hochste wire: zu begreifen, 
dass alles Faktische schon The- 
orie ist 

Goethe 


Onoga časa kad mišljenje postane nezadovoljno svojom nemo- 
ći da pronikne u sve tajne svijeta, budi se u njemu razočaranje 
i srdžba na svijet. U gladi za zbiljnošću ono poseže za činom kao 
jedinim spasonosnim sredstvom da se izbavi svoje nelagode, a 
filozofija otkriva svoju nečistu savjest da više nije sigurna u sebe, 
postepeno gubi svoju ozbiljnost i javno potvrđuje svoju krizu. U 
tom se trenutku javlja dvojba nije li kriza filozofije predznak 
skore smrti svakoga mišljenja, ili je kritičnost njezina svjetovnog 
opstanka naprosto izraz porođajnih bolova jedne nove epohe 
postfilozofskoga mišljenja i života. 

U takvoj bitnoj konstelaciji nalazi se danas svaka filozofija i 
prisiljena je da se brani od prigovora da je zapravo suvišna u 
današnjem svijetu. S raznih strana upućuju se filozofiji najrazno- 
vrsniji prijekori i kritike o njezinoj smiješnosti, suvišnosti, pa 
čak i štetnosti za »konstruktivno« djelovanje. Štaviše, pri pobli- 
žem se promatranju otkriva da takvi prigovori ne dolaze samo 
s raznovrsnih, nego i suprotnih gledišta. 

S jedne strane, naime, filozofiji se prigovara da je suviše 
»apstraktna«, da lebdi u zraku »apstraktnog humanizma« i plovi 
u oblacima mašte, i budući da je ona samo puko mišljenje ili 
teorija predbacuje joj se da je daleko od svagdašnjice »naše 
zbiljnosti«, a upravo zato — kaže se — što je udaljena od »kon- 
kretnog«, filozofija zastaje u kontemplaciji umjesto da »Iijenja 
svijeta! 

S druge strane, filozofiji prigovaraju upravo suprotno. Vele 
da je, naprotiv, previše »konkretna«, »suviše vezana za prak- 
su« a premalo teorija, štaviše da se »bespotrebno politizira« i is- 

crpljuje u pretjeranom angažmanu, dok je tobože njezino pravo 
mjesto upravo u akademskim visinama strogog distanciranja od 
grube svagdašnjice i u čistom razmišljanju o vječnosti! 

Nema sumnje da ima i drugih prigovora osim ovih što smo 
ih spomenuli, ali je isto tako sigurno da se većina današnjih 
prigovora filozofiji uza sve međusobne razlike ipak na kraju 
može svesti na ova dva koji se međusobno suprotstavljaju i uza- 
jamno dopunjuju. Polazeći sa suprotnih gledišta oba prijekora 
filozofiji zamjeraju isto, naime što ona »zapravo nije ono što bi 
trebalo da bude«, ili bolje reći što zbiljnost filozofije ne odgovara 
pojmovima onih koji te prigovore do dosade neumorno pona- 
vljaju. 

Time naravno ne želimo reći da se filozofiji uopće, pa i dana- 
šnjoj, a napose našoj, baš ništa ne može prigovoriti. Naprotiv, 
mnogo bi se toga moglo prigovoriti i sigurno je da bi nakon kra. 
ćeg razmišljanja mogli naići i na takve ozbiljne prigovore, za- 
mjerke i kritike filozofije za koje postoje i »dobri razlozi«, pa 
se oni bez daljnjega ne bi mogli opovrći. Pitanje je samo da li 
spomenuti prigovori o »apstraktnosti« odnosno »konkretnosti« 
filozofije imaju nekog osnova, ili potječu iz zlovolje, puke uobra- 
zilje, odnosno mržnje na filozofiju. 

Možda takvi prigovori potječu iz pukog neznanja i neobrazo- 
vanosti, sirovog primitivizma duha, i stoga promašuju bit filozo- 
fije. Uz pretpostavku da je tako, razlog za to što se filozofija 
nekima čini »prekonkretna« a drugima »preapstraktna« ne leži u 
domeni filozofije, nego izvan nje u mnjenju onih koji nisu u 
stanju da je razumiju, pa se njihova buka na kraju pokazuje kao 
ono što je zapravo bila već od početka, naime kao isprazno za- 
novijetanje. 

Konstelacija kritičnosti položaja filozofije u naše doba ima 
druge razloge. Kao tradicionalna »kulturna vrijednost« filozo- 
fija nekako po inerciji životari i danas, premda se čini »nepri- 
mjerena burnom vremenu prevrata«. Ona odista stvara i djelu- 
je u vrijeme neviđenog prevrata, obrata u novo i nepoznato, čiji 
se ishod ne može tačno znati ni do kraja predvidjeti. 

Na jednoj strani taj se posvemašnji prevrat svijeta javlja 
kao društveno-političko zbivanje s tendencijom razbijanja i ras- 
tvaranja starih institucija društva, prava i politike svugdje u svi- 
jetu. Takva socijalna revolucija ponegdje uzima oblik postepenog 
preslojavanja društvenih grupa i klasa na nov način, drugdje pak 
ona poprima beskompromisnu silovitost i uzima oblik totalnoga 
prevrata: ona prerasta u socijalističku revoluciju najraznovrsni- 
je intenzivnosti i tempa od centralne Evrope do dalekog Istoka. 
Štaviše, obilje raznovrsnih oblika toga društvenog prevrata če- 
sto prikriva njegovu bit i zamagljuje pravu sadržinu političkih 
zbivanja u svijetu. 

Na drugoj strani prevrat u znanstvenoj slici svijeta od počet- 
ka ovoga stoljeća dovodi do znanstveno-tehničke revolucije. Nije 
po srijedi tek industrijalizacija svugdje u svijetu, ili samo auto- 

macija u visoko razvijenim zemljama kao druga (ili treća) in- 
dustrijska revolucija, kako to nazivaju sociolozi i ekonomisti. 
Automaciju prati i cio niz novih tehnika i tehnoloških postupaka 
proizvodnje i istraživanja kao što su elektronika, kibernetika, 
atomistika, raketna tehnika, itd. Prodori u bezdan beskrajno si- 
ćušnih struktura materije i beskrajno golemih razdaljina sve- 
mira kao da na oba pola, u mikrokozmosu i u makrokozmosu, 
pokazuju neviđenu moć čovjeka i nemoć prirode da se odupre 
njegovu gospodstvu nad njom. 

Svugdje na Zemlji, dakle, u društvu i u prirodi, pa i nama 
samima koji živimo u takvo doba, kamo god pogledamo susre- 
ćemo apsolutnu prevlast akcije nad kontemplacijom, posvuda 
se zbiva samo čin koji je zbrisao nemoćno razmišljanje. Kao da 
se obistinjuju riječi jednog velikana s početka prošlog stoljeća 
koji je najavio nadolazak takvog vremena čina. U Faustu J. W. 
Goethe suprotstavlja izreci Ivanova Evanđelja »U početku bješe 
Riječ« oprečnu tezu »U početku bješe djelo«, i to postaje credo 
staroga doktora Fausta koji Mefistu zapisuje svoju dušu kako 
bi ponovo stekao mladost i moć. 

Kamo se god okreneš — djelo, kamo god pogledaš — čin, moć 
čovjeka kao da nema granica. Kao znanje ta se moć odista širi 
vrtoglavom brzinom i uspon znanstvene spoznaje više nitko ne 
može tačno omeđiti. U takvo doba nema ništa prirodnije nego 
da svatko sebi postavi pitanje: 

Čemu još misao u doba čina? 

Što započeti s filozofijom kao pukim razmišljanjem o svemu 
i ničemu, premišljanjem zbog premišljanja, kad se na svakom 
koraku javlja samo čin i susreće takav besprimjerni aktivizam 
kakav dosadašnja povijest još ne pamti? Tradicionalna filozo- 
fija još od Aristotela sebe shvaća kao THEORIJA i NOESIS 
NOESEOS, dakle kao misao koja ima svoju svrhu u sebi i ni u 


.w_ e... 


akcije? 

Da bismo izbjegli uobičajene nesporazume, mi ovdje nipo- 
što ne branimo »ugled« filozofije kao znanstvene discipline, niti 
zastupamo nekakav »profesionalni interes« filozofa koji se boje 
da ostanu bez kruha, a još manje pozivamo na okup nekakav 
»filozofski ceh« profesora i drugih »besposličara«. Filozofi za- 
sada još mogu naći zaposlenje, imaju dosta posla, njihovo gra- 
đansko zanimanje još nije ugroženo, nikome ne prijeti opas- 
nost da ostane bez krova nad glavom. Nije o tome riječ. 

Pred nama je, naprotiv, bitno i nezaobilazno pitanje svih 
ljudi u atomsko doba koje glasi: čemu mišljenje u vrijeme ak- 
cije? Ima li razmišljanje uopće još ikakva smisla kad je zna- 
nost već i onako sve otkrila a tehnika svijet izmijenila, što će 
nam povrh toga još nekakva filozofija? 

No upravo danas kad je moć čovjeka najveća, kao da nas 
na svakom koraku susreće i jedna nelagoda da od samog čina 
više ne znamo što činimo, u posvemašnjoj zaokupljenosti radom 
na svim područjima kao da zaboravljamo na to zašto sve to či- 
nimo, i kao da nam smisao cjeline zbivanja više nije prezen. 
tan te se pitamo kamo mi to zapravo idemo u huci i buci svagda. 
šnje jurnjave za uspjehom. U koliko je to kretanje brže, njegov 
je cilj sve manje izvjestan, i kad se čini da je već na dohvat 
ruke, on opet izmiče, tako te stalno iznova pitamo: 

Čemu taj postojani i besprekidni čin? 

U istoj mjeri u kojoj zbiljnost našega čina postaje neprozirna 
i njegova krajnja svrha zamagljena, i sama se zbiljnost sve više 
suprotstavlja misli kao nešto nedohvatno što sve tvrdokornije 
prikriva i skriva svoj unutarnji smisao: misao je utoliko nemoć. 
nija pred zbiljnošću ukoliko je više zaokupljena činom. 

Znači li to da svaka misao mora završiti činom i isključivo 
služiti akciji, kao i obratno, da je svaki čin već kao čin slijep 
za svaki smisao? 

Nipošto. Čin o kojem je riječ efikasan je rad, a znanje koje 
mu daje orijentaciju bezuvjetno je izvjesna i korisna znanstve- 
na spoznaja. Ali kao što čin eo ipso ne mora da bude koristan, 
ni svaka misao da bi bila misao ne mora nužno biti shema za 
postizanje nekog učinka. Korisna misao i efikasan čin — oboje 
je samo proizvod stanovite povijesne konstelacije, i činjenica da 
oni danas imaju prevagu nad svim ostalim oblicima misli i či- 
na još ne znači da tako mora biti uvijek. 

Pođemo li dakle od takva korisnog čina i potražimo li njegov 
ne neposredni, nego krajnji smisao, ili pođemo li od takva miš- 
ljenja koje ne može odustati od toga da neposredno mjeri 
svoje rezultate uspjehom, i zapitamo li se što je mišljenje uopće, 
onda tim misaonim aktom već prekoračujemo neposrednu zbilj- 
nost efikasnog mišljenja i čina i nalazimo se u jednom drugom 
području gdje niču sama bitna pitanja o istini, svrsi i smislu 
svega što jest. Takva pitanja čovjek kao čovjek ukoliko opstoji u 
svijetu nikako ne može otkloniti, bez obzira na to kakvog je zani- 
manja i obrazovanosti, premda on tih pitanja ne mora biti pot- 
puno svjestan. Čovjek ih doduše nikada do kraja ne može rije- 
šiti, i to je navelo Immanuela Kanta da čovjeka nazove animal 
metaphysicum! 

S tog je stajališta vidljivo da se misao i čin ne samo međusob- 
no suprotstavljaju, nego i uzajamno uvjetuju, i nijedno ne može 
bez drugoga. Oni dakle otkrivaju takvu strukturu koju filozofija 
naziva dijalektičkom, i pobliže se određuje kao postavljanje, sup- 
rotstavljanje i ukidanje (Aufheben), ukratko posredovanje (Ver- 
mittlung) svakog bića. Dijalektička struktura uzajamnog odnosa 
misli i čina nesumnjivo u sebi sadrži momente konkrecije i 
apstrakcije, ali upravo to previđa zdravi razum bezmisaono upu- 
ćujući jednostrane prigovore filozofiji koji se kolebaju između 
krajnosti »apstraktnoga« i »konkretnoga«. Takva zdravorazum- 

ska kritika počiva na nerazumijevanju biti filozofije, ali se pri 
pobližem razmatranju na njezinu štetu također razotkriva da 
ona izrasta iz nerazumijevanja same sebe. 

Zdravorazumska kritika filozofije uvijek ima u vidu samo 
misao ili čin, i to jedino u njihovim postvarenim (reificiranim) 
oblicima. Premda je već promukla pozivajući se na Marxa »kao 
mislioca čina« i tobožnjeg teoretičara apsolutne akcije, takva 
kritika filozofskog mišljenja pokazuje fundamentalno sljepilo 
za one bitne filozofske probleme koji izviru iz suvremenog zbiva- 
nja naše povijesne epohe i u svom čisto pojavnom obliku prividno 
joj daju pravo. | 

Pokušamo li postepeno raščlaniti što se zapravo krije u pri- 
govoru o »neaktualnosti filozofije« u naše doba, onda se po- 
kazuje da takav prijekor proizlazi iz potpunog nerazumijevanja 
stožernih pitanja filozofije koja se manifestiraju u svagdašnjem 
životu kao zagonetke. To su zagonetke odnosa: 


— prirode i povijesti 
— prirode i tehnike 
— bitka i mišljenja 
— prakse i teorije 

Već smo istaknuli da odnos ovih kategorijalnih struktura 
određuje dijalektika, i da se teškoća zdravog razuma na putu 
razumijevanja istine tih kategorija ponajprije svodi na nesposo- 
bnost dijalektičkog mišljenja. Kad naiđe na dijalektiku kate- 
gorija koje artikuliraju procesualnu zbiljnost svijeta, zdrav ra- 
zum spopada mučnina: ponajprije on protestira protiv »zaplete- 
nosti« dijalektike, zatim ga obuzima bijes zbog nemoći logike 
apstraktnog identiteta da pojmi realno protivurječje, i napo- 
sljetku da bi nekako opravdao sebe pred sobom i spasio svoju 
čast, zdrav razum prezrivo dobacuje »da je zbiljnost jasna, ali 
je filozofija bespotrebno zapleće da bi filozofi svoju pretencioz- 
nost prikazali mudrošću i opravdali svoju egzistenciju«. 

Koliko je takvih prijekora otvoreno i prikriveno upućeno 
filozofiji još od Heraklitova vremena, sam bi bog znao. Ali je 
utoliko sigurnije da će takvih kritika filozofije biti dokle god 
bude bilo svijeta i filozofije, premda takve kritike često po- 
kazuju agresivnost i tupavu nadmenost, pa kadgod nažalost i 
silom ugrožavaju egzistenciju slobodnog mišljenja. Jer filozofija 
je manifestacija slobode — ili nije ništa! 

Ali vratimo se radije zbiljskim problemima. Ako gore 
spomenute strukture otkrivaju dijalektički karakter, ne može 
se otkloniti pitanje koje već dugo uznemiruje suvremenu filozo- 
fiju: iscrpljuje li se istina odnosa tih kategorija u svojoj dijalek- 
tičnosti, ili je nadmašuje? Preostaje li neki ne-dijalektički osta- 
tak koji se apsolutno ne može izjednačiti s predmetom logike 
apstraktnog identiteta, a još manje dovesti u vezu s nekim 
zdravorazumskim »umovanjem« ?! 

Takva se pretpostavka može opravdati samo u slučaju ako 
kratko razmatranje odnosa spomenutih kategorijalnih parova 

otkrije neki »ireducibilni« element koji se ne može pojaviti u ob- 
zoru dijalektičke strukturiranosti njihova odnosa. Ukoliko, dakle, 
to nije samo umišljaj, nego istina, onda na kraju ne možemo 
izbjeći da sebi ne položimo račun o granici dijalektike. 


1. Priroda i povijest. Teško će tko posumnjati u trivijalnu 
činjenicu da je čovjek relativno kasni proizvod »generatio 
aequivoca«, i da se shodno tome mnogo toga u prirodi dogodilo 
i prije čovjeka. Cio niz životinjskih i biljnih vrsta stariji je po 
svom postanku od čovjeka, a cijeloj organskoj prirodi kao već 
prilično složenom ustrojstvu prethodi anorganska priroda čija 
se starost datira mnogo ranije i seže u drevnu prošlost zemalj- 
ske kugle. Zar o samom postanku Zemlje ne postoje srinoge hi- 
poteze, da i ne spominjemo starost našega sunčevog sustava, po- 
stanak galaksija, itd. u beskrajnom svemiru? O svemu tome 
govori se uvjetno kao o »povijesti prirode«, kao nečemu što pret- 
hodi »ljudskoj povijesti« koja se shvaća kao jedina i prava, i sa- 
ma o sebi pripovijeda u bezbrojnim svjedočanstvima. No još 
prije pisanih spomenika datum nastanka roda ljudskoga utvr- 
đuje mit koji još ne pozna naše današnje razlikovanje prirode i 
povijesti. U mitu je to iskonski jedno, a tek nekom epohalnom 
zgodom započinje povijest i njoj se pripisuje postanak čovje- 
ka. Priroda kao kozmos i fizis ima jedan logos kao mitos. U tom 
obliku priroda je i danas prisutna u umjetnosti kao iskon i za- 
vičaj, ona neprestano otkriva nove likove istog »smisla« i nada- 
hnjuje umjetnika koji »rađa« svoje djelo kao što priroda po- 
stojano rađa samu sebe — samoniklo. U svijetu čovjeka slika 
se prirode mijenja u različitim epohama, već prema »mjeri vre- 
mena«. Promjenljivi odnos čovjeka spram prirode i samoga 
sebe kao pojedinca i zajednice konstituira se u cjelinu, te će od- 
sada i (ljudska) povijest obratno djelovati određujući samu 
prirodu. Ulazeći u taj odnos spram čovjeka i ona postaje »za- 
visna« od povijesti, posredovana je njome i svakoj se epohi javlja 
drugačije kao povijesno modificirana, tj. njezina je zbiljnost 
uvijek povijesno omeđena zbiljnost prirode. 


Ali tko može tvrditi da se u tom, makar progresivnom obja- 
vljivanju njezina smisla, i sam smisao prirode iscrpljuje? To bi 
bilo moguće samo ukoliko bi se sva priroda mogla »prevesti« 
u povijest, tj. uz pretpostavku da se ona ekstenzivno iscrpe i 
neki eventualni kraj povijesti poklapa s krajem prirode. Povrh 
toga, povijesno posredovanje, dakle, ljudsko proizvođenje prirode, 
moralo bi prirodu i intenzivno iscrpsti, apsolutno dokončati nje- 
zinu samoniklost i oteti joj njezino pri-rađanje. To iskonsko ni- 
canje prirode izvorna je POIESIS, productio, fieri, natura na- 
turans, i takvo prirodno proizvođenje svakako valja razlikovati od 
proizvodafakata naturae naturatae, a još više od povijesno 
modificiranog ljudskog proizvođenja. Lišavanje prirode njezine 
samoniklosti, međutim, značilo bi ne samo njezin konac, nego 1 
kraj čovjeka koji kao čovjek ima povijest po tome što posre- 
duje prirodu i ne prestaje biti prirodno biće sa svojim, doduše 

povijesno modificiranim, ali zato ne manje prirodnim potre- 
bama. Upravo ta potrebitost indeks je prirodnosti čovjeka: za- 
dovoljenje jedne potrebe rađa novu, itd., a potpuna ravnoteža 
potrebe i zadovoljenja nije više život, nego jest smrt! 

Prema tome, nikakvo intenzivno ni ekstenzivno posredovanje 
prirode u povijesti ne može ukinuti njezin prius, i ta upućenost 
čovjeka spram nečega što ga apsolutno nadilazi nedvojbeno do- 
kazuje i posterius prirode, naime mogućnost da ona bude i bez 
čovjeka. Kao što nekoć bijaše bez njega, mogla bi i opet biti 
kakva je bila, a ljudska se povijest svodi na sićušnu epizodu 
»povijesti« same prirode. Dijalektičko posredovanje kao ljudski 
rad ne može prema tome ukinuti prirodu u njezinoj samobitnoj 
i samodostatnoj samoniklosti, a to će reći neposredovanosti i ne- 
posrednosti. 

2. Priroda i tehnika. Osvrt na dijalektički odnos prirode i po- 
vijesti pruža okvir za poimanje odnosa drugog kategorijalnog 
para koji proizlazi iz prvog — prirode i tehnike. Kao što pri- 
roda stvara samoniklo bez ičije pomoći sama po sebi, tako tehnika 
u svojoj biti oponaša prirodu, s tom razlikom što tehnika nije 
prirodno, nego umjetno proizvođenje bića: uzrok njegova po- 
stanka leži u drugome. Povijesni čovjek na temelju svoje racio- 
nalne spoznaje prodire u skrivene strukture prirode koje mu se 
otkrivaju kao identične s njegovim razumom, i stoga omogućuju 
da se stanovite prirodne stvari preoblikuju i upotrijebe za ljud- 
ske svrhe. Ali ne samo to. Tehnička proizvodnja omogućuje ta- 
kođer i otkrivanje novih prirodnih zakona (npr. Heisenbergova 
relacija neodređenosti otkrivena je tek zahvaljujući komplicira- 
nim fizikalnim aparatima). Granice tehničkog zahvata u priro- 
du uvijek su povijesno određene i s vremenom promjenljive. 
Napredak tehnike na temelju progresa racionalne spoznaje koja 
se sistematizira u liku egzaktne znanosti bitno je omeđen povi- 
jesnom granicom identiteta struktura znanstvenog uma i struk- 
tura same prirode: granica se ekstenzivno mijenja i kvantitativno 
povećava u širinu i dubinu. Ali sam napredak znanosti i tehnike 
uvjetovan je intenzivnom ili kvalitativnom beskrajnošću prirode. 
Njezina totalna spoznaja značila bi njezin kraj, a totalno pod- 
vrgavanje tehnici značilo bi kraj same tehnike. Znanstveni pri- 
stup prirodi i mogućnost tehničkoga gospodarenja nad njom tako 
su bitno upućeni spram nečega još-ne-raspoloživog što uvijek 
iznova izmiče znanstveno-tehničkom zahvatu kao bitno ne-racio- 
nalno i zato ne-raspoloživo. Kao što se priroda povijesno otkri- 
va pa čak i kompletira povijesno modificiranom proizvodnjom 
ljudskoga svijeta, tako se obratno, i prikriva, odupire potpunom 
podjarmljenju i izmiče tehničkoj preobrazbi. 


Svaka je tehnička proizvodnja kao dovršenje prirodne pro- 
izvodnje izvorno omogućena samom prirodom, ali je takvo teh- 
ničko posredovanje podjednako ne iscrpljuje u njezinu sadr- 
žajnom bogatstvu. Iza predmetnosti prirodne znanosti i tehnike 
kao umjetne proizvodnje preostaje nešto ne-znano i ne-raspolo- 


863 


živo, ne-iscrpno, jer ne-iscrpivo u prirodi. Otkrivajući svoj racio- 
nalno dostupni smisao, priroda se samo jednostrano objavlju- 
je u znanosti i tehnici. Ona druga njezina »tamna« strana koja 
se već najavljuje u »neobjašnjivom« tzv. prirodnih konstanata 
preostaje kao postojani zadatak filozofskog mišljenja. Iza di. 
jalektičke posredovanosti prirode u tehničkim aparatima i stro- 
jevima koji funkcioniraju prema prirodnim zakonima, opet pro- 
viruje ne-posredovanost prirode: prirodni se zakoni ne mogu 
mijenjati. Pomoću anorganske materije može se razoriti orga- 
nizam, ali nije vjerojatno da će se ikada stvoriti novi, ne spomi- 
njući činjenicu da je i suvremena biologija dokazala ireverzibil. 
nost organske evolucije. Tehnika doduše teži apsolutnom identi- 
tetu s prirodom, tj. njezinu ukidanju, ali je napredovanje spram 
toga cilja osuđeno na tzv. lošu beskonačnost, tj. progres in infini- 
tum koji se ne može završiti. Sve to pokazuje da je priroda u 
svojoj neposrednosti ne samo moguća bez tehnike, nego da je teh- 
nika samo jednostrano otkriva, i zato se priroda ponovo javlja 
kao apsolutni prius i posterius tehnike. Upravo se u tome kon- 
stituira »predmet« filozofije prirode, znanosti i tehnike. 


3. Bitak i mišljenje. Od najstarijih vremena priroda se u fi- 
lozofiji naziva bitkom, a današnji govor to još uvijek potvr- 
đuje izrazima kao »ljudska priroda«, »priroda prava« itd., gdje 
»priroda« znači isto što i bit ili »što bijaše biti« (TO TI EN 
EINAI). Upućenost mišljenja na bitak dolazi u pitanje tek u 
novovjekovnoj metafizici subjektiviteta koja započinje mišlje- 
njem kao svojim ishodištem i »bitak« kao predmet iz njega 
»deducira«. Isto se događa s prirodom kao »besvjesnim duhom« 
ili »drugobitkom mišljenja«. Mišljenje je uopće moguće samo 
ako se njegove strukture makar djelomično podudaraju sa struk- 
turom bitka i artikuliraju ga u riječima, mislima, pojmovima ili 
drugim simbolima. Ukoliko se, dakle, ne polazi od bitka kao pri- 
usa i mišljenje samo ne ispostavi kao svojevrsni oblik bitka, ci- 
jela se stvar obrće, i bitak pretvara u posterius mišljenja koje 
samo sebe apsolutno postavlja, sebi se suprotstavlja kao predmet- 
ni bitak, da bi se na kraju taj »privid« »ukinuo« i samorefleksija 
mišljenja ontološki protumačila kao samoposredovanje: mišlje- 
nje = bitak. Time opća metafizika ili ontologija postaje logika i 
dolazimo na tlo apsolutnog idealizma. Tek s tog stajališta moguća 
je neviđena vratolomija da se pokuša prestupiti (= transcendira- 
ti) ono ne-prestupivo između mišljenja i bitka: bez-dan ne-razlo- 
ga! Povijest duha postaje rodno mjesto prirode, znanje prepozna- 
je u svom predmetu samo sebe, a mišljenje uopće u svojoj gene- 
zi od neposrednog promatranja k diskurzivnom poimanju sa: 
mo sebe shvaća kao apsolutnog tvorca zbiljnosti. Takvo apso- 
lutno posredovanje određuje se kao apsolutna negativnost ili 
ukidanje samostalnosti svojega predmeta. Na taj je način »uki- 
nuta« i neposrednost, tj. samobitnost prirode-bitka, bitak je 
sveden na »moment« totalnoga mišljenja, jer posredovanje nije 
ništa drugo do diskurzivno, logičko mišljenje koje proizvodi 

bitak. Tehnika samokonstituiranja znanja »treba« bitak samo 
zato da bi ga »ukinula« tj. postigla totalnu spoznaju. U takvoj fi- 
lozofiji apsolutno znanje čini kraj prirode i povijesti, bitka i mi- 
šljenja, jer samo-upućenost znači odriješenost od svega drugoga, 
apsolutnost u svom totalitetu. 

Ali zar se priroda i povijest u punoći svoje neposrednosti 
mogu »ukinuti« u međusobnoj posredovanosti, ima li takvo mi- 
šljenje koje može iscrpsti bitak i spoznati sve? Takvo sve-znanje 
više i ne bi bilo nikakvo znanje, i time bi zapravo ukinulo i sa- 
mo sebe. Ako se bitak i otkriva mišljenju, on se time ne iscrpljuje, 
nego ostaje i prikriven, a baš to omogućuje svaku običnu, znan- 
stvenu i filozofsku spoznaju. Kad bi se struktura bitka i mišlje- 
nja apsolutno identificirale, istina bi bila nemoguća. Bitak i miš- 
ljenje, priroda i povijest, susreću se samo u vremenu kao jedi- 
nom obzoru svijeta čovjeka kao ograničenog bića. Čovjek je upu- 
ćen da traži i iznađe njihovu istost ili istovetnost, i u tom traga- 
nju sastoji se sva muka i draž njegova života. Kada bi ljudi sve 
znali, onda bi sve i mogli, a to bi značilo da više nisu ljudi, jer 
su postali apsolutna bića, bogovi, za koje više ništa ne može 
»imati« smisao, jer su oni smisao sam! 

No ako suvremena filozofija više ne priznaje nikakav apsolut, 
još manje može vjerovati da će smrtan i ograničen čovjek ikada 
postati besmrtan bog. Posredovanje mišljenja nikada ne može 
ukinuti neposrednost bitka. Moguća racionalnost nije nikakav 
racionalizam. Ono što čovjek može spoznati i u svijetu učiniti 
možda nije više nego zrnce prašine u svemiru. 


4. Praksa i teorija. Razmatrajući odnos prirode i povijesti, 
prirode i tehnike, bitka i mišljenja, došli smo do zaključka da 
usprkos dijalektičkom odnosu među njima ne prestaje opstojati 
i njihova nesvodljiva neposrednost koja se ničim ne da nadmaši- 
ti. Štaviše, pokazalo se da ta neposrednost prethodi svakom po- 
sredovanju među njima i ne iscrpljuje se ni u kakvom posredo- 
vanju. U tome se korijeni relativni i parcijalni identitet 
kategorijalnih parova o kojima je riječ. Napose nas je struktura 
odnosa bitka i mišljenja uvjerila da oni ne mogu biti apsolutno 
identični, i da odatle proizlazi mogućnost same spoznaje kao 
jednog od mnogih oblika posredovanja. Svugdje se javlja jedna 
neprestupiva granica. No ako se bitak i mišljenje uopće ne mo- 
gu apsolutno identificirati, nego uvijek ostaju i različiti, onda 
biti i misliti ni za pojedinačnog čovjeka nikada ne može postati 
isto. Označimo li bitak čovjeka »praksom« a njegovo mišljenje 
»teorijom« dolazimo do prastarog pitanja odnosa prakse i teo- 
rije. U Aristotela je taj odnos jednoznačno providan kao nešto 
međusobno nesvodljivo. Ali nije tako u slučaju ako se praksa 
izjednači s tehnikom a teorija sa znanošću, kako se to dogodilo 
u novome vijeku. Ukoliko se to dogodi, praksa i teorija više se 
ne mogu razlučiti, neprestano se posreduju i kruže u sklopu di- 
jalektičke igre. I tek kada im logika posredovanja oduzme nji- 
hovu neposrednost, rastvori ih kao momente, javlja se zahtjev 

da svaka teorija bezuvjetno bude i praktična, kao i obratno, da 
svaka praksa mora biti znanstvena; oboje poprima tehnički 
karakter rada. Od tog se momenta svaka misao mora legitimirati 
da ima praktičnu svrhu, inače neće biti priznata kao teorija. 
Jednako tako svaki čin treba da bude znanstveno obrazložen, u 
protivnom mu slučaju nedostaje teorijska utemeljenost i on ne 
može postići učinak. Ukratko, misao više nema digniteta kao mi- 
sao, niti čin kao čin, ako nisu bezuvjetno podređeni korisnom ra- 
du. Ali zar se njihov izvorni smisao iscrpljuje u takvoj posredo- 
vanosti koja im oduzima njihovu samobitnost i istinsku nepo- 
srednost? Ima li u takvom svijetu rada još uopće mjesta za misao 
kao filozofiju? 

Ako se iskonski smisao teorije i prakse na taj način apsolutno 
dovodi u pitanje, onda time zapravo nestaje samostalne teorije 
i prakse, bitka i mišljenja, prirode i tehnike, prirode i povijesti, 
ukratko sve postaje bez-bitno. To je zbivanje toliko obuhvatno 
da se smisao epohe još jedino najavljuje kao bez-smisao, i tako 
podsjeća na svoje izgubljeno podrijetlo. Može li se onda još pitati 
zašto je tome tako, tražiti razlog sveopće ne-istine? 

Možda takvo pitanje ipak nije lišeno svakog smisla. Odista: 
postoji li neka filozofija koja ono zbivanje potvrđuje na apsolu- 
tan način i metafizički artikulira sam novi vijek u svojoj potpu- 
nosti. 

Ako takva filozofija postoji onda njezina kritika nije naprosto 
samo filozofski pothvat, nego postaje svjetsko-povijesna zadaća 
suvremenog čovječanstva da zbiljski prevlada takav svijet koji 
se zbiva u znaku apsolutnog posredovanja. Ali nakon svega 
što smo izveli o apsolutnom posredovanju sada je više nego jas- 
no da uspjeh njegova prevladavanja ne zavisi samo od našeg 
htijenja, nego i od onoga što ga nadilazi i spram čega je i naše 
mišljenje upućeno. Ukoliko takav pothvat uspije, izmiče se tlo 
pod nogama svim prigovorima protiv filozofije kao »čiste teo- 
rije« što smo ih spomenuli na početku. 

O čemu je zapravo riječ? 

Riječ je o apsolutnoj dijalektici Hegelove filozofije i o Marx- 
ovoj kritici te dijalektike kao spekulativnog izraza bitka gra- 
đanskog svijeta. Tek zahvaljujući Marxovoj kritici Hegela opet 
je moguća filozofija kao teorija jedne ljudske prakse. 


Srž Hegelove dijalektike sastoji se u njezinu poimanju miš- 
ljenja kao apsolutnog samoposredovanja ili rada pojma. Jednom 
gotovo banalnom prispodobom Hegel na fantastično jednostavan 
način odaje tajnu svoje dijalektike: 

»O odnosu neposrednosti i posredovanja. .. treba samo upo- 
zoriti da ako se oba momenta pojavljuju i kao različita, nijedan 
od obaju ne smije nedostajati, i da su oni u nerazdvojnom je- 
dinstvu... Zapravo je mišljenje bitno negacija nečega neposred- 
no postojećeg — kao što jedenje zahvaljujemo životnim namir- 
nicama, jer čovjek bez njih ne bi mogao jesti; jedenje se u tom 
odnosu dakako pokazuje nezahvalnim, jer ono je trošenje onog 

čemu samo sebe ima zahvaliti. Mišljenje u tom smislu nije ma- 
nje nezahvalno« (G.W.F. Hegel, Encyclopiidie, & 12, ed. Hof- 
fmeister, Leipzig 1949, S. 43—44.). 

To što Hegel kao primjer posredovanja navodi trošenje ne- 
čega otkriva pravi smisao dijalektičkog posredovanja: ono je 
apsolutna negacija neposrednosti kao potrošnja predmeta, i u 
znaku tog spekulativnog iskaza zbiva se zbiljnost empirije gra- 
đanskoga svijeta. »Rad pojma« (Arbeit des Begriffs) zapravo je 
filozofski izraz rada uopće kao otuđene proizvodnje u kojoj se 
građanski čovjek javlja kao gospodar bitka i u njemu nalazi sa- 
mo materijal potrošnje: jedini smisao prirode otkriva se kao 
industrijska sirovina. Kao »konstrukcija apsolutnog« filozofija 
na totalan način artikulira re-produkciju samoga rada = posre- 
dovanja prirode i čovjeka u robu. »Begreifen« doslovno znači 
obuhvaćanje svega u totalno kruženje posredovanja, beskrajno 
ponavljanje istoga ciklusa kapitalističke tehničke proizvodnje. 
Pojam je takav mlin koji svako biće melje u apsolutno brašno. 
Odatle je takvom kruženju samoposredovanja »početak rezul- 
tat, a rezultat početak«, »sve je zbiljsko umno, i sve je umno zbilj- 
sko«, biće je rastvoreno u bitak što se izriče spekulativnim stav- 
kom: »sve je neposredno već posredovano«. 


Čini li se nekom da te apstrakcije nemaju nikakva posla sa 
svagdašnjim životom, valja odvratiti da se cio građanski svijet 
još uvijek zbiva u znaku te apsolutne dijalektike koja sve ukida 
u ništa! Taj se nihilizam ispoljava u bezobzirnom cinizmu univer- 
zalne sofistike i sofisterije. Čovjek je nemoćan da se suprotstavi 
nihilizmu takva stroja ukoliko se ne uzdigne nad cjelinu zbiva- 
nja. Sa stajališta svoje dijalektike totaliteta Hegel je imao pravo 
rekavši da »je dobro po sebi i za sebe uvijek već tu« ili »da svjet- 
ski duh svagda stiže na vrijeme«, jer se u takvu svijetu nitko ne 
može izbaviti od apsolutne nužnosti rada. 


Marx je tu »prirodnu nužnost« zakona građanskog društva 
shvatio kao povijesni fenomen, dakle prolazan, i razobličio di- 
jalektiku kao metafiziku totalnoga rada: 


»To kretanje u svom apstraktnom obliku kao dijalektika važi 
stoga kao istinski ljudski život, a budući da je ipak apstrakcija, 
otuđenje ljudskog života, on važi kao božanski proces, stoga kao 
božanski proces čovjeka — proces koji prolazi njegovo apstrakt- 
no, čisto, apsolutno, od njega različito biće« (Ekonomsko-filo- 
zofski rukopisi; Rani radovi, Zagreb 1953, str. 276). 

Dijalektika se prema tome ne može prevladati naprosto dija- 
lektički, niti destruktivno niti konstruktivno. Stoga nam se čini 
da Bloch zapada u hegelovsku grešku pokušavajući da izgradi 
novu dijalektiku prirode: 

»Moćnost dijalektike tako ostaje odlučno moćnost da-fak- 
tora.... On je u ljudskoj povijesti subjektivni faktor, u pred- 
ljudskom i izvanljudskom svijetu (prirodi) na manje izrazit na- 
čin, ono što se zamišljalo kao Natura naturans« (Ernst Bloch, 
Philosophische Grundfragen, I, Frankfurt/Main 1961, S. 63). 

Još više griješi Adorno kad naprosto odbacuje samo »kon- 
struktivnu« tročlanu dijalektiku sinteze, i hoće da zadrži dvo- 
članu »destruktivnu« dijalektiku antiteze kao glavno oruđe »kri- 
tičke teorije društva« i kulturne kritike uopće: 


»Ona je u biti bitno negativna: kritika... Neidentitet anta- 
gonističkoga na koji ona nailazi, koji ona marljivo sabire, jest 
onaj neidentitet cjeline, koji nije istinito nego neistinito, apso- 
Jutna opreka spram pravednosti« (Theodor W. Adorno, Drei Stu- 
dien zu Hegel, Frankfurt/Main 1963, S. 43—44). 

Pokušaj nadmašivanja dijalektike njezinim razbijanjem na 
konstruktivne i destruktivne elemente ostaje dijalektički poku- 
šaj. Nasuprot tome Marx u izricanju svojih bitnih teza prerasta 
dijalektiku služeći se njome kritički kao oruđem istraživanja i 
metodom prikaza logosa građanskog društva kao samokretanja 
kapitala. Upravo zato što ljudi u građanskom svijetu svoj život 
proizvode kao robu i na taj se način odnose spram prirode po- 
sredstvom otuđene proizvodnje ili rada, dijalektika se javlja kao 
istina njihova života. Budući da njezino posredovanje djeluje 
slijepo poput prirodnih zakona, ono gospodari ljudima kao »mo- 
mentima toga posredovanja«. Naprotiv, onoga časa kada se ta 
praktička izopačenost osvijesti i ponovo obrne tako da se ono 
neposredno što je iščezlo u posredovanju ponovo javi u svojoj 
iskonskoj neposrednosti, teorija i praksa će se opet pojaviti kao 
dva bitno nezamjenljiva načina susreta s bitkom-prirodom. Huma- 
niziranje prirode u isti je mah naturaliziranje čovjeka, a posredo- 
vanje će među njima prestati da ih uzajamno dijalektički nivelira i 
anihilira. Budući da i samo prestaje biti apsolutno, posredovanje 
će biti podređeno neposrednosti. Dijalektika više ne može biti 
struktura bitka zato što proizvodnja više nije rad, povijest više ni- 
je tlačitelj prirode, nego se priroda i povijest susreću prijateljski: 
naturalizam = humanizam! 

Na isti način kao što ljudska praksa u takvu novom svijetu 
više nije radna tehnika, tako ni teorija kao mišljenje više ne mo- 
že da bude dijalektička filozofija. Post-dijalektičko mišljenje 
prerasta u meta-filozofsko mišljenje koje znade da se iza svega 
raspoloživog još uvijek nalazi i neraspoloživo. Stoga to mišljenje 
znade i o svom ne-znanju, uočava svoju granicu i ne pokušava 
više da je pod svaku cijenu ukine. Samo kao takva »docta igno- 
rantia« misao može susresti bitak kao iskonsku prirodu, kao ma- 
teriju koja pored svih imena uvijek ostaje i Bezimeno. 


Shvati li se ta nova konstelacija u svom domašaju, jasno je 
da odatle proizlaze epohalne posljedice za novi položaj mišlje- 
nja u jednom post-modernom svijetu. Ono sebe shvaća kao teo- 
rija u svojoj upućenosti spram prakse, jednako kao što i praksa 
opstoji kao slobodno djelo čovjeka, i nijedno ne može zamijeniti 
ni ukinuti ono drugo. Kao što se rehabilitira iskonska povijest 
i iskonska priroda, tako će se po svoj prilici jednoga dana ro- 
diti i nova tehnika koja će umjeti da poštuje prirodu. Između 
kategorijalnih parova koji se javljaju kao priroda—povijest, 

priroda, tehnika, bitak—mišljenje i praksa—teorija uspostavlja 
se novi odnos koji nije posredovana neposrednost, nego iskonski 
neposredan susret ili »pravo prijateljstvo« — takav je mogući 
svijet i suviše nov da bismo imali prave riječi za njegov opis, to 
je svijet pomirenja s istinom. : 

U razmaku među tim kategorijama nastaje ono pravo »izme- 
đu« kamo se naseljava novo mišljenje. Samo zato što je tako na 
sve strane upućena, misao ne gubi sebe i na putu prema činu ne 
prestaje biti misao. Na tom putu jedina je njena šansa: između 
apsurda neznanja i dogme sveznanja. 

Između misli i čina — tu je pravi topos suvremene filozofije. 
Oni prijekori o kojima je bilo riječi na početku našeg razmatra- 
nja otkrivaju se sada kao to što uistinu jesu: beznadno robova- 
nje »duhu vremena« koje je u biti već prošlo. Može li se onda i 
dalje Vo da je misao zbog misli manje vrijedna od čina ra- 
di čina 

FILOZOFIJA I SOCIJALIZAM 


Gajo Petrović 


Već sama tema »Filozofija i socijalizam« ponekad nailazi na 
otpor i to ne kod nekog tko nema veze s filozofijom i socijalizmom 
nego u prvom redu baš kod filozofa i kod socijalista. Ima naime 
dosta filozofa koji smatraju da filozofija nije i ne može biti ni u 
kakvom posebnom odnosu prema socijalizmu, jer se ona bavi 
»svijetom kao cjelinom« ili »općom strukturom i najopćenitijim 
zakonitostima svega što jest«, a socijalizam je samo jedan po- 
seban društveno-politički poredak, pokret ili teorija. Dovoditi 
filozofiju u neku posebnu vezu sa socijalizmom — kažu ti filozofi 
— znači degradirati filozofiju, spuštati je u nižu sferu koja je 
ispod njenog dostojanstva. Isto tako ima i dosta socijalista 
koji će se suprotstaviti svakom raspravljanju o ovoj temi smatra- 
jući da socijalizam kao društveni, ekonomsko-politički poredak, 
ukoliko uopće može da se dovede u bližu relaciju prema određe- 
nim teorijskim koncepcijama, treba da se poveže s političkom 
ekonomijom, politologijom i drugim posebnim društvenim znano- 
stima. Socijalizam — kažu oni — ne može biti ni u kakvoj poseb- 
noj vezi s filozofijom, jer on donosi rješenje za goruće društvene 
probleme našega doba, a filozofija neodgovorno »meditira« o 
nerješivim »vječnim« problemima svakog i nikojeg vremena. 
Uvođenje filozofije u socijalizam znači samo razvodnjavanje so- 
cijalizma, skretanje progresivnih društvenih snaga od njihovih 
primarnih zadataka ka praznim apstrakcijama i nepotrebnim 
diskusijama. 


Nasuprot navedenim shvaćanjima želim zastupati tezu, da 
se socijalizam i filozofija doista nalaze u posebnom odnosu, jer 
nema realizacije filozofije bez ostvarenja socijalizma niti se soci- 
jalizam može ostvariti bez ozbiljenja filozofije. Takav odnos fi- 
lozofije i socijalizma naslutili su i djelomično izrazili mnogi filo- 
zofi i socijalisti prije Marxa, a jasno je izražen u radovima Marxa 
i Engelsa. U toku 19 i 20. vijeka stvorene su objektivne pretpo- 
stavke za realizaciju filozofije i socijalizma u svjetskim razmjeri- 
ma. Ali u razvitku marksizma i socijalizma nakon Marxa došlo je 
do rascjepa između filozofije i socijalizma pa je filozofija postala 

— u velikoj mjeri — školska i beživotna, a socijalizam — u jed- 
nakoj mjeri — bilo birokratski, bilo ekonomistički. Put ka prepo- 
rodu suvremene filozofije i suvremenog socijalizma, vodi, među 
ostalim, preko uspostavljanja međusobnog razumijevanja filo- 
zofije i socijalizma. Zato je i raspravljanje o odnosu filozofije 
i socijalizma izvanredno aktualno i značajno. 

U toku duge historije filozofije vođeni su mnogi sporovi ne 
samo o pojedinim filozofskim pitanjima nego i o tome šta je 
uopće filozofija, i na to pitanje dano je mnoštvo najrazličitijih 
odgovora. Zato bi doista, kao što je jednom primijetio. Windel- 
band, pokušaj da se na pitanje šta je filozofija odgovori putem 
historijske indukcije, upoređujući razne filozofije koje su se 
kroz historiju javljale i tražeći ono što im je opće, naličio na po- 
kušaj da upoređujući sve one pojedince koji su nosili ime Paul 
utvrdimo ono što im je svima zajedničko. Ipak uprkos velikim 
razlikama u shvaćanju filozofije mislim da su dva osnovna spor- 
na pitanja u toku cijele historije filozofije bila: (1) šta je zapra- 
vo predmet filozofske djelatnosti? i (2) kakav je njezin odnos 
ili stav prema svome predmetu? Ma koliko da odgovori na ova 
dva pitanja variraju, ma koliko se nekom činilo da smo tu 
suočeni s haosom najrazličitijih teorija, mislim da kod svakog 
od ova dva pitanja možemo razlikovati dvije glavne vrste mjero- 
davnih odgovora. 


Na pitanje o predmetu filozofije jedan bi osnovni odgovor 
bio da ona proučava »svijet kao cjelinu« ili »sve što jest«, a taj 
se odgovor može dalje specificirati i modificirati na razne na- 
čine. Tako se može reći da je zadatak filozofije utvrđivanje naj- 
općenitijih zakonitosti (ili najopćenitije strukture) svijeta, otkri- 
vanje sakrivene biti ili »suštine« svega bivstvujućeg, razumije- 
vanje smisla bivstvovanja itd. Drugi je osnovni odgovor da je 
predmet filozofije čovjek, a i taj se odgovor može na razne na- 
čine konkretizirati, specificirati ili suziti. Tako možemo reći da 
filozofija želi otkriti »opću strukturu«, »suštinu« ili »prirodu« 
čovjeka ili, još uže, da ona proučava čovjekovu spoznajnu, mo- 
ralnu, umjetničku, ili neku drugu posebnu djelatnost. Na sličan 
način odgovori na pitanje o stavu filozofije prema svome pred- 
metu mogu se također podijeliti u dvije grupe: na stav prema 
kojem filozofija ne mijenjajući svoj predmet, ostavljajući ga 
onakvim kakav jest, treba samo da ga što svestranije, potpunije 
i iscrpnije spozna i prikaže, i na stav da filozofija treba ne samo 
da sagleda svoj predmet nego i da ga promijeni, pa štaviše bar 
djelomično i kreira. 

Koliko god da su razni odgovori na prvo pitanje nezavisni od 
odgovora na drugo pitanje, tako da ih je moguće kombinirati 
na razne načine, ipak je kod filozofa koji su usmjeravali filozo- 
fiju na svijet kao cjelinu ili na bivstvujuće kao takvo dolazila 
do jačeg izražaja tendencija da se filozofija shvati u prvom redu 
kao spoznajna djelatnost koja otkriva svoj predmet onakav ka- 
kav jest i takvim ga ostavlja, dok je kod filozofa koji su usmje- 

ravali filozofiju prvenstveno na čovjeka postojala tendencija 
shvaćanja filozofije kao djelatnosti kojom se predmet ne samo 
spoznaje nego i mijenja, pa i kreira. Za ovu tezu mogle bi se naći 
potvrde u povijesti filozofije. Moglo bi se, na primjer, podsjetiti 
na odnos između Aristotela i postaristotelovaca u antičkoj filozo- 
fiji, pa bi se moglo govoriti o Aristotelu kao misliocu koji usmje- 
rava filozofiju na spoznaju bivstvujućeg kao bivstvujućeg i onog 
što mu je kao takvom svojstveno, a ujedno vidi ideal filozofske 
spoznaje u tome da se predmet koji istražujemo i spoznajemo 
ostavi takav kakav jest (čak smatra degradacijom za spoznaju 
ako ima praktičnu primjenu!) dok bismo u postaristotelovskoj 
filozofiji, kod epikurejaca i kod stoika, mogli naći primjer filo- 
zofiranja koje se usmjerava na čovjeka a ujedno insistira da fi- 
lozofija uči djelati a ne govoriti, pokazuje čovjeku šta treba či- 
niti i kako treba živjeti. Analogon ove antičke situacije mogao bi 
se naći u novovjekoj filozofiji u odnosu između Hegela i post- 
hegelovaca, jer bi se Hegel mogao tretirati kao filozof koji smatra 
filozofiju apsolutnom spoznajom apsolutne stvarnosti i ujedno 
zastupa tezu da Minervina sova izlijeće uveče, tj. da filozofska 
spoznaja pridolazi svijetu kada je već završen pa ne može na 
njega bitno utjecati, a negacija ovakvog shvaćanja mogla bi se 
naći kod Kierkegaarda, Feuerbacha i drugih posthegelovaca koji 
smatraju da je filozofija nauka o čovjeku i za čovjeka, nauka 
koja kazuje čovjeku šta jest i ujedno mu pomaže da se promijeni, 
da bude ono što bi mogao i trebalo da bude. 


Ovakvom analognom suprotstavljanju Aristotela i postaristo- 
telovaca te Hegela i posthegelovaca moglo bi se prigovoriti da je 
shematsko, simplifikatorsko, pa čak i direktno pogrešno, među 
ostalim i zato što je Aristotelova, a pogotovu Hegelova filozofi- 
ja po nekim svojim bitnim komponentama i aspektima primarno 
»antropološka«, a nasuprot svojoj deklarativnoj teoretičnosti i 
objektivizmu, obje su filozofije bile »praktično angažirane« i dale 
su značajan doprinos kreiranju svijeta u kojem još uvijek živi- 
mo. No ovi i slični prigovori, koji uvjerljivo pokazuju nemoguć- 
nost da se veliki filozofi potpuno reduciraju na nekoliko jedno- 
stavnih »teza« (kao što se ni filozofija ne može reducirati na ne- 
koliko osnovnih »pitanja«), ne govore ništa protiv pokušaja da u 
bogatstvu filozofskih »pitanja« i »odgovora« razlučimo bitno od 
nebitnoga i da na filozofske sisteme pogledamo ponekad i iz 
većeg rastojanja, iz kojeg se neki detalji ne vide, ali osnovne 
usmjerenosti postaju uočljivije. 

Promatrajući na taj način razvoj marksizma, moglo bi se ne- 
kome učiniti da u okviru marksizma susrećemo obje osnovne 
suprotne koncepcije, jer kod mladoga Marxa nalazimo shvaćanje 
po kojem filozofija treba da bude spoznaja o čovjeku i za čovje- 
ka, misao koja treba da vodi čovjekovu djelatnost u revolucio- 
narnom mijenjanju svijeta, dok se u kasnijem razvoju marksizma 
(kod Engelsa, Plehanova, Lenjina) može naći shvaćanje po ko- 
jem filozofija proučava najopćenitije dijalektičke zakone razvo- 

ja svega postojećega, i treba da ih pokaže onakvim kakvi su oni 
»objektivno«, nezavisno od nas i bez obzira na nas. Takoder bi 
netko mogao pomisliti da suvremeni jugoslavenski i neki drugi 
marksisti danas obnavljaju prvotnu marksističku koncepciju po 
kojoj filozofija treba da bude orijentirana antropološki i treba 
da bude djelatna. Međutim, mislim da bi to bio samo pogrešan 
utisak o osnovnim filozofskim intencijama Karla Marxa i nje- 
govih današnjih sljedbenika. Marxova osnovna intencija nije bila 
da se koncepcija filozofije kao spoznaje suštine svega što jest 
negira reduciranjem filozofije na filozofsku antropologiju, nego 
je bila upravo u tome, da se apstraktno suprotstavljanje »onto- 
loške« i »antropološke« orijentacije u filozofiji ukine i prevaziđe. 
Marx nije poricao da filozofija otkriva suštinu svega bivstvujuće- 
ga, ali je smatrao da put ka otkrivanju suštine svega što jest ne 
vodi preko one »mnogoznalosti«, koja, kako kaže Heraklit, »ne 
uči pameti«, ne vodi preko sakupljanja ili »sinteze« podataka 
što ih daju pojedinačne nauke, nego prvenstveno preko analize 
bivstvujućeg koje predstavlja najviši oblik bivstvovanja, ali u 
sebi baš zato sjedinjuje i sve druge moduse bivstvovanja. Prema 
tome bit je Marxova shvaćanja da »ontološka« pitanja nužno 
moraju dovesti do »antropoloških«, a da se antropološka pro- 
blematika ne može uspješno rješavati ako ostajemo u okvirima 
filozofske antropologije. Na pitanje, šta je čovjek, ne možemo 
uspješno odgovoriti ako ostajemo u okviru toga pitanja isključu- 
jući tradicionalna pitanja ontologije (i uopće »metafizike«), pi- 
tanja o smislu i modusima bivstvovanja, o suštini i pojavi, o vre- 
menu i njegovim dimenzijama, o mogućnosti, stvarnosti, nužnosti. 
Pitanje o čovjeku, među ostalim, nužno upućuje i na pitanje o 
smislu bivstvovanja uopće. 


Ali Marxova osnovna intencija nije samo u prevladavanju 
tradicionalnih suprotnosti između ontologije i antropologije ne- 
go i u prevladavanju apstraktne sinteze ontologije i antropologije. 
Čovjek je po Marxu bivstvujuće koje nije samo ono što faktično 
jest, nego i ono što može i treba da postane, bivstvujuće koje ne- 
ma uvijek jednaku nepromjenljivu suštinu nego svoju prirodu 
mijenja, obogaćuje, stvara. Upravo zato čovjek se od svoje su- 
štine može i otuđivati. Raspravljanje o čovjeku ostalo bi na pola 
puta ako ne bi išlo dalje od pitanja o čovjekovoj suštini, ako ne 
bi došlo i do pitanja o otuđenju čovjeka od njegove suštine, do 
kritike samootuđenja i do otkrivanja putova razotuđenja. A ras- 
pravljajući o čovjekovu otuđenju i razotuđenju filozofija ne mo- 
že mimoići ni one konkretne historijske oblike koje otuđenje i 
razotuđenje poprimaju, pa ne može ignorirati ni one »male« ne- 
volje i brige koje tište »običnog« čovjeka svaki dan. 

Marxova filozofija, dakle, nije ni »čista« ontologija, ni »čista« 
gnoseologija, antropologija, etika, socijalno-politička filozofija 
etc., nego je njena bit u stalnom odnosu, stalnoj »međuigri« iz- 
među najopćenitijih, »najapstraktnijih« pitanja ontologije i an- 
tropologije i »najobičnijih« pitanja svakodnevnog života. Kad 

ne bi bila ontološko-antropološki zasnovana, ona ne bi mogla biti 
radikalno revolucionarna nego u najboljem slučaju liberalno-hu- 
manistička i reformistička. Kad, naprotiv, ne bi bila na djelu u 
našim današnjim problemima i brigama, ostala bi prazno mu. 
drovanje i pseudorevolucionarno fraziranje bez značaja za nas 
danas i za bilo koga u budućnosti. 

Mislim da iz skicirane koncepcije o »predmetu« filozofije pro- 
istječe i određeni odgovor na pitanje o njenom odnosu prema 
svome predmetu. Kad bi filozofija bila samo poniranje u neku 
danu, uvijek istu i nedohvatljivu suštinu svijeta (ili čovjeka) 
koja je skrivena iza varljive i promjenljive pojavnosti, ali je iz 
svog tajnog skrovišta ipak determinira, onda njoj doista ne bi 
ostalo drugo nego da tu suštinu, takvu kakva jest, nastoji što 
bolje spoznati. Ali ako filozofija nije samo spekuliranje o nepro- 
mjenljivim skrivenim suštinama, ako nam ona govori o našoj 
suštini koju mi svojim djelom stvaramo i mijenjamo ako nam 
kazuje šta možemo i šta treba da budemo, onda filozofija, ukoliko 
neće da bude neiskrena i protivurječna, ne može ostati ni samo pri 
tom da teorijski proklamira šta može biti nego mora da se za to 
i zalaže, da sudjeluje u njegovu nastajanju i rađanju. A ako fi- 
lozofija treba da se zalaže za izmjenu svijeta, ako treba da sudje- 
luje u kreiranju novog, doista ljudskog svijeta, to znači da ona 
treba da se bori za socijalizam. 


Ali što je u stvari socijalizam? Prema najproširenijem shvaća- 
nju socijalizam je »niža faza komunizma«, društveni poredak 
koji se razvija između diktature proletarijata (prelaznog perio- 
da od kapitalizma u komunizam) i takozvane »više faze komuni- 
zma«. Prema toj shemi razlika je između socijalizma i komuni- 
zma u tome što se u socijalizmu vrši raspodjela prema radu, 
dok se u komunizmu raspodjeljuje prema potrebama. O tom 
shvaćanju i o toj shemi pisao sam u svom radu »Filozofija i poli- 
tika u socijalizmu« (Praxis, 2/1964) ali sam iz usmenih i pismenih 
reakcija vidio da ni moja kritika te staljinističke sheme, ni kon- 
cepcija koju sam joj suprotstavio nije bila ispravno shvaćena. 
Zato bih, ne ponavljajući ono što sam tamo napisao, rekao ne- 
što o nekim spornim pitanjima. 

Na prigovor je prije svega naišlo što sam shemu po kojoj 
društveni razvoj ide od kapitalizma ka prelaznom periodu, od 
prelaznog perioda ka socijalizmu, a od socijalizma ka komunizmu 
karakterizirao kao staljinističku shemu s korijenima u Marxu. 
Nekima je zasmetalo što se tu govori o »staljinističkoj shemi«, 
pa su insistirali da se ta shema može pronaći i kod Marxa, Le- 
njina i drugih marksista. Ali kad se jedna shema karakterizira 
kao staljinistička, to još ne znači da ona nema nikakve veze s 
marksizmom ni s Marxom. Staljinizam svakako »ima veze« s 
marksizmom, jer je on samootuđeni, alijenirani oblik marksi- 
zma. Polazeći od doista marksističkih teza, staljinizam ih jed- 
nostrano fiksira, izdvaja, simplificira shematizira i dogmatizira 
te na taj način negira osnovne ideje vodilje i bitni smisao mark- 

sizma. I upravo zato što je staljinizam deformirani oblik mark- 
sizma potrebna je njegova stalna kritika. Kad on ne bi imao ni- 
kakve veze s marksizmom, mogli bismo to jednom zauvijek reći 
pa na njega više ne obraćati pažnju. 

Nekima nije smetalo što je gornja shema karakterizirana kao 
staljinistička, ali su prigovarali »koncesiji« da ona svoj korijen 
ima u Marxu. Međutim, u Kritici Gotskog programa Marx doista 
govori i o periodu revolucionarnog preobražaja kapitalističkog 
društva u komunističko i o dvije faze komunističkog društva, pa 
premda nigdje eksplicite ne navodi tročlanu shemu postkapita- 
lističkog razvoja (prelazni period — socijalizam — komunizam) 
nema sumnje da je elemente za takvu shemu dao. Staljin ne sa- 
mo što nije sam izmislio elemente tročlane sheme koju je de- 
finitivno kanonizirao, on nije čak ni prvi koji je od tih eleme- 
nata sačinio shemu. Zasluga (ukoliko je tu ima) pripada Lenjinu 
koji analizirajući Kritiku Gotskog programa (u svojoj Državi i 
revoluciji), dijeli odgovarajuće poglavlje (»Glava V. Ekonomski 
osnovi odumiranja države«) na četiri odjeljka: »1. Marxovo po- 
stavljanje pitanja«, »2. Prelaz od kapitalizma ka komunizmu«, 
»3. Prva faza komunističkog društva« i »4. Viša faza komunistič- 
kog društva«. Prema tome, shema ima korijen u Marxu i Lenjinu, 
ali nije ni Marxova ni Lenjinova riječ svetinja. Čak da ju je Marx 
i konsekventno zastupao to ne bi moralo biti odlučno. Ali to 
nije slučaj. Shema protivurječi mnogo čemu drugome što su 
pisali Marx i Lenjin, ona štoviše predstavlja negaciju suštine 
Marxova učenja. 

Prije svega negaciju suštine Marxova učenja predstavlja iz- 
dvajanje diktature proletarijata u zaseban prelazni period iz- 
među kapitalizma i komunizma (odnosno socijalizma). Kada to 
kažem, ne želim poreći potrebu diktature proletarijata u toku 
izgradnje socijalizma, nego želim naglasiti da je diktatura prole- 
tarijata doista diktatura proletarijata ako ona već jest početna 
faza socijalizma i komunizma. Ako se diktatura proletarijata ne 
shvati tako nego kao poseban prelazni period koji nije ni kapitali- 
zam ni socijalizam pa se može principijelno razlikovati i od 
razvijenog kapitalizma i od razvijenog socijalizma, onda se taj 
period može interpretirati i kao period neograničenog nasilja i 
terora, a iz toga mogu proisteći reakcionarne antisocijalističke 
konsekvencije. Diktatura proletarijata doista je diktatura prole- 
tarijata samo u onoj mjeri u kojoj ona ostvaruje socijalističko, 
odnosno humanističko društvo. Ukoliko se kroz nju ne ostvaruje 
socijalističko (humanističko) društvo, onda navodna diktatura 
proletarijata, čak i bez obzira na to jesu li oni koji je vrše bivši 
ili sadašnji proleteri, nije diktatura proletarijata u Marxovu 
smislu. 

Kao što nije dobro izdvajati diktaturu proletarijata u zase- 
ban period različit od socijalizma, nije dobro ni razlikovati nižu 
i višu fazu komunizma onako kako se to najčešće čini. Uobiča- 
jeno distingviranje po kojem bi bitna razlika između dviju faza 

bila u raspodjeli (jer bi se u socijalizmu vršila raspodjela prema 
radu, a u komunizmu prema potrebama) pati od neispravljivih 
defekata. Takav je prije svega defekt, što se iu za kriterij razli- 
kovanja u komunizmu uzimaju razlike u raspodjeli, dok se aps- 
trahira od svih drugih razlika koje mogu nastati u sferi ekonom- 
skog života, a napose u sferi proizvodnje. Ali shema bi ostala de- 
fektna i kad bismo kao kriterij uzeli nešto što ne bi bilo ogra. 
ničeno na raspodjelu nego bi zahvaćalo cijelo područje ekonomi- 
je. Jer u socijalizmu kako ga zamišlja Marx, prevladava se ras- 
cjep društva na zavađene »sfere« i dominacija ekonomije nad os- 
talim sferama, pa ni kriterij za razlikovanje faza u socijalizmu 
ne može biti ni raspodjela, ni općenito ekonomija, nego samo 
kompleksniji princip koji uzima čovjeka kao cjelinu. 

Kritizirajući shvaćanje po kojem je socijalizam »niža«, a ko- 
munizam »viša« faza besklasnog društva bio sam upozorio na 
neke Marxove tekstove iz kojih proizlazi da on smatra socijali- 
zam višom (ili aspektom više faze), a komunizam nižom fa- 
zom. Navedenim tekstovima mogli bi se dodati još neki. No 
mislim da to nije bitno, jer je važnije raspršiti nesporazum koji 
je u vezi s navedenim tekstovima već nastao. Neki su naime shva- 
tili stvar tako kao da nije važno srušiti nemarksističku shemu o 
kojoj je riječ, nego da ju je dovoljno terminološki korigirati, ta- 
ko da zadržavajući tradicionalno razlikovanje dviju faza, nižu 
od njih nazovemo »komunizmom«, a višu »socijalizmom«. Me- 
đutim nije glavno da se izmijeni terminologija, odlučno je da 
se razruši pretenciozna shema, koja svu našu budućnost una- 
prijed dijeli na dvije faze, pri čemu za kriterij podjele naivno 
uzima princip koji u već doglednoj i predvidljivoj budućnosti ne 
može imati odlučujući značaj u životu društva. 

U vezi s mišljenjem da kriterij za razlikovanje glavnih faza 
humanističkog društva ne može biti samo vladajući princip ras- 
podjele, moglo bi se primijetiti da čak i u tom slučaju, tj. u slu- 
čaju ako princip raspodjele nije vječna determinanta cjelokup- 
nog čovjekova života, pitanje o principu ili principima po koji- 
ma može i treba da se vrši raspodjela u ljudskom društvu nije 
besmisleno ni beznačajno. Čak ako i koncediramo da nije baš 
sve u raspodjeli, ostaje pitanje treba li raspodjela u doista 
ljudskom društvu da se vrši po radu, po potrebama ili prema 
nekom trećem principu (recimo po položaju, zasluzi, ugledu, 
vezi, srodstvu etc.). A bez obzira na to kako ćemo riješiti pitanje 
o apstraktno promatrano »najidealnijem« principu raspodjele, 
ne smijemo mimoići ni pitanje pod kojim se uvjetima taj princip 
može ostvariti i na koji se način mogu stvoriti potrebni uvjeti. 

U Kritici Gotskog programa Marx je oštro kritizirao Lassallea 
koji je raspodjelu prema radu smatrao »pravednom«. Nasuprot 
F. Lassalleu Marx i Lenjin smatrali su da je princip raspodjele 
»prema radu» princip buržoaskog prava, koje primjenjuje »jed- 
nako mjerilo na različite ljude«, pa je uprkos formalnoj jed- 
nakosti »narušenje jednakosti i nepravda«. Ali oni su ujed- 

no isticali da komunističko društvo u prvoj fazi svoga raž 
voja nije u stanju uništiti nepravdu koja se sastoji u raspodjeli 
predmeta za potrošnju »prema radu« (a ne prema potrebama) 
Tek u višoj fazi komunizma bit će stvoreni uvjeti da se »preko- 
rači uski horizont buržoaskog prava« i ostvari princip raspodje- 
le prema potrebama. »Buržoasko pravo s obzirom na raspodjelu 
proizvoda potrošnje pretpostavlja, naravno, neizbježno i buržo- 
asku državu, jer pravo nije ništa bez aparata sposobnog da prisili 
na poštivanje pravnih normi. — Izlazi da u komunizmu neko vri- 
jeme ostaje ne samo buržoasko pravo, nego čak i buržoaska dr- 
žava — bez buržoazije!« (V.I. Lenjin: Sočinenija, 4. izd., t. 25. 
str. 442-443). 

Ideju raspodjele prema potrebama neki smatraju utopijskom 
i ona bi dojsta bila ne samo utopijska već i reakcionarna kada 
bismo pod raspodjelom prema potrebama mislili takvu raspo- 
djelu koja zadovoljava sve čovjekove potrebe. Jer zadovoljenje 
svih čovjekovih potreba bilo bi moguće samo onda kada bi čov- 
jekove potrebe bile konstantne, uvijek iste, kad zadovoljenje 
jednih potreba ne bi ujedno rađalo druge, kada se čovjekove po- 
trebe ne bi stalno razvijale i mijenjale; a zadovoljavanje svih 
čovjekovih potreba bilo bi poželjno samo onda kada bi sve čov- 
jekove potrebe bile prave, doista ljudske, kad ne bi bilo nehu- 
manih, neljudskih potreba i kad s razvojem ljudskih potreba i 
sredstava za njihovo zadovoljavanje ne bi često nastajale i pseu- 
dopotrebe, koje su više potrebne sredstvima za svoje zadovolja- 
vanje, nego što su ta sredstva potrebna čovjeku. No ako bismo 
proveli distinkciju između zbiljskih potreba i pseudopotreba 
(a ta distinkcija može se provesti premda njeno precizno for- 
muliranje može zadavati teškoća), te između potpunog zadovo- 
ljenja svih potreba i maksimalno mogućeg zadovoljenja odre- 
đenom historijskom stupnju primjerenih potreba (a ni ta distink- 
cija nije nerealna) princip raspodjele prema potrebama mogao 
bi se formulirati u svom »neutopijskom« obliku. 


Princip raspodjele prema radu naizgled je mnogo jedno- 
stavnije realizirati nego princip raspodjele prema potrebama, i 
to ne samo zato što princip raspodjele prema potrebama pret- 
postavlja mnogo viši stupanj razvoja proizvodnih snaga već i 
zato što se čini da se rad može mnogo lakše mjeriti nego potrebe. 
No kao što pri mjerenju stupnja u kojem su zadovoljene potre- 
be najveća teškoća nije da se odredi stupanj u kojem je zado- 
voljena ova ili ona određena potreba (premda ni to ne mora biti 
jednostavno) nego da se pronađe mjera za upoređivanje kvali- 
tativno različitih potreba, tako ni glavna teškoća pri mjerenju 
rada nije utvrđivanje količine faktično pruženog ili društveno 
potrebnog rada određene vrste, već utvrđivanje omjera među 
kvalitativno različitim vrstama rada. Distingviranje »jednostav- 
nog« i »složenog« rada svakako ima svoje opravdanje, no pret- 
postavka da se sve kvalitativne razlike mogu svesti na kvantita- 
tivne i da se svim kvalitativno različitim radovima može po ne- 

kom objektivnom kriteriju odrediti tačan stupanj složenosti (i 
prema tome ključ za raspodjelu) teško da se može racionalno 
zasnovati. No to nipošto ne znači da su teškoće u primjeni prin- 
cipa raspodjele prema radu praktično nesavladljive. Nema li po- 
jedinaca za koje bez velike teorije i bez preciznih mjerenja zna- 
mo da u raspodjeli dobivaju ne samo više nego što svojim ra- 
dom zaslužuju nego također iznad svojih zbiljskih potreba? 


Uprkos teorijskim i praktičnim teškoćama koje su s njima 
povezane, principi raspodjele prema radu i raspodjele prema 
potrebama imaju svoj smisao i mogu se, u određenim granica- 
ma, praktično primijeniti. Također se teško može osporiti Marx- 
ova misao da se u prvim fazama humanističkog društva ne može 
odmah šire realizirati princip raspodjele prema potrebama, te 
da buržoaski princip raspodjele prema radu mora ostati vlada- 
jući. No to ne znači da treba da budemo nekritički i prema raz. 
nim karikaturalnim oblicima u kojima se Marxova misao pone- 
kad javlja. 

Neki misle da u prvoj fazi komunizma treba svu raspodjelu 
zasnivati na principu raspodjele prema radu primjenjujući taj 
princip bezizuzetno, strogo i precizno, kako zato što je to za tu 
fazu najpravedniji mogući princip, tako i zato što se samo kon- 
sekventnom primjenom tog principa mogu jednog dana stvoriti 
uvjeti za prijelaz u »višu« fazu, za primjenu principa raspodjele 
prema potrebama. No razmotrimo malo radikalan oblik prin- 
cipa raspodjele prema radu koji se formulira riječima: »tko ne 
radi, ne treba da jede«. Tim principom doista se mogu služiti 
radnici u borbi protiv eksploatatora, jer iz njega proizlazi da 
eksploatatori, koji ništa ne radeći lagodno žive, zapravo ne bi 
trebalo ni da jedu. Ali taj princip mogu upotrijebiti i eksploata- 
tori protiv radnika, jer iz njega proizlazi da ni radnik koji ne 
radi, bez obzira na to zbog čega ne radi, dakle čak ni onda kad 
je bez svoje krivice otpušten s posla, ne treba da jede. Na taj 
način pokazuje se da moramo biti oprezniji kada proklamiramo 
opće principe. Općenito formuliran i doslovno shvaćen princip 
»tko ne radi, ne treba da jede« nije samo antisocijalistički on je 
čak ispod onoga nivoa humanosti koji može ostvariti razvijeno 
buržoasko društvo. Samo uz dodatna objašnjenja i ograničenja 
može on dobiti progresivan i socijalistički smisao. 

Kako je princip »tko ne radi, ne treba da jede« samo nega- 
tivni oblik ili »naličje« principa raspodjele prema radu, to i za 
ovaj pozitivni princip vrijedi u osnovi isto. Taj princip može biti 
relativno »progresivan« i »human« (pa dakle također »socijalis- 
tički« i »komunistički«) ako se primjenjuje na one koji imaju 
uvjeta da rade, ali on se pretvara u svoju suprotnost i postaje 
antisocijalistički i nehuman ako se primjenjuje na starce, boles- 
nike, invalide, trudnice, djecu i druge koji ne mogu raditi. On je 
također nehuman ako se primjenjuje na one koji imaju bioHfizi- 
ološke pretpostavke za rad, ali bez svoje krivnje ne mogu dobiti 
(ili su izgubili) priliku da rade. Prema tome čak i u početnim 

fazama socijalizma, pa čak i u najtežim situacijama, princip ra- 
spodjele prema radu je socijalistički i humanistički samo ako 
se već tada u određenoj mjeri dopunjava svojevrsnim oblikom 
principa raspodjele prema potrebama, naime principom da tre- 
ba da budu zadovoljene minimalne životne potrebe svakog čov- 
jeka. Prema tome, već u početnoj fazi socijalizma princip raspo- 
djele prema radu i princip raspodjele prema potrebama treba da 
se kombiniraju a vjerojatno i nema socijalističke zemlje gdje se 
to makar djelomično ne čini. Pozitivno je i značajno što se već 
i u nekim kapitalističkim zemljama razvija pokret koji zahtijeva 
da se bez odlaganja osigura svakom članu društva minimum 
sredstava za egzistenciju. Negativno je naprotiv što se ne samo 
u kapitalističkim zemljama već i u socijalističkim ponekad do- 
gađa, da oni koji rade mnogo i dobro nemaju mogućnost da za- 
dovolje svoje osnovne životne potrebe, dok oni koji rade malo i 
loše dobivaju i preko svojih zbiljskih potreba i mogućnosti ra- 
cionalne potrošnje. 

Iz svih ovih razmatranja ne proizlazi da treba izvršiti reviziju 
Marxove koncepcije po kojoj socijalizam, među ostalim, treba 
da se razvija od raspodjele prema radu ka raspodjeli prema po- 
trebama, ali proizlazi da se moramo čuvati pojednostavnjiva- 
nja, apsolutiziranja i apstraktnog suprotstavljanja tih principa. 
Napose moramo paziti da se neki od ova dva ili bilo koji drugi 
princip ne izdigne iznad osnovnog principa socijalizma koji pro- 
istječe iz njegove prirode kao doista ljudskog humanističkog 
društva, iznad principa da je društvo u onoj mjeri socijalističko 
u kojoj otvara mogućnosti za slobodan stvaralački razvoj svakog 
čovjeka. 

Iz izloženog shvaćanja socijalizma proizlazi određen odgo- 
vor i na pitanje o odnosu socijalizma i filozofije. Ako je socija- 
lizam doista ljudsko društvo principijelno različito od dosadaš- 
njeg samootuđenog društva, on se ne može razviti iz tog starog 
društva ni posve automatski ili stihijski, ni samo uz pomoć lu- 
kavstva, tako da se sile koje pokreću to staro društvo vješto 
dovedu u odnose u kojima će ostvarivati nešto što je suprotno 
njihovoj prirodi. Socijalizam ne može nastati automatski, ali ni 
poluautomatski, mudrim puštanjem u pogon odabranih poluga 
klasnog, eksploatatorskog društva. Socijalizam se može ostvariti 
samo svjesnom borbom revolucionarnih društvenih snaga, a 
nezaobilazna je pretpostavka i sastavni dio te borbe bespoštedna 
kritika starog društva, kritika koja uključuje i otkrivanje mo- 
gućnosti za njegovu negaciju i za razvoj doista ljudskog druš- 
štva. Razvoj socijalizma nije moguć bez razvoja socijalistič- 
ke teorije. A ako socijalizam nije samo ekonomski, politički 
ili pravni poredak, ako je on cjelovit oblik života koji se tiče 
čitavog čovjeka, onda dovoljna teorijska osnova socijalizma ne 
može biti ni politička ekonomija, ni politička teorija, ni sociolo- 
gija, ni bilo koja druga posebna društvena nauka ni njihov zbir 
(što ne znači da one ne mogu davati značajan teorijski doprinos 

osvjetljavanju ovog ili onog aspekta socijalističkog razvoja). 
Za osvjetljavanje osnovnog smisla i putova socijalizma neophod- 
na je filozofija. 

Neki će se možda složiti da je filozofija potrebna socijalizmu 
ali će dodati da nije potrebna u početku, nego tek kasnije kada 
se socijalizam učvrsti i počne jače razvijati svoju »humanističku 
stranu«. No kako je »humanistički aspekt« bit socijalizma, pa 
socijalizam nije socijalizam ako taj »aspekt« ne razvija, to znači 
da ni početna ni bilo koja druga faza izgradnje socijalizma nije 
moguća bez filozofije. Ali, kao što je već naprijed rečeno, ta ovis- 
nost nije jednostrana. Kao što autentični socijalizam nije moguć 
bez filozofije, tako ni filozofija ne može postati filozofija u pu- 
nom smislu te riječi (pa čak ni ostati filozofija u onoj mjeri u 
kojoj je to dosad bila), ako se najaktivnije ne angažira u borbi 
za socijalizam. Ako ne želi ostati apstraktno mudrovanje, filozo- 
fija ne može mimoići fenomen čovjekova samootuđenja, ona 
se ne može suzdržati od kritike neljudskog eksploatatorskog 
društva, ona ne može ostati po strani od borbe za doista ljudsko, 
socijalističko (humanističko) društvo. 


Teza o neodvojivosti filozofije od socijalizma može izazvati 
i doista izaziva nesporazume i prigovore. Kako sam već više puta 
bio u prilici da odgovaram na razne prigovore, ovdje ću spome- 
nuti samo dva. Jedan je prigovor da profesionalni filozofi uz po- 
moć ovakvih teza žele prisvojiti i monopolizirati duhovno, a mož 
da čak i praktično rukovođenje socijalizmom. Taj prigovor pre- 
viđa da tu nije riječ o profesionalnim filozofima, nego o filozo- 
fiji kao djelatnosti, kojom čovjek otkriva svoju vlastitu suštinu 
i smisao svoga bivstvovanja u svijetu. To, naravno, ne znači da 
profesionalni filozofi ne mogu ništa pridonijeti filozofiji. Ipak je 
najveći filozof antike bio profesionalni filozof Aristotel, a najve- 
ći filozof građanskog svijeta profesionalni filozof Hegel. I dosad 
najveći filozof proletarijata i budućeg besklasnog društva, Karl 
Marx, također je studirao i doktorirao filozofiju. No uz profe- 
sionalne filozofe značajan su doprinos filozofiji dali i neki profe- 
sionalni književnici, trgovci, diplomati, političari, pravnici, pa je 
vjerojatno da će se nešto slično događati i ubuduće. Prema tome 
nije riječ o profesionalnim filozofima, nego je riječ o filozofiji 
kao djelatnosti koja je otvorena svakome tko je za nju sposo- 
ban. S druge strane nije riječ ni o tome da je filozofija jedina 
teorijska djelatnost koja je neophodna socijalizmu. Bilo bi smi- 
ješno tvrditi da bilo koja društvena ili prirodna nauka nema 
značaja za socijalizam. Riječ je samo o tome da nema socijaliz- 
ma bez teorijskog raspravljanja o njegovom smislu i sadržaju, 
bez radikalne i bitne kritike samootuđenog društva i bez ras- 
vjetljavanja mogućnosti razotuđenja. Pa ako netko baš nikako 
neće da nazove takvu djelatnost filozofskom, može je nazvati bi- 
lo kojim drugim imenom. 

Jedan drugi prigovor kaže da u izloženoj koncepciji filozofija 
briše granice što je dijele od drugih teorijskih djelatnosti koje 

su ipak bitno različite. Filozofija bi — kažu — eventualno mogla 
govoriti općenito o smislu socijalizma, ali ona ne bi trebalo da 
govori o konkretnim procesima izgradnje socijalizma u pojedi- 
nim zemljama, gradovima ili mjestima, a pogotovu ne o nekoj 
pojedinačnoj osobi ili događaju. Na to se može odgovoriti: Tačno 
je da filozofija ne može i ne treba da se bavi svačim. Ali filozofija 
bi bila neiskrena i bespredmetna ako bi stalno lebdjela u općeni- 
tostima, ako bi izbjegavala da se angažira u odlučnim »konkret- 
nim« pitanjima svoga vremena i ako ne bi bila spremna da se 
ponekad »umiješa« i u naizgled nefilozofske sporove. Jer čak i 
tamo gdje je naizgled riječ »samo« o nekom pojedincu ili o »ne- 
prilici« koja mu se dogodila, može se raditi o eminentno-filozof- 
skom pitanju, kao što je ono, što znači čovjek i kakvi treba da 
budu odnosi među ljudima u socijalizmu. Prividno prekoraču- 
jući svoje granice filozofija ponekad čvršće staje na vlastito tlo. 

NEKOLIKO MISLI O HUMANITETU U TEORIJI 
I HISTORIJSKOJ PRAKSI* 


Predrag Vranicki 


Sasvim je sigurno da se o ovako širokoj i presudnoj temi za 
čovjeka može u jednom referatu naznačiti samo neka pitanja i 
ukazati na eventualne putove rješavanja. 

Može se reći da je jedno od najvažnijih čovjekovih misaonih 
nastojanja bio pokušaj i stalna težnja da definira samoga sebe. 
A. kako je njegov odnos prema samom sebi bio i bit će uvijek 
zavisan od nivoa određene ljudske prakse (pod kojom podrazu- 
mijevam ljudsku aktivnost na svim planovima njegove egzisten- 
cije) — mi u koncepcijama čovjeka i humaniteta imamo i jasnu 
sliku čovjekova rasta i napora da bude čovjek. Od koncepcije 
čovjeka kao zoon politikon — iz kojeg kruga je jedan dio čovje- 
čanstva bio isključen — preko raznih utilitarističkih, pragma- 
tičkih do racionalističkih i transcendentalnih ovaj čovjekov napor 
bio je najeminentnija strana i svakog stvarnog filozofskog in- 
teresa. Ta velika težnja spoznaje humanuma, bila je pretpostav- 
ka organiziranja jedne ljudske zajednice koja će samim tim iz- 
gubiti sve atribute neljudskog. 

Koliko god je mnogo šta u tim nastojanjima bilo utopijsko 
i iluzorno bilo je ujedno ljudsko, a to već znači mnogo. 

Međutim ovaj napor i mukotrpno koračanje toliko su bili 
prožeti do danas neljudskim, protuljudskim, dakle i nehuma- 
nim da se često javljaju skeptička pitanja da li historiju uopće 
možemo promatrati kao progres humaniteta, tj. kao ostvarivanje 
jednog humanuma koji sam po sebi i može da bude i samo ideal. 
Ili je historija besciljno tumaranje ljudske misli i prakse. 

Odgovoriti na ova pitanja, pa makar i približno, makar histo- 
rijski relativno, možemo samo uz uvjet posjedovanja nekih kri- 
terija za sagledavanje onog što nazivamo »ljudskim«. 

Dozvolite mi da naznačim neke moguće aspekte sagledavanja 
ovih pitanja. Bez obzira na forme u kojima se odvijao dosadaš- 


* Predavanje održano u Grazu na simpoziju »Steirische Akademie« 28. 
IX 1965. Tema simpozija bila je: »Pojam humaniteta kao predmet ideološke 
rasprave«, 

nji ljudski život: gentilni i plemenski sukobi, klasna ugnjetavanja, 
nacionalni ratovi i istrebljivanja, razni oblici alijenacije ljud- 
ske ličnosti, nesnosne forme postvarenja i fetišizma — sve dakle 
što čovjeka prati do današnjeg dana — cjelokupni ovaj histo- 
rijski dance macabre ima i drugu stranu svoje medalje. »Lukav- 
stvo historijskog uma« kao da se ovdje pokazuje, nasuprot svemu 
prije rečenom u razvijanju onih kvaliteta koje zovemo ljudskim 
par exellence i koji ga sve više udaljavaju od nagonske i instink- 
tivne prošlosti. Sve etape, različite i raznovrsne po svojoj suštini, 
čovjek je mogao prevladati samo time što je i samog sebe razvijao. 
Dok jedni sagledavaju taj razvoj u progresu njegove svijesti, du- 
ha epohe, moralne svijesti, proizvodnih snaga i odnosa (usko 
nemarksistički shvaćeno) — suština tog razvoja je u promjena- 
ma i razvoju samog čovjeka, kao stvarnog historijskog subjekta, 
»supstancije« i »samosvijesti« historije. 

Historijski nivo razvoja proizvodnje tj. preobrazbe prirode i 
ljudskih međusobnih odnosa — ujedno je i historijski nivo cje- 
lokupne njegove historijske prakse, pa prema tome i nivo njegove 
kreativnosti: materijalne, duhovne, umjetničke itd. 

Bez obzira u kakvim se historijskim formama ovaj proces 
odvijao, alijenantnim formama parcijalizacije ili postvarenja — 
čovjek je u savladavanju pojedinih epoha ispoljavao uvijek nove 
strane mnogostranosti svoga vlastitog bića. Kriza ljudskih od- 
nosa je upravo i nastajala na onim čvornim tačkama 'historij- 
skog razvoja kada je čovjek (bez obzira koja društvena klasa ili 
grupa) osjetio ili spoznao da mu stari društveni odnosi onemogu- 
ćavaju realiziranje određenih kreativnih mogućnosti, na ekonom- 
skom, političkom ili kojem drugom planu, a pretežno na svima 
zajedno. 

Historija nam tako pokazuje da je čovjek, upravo kao biće 
prakse, ujedno i biće mogućnosti, polivalentno kreativno biće 
koje upravo — kao historijsko biće — nikad ne može biti do 
kraja definirano. Čovjek nije odrediv nekim jednom zauvijek 
i na isti način formiranim suštinskim snagama, jer su i njegove 
biološke suštinske snage (osjetila, um, osjećanje itd.) uvijek da- 
ne kao ljudske, historijski transformirane i određene. Čovjeko- 
vo uho ili oko u raznim historijskim konstelacijama i različito 
»čuje« i »vidi« tj. različito doživljava, te su mogućnosti i aper- 
cepcije i kreacije takvog polivalentnog bića beskrajne. 

Mogućnosti, prema tome, kreiranja vlastitog historijskog svi- 
jeta su čovjeku beskrajne, kao i mogućnosti doživljaja te kre- 
acije. Te ono specifično ljudsko što ostaje od prvih početaka 
racionalne misli glavni čovjekov problem, kao i kriterij za to 
ljudsko, možemo sagledati upravo u tom razvoju i oslobađanju 
čovjekovih polivalentnih mogućnosti, njegove svestrane krea- 
tivnosti, dakle i svih onih historijskih odnosa koji tokom vjekova 
ruše pojedine prepreke tom procesu. 

U koncepciji čovjeka kao totalnog čovjeka — a nepodnošlji- 
vost jednoličnih, monotonih, neinventivnih operacija koje za- 

uzimaju cjelokupno radno vrijeme čovjeka samo ukazuju na 
čovjekovu polivalentnost — daje nam mogućnost sagledavanja 
i ocjene historijskih procesa, koliko su oni doprinosili osloba- 
đanju ljudskih mogućnosti ili ga sprečavali. 

Koncepcija totalnog čovjeka, kako je poznato, nije statička 
koncepcija, zbir njegovih moći, nego dinamička koncepcija koja 
logično slijedi iz koncepcije i činjenice prakse, osjetilno-intelek- 
tualne preobrazbe svijeta. Pa isto tako onaj filozofski i ljudski 
ideal ostvarivanja zajednice koja će omogućivati svestrani raz. 
voj svakog pojedinca, može ukazivati samo na mogućnost aprok- 
simacije tom idealu, na jedan proces koji isto tako nema »histo- 
rijski« svoj kraj, kao ni historija. 

Ako na ovaj način sagledavam u osnovi problem humaniteta, 
onda ne bih nikada suprotstavljao suvremenu viziju huma- 
niteta (na pr. socijalističkog) svemu ostalom kao privaciji. Sva- 
ka epoha, ukoliko je otvarala nove horizonte i mogućnosti raz- 
voja ljudskih snaga — ima svoju neponovljivu veličinu. Svaka 
takva epoha je jedan određeni historijski humanum. Svaka je 
razvijala nove kvalitete ljudske kreacije, odnosa i svijesti i time 
pridonosila, bez obzira u kakvim nerazvijenim oblicima i odno- 
sima, kreiranju i razvijanju one zajednice koju zovemo ljud- 
skom, ili društvom ili historijom. Upravo je zato jedan od konsti- 
tutivnih momenata humaniteta, njegovog modernog poimanja, 
stavljanje u centar naših misli i brige — čovjeka. Od nekadašnjih 
fetiških odnosa čovjeka prema onostranosti, preko njegova div- 
ljenja prirodi (još u Spinozinoj amor dei intellectualis) do spo- 
znaje veličine ljudskog stvaralaštva prošli su vjekovi. Ali ne 
uzaludni. Čudesnost ljudskog djela, bez obzira koje epohe, 
antičke ili renesansne, prosvjetiteljske ili suvremene jasno nam 
govore koliko čovjek odmiče od naturalnog, neposredne zavisno- 
sti od prirodne jednoličnosti, ponavljanja i koliko raznovrsnost 
novog i radost stvaranja novih svjetova nauke, umjetnosti itd. 
postaje sve bitnija crta ljudskog, humanog. 

Ne treba nas pokolebati u toj spoznaji veličine ljudskog či- 
njenica da se cjelokupan ovaj proces oslobađanja ljudskih moguć- 
nosti, čovjekove kreativnosti odvijao često i neki put presudno 
negiranjem upravo čovjeka, nebrojenim žrtvama ili u raznim 
formama alijenacije i parcijalizacije čovjekove ličnosti. Dok god 
je oskudica u elementarnim potrebama postojala, dok god je 
postojala na osnovama privatnog vlasništva, izrazita nesigurnost 
biološke egzistencije — jednom riječi, dok god je nivo ljudske 
prakse bio nizak — veća ili manja dominacija nagonskih pret- 
historijskih snaga njegova bića bilo je pretpostavka njegova 
opstanka. 

Mi te epohe zbog toga ni ne možemo osuđivati. Barbarstvo ođ- 
ređenih situacija, niski nivo ljudske egzistencije i svijesti, uvje 
tovali su i barbarska sredstva u rješavanju osnovnih egzistenci- 
jalnih problema. Ali nas zato mora više čuditi kada se danas, 
kada je nauka već riješila osnovne materijalne probleme čovje 

kove egzistencije, kada je snaga ljudske kreativnosti stvorila 
ono što je do nedavna bilo nezamislivo — da se i danas veoma 
teško, a negdje i nikako ne mogu usvojiti koncepcije da barbar- 
ska sredstva nisu više adekvatna našem stupnju humaniteta i 
svijesti o čovjeku kao glavnom subjektu i objektu humanuma: 
da se i danas mnogi teško oslobađaju naslijeđenog duha milita- 
rizma, rasizma i šovinizma, tih najvidnijih ostataka barbarske 
ljudske prošlosti. 

Iz ovog što je dosad rečeno bit će jasnije ono što u ovom 
predavanju želim posebno naglasiti kao one bitne momente poj- 
ma humaniteta, s obzirom na suvremenu praksu historije, bez 
kojih bi daljnje rješavanje ljudskog problema bilo u priličnoj 
mjeri iluzorno: prvo je pojam samoupravnosti, drugo pojam 
koegzistencije. 

Kada navodim da je kategorija samoupravnosti jedan od bit- 
nih momenata suvremene koncepcije humaniteta onda imam 
u vidu najnoviju historijsku praksu čovjeka koja nedvosmisle- 
no pokazuje da se čovjek osjeća u jednoj ambivalentnoj poziciji: 
s jedne strane ima već prilično jasan uvid kakve sve mogućnosti 
moderna nauka i tehnika pruža čovjeku za njegovo oslobođenje 
kako od odnosa zavisnosti tako i njegove totalne parcijalizacije 
i postvarenja, a s druge strane neosporna je činjenica da je ve- 
likim dijelom puki objekt tehnokratskih ili birokratskih grupa- 
cija i sila prisiljen još uvijek da svoj život vezuje uz monoto- 
niju proizvodnog procesa, tražeći sve moguće izlaze iz takve de- 
presivne situacije. 

Taj osjećaj ambivalencije izraz je protivrječja civilizacije. 
Dok naučni rezultati već danas omogućuju razvijenim nacijama 
radikalno skraćenje radnog dana, onog carstva nužnosti o kojem 
je govorio Marx, zamjenjivanje već i kompliciranih radnji auto- 
matskim strojem, sebični interesi pojedinih monopolskih grupa- 
cija i militarističkih krugova, podgrijavajući nacionalnu netrpe- 
ljivost i nacionalističke pretenzije, stvaraju permanentnu situ- 
aciju nepovjerenja, labilnosti i zaoštrenosti. Ogromna sredstva 
koja bi mogla poslužiti daljnjem oslobađanju čovjeka od podlož- 


nosti tom carstvu nužnosti — upotrebljavaju se još uvijek za 
čovjekovo uništenje. 
Ako je ovakva situacija nekad izgledala normalna — danas 


je ona više nego abnormalna. Naučna i tehnička i uopće umna 
sredstva u čovjekovim rukama danas mogu uspješno rješavati 
barem osnovne materijalne probleme čovjeka. Tako ideologije 
»životnih prostora«, »viših rasa«, »branitelja civilizacije« itd. 
ostaju puke mistifikacije, zastarjele misaone i ideološke sheme 
koje ne rješavaju ni jedan važniji problem niti jedne nacije, ne- 
go samo dovode svijet na rub katastrofe. 

Suvremeni čovjek, bez obzira koliko je ova svijest masovna, 
jasna i prezentna, osjeća se u cjelokupnom ovom previranju 
nemoćnim da određuje svoju sudbinu. Dok je on s jedne strane 
tvorac i stvarni subjekt ovog historijskog procesa — njegov so- 

cijalni položaj, rascijepljenost društva na vladaoce i vladane čine 
ga još uvijek samo historijskim objektom. On je ne samo sred- 
stvo proizvodnje nego i obično sredstvo politike. Posljednji svjet- 
ski ratovi mnogi manji — samo ilustriraju tu nehumanu situa- 
ciju i suvremenog čovjeka. i 


Ova situacija suvremenog čovjeka još uvijek proizlazi iz jed- 
nog temeljnog paradoksa: da je sfera proizvodnje (u najši- 
rem smislu te riječi) odvojena od sfere raspolaganja tom pro- 
izvodnjom. Bez obzira da li je taj paradoks dan u okviru ka. 
pitalističkog proizvodnog odnosa, ili modernijeg državno-kapi- 
talističkog ili etatističko-birokratskog u nerazvijenim fazama so- 
cijalizma. 

U svakoj od tih situacija nemoguće je dosljedno provođenje 
onog humaniteta koji je već danas, naglašavam, na ovom stupnju 
razvoja čovječanstva moguć: a to je poštivanje čovjekove lično- 
sti, postavljanje čovjeka kao stvarnog cilja a ne sredstva, doki- 
danje rasnih, nacionalnih, vjerskih itd. netrpeljivosti i neprijatelj- 
stava, i — ono što je najvažnije, omogućavanje svestranijeg raz- 
voja polivalentnog čovjekova bića. Iz tih razloga nastajanje ideje 
samoupravnosti označava obogaćivanje ideje humaniteta jed- 
nom kategorijom koju bismo mogli danas nazvati kategorijom 
kat 'e6gzohćn. 

Suvremena historijska praksa, postepenim realiziranjem ide- 
je samoupravnosti u mogućnosti je da riješi oba prije navedena 
bitna problema: prvo, diskrepanciju između proizvodnje i upra- 
vljanja proizvodnjom, koja se na političkom planu očituje kao 
protivrječnost između vlasti i onoga s kojim se vlada i drugo, 
samim tim radikalno se pospješuje daljnje oslobađanje čovjeka 
i njegovih kreativnih mogućnosti. 


Ideja samoupravnosti (naravno u modernom obliku i smi- 
slu) ima svoju osnovu u određenoj historijskoj situaciji koju 
nazivamo građanskim društvom, i u jednoj novoj koncepciji 
humaniteta koja označava negaciju mnogovjekovnih i ustalje- 
nih koncepcija o čovjeku i njegovoj prirodi. Dok je na osnovi te 
koncepcije građanski čovjek vršio svoju historijsku misiju ti- 
me što je proklamirao slobodu privatnog vlasništva i političko 
pravnu slobodu individuuma, što je bila veoma značajna histo- 
rijska tekovina neophodna za nesmetani razvoj jedne nove histo- 
rijske epohe, dakle jednog novog historijskog načina proizvod- 
nje — humanitet u Marxovoj koncepciji proizlazi iz već jedne 
nove historijske konstelacije koja je karakterizirana poznatim 
protivrječnostima i paradoksima kapitalističkog načina proiz- 
vodnje. 


Sagledavajući historijski proces in toto, možemo zaključiti 
da je nivo suvremene historijske prakse čovjekove dosegao onaj 
stupanj kada čovjek ne želi više biti puko oruđe određenih sna- 
ga, niti parcijaliziran kakvim ga je suvremena tehnokratska 
mašinerija stvorila. Prema tome ideja samoupravnosti nosi u sebi 

zahtjev da na sadašnjem stupnju civilizacije čovjek, a ne samo 
jedna grupacija, postane stvarnim subjektom historije. 

Konsekvencija ovog zahtjeva je svakako i prevazilaženje poli- 
tičkog karaktera dosadašnjih društava koja su uvijek poznavala 
barem dvije osnovne kategorije ljudi: vladare i podanike. Kon- 
cepcija samoupravnosti dokida politiku kao uređenje sile i ina- 
ugurira organizaciju društvene zajednice u kojoj se čovjekova 
razmjena materije s prirodom i međusobni odnosi neće vršiti 
pod pritiskom jedne određene grupacije, bez obzira da li klasne 
tehnokratske, birokratske ili bilo koje druge. ' 

Budući da ta ideja nosi u sebi historijski zahtjev za dokidanjem 
posebnih ekonomskih i društvenih privilegija određenih grupa- 
cija, pa prema tome i posebnih interesa određenih vladajućih 
snaga — ideja samoupravnosti označava i težnju da se već jed- 
nom dokine identifikacija parcijalnih interesa pojedinih dru- 
štvenih slojeva s interesima društva kao cjeline. A to povlači za 
sobom mogućnost radikalnog preorijentiranja proizvodnje, skra- 
ćenje radnog dana, oslobađanje čovjeka od monotonosti i zaglup- 
ljenosti jedne jedine životne funkcije. Historijski gledano — ide- 
ja samoupravnosti nosi u sebi historijski zahtjev daljnjeg razvi- 
janja ljudskih mogućnosti, novih dimenzija ljudskog bića koje 
mu suvremeni nivo historijske prakse omogućuje. 

Već sama činjenica razvoja suvremene nauke, automacije, elek- 
tronike itd. postavlja pred ljudsku zajednicu daleko odgovornije 
zadatke nego što se često i pretpostavlja. Neminovna perspektiva 
skraćenja radnog dana zahtijeva da pripremimo čovjeka za mno- 
go kompleksnije i odgovornije odnose u kojima će imati i vre- 
mena i zadatak da aktivno učestvuje u upravljanju svojom druš- 
tvenom zajednicom. Ali to pretpostavlja i svestranije razvijenu 
ličnost, polikulturno obrazovanje, dokidanje parcijalizirane lič- 
nosti da bi tim historijskim zahtjevima mogla odgovoriti. 


Nalazimo se prema tome pred jednom historijskom etapom, 
sigurno dosad najznačajnijom: stvaranjem, formiranjem jedne 
nove historijske ličnosti. A to je nemoguće postići dok god se 
silom drže čitave klase, nacije ili grupacije u položaju historijske 
maloljetnosti. 

Kako vidimo kategorija samoupravnosti ni u kojem slučaju 
nema prvenstveno politički smisao, nego eminentno filozofsko- 
-antropološki, humanistički. Na sadašnjem stupnju razvoja čov- 
ječanstva ona nosi u sebi mogućnost prevladavanja onih pro- 
tivrječja i prepreka koje sprečavaju slobodniji, snažniji i huma- 
niji razvoj čovjeka kao polivalentnog bića. Upravo zato, a to 
želim posebno naglasiti, realiziranje ovog momenta, ove kate- 
gorije moderne, marksovske ideje humaniteta — čitava je histo- 
rijska epoha i proces. 

Ona već i dosad gotovo ima vjekovnu historiju. Ako se pod- 
sjetimo da se rađa još u mladenačkim Marxovim spisima 40-ih 
godina prošlog stoljeća, ona svoju prvu realizaciju doživljava 
već u herojskim danima pariške komune. Ona svoju dalju teo- 

retsku fundaciju dobiva u mnogim djelima značajnih marksista, 
a pokušalo se i realizirati je u burnim danima nakon prvog svjet- 
skog rata. Neobično mi je drago da mogu danas, ovdje u Austri- 
ji da navedem napore austrijskih socijalista koji su u 1919. god. 
inaugurirali razvoj radničkih savjeta i time pokazali da im je ova 
ideja bila historijski prezentna. Na ovom mjestu, mislim, nije 
potrebno posebno i nadugo obrazlagati da je ideja samouprav- 
nosti doživjela svoju pravu historijsku renesansu u jugoslaven- 
skoj socijalnoj praksi, počam od 1951. pa dalje i da je koncep- 
cija samoupravnosti postala okosnica i temelj društvenog ure- 
đenja i daljnjeg društvenog kretanja jugoslavenskog socijalizma. 

U razdoblju staljinizma, naime, ova centralna ideja marksizma 
bila je u potpunosti »zaboravljena«. Rezultat je to bio jedne sa- 
svim krive orijentacije koja je u državi vidjela osnovnu polugu 
socijalizma, osnovnu kategoriju. Bio je to već izraz jedne etatis- 
tičko-birokratske deformacije socijalizma sa svim poznatim kon- 
sekvencijama na društvenom i personalnom planu: ekonom- 
skoj i političkoj alijenaciji, fetišizmu države i vođe itd. Fetišizaci- 
ja države, pretpostavka da je samo država (kao birokratska, 
organizirana sila) u stanju da upravlja svim osnovnim društve- 
nim procesima ima i imat će slične posljedice s obzirom na igno- 
riranje radnog čovjeka, oslobađanje njegovih kreativnih moguć 
nosti bez obzira da li se radi o socijalizmu ili državnom kapita- 
lizmu. 

Uza sve to, s obzirom na historijsko realiziranje ove humani- 
stičke koncepcije, nalazimo se još uvijek u prvim stadijima tog 
procesa. Nemoguće je sagledati sve putove i krivulje daljnjeg tog 
razvoja, kao što je nemoguće sagledati silinu ljudskog stvarala: 
štva koju će sobom donijeti oslobođena samoupravna ličnost 
nove historije. I ovaj proces će imati niz svojih etapa, teškoća i 
problema, jer sam po sebi označava čitavu historijsku epohu. 
Već samo isprepletanje državno-političkog sa samoupravnim 
predstavlja čitavo jedno historijsko razdoblje. 

Druga kategorija modernog pojma humaniteta, inače rezultat 
najnovije historije — jest kategorija koegzistencije.* 

I oko ovog pojma, kao što je uvijek slučaj kad se radi o 
novim značajnim koncepcijama koje se suprotstavljaju dotad 
ustaljenim shvaćanjima, postojala su i postoje još i danas mno- 
ga razmimoilaženja. Od shvaćanja da se radi samo o povremenoj 
političkoj taktici do shvaćanja da je riječ o staroj lenjinskoj 
koncepciji odnosa u suvremenom svijetu. 

Treba odmah istaći da ni jedno ni drugo ne odgovara stvarno- 
sti. Misao o koegzistenciji je misao novog vremena te u procesima 
i strukturama suvremene historije i historijskih odnosa, kao 1 
novim koncepcijama o čovjeku ima svoju osnovu. Time ne že 
limo reći da se. ideja koegzistencije, pod raznim nazivima a naj- 
više pod pojmom »vječni mir« nije i prije pojavljivala. Dapače, 


* Vidi opširnije o ovom pitanju u »Praxis« br. 1/1964. 

bila je ona značajna preokupacija mnogih velikih mislilaca, fi- 
lozofa i humanista koji su u svojim istraživanjima bitno ljudskog 
uočavali u ovoj koncepciji značajni ljudski moment. U vezi s tim 
s osobitim zadovoljstvom mogu konstatirati da je uz druge na- 
rode i njemački narod imao mnoge značajne humaniste i da iz 
pera jednog od njihovih najvećih klasika, Immanuela Kanta po- 
tječe i poznati spis »Zum ewigen Frieden«. 

Isto tako ne želim kazati da Lenjinova misao nije bila bitno 
humanistička. Naprotiv. 

Međutim, kolikogod su nekadašnje ideje o miru bile izraz du- 
bokog humanizma kojim su bile prožete dotične ličnosti — ona 
je s obzirom na realnu konstelaciju historijskih snaga i odnosa 
— bila još uvijek samo jedan humanistički zahtjev i u tim raz. 
dobljima neostvarljiva. Isto tako, koliko god je osnovna in- 
tencija Lenjinove historijske prakse bila dokidanje ekonomske i 
političke alijenacije čovjeka — Lenjin nije mogao zastupati te- 
zu o koegzistenciji kao nečem historijski realnom, kao bitnoj 
platformi svoje historijske akcije, jer je i tadašnji stupanj raz- 
voja kapitalizma, nauke i svijeta uopće bio još uvijek u fazi 
međunarodnih konflikata i nemogućnosti uspješnijeg rješavanja 
unutrašnjih ekonomsko-političkih problema. Podsjetimo se samo 
na veliku krizu od 1929. godine i još veću — drugi svjetski rat. 

Da ova bitno humanistička koncepcija postigne historijsku 
realnost tj. realnu mogućnost njena ostvarenja bile su potrebne 
mnoge promjene koje su uglavnom najnovijeg datuma. Da je 
ova kategorija humaniteta, istaknuta od jugoslavenskih marksi- 
sta i afroazijskih rukovodećih snaga u Bandungu, mogla da 
postane deviza gotovo većine zemalja svijeta, bile su potrebne 
neke historijske pretpostavke po kojima se suvremena historija 
bitno razlikuje od one prije tridesetak godina. 

Prvo, razvoj suvremenog kapitalizma u pravcu državnog ka- 
pitalizma omogućuje tim zemljama da savladaju neke unutra- 
šnje protivrječnosti koje klasični kapitalizam nije mogao rije- 
šiti. Ali, to se postizava uz jasnu tendenciju strukturalnih pro- 
mjena u tzv. klasičnom kapitalizmu. 

Drugo, stupanje na historijsku scenu niza socijalističkih ze- 
malja kojima je osnovna zainteresiranost stvaranje jednog no- 
vog svijeta ljudskosti. Bez obzira na dosadašnje insuficijencije, 
socijalizam bez ovog humanističkog momenta uopće ne bi izvršio 
svoju historijsku misiju. 


Treće, snažni procesi dekolonizacije, formiranje novih oslo- 
bođenih zemalja, koje nakon vjekovne potčinjenosti stoje pred 
krupnim zadacima unutrašnje izgradnje, što bržeg rješavanja 
problema ekonomske i kulturne zaostalosti, za što im demili- 
tarizacija svijeta, miran razvoj i međunarodna suradnja pru- 
žaju najbolje perspektive. 

Četvrto, grandiozan napredak nauke uopće koji je u mnogo- 
me prevazišao prosječnu svijest suvremenog čovjeka. Ali tim 
svojim razvojem, a posebno oslobađanjem nuklearne energije, 

stvaranje razornih sredstava o kakvima ljudski um nije ni pomi- 
šljao — odlučno su stavili suvremenog čovjeka pred dilemu: 
život ili uništenje, što snažno djeluje na razvoj i promjene u 
strukturi svijesti i psihologije današnjeg čovječanstva. Možemo 
ujedno i reći da bez ovog momenta, jednog od najvažnijih, mo- 
ralna svijest i odgovornost mnogih vladajućih snaga ne bi bile 
dovoljna garancija prevladavanja njihovih sebičnih materijalnih 
interesa. 

Ovo su samo ukratko oni najvažniji momenti u procesima 
suvremenog svijeta koji su tek u ovom našem historijskom vre- 
menu veliku misao međunarodnih humanih odnosa učinili ne 
samo historijski vjerojatnom, nego i realno mogućom. 

Suvremena misao humaniteta bez ove kategorije bila bi ilu- 
zorna. Ona označava pobjedu ratia, bitno ljudskog, nad ataviz- 
mom instinkata razaranja, uskogrudne lične ili nacionalne sebič. 
nosti i samodostatnosti. Ona u našem revolucionarnom  vre- 
menu označava zapravo i revolucionarnu misao. Mogli bismo 
reći: misao i ostvarenje mira je i suvremena najdublja ljudska 
revolucija. 

DiSKUSIJA 


JOŠ JEDNORI O ALTERNATIVI: STALJINISTIČKI 
POZITIVIZAM ILI STVARALAČKI MARKSIZAM * 


Rudi Supek 


Ova alternativa, naravno, ne vrijedi za naše marksiste-filozofe, 
jer su oni sa staljinističkim pozitivizmom temeljito raščistili 
nakon diskusije o teoriji odraza 1960. godine na Bledu, a o čemu 
svjedoče i drugi sastanci i mnogobrojne publikacije'. Ako je 
potrebno na nju upozoravati, to je samo zato što je stvaralački 
marksizam u nas od početka bio napadan kao »sumnjiv«, »no- 
vatorski«, »mlado-marksovski« ili »hegelovski«, »revizionistič- 
ki« ili »egzistencijalistički«, »anarho-individualistički« ili »anar- 


* NAPOMENA REDAKCIJE. — Prilog R. Supeka objavljujemo među os- 
talim i zato što on, ne ulazeći direktno u polemiku, odgovara na neke od 
pseudokritičkih »primjedbi« što se u posljednje vrijeme ne baš tako rijetko 
upućuju redakciji i suradnicima časopisa Praxis sa stranica nekih drugih 
časopisa i novina. Smatramo da je najefikasniji odgovor na besprincipijelne 
napade konsekventno provođenje one orijentacije koju je časopis Praxis 
uzeo od svog prvog broja, orijentacije na stvaralačko marksističko raspra- 
vljanje o živim problemima suvremenog svijeta i čovjeka, na raspravlja- 
nje u kojem se stalno pokreću nova teorijska pitanja i u kojem se već po- 
krenuta pitanja razmatraju sve produbljenije i svestranije. Raspravljajući 
o aktualnim pitanjima suvremene filozofije, spremni smo da uđemo u 
diskusiju sa svakim tko se s nama ne slaže, a spreman je da svoja shva- 
ćanja javno izloži i potkrijepi racionalnim argumentima. Kad budemo sma- 
trali potrebnim reagirat ćemo i na zlonamjerne ispade protiv našeg časo- 
pisa i njegovih suradnika. No ne smatramo se obaveznim da reagiramo na 
sve neistine i podmetanja. Neka su od tih podmetanja tol:ko naivna i pro- 
vidna da je suvišno odgovarati na njih. Iz ovog razloga ne smatramo potreb- 
nim da odgovaramo na Vjesnikovu tobožnju »recenziju« Praxisa br. 4-5/1965. 


1) Od publikacija koje se odnose na implicitnu i eksplicitnu kritiku sta- 
ljinističkog pozitivizma i na povratak autentičnoj Marxovoj misli navodimo 
samo neke najznačajnije: »Neki problemi teorije odraza«, (izd. Jug. udruženje 
za filozofiju, Bgd, 1960), P. Vranicki: »Historija marksizma« (Naprijed, 1961), 
V. Korać: »Karl Marx i savremena sociologija« (Kultura, 1962), zbornik radova 
»Humanizam i socijalizam« (Naprijed, 1963), M. Kangrga: »Etički problem 
u djelu Karla Marxa« (Naprijed, 1963), zbornik »Čovek danas« (Nolit, 1964), 
zbornik »Smisao i perspektiva socijalizma« (izd. Praxis, 1965) i dr, 

ho-liberalistički«, »apstraktno-humanistički« ili »pseudo-humanis- 
tički«, a u novije vrijeme ti su napadi još više dobili na žestini i 
prešli u političke insinuacije pa mu se prigovara da je ne samo 
»antimarksistički« i »anti-socijalistički«, već i »anti-partijski« i 
da vodi ravno u »profesionalni anti-komunizam«! Situacija je 
doista, paradoksalna, i talijanski marksisti, našavši se u sličnoj 
situaciji na internacionalnom planu, rekli bi da su »duboki kor- 
ijeni dogmatizma«, a mi ćemo sebi dozvoliti da budemo za nijan- 
su precizniji, pa ćemo reći »duboki su korijeni staljinističkog 
pozitivizma«. 

U ovim napadima ne iznanađuje nas toliko niski nivo mark- 
sističkog obrazovanja niti upotreba olinjale sfaljinističke metode 
političke insinuacije (lov za nekom rečenicom ili stavom koji 
se može nategnuti do protustava spram nekog aktualnog politič- 
kog dokumenta), koliko uporno izbjegavanje bitnih pitanja na- 
še marksističke problematike u suvremenim uvjetima. Iako se o 
tim pitanjima već godinama diskutira u marksizmu u nas, a još 
više u svjetskim razmjerima, ovi se kritičari prave kao da se niš. 
ta nije dogodilo i kao da se ništa ne događa na području mar. 
ksističke filozofije i teorije, a pri tome se stalno pozivaju na našu 
praksu, društvenu i političku, kao da sada odjednom nije više 
»teorija rukovodstvo za akciju«, već je »akcija postala rukovod. 
stvo za teoriju«. Potcjenjivanje filozofsko-teorijskih pitanja u 
marksizmu doista je jedna od dominantnih crta ove kritike, pa 
se dobiva utisak da je politički prakticizam do kraja isušio 
skromne mogućnosti marksističkog razmišljanja. U stvari, slo- 
bodno možemo postaviti pitanje da li se doista radi o nesposob- 
nosti teorijskog mišljenja ili se radi, što je vjerojatnije, o svjes- 
nom izbjegavanju da se govori o bitnim problemima našeg mar- 
ksističkog razvitka. Mi ćemo, stoga, bez obzira na to koliko se 
to svidjelo nekim birokratskim umovima, upozoriti koja su to 
bitna pitanja našeg suvremenog marksističkog teorijskog raz- 
vitka. 

Najizrazitija crta dosadašnjih. napada na stvaralački marksi- 
zam jest nastojanje da se sve svede na političku insinuaciju, da 
se problemi koji se tretiraju u tom krugu prikažu kao sijanje 
teorijske zbrke, kao ignoriranje naše društvene prakse, kao su- 
protnost spram naših političkih programa, pa i prema samom 
Ustavu, dakle kao stvaranje jedne »antisocijalističke« i »antipar- 
tijske« grupe. Ova namjera, ako već ništa drugo, sasvim je jas- 
na. Čemu može služiti ova politička insinuacija koja se odnosi 
prvenstveno na urednike i suradnike »Praxisa«? Nema sumnje, 
prije svega tome da im se zaprijeti, da ih se zastraši i onemogući 
daljnje pisanje odnosno javno bavljenje aktualnim problemima. 
Teško je tvrditi da ovi napadi idu za poticanjem i razvijanjem 
diskusije, jer je dosadašnji način »diskusije« suviše u skladu 
s onim mentalitetom koji vjeruje u monopol na ideje odnosno 
ideologiju. 2, 

Prema tome, prvo pitanje koje postavljamo našim kritičari 
ma i na koje tražimo nedvosmisleni odgovor glasi: Da li je za 

suvremeni razvitak marksističke teorije važno poticanje i ši. 
roko razvijanje diskusije i slobodne razmjene mišljenja o svim 
aktualnim problemima kojima se marksizam bavi? Da ili ne? 


Zašto smo postavili ovo pitanje na prvo mjesto? Naravno, 
ne samo zato jer je »društvena praksa bez teorije slijepa«, nego 
prije svega zbog toga što se nalazimo u takvoj društvenoj i histo- 
rijskoj situaciji koja sama po sebi nameće mnogo pitanja koja 
najčešće još nisu sagledana u okviru jedne smislene teorijske 
misli, a kamoli da za njih postoje gotovi odgovori. Susrećemo se 
danas s tim pitanjima u pregrštima kad usmjerimo naš pogled 
na procese koji se odvijaju u »organiziranom kapitalizmu« ili u 
buržoaskom društvu »obilja« i »usamljenih gomila«, kad se os- 
vrnemo na odnose među socijalističkim zemljama ili radničkim 
pokretima, kad se bavimo izgradnjom socijalizma, u razvijenoj 
ili nerazvijenoj zemlji, ili ako se vratimo na ono čemu socijali- 
zam služi kao sredstvo, naime na pitanje ljudske zajednice, ljud- 
ske kulture i čovjekove ličnosti. Iako je staljinistički pozitivizam 
mnoga ova pitanja ignorirao ili ih prepustio stihiji, kao u kul- 
turi, rukovodeći se mehaničkom shemom »baze i nadgradnje«, 
ona u svijetu prisilne miroljubive koegzistencije dobivaju odlu- 
čujući značaj, i nemamo prava da ih prepustimo onima koji su 
se u marksizmu opredijelili za dogmatizam, to jest za filozofiju 
»siromašnih duhom«. 

Jedna je druga bitna crta onih koji napadaju stvaralački 
marksizam u nas, da mudro šute s kakvih filozofsko-teorijskih 
pozicija to zapravo čine, odnosno kakvim se marksizmom ru- 
kovode. Što znači ovo prešućivanje vlastitih filozofsko-teorijskih 
pozicija? Znači li to da se stide imenovati vlastitu marksističku 
koncepciju ili smatraju kako ona ne zaslužuje da bude imenova- 
na? Da li, može biti, nisu ni toliko obaviješteni o suvremenom 
marksizmu, pa ne znaju da se on danas odvija u znaku prevlada- 
vanja staljinističkog pozitivizma? Može biti da smatraju kako 
nešto takvo kao »staljinistički pozitivizam« uopće ne postoji, ne- 
go se može govoriti samo o degmatskom i nedogmatskom mark- 
sizmu, a kako su se svi plebiscitarno opredijelili za potonji, to 
je naše pitanje pogrešno usmjereno i, štaviše, jedna vrsta poli- 
tičke insinuacije?! Istina, još nedavno na saveznim seminarima 
za nastavnike društvenih nauka oficijelno se tvrdilo kako »sta- 
ljinizam predstavlja reviziju u praksi ali ne i u teroriji«; drugim 
riječima, da postoji nešto što treba kritizirati kao »kult ličnosti«, 
ali ne nešto što bi se moglo nazvati Staljinovom verzijom dija- 
mata. Samo zato što smo mi »opsjednuti staljinizmom«, izmisli- 
li smo, uslijed ove opsjednutosti, nešto što smo nazvali »stalji- 
nističkim pozitivizmom«, iako je to sasvim nepoznato u suvre- 
menom marksizmu! Kako mi, usprkos takvim teorijskim »halu- 
cinacijama«, smatramo da staljinistički pozitivizam nije neki 
privid već najraširenija marksistička koncepcija u suvremenom 
socijalističkom svijetu, to ćemo postaviti i jedno drugo pitanje 
na koje također tražimo nedvosmisleni odgovor. 

Drugo pitanje glasi ovako: Da li postoji ili ne postoji stalji- 
nistički pozitivizam? Da li se suradnici »Praxisa« bave ili ne bave 
prevladavanjem staljinističkog pozitivizma u ime stvaralačkog 
ili humanističkog marksizma? 

Sasvim je jasno, da ne zauzeti određeni stav u pitanju sa- 
mog postojanja staljinističkog pozitivizma, ne znači drugo do 
li pokušaj da se izbjegavajući odgovor na ovo pitanje sačuva 
puna sloboda napada na stvaralački marksizam, i to upravo s 
pozicija staljinističkog pozitivizma. Ovo je ključno pitanje, jer 
se s njim nalazimo na stvarnoj teorijskoj razini suprotnosti ko- 
ja postoji između staljinizma i humanističkog socijalizma, jer 
su u pitanju teorijske koncepcije, od kojih jedna filozofski tu- 
mači i opravdava staljinizam, a druga humanistički socijalizam. 
Kad smo pisali da se u nas sistematski sije »teorijska zbrka« 
upravo u odnosu na izgradnju socijalizma, na bazi radničkog sa- 
moupravljanja, onda smo imali u vidu da ima ljudi koji misle, a 
tako i postupaju, da se može pomoću staljinističkog pozitivizma 
teorijski marksistički tumačiti i izgrađivati humanistički socija- 
lizam. Drugim riječima, da su ljudi koji su marksistički odgojeni 
u staljinističkom pozitivizmu najprikladniji i najpouzdaniji e- 
lementi i u izgradnji jednog humanističkog socijalizma! Koliko 
god izgledalo paradoksalno i apsurdno, ovo je veoma rašireno 
shvaćanje u našoj zemlji. Ono je implicitno ili prešutno sadržano 
u svim napadima koji se vrše protiv predstavnika stvaralačkog 
marksizma u najnovije vrijeme. 

No, nije u pitanju samo izgradnja socijalizma u našoj zemlji! 
Pomoću staljinističkog pozitivizma nemoguće je danas voditi 
diskusiju s kineskim dogmaticima, sagledavati probleme pred 
kojima stoji radnički pokret (naročito u socijalno-ekonomski 
razvijenim zemljama) i osmisliti, to jest kritički se odnositi pre- 
ma dosadašnjem historijskom iskustvu socijalizma i prema nje- 
govim historijskim mogućnostima u suvremenom svijetu. Sta- 
ljinistički pozitivizam kao određena marksistička koncepcija nije 
sposoban dati odgovor ni na jednosd bitnih pitanja pred kojima 
stoji radnički pokret u socijalističkim i nesocijalističkim zem- 
ljama. O tome ćemo također reći nešto više u daljnjim izlaga- 
njima. No, time smo ujedno došli do trećeg i odlučnog pitanja. 

Treće pitanje glasi ovako: Može li se pomoću staljinističkog 
pozitivizma uspješno raditi na sagledavanju i rješavanju razno- 
vrsnih i mnogobrojnih novih pitanja s kojima se susreće radnič- 
ki pokret i marksisti u socijalističkim i nesocijalističkim zem- 
ljama? Ako je staljinistički pozitivizam nepodesan za nove zadat- 
ke, koji su njegovi bitni nedostaci, odnosno na kojim načelima 
i tezama mora stvaralački marksizam raditi da bi se osposobio 
za ove zadatke? 

U vezi s ovim pitanjem moramo ponovo upozoriti one naše 
teoretičare, koji su teorijski oslijepili od političkog prakticiz- 
ma, da nije dovoljno nabrajati koji su to konkretni zadaci i pro- 
blemi s kojima se susrećemo, nego je neophodno pokazati teo- 

rijsku sadržinu tih Pitanja, a to znači povezati i uvrstiti ih u 
jednu smislenu cjelinu, koja će nam pokazati koliko ovo »kon. 
kretno« postoji kao moguće ili nemoguće, kao slučajno ili nužno 
kao smisleno ili besmisleno, autentično ili mistificirano, dakle 
kao zbiljsko ili nezbiljsko. Bez toga je uzaludno gledati Simo u 
»stvarno«, »činjenično« ili »konkretno«, jer ono kao takvo ne 
postoji sve dok nije postalo moment određene smislene cjeline 
što naši neprijatelji »apstraktnih istina« još nisu naučili iz ele. 
menata filozofije ili dijalektike, pa se gube u šumi praktičkih 
problema i ne znaju kako bi iz njih isplivali ili se bave, što je 
jednostavnije, »silovanjem zbilje«. 


Teško je pretpostaviti da će stvari u društvenoj praksi biti 
»pravilne«, ako u samim glavama nisu »jasne«; teško je vjerovati 
u logiku »proizvodnih odnosa«, ako nema logike u »idejnim od- 
nosima«. Dijalektika se ne sastoji od protivurječnosti, suprot- 
nosti i sporova koji se sastoje od besmislica; ona priznaje samo 
smislene protivurječnosti i zbiljske sporove! Bilo bi stoga vrije- 
me da se i ovi naši sporovi oko staljinističkog pozitivizma i stva- 
ralačkog marksizma izvedu na polje zbiljskih suprotnosti. I to 
ne samo radi našeg socijalističkog svijeta, nego isto tako i radi 
nesocijalističkog svijeta. Iz prostog razloga, što su mnogi nespo- 
razumi, pa i određena vrsta »profesionalnog anti-komunizma« 
nastali kao posljedica određene vrste »profesionalnog komu- 
nizma«, dakle kao oblik izopačavanja marksizma i socijalizma. 
Svijet je danas usprkos zaoštrenih suprotnosti u njemu, jedin- 
stveniji, više no ikada dosad u povijesti, a biti marksista znači 
prije svega biti intelektualno prisutan svagdje tamo gdje se radi 
o čovjekovoj slobodi i ravnopravnosti. Provincijsko zatvaranje 
u vlastite probleme i samozadovoljno isticanje vlastite društvene 
prakse strano je duhu marksizma. Ništa u socijalizmu još nije 
konačno rečeno i riješeno; postoje samo putovi koji obećavaju 
manje ili više slobode, manje ili više čovječnosti, manje ili više 
razvojnih mogućnosti. A koliko će ti putovi stvarno od sebe dati, 
to zavisi isključivo od društvene i ljudske angažiranosti svakoga 
čovjeka. Sve što stoji na putu ove angažiranosti i usmjereno- 
sti mora postati predmet bezobzirne kritike. Staljinistički je 
pozitivizam još uvijek takva zapreka na putu kojim želimo kro- 
čiti, i to je jedini razlog da mu u ovome času posvećujemo 
potrebnu pažnju. I to ne zbog nekog ressentimenta, jer je os- 
vetoljubivost prije sklonost sterilnih dogmatskih umova me- 
go stvaralačkog marksizma. Možda u nas ne bi ni došlo do 
ovih napada na stvaralački marksizam, da se on sam nije su- 
više velikodušno oprostio od staljinističkog pozitivizma i ok- 
renuo se suvremenim pitanjima. Pretvaranje spora između 
dogmatizma i stvaralačkog marksizma u političko pitanje, kao 
što to neki žele nametnuti, sada nas prisiljava da upotrije- 
bimo nešto veću metlu i da temeljitije obavimo posao raš- 
čišćavanja nekih osnovnih pitanja suvremenog marksizma nego 
što smo to dosad radili. A čini nam se, da se ne radi naprosto 

o ponovnom obavljanju istog posla, nego samo o boljoj vulgari- 
zaciji ili popularizaciji već postignutog stupnja razvoja, što ga 
neki, samo zbog svoje nedovoljne marksističke naobrazbe ili 
zbog »pomanjkanja vremena«, nisu dovoljno pratili. 


STALJINISTIČKI POZITIVIZAM: VARIJANTA ILI REVIZIJA 
MARKSIZMA? 


Ne postoji jedinstveni marksizam, čak kad bi se moglo do- 
kazati da postoji jedinstvo Marxove misli! Nejedinstvenost nije 
uvjetovana samo mogućnošću raznih interpretacija već i uvjeto- 
vanošću marksizma raznim praktičkim interesima prvenstveno 
prirodom samih socijalnih pokreta koji se na njega pozivaju u 
danim historijskim uvjetima. Moglo bi se također raspravljati da 
li nejedinstvenosti marksista ne pridonose i protivurječnosti u 
djelu samog Marxa, te nije li raznovrsnost »marksizama« uvjeto- 
vana podjednako samim Marxovim djelom kao i načinima nje- 
gove primjene na određene historijske situacije. Ali, ostajemo u- 
vjereni da postoje neki osnovni principi i stavovi po kojima se 
Marxova misao može prepoznati kao Marxova, a što znači da se 
može utvrditi kad neki stavovi ostaju u horizontu Marxove misli, 
a kad ga napuštaju odnosno kad se s njom neposredno sukob- 
ljuju. Postoje, dakle, neke granice tolerancije u interpretaciji 
marksizma preko kojih se ne može preći, a da se ne »uđe u vode 
revizionizma«. S tog stajališta pokušat ćemo ocijeniti i staljinis- 
tički pozitivizam. 

Nismo li već zauzeli stajalište u tom pitanju, kad Staljino- 
vo shvaćanje dijalektičkog materijalizma nazivamo pozitivis- 
tičkim? Nije li Staljinov dijamat izrastao iz ideja koje nalazimo 
izražene u Engelsa, Plehanova i Lenjina, što je evidentno, naroči- 
to kad je riječ o teoriji odraza? To je tačno, ali je Staljinov di- 
jamat stvoren upravo jednostranom, iako koherentnom, interpre- 
tacijom tih autora. (Lenjin je u »Filozofskim sveskama« osjet- 
ljivo odstupio od teorije odraza onako kako ju je formulirao u 
»Materijalizmu i empiriokriticizmu«!) Vulgarizacija i simplifika- 
cija marksizma u Staljina i njegovih sljedbenika (Todora Pavlo- 
va, Leonova, Rozentala, Mitina i drugih) išla je u smjeru poziti- 
vističke interpretacije. No, važnije je i neizbježno sagledati nje- 
gov dijamat u skladu s njegovom društvenom praksom. Smisao 
staljinizma može se odrediti samo kad se njegovi teorijski sta- 
vovi dovedu u vezu s društveno-političkom praksom, jer je Sta- 
ljin ostao »filozof« barem u tome što je za svoju politiku pro- 
nalazio uvijek filozofsko-teorijska opravdanja i principe. 

Zapravo, kao što znamo, tek s kritikom Staljinove prakse za- 
počela je i kritika njegovih teorijskih stavova. Najprije vrlo o- 
prezno. Filozofi-marksisti koji su s tom kritikom »požurili« bi- 
li su izloženi partijskim ili političkim sankcijama (slučaj Lu- 
kacsa, Lefebvrea i Blocha). Tek kad se »kult ličnosti« počeo 
ispitivati kritički i u djelima same kompromitirane ličnosti, po- 
javio se u moskovskoj »Pravdi« (februara 1962.) članak koji je 

upozoravao da je Staljinov »Dijalektički i historijski materija- 
lizam« odgovoran što je »osiromašio naučno i pedagoško djelo 
filozofa«. Tome mišljenju pridružili su se i »Voprosi filozofii« 
koji su uzeli u obranu prije svega naučnu misao: »Stvari su bile 
tako prikazivane (u tom spisu) da se moglo pomisliti kako je 
moguće pomoću proste dedukcije i općih načela dijalektičkog i 
historijskog materijalizma riješiti konkretna pitanja društvene 
i političke prakse, te ove ili one znanosti«. 


To je ohrabrilo i rukovodstvo francuske Komunističke par- 
tije da se iste godine na plenumu Centralnog komiteta upozna 
sa »Staljinovim pogreškama u filozofiji«, o kojima je referirao 
najugledniji predstavnik »službenog marksizma« R. Garaudy, 
član CK francuske KP. Navodimo ovaj referat samo zato, jer je 
sam Garaudy godinama stajao na pozicijama staljinističkog po- 
zitivizma, a nakon intenzivnog studija Hegela (možda po prepo- 
ruci Lenjinovoj da marksisti osnuju »klub prijatelja Hegelove 
filozofije«), u tom referatu na plenumu, održanom pod predsjeda- 
njem Thoreza, javno prekinuo s njime“. Garaudy ne nalazi u Stalji- 
na neke sitnije »greške«, nego takve stavove koji »izopačuju mark- 
sizam«. On ukazuje na neka bitna zastranjivanja koja ga čine po- 
zitivističkom koncepcijom (razdvajanje dijalektike od materija- 
lizma, odnosno metode od teorije; osiromašivanje dijalektike i 
njeno svođenje na »dijalektiku prirode«, pa s tim u vezi i odba- 
civanje principa negativiteta: negacije negacije; pad u naturali- 
zam i scijentizam; brisanje specifičnosti filozofije u odnosu na 
znanost; mehaničko tumačenje odnosa baze i nadgradnje; igno- 
riranje teorije alijenacije, što proizlazi iz nerazumijevanja He- 
gelove i Marxove dijalektike, pa to smatra najtežim odstupanjem 
itd.) Garaudy zaista jasno uočava da je bitna crta staljinističkog 
pozitivizma odbacivanje teorije otuđenja koja je Marxu doz- 
volila, kao što kaže u tom referatu, da »na uništavajući način 
kritizira pozitivizam u političkoj ekonomiji. Veoma značajan 
primjer posljedica toga pozitivističkog osiromašenja marksizma 
— kaže Garaudy — vidimo u nelagodi koju osjećaju svi oni koji 
su se pridržavali Staljinovog pozitivističkog shvaćanja paupe- 
rizacije. Budući da pozitivistički ekonomista ne shvaća da treba 
uzeti u obzir osiromašenje cjeline radničkog života (alijenaciju) 
kao posljedicu zakona akumulacije, to se muči s krivuljom »real- 
nih nadnica«, te mu na osnovu ove pozitivističke metode, koja 
ne pripada Marxu već buržoaskoj ekonomiji, ne uspijeva posta- 
viti zakon, pa se odriče da bi dalje branio ovaj osnovni zakon 
marksističke ekonomije i dolazi čak do toga da sramežljivo pri- 


2) Vidi ovaj referat u teorijskom časopisu KPF »Cahiers du communis- 
me«, 7—8, Paris, 1962. Napominjemo da se ne može sumnjati u »službeni« ili 
»autoritativni« stav R. Garaudyja. jer on nije samo član CK KPF, .već je 
jedan od malobrojnih zapadno-evropskih marksista koji je u Moskvi pola- 
gao doktorat, a koji nosi čak predgovor Suslova, člana Politbiroa CK KP 
SSSR. 

kriva njegovo ime. Neki noviji udžbenici (»Principi marksizma- 
-lenjinizma«) frapantna su ilustracija za ovo«. 

Ovdje Garaudy pogađa u bit staljinističkog pozitivizma, jer 
se on može odmah prepoznati po tome što se u njemu teorija 
alijenacije uopće ne pojavljuje. Zbog ispuštanja ove teorije on 
nije sposoban da tumači ne samo zakon progresivne pauperiza- 
cije radničke klase, nego ni mnoge druge pojave u suvremenom 
buržoaskom društvu. Marksizam bez teorije alijenacije ne sa- 
mo da je lišen Marxove historijske dijalektike, bez koje Marxove 
misli nema, nego je lišen svoje najdublje i u suvremenim uvjetima 
najuspješnije kritičke oštrice, što ne uviđaju, dakako, svi brojni 
neprijatelji »apstraktnog humanizma« odnosno teorije alijenacije! 

Iako je Garaudy u spomenutom referatu dirnuo u bitna pi- 
tanja staljinističkog revizionizma, mogu mu se postaviti dva 
prigovora: Prvo, ako ove Staljinove greške nisu male, nego »izo- 
pačuju« jezgro Marxove misli pa se one mogu nazvati čak i »po- 
zitivizmom«, nije li sam naslov referata koji govori samo o »Sta- 
ljinovim greškama« preblag? Nije li pozitivizam dijametralno 
suprotan historijskom materijalizmu, iako je vrlo bliz »dijama. 
tu«? Govoriti o »Staljinovim greškama u filozofiji«, a te greške 
krstiti »staljinističkim pozitivizmom«, kao što to čini Garaudy, 
ne liči li pomalo na govor o »Neronovim greškama u pirotehnici«, 
a te greške utvrditi kao »palež Rima«?! Ako se može govoriti o 
pozitivizmu, to jest o jednoj: smislenoj i povezanoj koncepciji, 
tada se ona u cjelini može smatrati revizijom Marxove misli. 
Greške su suviše dobro povezane u određeni sistem mišljenja, 
a da bi bile samo neke »greške«. 

Drugo, iako se staljinistički pozitivizam smije kritizirati i ana- 
ližirati samo na razini filozofije, marksistička kritika traži da se 
on povezuje sa samom Staljinovom praksom. Kao svaka druga 
ideološka tvorevina, tako se i staljinistički pozitivizam može do 
kraja osmisliti samo unutar jedinstvene historijske situacije, 
to jest konfrontacije teorije i društvene prakse pod kutom hi- 
storijskog zbivanja. To je perspektiva koje se želimo pridrža- 
vati, jer nas više zanima koliko jedna teorija pridonosi mistifi- 
kaciji ili demistifikaciji društvene svijesti nego koliko je u svo- 
jim stavovima unutrašnje logična ili vjerna nekoj koncepciji. 

Želimo napomenuti da su jugoslavenski filozofi-marksisti na 
Bledu 1960. izvršili oštru kritiku teorije odraza, to jest gnoseo- 
loško-ontološke osnove staljinističkog pozitivizma i suprotstavili 
joj Marxovu teoriju prakse. To je bila ujedno i posljednja bitka 
većih razmjera kod nas između stvaralačkog marksizma i dog- 


3) Mi smo o staljinističkom pozitivizmu s osvrtom na spomenuti Ga- 
raudyjev referat, a i inače, pisali u više mahova. Tako, na primjer u na- 
pisma »O antidogmatizmu dogmatskih antidogmatika« (Danas), »Naučni 
rad i naučna odgovornost« (Naše teme, 4, 1963), »Što ometa razvitak jugo- 
slavenske sociologije« (Naše teme, 10, 1963), »Teorija otuđenja i sociolo- 
gija« (Sociologija, 1—2, 1964), a jedan dio knjige »Sociologija i socijali- 
zam« (Znanje, 1965, u štampi) također se bavi ovim pitanjem. 

matičara koji su se poraženi povukli s javnih diskusija. Stvara- 
lački marksizam od tog dana kod nas nije više trošio vrijeme na 
jalove diskusije sa staljinističkim pozitivizmom, nego se kon- 
centrirao na daljnje razvijanje marksističke misli u vezi s aktual- 
nim zadacima. Ali su zato poraženi dogmatičari prenijeli svoju 
djelatnost u političke kuloare i to ne bez rezultata, jer su napa- 
de na stvaralački marksizam umjesto ovih staljinističkih poziti- 
vista sada preuzeli neki politički ljudi. To je i razlog zašto u ovo- 
me času kod nas stav prema staljinističkom pozitivizmu nije na- 
prosto filozofsko pitanje, nego je postalo u neku ruku političko 
budući da je s političke strane i nametnuto. Stvar koju treba žaliti, 
ali koja se nije mogla izbjeći s obzirom na opći nivo marksistič- 
kog obrazovanja kod nas. Kao što ćemo vidjeti dalje, isti politički 
ljudi koji napadaju stvaralački marksizam nisu nimalo zabrinuti 
što se tisuće naših studenata u društvenim naukama odgajaju u 
duhu staljinističkog pozitivizma“. 

Koliko god birokratski elementi u radničkom pokretu sma- 
trali da je staljinizam epizoda koju treba što prije zaboraviti 
(bez obzira na agresivnost kineskog »komunizma«!), marksisti 
stoje pred sasvim određenim historijskim i filozofijskim zadat- 
kom: staljinizam objasniti (analizirati, interpretirati, historijski 
situirati) kao prvo historijski zacrtano iskustvo u izgradnji so- 
cijalizma s obzirom na njegovu filozofsko-teorijsku i političko- 
socijalnu stranu. Cilj je takve analize dvostruk: a) samoosvješta- 
vanje socijalizma na osnovu vlastitih iskustava, b) obogaćivanje 
teorije radničkog pokreta za aktualne potrebe. Ljudi, koji ne uče 
na vlastitim greškama, uopće ne uče (mada su im puna usta te fra- 
ze)! A socijalistički pokret danas vrvi takvim lošim đacima. 


Danas nas doista više ne zanima da li je ova ili ona teza dija- 
mata tačna ili netačna. Staljinizam nas zanima prvenstveno 
kao »teorija koja služi kao rukovodstvo za akciju«, to jest, 
koja je na određeni način mijenjala sovjetsko društvo, a to zna- 
či i izmijenila. U čemu su te promjene? Što treba od njih zadrža- 
ti, a što korigirati, ili odbaciti? Ovo, dakako, nije od čisto histo- 
rijskog ili akademskog interesa, već je to pitanje koje najnepo- 
srednije zanima sve radničke pokrete koji žele poći putom so- 
cijalizma! Ignorirati ova pitanja ne može se niti sa gledišta da 
smo mi »u praksi već prevladali staljinizam«, da »imamo svoj 
vlastiti put u socijalizam« i »svoje vlastito iskustvo«. Ovakvo je 
stanovište ograničeno, jer se u historiji ništa ne događa kao 
slaganje kamenčića u mozaiku, budući da je ona cjelovita, pa 
se u njoj sve međusobno uvjetuje i isprepleće. To podjednako 
vrijedi i za socijalizam. 


4) Na godišnjoj skupštini Jug. sociološkog udruženja u februaru 1964. 
upozorili smo da su gotovo svi naši visokoškolski udžbenici iz sociologije 
pisani na bazi dijamata, to jest staljinističkog pozitivizma, te da u njima 
nema ni riječi o teoriji alijenacije. Isto smo iznijel: tada i u »Borbi«, i to 
nam dosad nitko nije osporio. 

ANTIHUMANIZAM STALJINISTICKOG POZITIVIZMA 


Ne može se očekivati od čovjeka, koji je iz seljačkog opanka 
uskočio u limuzinu, da shvati humanističku problematiku soci- 
jalizma. Za njega je socijalizam prije svega golem tehnički na- 
predak i visoki standard života pod svaku cijenu, a socijalistič- 
ka revolucija zahuktala »lokomotiva historije«. Samo čovjek, 
koji je doživio patos buržoaske revolucije s njenom »Deklara- 
cijom o pravima čovjeka«, s fetišizacijom »Slobode, Jednakosti, 
Bratstva«, s apologijom znanstvenog i tehničkog napretka, i ot- 
krio jednog dana iza oficijelnog optimizma demokracije i neobuz- 
danog društvenog progresa negaciju svega toga — privatni in- 
teres vlasnika proizvodnih sredstava, egoizam kapitalizma, usam- 
ljivanje, radikalnu privatizaciju, bijedu i eksploataciju čovje- 
ka, mogao je da shvati humanističku jezgru marksističke kritike 
ovoga društva. To više, što je ovo društvo bijedu polako ukla- 
njalo i stvaralo sve rafiniranije oblike eksploatacije koje sta- 
ljinistički pozitivizam, nije više sposoban interpretirati. Ali 
ne samo interpretirati: nije sposoban da izaziva ono osvješta- 
vanje radničke klase i članova građanskog društva uopće, ko- 
je je sposobno da izazove revolt spram postojećeg stanja. Šta- 
više, izgubivši jezgru humanističke kritike buržoaskog društ- 
va, on ne samo da nije sposoban vršiti kritiku i izazivati po- 
bunu u tom društvu, već je i svoje vlastito društvo — socija- 
lizam u Sovjetskom Savezu — načinio nedovoljno privlač- 
nim za svakog slobodoljubivog čovjeka. On je doista stvorio 
uvjete za anti-komunističku kritiku prvog socijalističkog isku- 
stva. Zašto? I kako? 


Sjetimo se da je Lenjin konstatirao kako marksizam ima tri 
izvora, njemačku filozofiju, englesku političku ekonomiju i fran- 
cuski socijalizam. Pod njemačkom filozofijom treba u prvom 
redu imati u vidu Hegela i Feuerbacha, dakle teoriju otuđenja 
ili dijalektiku historijskog nastajanja čovjeka koji se kroz his- 
toriju otuđuje i dolazi do svoje svijesti odnosno autentične egzi- 
stencije. No, upravo je ovaj izvor u staljinizmu potpuno presu- 
šio, usprkos Lenjinovoj opomeni sovjetskim marksistima da se 
pretvore u »društvo materijalističkih prijatelja Hegelove dija- 
lektike«. Lenjin kao da je slutio da je upravo ovaj izvor, s obzi- 
rom na rusku materijalističku filozofiju 19. stoljeća, najugro- 
ženiji! Međutim, Hegel je bio za kratko vrijeme likvidiran kao 
predstavnik »aristokratske reakcije na buržoasku revoluciju«, 
da bi se bez mnogo kritičnosti mogla preuzeti njegova buržoa- 
sko-liberalistička teorija o historiji kao »stalnom napredovanju 
ideje slobode« (s tom razlikom što su uporno postavljajući »He- 
gelovu dijalektiku na noge« okrenuli je, u stvari, ponovo »na 
glavu«, to jest tako da se ideja »slobode za sve« pretvorila po- 
novo u »slobodu za jednoga«!). Feuerbach je bio jednostavno 


900 


uklonjen kao »apstraktni humanista«. Kakve je posljedice ima- 
lo ovo zanemarivanje filozofskog jezgra u Marxovoj misli? 


Ako uzmemo Marxovu teoriju društvenog razvoja u najširim 
crtama, tada možemo razlikovati slijedeću dijalektiku napredo- 
vanja: prvo, postoji u njoj jedna linija stalnog društvenog na- 
pretka ili progresa koja je vezana uz razvitak proizvodnih sna- 
ga, koja ima poznati parabolični oblik stalnog napredovanja s 
postepenim ubrzanjem, pa se kao takva dosad može shvatiti 
kao neki »prirodni zakon društvenog razvoja«; drugo, suprotno 
od ove linije progresivnog napredovanja, postoji i jedna linija 
stalnog nazadovanja ili pada, kojom Marx izražava progresivno 
raspadanje ljudske zajednice i usamljivanje ljudske ličnosti od 
primitivne zajednice do kapitalizma, a koja linija odgovara nje- 
govoj teoriji otuđenja; treće, postoji i jedna treća linija u vezi 
s razvitkom ljudske ličnosti koja se sve više razvija, tako da po- 
staje sve raznovrsnija i svestranija u svojim sposobnostima stva- 
ranja i uživanja, ali koja se istovremeno otuđuje od ljudskog 
načina zadovoljavanja svojih potreba, te se usprkos većoj rafini- 
ranosti i sposobnosti osiromašuje u pogledu ljudskog ili čovječjeg 
zadovoljenja tih potreba, tako da se u čovjeku ogleda istovreme- 
no uspon i pad, obogaćenje i osiromašenje, razvitak i perverzija 
kao intimne protivurječnosti same ličnosti. 


Prva linija — progresivnog napredovanja — zajednička je 
Marxu i buržoasko-liberalističkoj tradiciji i po njoj se Marx ne 
bi razlikovao od A. Smitha, Hegela ili Saint Simona. Druga li- 
nija, međutim, odgovara humanističkoj koncepciji povijesti koju 
Marx nalazi kod J.J. Rousseau-a, Hegela (teorija otuđenja) i L. 
Feuerbacha. Ona i uvjetuje dijalektičko shvaćanje povijesti, 
jer se po prvoj Marx ne bi uopće razlikovao od pozitivističkih 
teorija o razvoju. Treća je linija samo nabačena skica Marxova 
personalizma kojim se nije potanje bavio, ali čije osnove je 
naznačio. 


Zašto spominjemo ove tri linije razvitka u Marxovu shvaćanju 
društvenog razvoja? Odgovor nije teško naći: staljinistički po- 
zitivizam, naslanjajući se na ruski prosvjetiteljski materijalizam 
19. stoljeća, sasvim je izbacio iz dijamata drugu i treću liniju 
razvitka, to jest humanističko i personalističko jezgro Marxova 
shvaćanja povijesti. Marksizam je tako postao doktrina koja se 
poziva na »stalni i progresivni napredak društva« (doduše u 
skokovitom, a ne u kontinuiranom obliku!), gdje su osnova sve- 
ga napretka proizvodne snage koje djeluju kao »prirodni za- 
koni«, gdje je, dakle, industrijalizacija bezuvjetni izraz progre- 
sa (koji manje više automatski nalazi svoje granice u kapitalistič- 
čkoj proizvodnji, jer inače čemu socijalizam?), gdje kultura kao 
i čitava »superstruktura« ostaje samo »odraz razvitka same ba- 
ze«, pa o njoj kao takvoj i nema smisla mnogo voditi računa. 
Socijalizam po tom shvaćanju, u stvari, samo znači prijelaz iz 
jedne prednaučne, stihijske i iracionalne faze razvitka u nauč- 

nu, planiranu i racionalnu fazu koja se objektivira u društve. 
nom poretku odnosno u onima koji ga stvaraju, to jest u »mu. 
drom rukovodstvu«. Sada, zaista, više ne znamo po čemu se 
marksizam razlikuje od Comteova pozitivizma koji je također 
vjerovao u neminovnost ovakve »naučne faze« u kojoj će jedan 
kolektivni autoritet određivati što je istinito, a što neistinito, 
što je »objektivno zakonito«, a što »objektivno protuzakonito«, 
i koji će također mentalno-higijenskom cenzurom zabranjivati 
građanima da čitaju i misle sve ono što bi odstupalo od državnih 
dogmi! Dakako, »u njihovu vlastitom interesu«.: 

Izbacivši humanističku osnovu iz Marxove misli, staljinistički 
pozitivizam nužno je dobio etatistički i vulgarno-ekonomistič- 
ki karakter, tako da je teorija alijenacije — identična zapra. 
vo s Marxovom dijalektikom kao takvom! — kao udarcem ma- 
gične palice isparila iz ovako prepariranog Imarksizma. Nevje- 
rojatno je, da sovjetski marksisti, i pored toga što im je citatolo- 
gija postala glavna tehnika mišljenja, nisu bili sposobni da pri- 
mijete ovu teoriju, mada ona prati Marxovu misao od prvih stra- 
nica »Ranih radova« pa do posljednjih stranica »Kapitala«! Ka- 
ko objasniti ovu nevjerojatnu pojavu agnozije, psihičkog slje- 
pila? (»Jedan čovjek pogođen metkom u glavu vidi sasvim do- 
bro sobu s pokućstvom, ali ne prepoznaje pokućstvo kao pokuć- 
stvo, ne zna uopće kakvi su to predmeti, ostaje bespomoćan i ne 
zna uopće da je to njegovo pokućstvo.«) Kako se još ni mnogi 
naši marksisti nisu sasvim izliječili od ove vrste psihičkog slje- 
pila, o čemu govore mnogobrojne publikacije iz dijamata kao 
i velik broj visokoškolskih udžbenika iz sociologije za našu in- 
telektualnu omladinu, korisno je da pokušamo odgonetnuti 
kako je do nje uopće moglo doći? 

Nije teško shvatiti da je Sovjetski Savez nakon Oktobarske 
revolucije morao poći putom intenzivne industrijalizacije zem- 
lje i stoga istaknuti nauku i tehniku kao naročite vrijednosti, 
hraniti ih požrtvovnošću, kultom rada, optimizmom i naučnom 
nepokolebljivošću. Za to je bilo lako pridobiti sve dinamične 
ljude, željne da unaprijede svoju zemlju. Staljin je shvatio da 
je ovaj optimizam i nesumnjivost dobro prenijeti i na područje 
društveno-političke prakse, koja se u tom slučaju mora također 
zasnivati na nauci, biti izraz objektivnih zakona društvenog raz- 
vitka, pa kao što nauka ima svoje specijaliste i inženjere, tako 
je i politika dobila svoje »mudro rukovodstvo« i »inženjere 
ljudskih duša«. Tako je politika postala naučna, a Staljin i par- 
tijski kongresi samo su izvršavali ono što je nužno, što kao nuž- 
no ili zakonito leži u samom historijskom razvitku, pa kao ta- 
kvo ne može doći u sumnju, ukoliko čovjek ne sumnja u nau- 
ku, odnosno ukoliko nije sklon fideizmu ili bogoiskateljstvu. 
Pomoću iste metode bilo je veoma lako »naučno« likvidirati 
svaku opoziciju u partiji, svako suprotno ili naprosto drugačije 
mišljenje: potrebno je bilo samo »naučno« utvrditi što je »lije- 
Vo« a što »desno« zastranjivanje, pa onda povući po zakonu pa- 

ralelograma sila dijagonalu — »generalnu liniju mudrog ruko- 
vodstva«. Ova »naučna metoda« političke diskusije, kao što zna- 
mo, pokazala se veoma efikasnom, u svakom slučaju mnogo efi- 
kasnijom od metode rebusa princese Turandot koja spada još u 
feudalnu fazu društvenog razvoja. Osim toga, scijentistički objek- 
tivizam industrijalizacije i krajnji subjektivizam političke prak- 
se slavili su u staljinističkom pozitivizmu sretan brak, čije po- 
tomstvo nije ostalo samo demografski problem. . . 

Izbacivanje humanizma iz Marxove misli imalo je katastro- 
falne posljedice za socijalističku praksu, a posebno za kulturu. 
Društvene nauke došle su sve od reda pod udar ideološkog do- 
gmatizma, i ne samo zakočene i zaustavljene u razvitku nego prak- 
tički onemogućene i zabranjene. Sve što se odnosilo na među- 
ljudske odnose i na probleme ličnosti bilo je zabranjeno kao iz- 
raz »buržoaskog subjektivizma« 1 »psihologizma«, pa dok su 
humanističke znanosti kao što su filozofija, psihologija, soci- 
jalna psihologija, sociologija, socijalna antropologija, lingvisti- 
ka, teorija umjetnosti i druge u građanskom društvu u tom 
periodu bilježile značajni napredak i išle sve dublje u kritiku 
samog građanskog društva, odnosno u probleme položaja čov- 
jeka u tom društvu, dotle se staljinizam zadovoljavao najupro- 
šćenijim i sasvim shematskim konstatacijama u okvirima dija- 
mata. Razumije se, da se socijalistička kultura nije mogla ro- 
diti bez odgovarajućeg kritičkog razvoja društvene svijesti, a 
staljinistički dogmatizam uspio je potpuno paralizirati filozof- 
sku, etičku i estetsku misao, tako da je danas — pedeset godina 
nakon Oktobarske revolucije — više nego žalosno gledati na 
kulturnu bilancu socijalizma kao historijske etape koja je obe- 
ćavala »novi tip čovjeka« i »čovječnije odnose među ljudima«. 
Mjesto humanizma u kulturi zauzeo je politički pragmatizam, pa 
su tako književnici dobivali zadatke da umjesto problema ljud- 
ske ličnosti izučavaju probleme sijanja kukuruza i realizacije 
petogodišnjih planova! No, nije potrebno danas zadržavati se 
mnogo na tim pojavama, jer historija socijalizma kreće već 
drugim putom, mada je vulgarni ekonomizam stvorio kod ruko- 
vodećeg sloja mnogo veću osjetljivost za ekonomske nego za 
kulturne deficite. 

Valja upozoriti da je staljinistički pozitivizam izbacivanjem 
humanizma onesposobio sebe i za kritiku buržoaskog društva, 
a time i za revolucionarnu akciju u suvremenim uvjetima. Pod- 
sjetimo samo, kako je on zakon pauperizacije tumačio na po- 
zitivistički način baveći se samo problemom »realnih nadnica«, 
a ne i pitanjima otuđenja radničke klase i čovjeka uopće u ka- 
pitalističkom društvu. Vulgarni ekonomisti smatraju da je Mar- 
xov »Kapital« »ekonomsko djelo«, a ne zapravo »kritika poli- 
tičke ekonomije«, to jest kritika određenog položaja i svijesti 
građanskog čovjeka, koji misli ekonomistički i ne vidi iza eko- 
nomskih procesa određene ljudske odnose. Marx svoju kritiku 
političke ekonomije u »Kapitalu« vrši s gledišta socijalno-antro- 

pološkog, to jest ukidanja otuđenja ljudske prakse i ljudskih 
odnosa, dakako u »određenim, nužnim. . . odnosima proizvo- 
dnje« (što pozitivistu jedino ide u glavu!), ali za njega je biino 
ono što se otuđuje i kako se otuđuje (ovo pozitivistu nikako ne 
ide u glavu!). Čovjekova društvena proizvodnja gubi obilježje 
ljudske proizvodnje, a radnikov rad obilježje ljudske djelatnosti, 
čim se proizvodi njegova rada prikazuju kao podložni njemu 
stranim, vanjskim, »prirodnim« zakonima, što Marx dovoljno 
jasno objašnjava u »Kapitalu« kad govori o fetišizmu robe. Za 
sve ekonomističke kategorije, kojima se služi politička ekono- 
mija, Marx nedvosmisleno ukazuje da imaju svoj korijen u ljud- 
skim odnosima i potrebama, da se štaviše, mogu shvatiti u pot- 
punosti samo pomoću socijalno-antropoloških kategorija (na pri- 
mjer, prometna vrijednost nasuprot upotrebnoj vrijednosti, dru- 
štveni rad ili radno vrijeme nasuprot konkretnom individualnom 
radu, roba ili vrijednost robe nasuprot živom radu koji ostvaru- 
je višak vrijednosti kao »prirodni dar čovjeka«, podjela rada 
nasuprot svestranoj ljudskoj djelatnosti, najamni ugovorni odnos 
nasuprot ljudskoj radnoj zajednici, i tako dalje). Onaj tko nije 
u »Kapitalu« naučio da iza ekonomskih kategorija čita njihov 
društveni i ljudski, odnosno sociološki i antropološki korijen i 
smisao, nije ništa shvatio od Marxove »kritike političke ekono- 
mije«, a još manje od njegove dijalektike društvenih odnosa. 
Ekonomisti, zaraženi staljinističkim pozitivizmom, doista nisu u 
stanju shvatiti Marxa, a takvi nažalost još uvijek vode glavnu 
riječ u socijalizmu.s Naravno, da je s ovih pozitivističkih po- 
zicija nemoguće vršiti kritiku suvremenog »organiziranog ka- 
pitalizma« s masovnom proizvodnjom i potrošnjom, sa stal- 
nim porastom kupovne moći širokih masa (sjetimo se samo 
ruhrskih radnika koji demonstriraju vozeći se u vlastitim auto- 
mobilima!), ako ne shvatimo humanistički, to jest sociološki i 
antropološki korijen Marxove kritike. Kao što znamo, ova kritika 
ističe »apstraktnost« ekonomskih zakona profita i robe, to jest 
otuđene oblike ljudske proizvodne djelatnosti — otuđene pod- 
jednako od čovjeka koji gospodari sredstvima svojega rada i 
postavlja ciljeve svojoj djelatnosti ili raspolaže njenim plodo- 
vima, a isto tako otuđene od zbiljskih ljudskih potreba. To znači 
da ne možemo vršiti uspješnu kritiku kapitalističkih proizvod- 
nih odnosa, i svih oblika proizvodnih odnosa (i onih u socijali- 
zmu!) koji čovjeka otuđuju od njegovih ljudskih potreba, ali 
što pretpostavlja da smo te potrebe odredili i definirali, to jest 
utvrdili neka osnovna načela čovjekove djelatnosti i čovjekove 
potrošnje. To nije moguće bez određivanja, barem u bitnim crta- 
ma, »ljudske prirode«, »ljudske društvenosti«, »ljudskog stva: 
ralaštva«, »ljudske zajednice« i tako dalje, dakle bez nekih os- 


5) Nešto opširniju diskusiju o ovome vidi u autorovom izlaganju »Karl 
IL Be i problemi kapitalizma XX vijeka« u zborniku »Marx i savremenost«, 
, gd, 1963. 

novnih antropoloških kategorija, pa je neshvatljivo zašto se 
neki naši pristalice humanističkog socijalizma bore protiv fi- 
lozofske i socijalne antropologije u marksizmu?! Iako se po- 
zitivist voli pozivati na nauke, on nema nikakve jasne predodžbe 
o tome koje su mu to humanističke spoznaje ili nauke potrebne 
da bi se odredila priroda socijalizma i socijalističke kulture. 
Za staljinističkog je pozitivistu pozivanje na nauku samo ideo- 
loška fraza, jer on intimno prezire nauku i naučenjake, pa se i u 
nas u posljednje vrijeme u časopisu koji nosi naziv »Socijali- 
zam« riječ »profesor« upotrebljava isključivo u pejorativnom 
smislu." Doduše, staljinizam je u Sovjetskom Savezu očuvao 
dignitet prirodnih i tehničkih nauka radi same industrijalizacije, 
i to je, po svoj prilici, jedina njegova historijska zasluga. 


MODEL FILOZOFIJE ZA BIROKRACIJU 


Pojam staljinizma ne povezuje se samo s pojmom dogmatizma, 
već podjednako i s pojmom birokratizma, koji, doduše, ukazuje 
na korijen dogmatizma, ali ga samim time još ne objašnjava. 
Nema sumnje da postoje filozofske koncepcije koje se mogu vi- 
še ili manje povezati s funkcioniranjem birokracije u suvreme- 
nom društvu, koje su u neku ruku »birokratske filozofije«, pa 
bi se tako moglo utvrditi da i pozitivizam, kad se nastoji uzdig- 
nuti do »državotvornih pozicija« dobiva redovito izvjesno or- 
ganicističko obilježje (u Francuskoj od Comtea do Durkheima 
on je službena ideologija vodeće državne radikal-socijalističke bi- 
rokracije), a slično vrijedi i za organicističke tendencije poziti- 
vizma i pragmatizma u anglo-američkim zemljama (od Spencera 
do Deweya) ili za organicističke tendencije njemačkog idealizma 
(od romantičkih teorija o »narodnoj duši« do rasizma Spenglera 
i Rosenberga). Ono što je zajedničko svim tim filozofijama uvijek 
je nadređivanje jedne specifične nacionalne, državne ili narodne 
cjeline, duha ili organizacije, svim individualističkim i persona- 
lističkim koncepcijama, koje vuku svoj korijen iz pretenzije da 
je pojedinac isto takav totalitet kao i samo društvo, a što svakoj 
vrsti organicizma izgleda nedopustivo! No, samim tim stavom 
organicizam dobiva izrazito ideološko, a ne naučno obilježje, 
pa je potrebno razlikovati između scijentističkog pozitivizma i 
ogranicističkog pozitivizma. Staljinistički pozitivizam koliko god 
se volio pozivati na »objektivne historijske zakone« nije moguće 
uvrstiti u scijentistički, već jedino u organicistički pozitivizam. 
Scijentizam u pozitivizmu oštro je anti-ideološki orijentiran i 
priznaje samo ono što se može, po uzoru na prirodne nauke, 


6) Još.1924. Zinovjev je tako nazivao Luk&csa, Korscha i druge napre- 
dne intelektualce u radničkom pokretu, zato što su mislili ili su že'jeli mi- 
sliti svojom glavom! Prema tome, ovi i ovakvi naši današnji člankopisci, 
nakon puna četiri decenija staljinističkog iskustva svjetskog radničkog 
pokreta, nisu baš ni u tome suviše origina'ni, premda čak ni to ne znaju! 

eksperimentalno verificirati, dok je staljinizam izrazito ideolo. 
ški dogmatičan i odbacuje svaki naučni stav koji se ne slaže s 
njegovim apriornim postavkama. Ovo njegovo svojstvo nije se 
očitovalo samo u društvenim naukama nego također u prirodnim. 
(Poznato je da su staljinistički pozitivisti odbacivali u fizici teg. 
riju relativnosti, Bohrov princip komplementarnosti, Heisen. 
bergovu jednadžbu neodređenosti, a u biologiji neo-darvini. 
zam s teorijom mutacija i opredijelili se za Lisenkov neo-lamar. 
kizam kao jedinu pravu »marksističku teoriju«, i tako da. 
lje). O sudbini društvenih nauka nije potrebno govoriti, jer 
su one bile praktički onemogućene i progutane od strane »dija. 
mata«, koji svoje stavove nije provjeravao u društvenoj praksi, 
već se do besvijesti bavio dedukcionizmom iz djela autoriteta, 
bljutavom citatologijom i kazuistikom, to jest apologetikom i 
vulgarizacijom tekuće društvene politike. Staljinistički nauče. 
njak, daleko od svakog zahtjeva nauke da provjerava svoje za- 
ključke, postao je stručnjak u dokazivanju pomoću »škara i lje- 
pila«. O kakvom se, dakle, pozitivizmu radi? 

Spomenuli smo organicistički pozitivizam. Objasnimo, dakle, 
kakva je ovo filozofija na području društvenih nauka! U udžbe- 
nicima društvenih doktrina čitamo da ovaj pozitivizam vuče svoj 
korijen od kršćanskih tradicionalista, de Maistrea i de Bonalda, 
ogorčenih protivnika Francuske revolucije i buržoaskog racio- 
nalizma te individualizma, da mu je dao sistematski oblik soci- 
jalistički renegat A. Comte, a da je našao svoje filozofske i so- 
ciološke predstavnike u svim konzervativnim braniocima građan- 
skog reda i poretka (E. Durkheim, H. Spencer, F. T&nnies i dru- 
gi). Koji su njegovi osnovni stavovi, prije svega oni po kojima 
mu liči staljinistički pozitivizam? 

On shvaća društvo kao nedjeljivi i neprotivurječni totalitet, 
cjelinu ili organizam, čija jedinstvenost traži bezuvjetno podvrga- 
vanje dijelova cjelini. Bit društva očituje se materijalno u or- 
ganskoj solidarnosti svih članova društva, a duhovno u »kolek- 
tivnom umu«, »kolektivnim predodžbama«, »narodnoj duši«, 
»ideji države«, »općim interesima« ili »kolektivnoj volji« što 
prožimlje sve dijelove i članove društva, kao neka vrsta univer- 
salia ante rem, pa je neprijateljski raspoložen prema svakom 
individualizmu i personalizmu, kao i prema društvenom zajedni- 
čarstvu, budući da je nedopustivo suprotstavljanje društvu bilo 
pojedinaca bilo društvenih zajednica ili organizacija. Zahtjev za 
individualnim slobodama predstavlja »ludi egoizam«, jer se »dio« 
buni protiv »cjeline«, a svaki zdravi organizam traži podvrga- 
vanje dijelova cjelini, odnosno poslušnost i pokornost, pa je 
i sloboda nešto što nema vrijednost samo po sebi (de Maistre). 
Društvo, kao »kolektivni organizam« (Comte), prije svega se 
očituje u »društvenoj suglasnosti«, koja kao univerzalna sila 
prožimlje sve individualne svijesti, jer je ova suglasnost pre- 
duvjet harmoničnog funkcioniranja raznih oblasti društva. Ovo 
isključuje unutarnje protivurječnosti, pa se svako remećenje 

sklada u društvenom organizmu mora smatrati nenormalnom 
bolesnom, nezakonitom, opozicionerskom i anarhističkom poja- 
vom. Napredak društva očituje se u postepenom prilagođavanju 
na vanjske uvjete, ali isto tako i u postepenim i kontinuiranim 
(reformističkim) promjenama u samoj društvenoj organizaciji. 
Lamarkističko shvaćanje »prirodne evolucije društva« postalo 
je model »stalnog kontinuiranog napredovanja« ne samo u bur- 
žoaskih reformista već i u staljinističkih ideologa. (Otuda se i mo- 
že shvatiti Staljinova naklonjenost Lisenkovu neo-lamarkizmu!) 


Staljin se vrlo rano opredijelio za jednu organicističku teo- 
riju društva, jer u svojem radu »Socijalizam i anarhizam« otkri- 
va da je »kamen temeljac« socijalizma »masa«, a anarhizma 
»ličnost«, pa dosljedno tome »oslobođenje ličnosti nije moguće 
dok se ne oslobodi masa«. Nosilac oslobođenja jesu kolektivne 
društvene tvorevine, a isticanje ličnosti može značiti samo anar- 
hističko skretanje od zbiljskog oslobođenja. Tako iz ovoga shva- 
ćanja praktički proizlazi, da je potrebno, ako želimo osloboditi 
ličnost, najprije je pretvoriti u »masu«, u čemu je staljinizam, 
čini se, dobrano uspio! 

Ovaj filozofski organicizam postao je osnova nama dobro 
poznatog staljinističkog etatizma i birokratizma. On je toliko 
ušao u krv sovjetskim autorima, da neki među njima i nakon 
Staljinove smrti pružaju, ili su ranije pružali, žestok otpor pre- 
ma svakoj ideji radničkog Peake raid Tako je još 1957. 
godine akademik A. Rumjancev branio etatizam slijedećim ar- 
gumentima: 

»Organi Države(!') pod kontrolom su avangarde radnika — 
Komunističke partije — kao i sindikata i drugih društvenih or- 
ganizacija. Materijalni proces rada, po samoj svojoj biti, traži 
podvrgavanje volje svih volji jednog jedinog(!), opunomoćenog 
od socijalističkog društva i odgovornog pred njime. To odgovara 
interesima svih radnika. A svjesni radnici ne mogu a da se ne 
podvrgnu onome što predstavlja opći interes.«(!) Ovdje su na 
doista nevin, da ne kažemo naivan način, izražene osnovne po- 
stavke organicističkog shvaćanja društvene cjeline. Podjela rada, 
isto tako kao i podjela vlasti, predstavlja jednu hijerarhijsku 
strukturu, u kojoj je Marx vidio izvor otuđenja čovjeka, ali koju 
sovjetski autor pozitivistički uzima kao pozitivnu činjenicu, pa 
je prirodno da iz nje nužno proizlazi »podvrgavanje volje svih 
volji jednog jedinog«, i to u ime »općeg interesa«! Naravno, da to 
pretpostavlja određeni tip »svjesnih radnika« koji poimlju »op- 
ći interes« a »nesvjesni radnici« mogu uvijek dobiti odgovara- 
juću »poduku« o tim »općim interesima« u duhu postojeće hi- 
jerarhije. Zanimljivo je, kako je ovdje »Država« ili »društveni 
organizam« na volšebni način progutao u ime dijalektike općega, 
dijalektiku posebnog (radnih zajednica) i pojedinačnog (slobo- 
dne djelatnosti pojedinca), mada se u sovjetskim udžbenicima 
dijamata dosta pisalo o dijalektici općega, posebnoga i pojedinač- 
noga! 

Društvo ne pretpostavlja samo jedinstvenu organizaciju već i 
hijerarhiju funkcija u takvoj organizaciji. Kao što postoji odre- 
đeni raspored viših i nižih funkcija u individualnom organizmu, 
tako i u društvenom organizmu postoji prirodna i nužna podre- 
đenost nižih uloga prema višim ulogama. Na vrhu ove hijerar. 
hijske organizacije nalazi se instancija koja upravlja čitavim 
društvom, koja se kao izraz jedne više volje očituje u »provid- 
nosti« (u kršćana), u »objektivnom umu« (u Hegela), u »objektiv- 
nim historijskim zakonima« (kao što misli Comte i drugi pozi- 
tivisti i staljinisti). Pojedinci imaju samo iluziju da samostalno 
misle, jer kroz njih misli samo društvo, jedna viša i nadređena 
cjelina, koja može biti oličena u vladi, državi ili »mudrom ru- 
kovodstvu«. Iako se pozitivizam voli pozivati na nauku, hijerar- 
hijsko shvaćanje društvene organizacije u organicizmu nameće 
mu da društvenu svijest i znanje podvrgava opće-priznatim auto- 
ritetima, nosiocima »općih interesa« i time im nužno daje dogmat. 
ski karakter. Načelo hijerarhijske organizacije nužno dolazi u 
sukob s racionalizmom, jer racionalizam pretpostavlja, prema 
onoj poznatoj Descartesovoj maksimi da je »razum dobro naj- 
bolje raspoređeno među sve ljude«, jednakost ljudi u rasuđiva. 
nju i odlučivanju, a to bi značilo, prema organicizmu, izjedna. 
čavanje »dijelova« sa »cjelinom« i, dosljedno, raspadanje cjeline. 
Organicistički pozitivizam, podjednako kao i staljinizam, ne 
može prihvatiti da je pojedinac zbiljski totalitet po svojoj dru- 
štvenoj egzistenciji kao što je to i samo društvo. Priznavanje 
pojedincima prava na jednaki razum i na svojevrsni totalitet 
postojanja, značilo bi i priznavanje prava na upotrebu razuma, 
to jest na kritiku, što bi dovelo u pitanje viša prava društvenih 
autoriteta, dogmi i samog hijerarhijskog poretka. Organicizam 
i staljinizam tačno znaju tko smije vršiti određenu kritiku i dokle 
je smije vršiti, to jest u kojim okvirima društvene hijerarhije. 


Nepodnošenje racionalizma i kritičnosti ljudskog uma, koji 
imanentno sadrži princip negativiteta kao faktor progresa, na- 
vela je A. Comtea da od scijentističkog pozitivizma evoluira do 
organicističkog, i učvrsti hijerarhijsku organizaciju ponovnim u- 
vođenjem religije odnosno dogmatike. Tako je preporučio sebi i 
drugima izvjesnu »cerebralnu higijenu« koja se sastoji u izbjega- 
vanju svake literature čije se ideje kose s vlastitim idejama. U 
istom je smislu evoluirao i staljinistički pozitivizam, pa je Sta- 
ljin sve svoje protivnike i samostalne mislioce likvidirao u ime 
»naučnog socijalizma«, to jest kao protivnike samog socijalistič- 
kog poretka, jer su došli u sukob s njegovim tumačenjem dogmi. 


Konzervativno se obilježje organizicmma naročito očituje u to- 
me što se društvena vlast, kao i sami nosioci društvene vlasti, 
smatraju izrazom društvene biti i osnovnim pokretačem društve- 
nog razvoja, pa se u to ime traži bezuvjetna identifikacija gra- 
đana s njom, čime ona dobiva nad-racionalno pa i mističko obi- 
lježje, dobiva, kao što bi rekao M. Weber, oblik harizmatičke 


908 


vlasti. U staljinizmu je državna vlast primila slične osebine, pa sa 
njena upotreba doista nije mnogo razlikovala od teološki zasno- 
vane vlasti. Ipak, državna vlast u staljinizmu imala je, zapravo 
pseudo-harizmatičko obilježje, jer se više zasnivala na prinudi 
nego na afektivnoj identifikaciji, mada je i potonja bila veoma 
snažna u revolucionarnom periodu. Ona je u svojoj početnoj fazi 
doista bila podjednako bliska svim ljudima, prava vlast revo- 
lucionarnih masa, ali je staljinizam sve više išao u smjeru biro- 
kratske vlasti, tako da se vlast sve više udaljavala od »masa« 
ili »radničke klase«, kao što se u partijskim vrhovima udaljila 
od partijskog članstva. Doduše, svaka harizmatička vlast nužno 
odražava distanciju prema masama, čak i onda kad se stalno 
poziva na to da je predstavnik naroda ili radničke klase, jer ona 
postoji prvenstveno kao politički organizirana frakcija u samom 
narodu. Iz ove distancije i proizlazi mistifikacija društvene svi- 
jesti koja se naziva »kult ličnosti«. Kolikogod takva vlast naglaša- 
vala svoju povezanost s narodom ili svoju jedinstvenost i »mono- 
litnost«, ona predstavlja, u stvari, jednu pseudo-cjelinu. 


Pozitivistički organicizam je najadekvatnija filozofija biro- 
kracije upravo zbog toga, što on postulira usklađenost pojedi- 
nih funkcija unutar jednog hijerarhijskog poretka, šio uvodi 
s tim hijerarhijskim poretkom, kao »pravim smislom društve- 
nog postojanja«, i hijerarhiju u samim znanjima, tako da »oni 
koji stoje više uvijek i više znaju«. Samo znanje nije nešto racio- 
nalno nego, kao i u religiji, jedna vrsta posvećenosti, upućenosti 
ili posebne nadarenosti, pa je sasvim prirodno da onaj tko zau- 
zima viši društveni položaj ili ima veću vlast posjeduje i veće 
znanje i veću pamet, čak i onda kad se takva vlast zasniva na nega- 
tivnoj selekciji ljudi. To znanje, kao što je pisao Marx, zapravo 
je birokratska »tajna« ili »misterij«, jer u njega valja prije sve- 
ga vjerovati, a ne tražiti dokaze. Oni koji traže dokaze, a priori 
su sumnjivci ili neprijatelji! Kako postoje bitne razlike u »upu- 
ćenosti« ili »znanju« između »viših krugova« i »nižih krugova«, 
to postoji prirodna ambicija članova iz nižih redova da se uspnu 
u više, da od »malih tajni« dopru do »velikih tajni«. I tako se 
umjesto otvorene i racionalne kritike društvenih pojava rađa 
posebna »logika« ili »dijalektika ponašanja« koja se zasniva na 
posvećenosti, upućenosti, obaviještenosti, sluhizmu, došaptava- 
nju, doušništvu, intrigiranju, dodvoravanju, poltronstvu i dru- 
gim dobro poznatim vrlinama. Sve to počiva na birokratskom 
preziru prema ljudskoj pameti i sposobnosti rasuđivanja, pa 
socijalistička birokracija otkad postoji ratuje protiv inteligen- 
cije i zdrave ljudske pameti uopće. Kritika i samokritika izgubi- 
le su kod nje pravi smisao, jer kako sve radi po »objektivnim 
zakonima razvitka« (a djeluje nužno u novim i često nepredvidlji- 
vim uvjetima), to negativne posljedice nekih odluka tumači uvi- 
jek kao promjenu vanjskih uvjeta, jer su odluke bile uvijek 
»ispravne onda kad su donošene«. Nažalost, opća kritika stalji- 
nizma prekinula je ovu idilu birokratske nepogrešivosti, a time 

jako potkopala misterij njene nepogrešivosti, i zato birokratizam 
u kritici staljinizma vidi svog prirodnog neprijatelja. 

Hijerarhija znanja, koja počinje od »mudrog rukovodstva« 
odnosno od jedine »ličnosti«, i ide uvijek odozgo prema dolje, 
to jest prema onima na terenu, dokinula je praktički svaku dru- 
štvenu kritiku i borbu mišljenja. Staljin je »borbu mišljenja«, 
doduše, stalno poticao, ali uvijek na horizontalnoj ravnini i u 
nepolitičkim krugovima (među filozofima, naučenjacima, knji. 
ževnicima, umjetnicima i sličnoj čeljadi), ali ne samo da je nije 
trpio u vertikalnom pravcu, ako bi se njezin smjer obrnuo, to jest 
išao »odozdo prema gore« umjesto, kao što treba, »odozgo pre- 
ma dolje«, nego nije čak trpio da netko misli o društvenim pro- 
blemima, na koje on sam nije već prije upozorio. (Sovjetska štam- 
pa iznijela je da je poznati ekonomist Varga bio od njega likvi- 
diran samo zato što je uživao izvjesni ugled kao stručnjak i za. 
stupao neke vlastite teze!). Tako borbe mišljenja nije ni bilo, ili 
se ona pretvorila u pravu lakrdiju, to jest u namještenu i dogovo- 
renu javnu likvidaciju nekog unaprijed od birokracije osuđenog 
javnog radnika, nešto što po svojoj pripremljenoj i hipokritskoj 
tehnici mnogo više sliči na autodafć nego na tauromahiju. 

Borbe mišljenja nije bilo, jer je ona mogla u staljinizmu poslu- 
žiti samo kao spektakl za »mase gladne slobodnog mišljenja« i kao 
upozorenje što se događa s glavama (čak veoma uglednima!) ko. 
je u takvim spektaklima žele sudjelovati, a »borba mišljenja« po 
pravilu je svršavala kao gladijatorske igre za vrijeme Cezara — 
publika je čekala u kojem smjeru će Imperator podignuti palac. 


7) Borba mišljenja u organicističkom pozitivizmu pretvorila se u ono 
što je značila već u zen-budhizmu prema znamenitoj 'Toku-Sanovoj izreci: 
»Kad imaš nešto da kažeš, dobit ćeš trideset udaraca; ako nemaš što da 
kažeš, ipak ćeš dobiti triđeset udaraca«. Udarci u jednom i u drugom slu- 
čaju imali su isti cilj, naime da oni koje pitaju uvijek odgovaraju ono isto 
stereotipno »Mu« ili na slični zvučni način. 

Sada se postavlja pitanje: »Kako su učite'ji iz razdoblja Sung otkrili 
da je »Mu!« efikasno sredstvo za postizanje zenovskog 'iskustva?« U »Mu!« ne- 
ma ničeg intelektualnog. Situacija je upravo suprotna onoj koja je nastajala, 
kada su, prije ere Sung, učitelji i učenici izmjenjivali »Imondoe« (pitanja 
i odgovore, RS). Zaista, gdje postoji pitanje, sama činjenica postavljanja 
pitanja podrazumijeva umovanje. »Što je Buda?« »Što je Ja?« »Što je vrhun- 
sko načelo budističkog učenja?« »Kakav je smisao života?« »Vrijedi li 
živjeti?« Sva ova pitanja kao da iziskuju »intelektualan« ili razumljiv 
odgovor. Kad se tim pitačima naloži da se vrate u svoje odaje i da se po- 
svete »proučavanju« zvuka »Mu!«, kako će to oni primiti? Bit će prosto za- 
panjeni i neće znati kako da shvate ovaj nalog«. 

»Iako je sve ovo tačno, moramo se podsjetiti da je stav zena da ignorira 
sve vrste pitanja, jer je samo postavljanje pitanja u suprotnosti s duhom 
zena i da zen od nas očekuje da ovladamo onim koji pita kao ličnošću a 
ne nečim što iz njega izlazi«. (Vidi dalje kod D.T. Suzuki — E. From, Zen 
Budizam i psihoanaliza, Nolit, 1964). — I nas zapanjuje kako je to Zen 
Budizam već toliko vjekova prije Zen Marksizma otkrio metodu da ljudi 
na svako pitanje »muču«, jer je identifikacija važnija od umovanja. Histo- 
bo LIPJE ponavlja, a s njom i tehnike koje pretvaraju pitače u mukače 
i blejače. 

Hijerarhiju, u stvari, ne zanima da li netko misli ispravno ili 
ne, pridonosi li netko napretku naučne i društvene misli ili ne; 
nju prije svega zanima jedno: da li ovaj čovjek misli meni u 
prilog ili ne, da li je to »moj« čovjek ili »njihov« (najčešće 
»njegov«, kad se radi o rivalitetu klika). Načelna diskusija oko 
bilo kojeg pitanja za nju se pretvara u pitanje oko privreme- 
nog poretka jedne hijerarhije, da li jača ili slabi autoritet neke 
ličnosti ili nekoga »kruga«. Ona s racionalnim umovanjem ne- 
ma ničeg zajedničkog i njen ishod mnogo više zavisi od »momen- 
talne konstelacije sila« nego od količine racionalnih argume- 
nata. U stvari, javno mnjenje ne postoji kao faktor koji bi imao 
bilo kakav utjecaj, i ono ostaje samo objekt izvjesne političke 
demagogije. Učešće u diskusiji može člana hijerarhije prije kom- 
promitirati nego afirmirati pred javnošću (nota bene: pred javno- 
šću vlastite birokracije), ukoliko nije sebi rezervirao pravo na 
»posljednju riječ«, to jest na presudu u diskusiji. 


Diskutirati, a ne raspolagati društvenim sankcijama, u svakom 
slučaju je degradacija za ovaj mentalitet. On je po svojoj biti 
anti-racionalan i anti-intelektualan. Štampa u staljinističkom po- 
zitivizmu samo je posrednik između hijerarhije (s više nego 
»istančanim osjećajem« za poredak koji u njoj vlada!) i »narodnih 
masa«; ona je samo »riječ« između subjekta (hijerarhije) i ob- 
jekta (publike); ona je uvijek nečiji organ samo ne »organ jav- 
nog društvenog mnjenja«. Njena je osnovna funkcija da bude 
vulgarizator »kancelarijskih istina«, a ne živi izraz društvenog 
mišljenja. (Ona s birokracijom dijeli prezir prema ljudima, pa 
zato pri otkriću nekog spomenika neće zaboraviti da nabroji 
sve prisutne »ličnosti«, ali će sasvim sigurno zaboraviti da spo- 
mene skulptora koji je spomenik izradio!) 


MARKSIZAM PRED NOVIM ZADACIMA 


Takvi su zadaci neobično brojni, ako se uzme u obzir slože- 
nost suvremene društvene zbilje, nagli društveni razvitak, te 
strukturalne i kulturne promjene koje on sa sobom donosi, kao i 
potreba za uzdizanjem društvene svijesti i spoznaje ljudi kako bi 
se rješavali brojni zadaci koje društvo pred čovjeka danas po- 
stavlja. Ograničit ćemo se samo da naznačimo smjer ili horizont 
u kojem se javljaju ove promjene, a koje same po sebi traže stva- 
ralački pristup marksizmu. 


Kad se nastojimo ograditi od staljinističkog pozitivizma i od po- 
zitivizma uopće, time ne mislimo reći da će pozitivističke tenden- 
cije u marksizmu u budućnosti nestati. Teško je predvidjeti dokle 
će se u njemu ogledati ideološki utjecaji koji idu u smjeru orga- 
nicizma, a dokle oni koji idu u pravcu scijentizma. S jednim i dru- 
gim valja računati, čak i pod pretpostavkom da će i Marxova mi- 
sao mimo ovih pravaca biti adekvatno osvijetljena. Promjene ili 
revizije određenih Marxovih stavova nalazit će uvijek svoje oprav- 
danje u društvenom ili naučnom razvitku. Pa, ako danas pod stva- 

ralačkim marksizmom mislimo prije svega izvjestan povratak au. 
tentičnoj Marxovoj misli, onda smatramo da nam ona mora osigu- 
rati osnovu ili temelj na kojoj valja dalje izgrađivati filozofsku i 
naučnu analizu i kritiku suvremenog društva. Zašto, upravo, ovaj 
stvaralački marksizam? 

Prije svega zbog toga, što je kod njega historijska dijalektika 
identična s humanističkom vizijom ostvarenja autentične ljudske 
egzistencije; što je klasna borba i socijalistička revolucija samo 
sredstvo historijske dijalektike da bi se ova ljudska egzistencija 
ostvarila; što socijalistička revolucija i socijalizam kao takav 
nosi u sebi kao vlastiti cilj određeni tip ljudske zajednice (odre- 
đeni način ostvarenja ljudske društvenosti) i određeni tip ljud. 
ske ličnosti. Staljinistički pozitivizam, dajući historijskoj dija- 
lektici naturalističko objašnjenje, ostao je samo na planu klas- 
ne borbe, a izgubio iz vida cilj ove klasne borbe: oblik i smisao 
društvene zajednice i ljudske ličnosti. Da li je ovaj »zaborav« od 
većeg značaja za suvremenu situaciju? Bez oklijevanja možemo 
odgovoriti: od presudnog značaja! I to kako za teoriju (»teorija 
kao rukovodstvo za akciju«!) radničkog pokreta u suvremenom 
građanskom ili kapitalističkom društvu, tako i za teoriju razvit- 
ka socijalističkog društva. U stvari, ne može da postoji marksi- 
zam za socijalističke zemlje i marksizam za kapitalističke zemlje, 
odnosno marksizam za socijalno-ekonomski zaostale ili za soci- 
jalno-ekonomski razvijene zemlje. Ubrzani proces industrijaliza- 
cije i suvremene tehničke civilizacije ubrzano briše historijski 
nastale razlike i stavlja sve zemlje pred slične ili iste bitne pro- 
bleme i rješenja, odnosno pred slične ciljeve, kad se traže pro- 
gresivna rješenja! 

Da li se pomoću staljinističkog pozitivizma može uspješno 
vršiti analiza i kritika društvenog razvitka, a time i rukovoditi 
radničkim pokretom? To je ono što misle kineski teoretičari 
i njihove brojne pristalice. U najboljem slučaju moglo bi se reći 
da je on upotrebljiv za radnički pokret u socijalno-ekonomski 
zaostalim zemljama. Ali, to bi upravo značilo priznati stav nekih 
građanskih sociologa da je socijalistička revolucija moguća sa- 
mo u »zaostalim zemljama«, odnosno da radnički pokreti u raz- 
vijenim zemljama moraju prvenstveno iz tih zemalja čekati na 
svoje »oslobođenje«. Ovakav stav ne samo da je kapitulantski, 
već je u suprotnosti s osnovnim načelima marksizma koji soci- 
jalizam zamišlja kao društveni poredak koji historijski nastaje 
kad su protivurječnosti i razvojne mogućnosti građanskog društva 
došle do svoje gornje granice, to jest kad se stari poredak više ne 
može dalje razvijati, a da ne izazove strukturalne promjene u 
klasnim odnosima. No, isto vrijedi i za socijalizam: socijalizam 
ne može izgraditi jedan progresivni oblik društvene organizacije 
dok nije »preuzeo i nastavio« najviši oblik razvitka samog gra: 
đanskog društva. Danas nije potrebno dokazivati da staljinizam 
u mnogim svojim aspektima predstavlja superstrukturu jed- 
nog pred-građanskog odnosno feudalnog društva. Marksistič- 

ka misao i društvene nauke nisu napredovale za vrijeme staljini- 
zma već su nazadovale, tako da je sovjetski dijamat postao 
sasvim nesposoban za bilo kakvu temeljitu analizu suvremenog 
društva. To uviđaju i sovjetski autori. 


R. Garaudy je taknuo u bit problema kad je naveo da se odba- 
civanjem teorije otuđenja nije mogla pravilno tumačiti ni tako 
osnovna pojava kao što je pauperizacija radničke klase, dakle 
jedna od osnovnih poluga radničkih revindikacija u odnosu na 
kapitaliste. Ali se bez nje ne mogu tumačiti ni drugi bitni zahtjevi 
radničkog pokreta, kao što su zahtjevi za radničkim. samoupra- 
vljanjem (koje ima mnogo više pristalica među »buržoaskim 
sociolozima« nego među staljinističkim »marksistima«!), za obra- 
zovanjem (protiv despiritualizacije zanata u serijskoj i automa- 
tiziranoj proizvodnji), za istinskom kulturom (protiv »vještač- 
kih potreba masovne kulture«) jer tko će postaviti ove zahtjeve, 
ako ne radnički pokret?! I tako dalje. Da bi radnički pokret 
mogao postati uspješni kritičar suvremenog »organiziranog ka- 
pitalizma« ili neokapitalizma (s etatizmom, birokracijom, masov- 
nom proizvodnjom i potrošnjom, prepariranjem javnog mnje- 
nja pomoću masovnih sredstava za komunikacije, itd.), neophodno 
je da se vrati tradiciji Marxove kritike koja nišani na potlače- 
nost radničke klase u svim njenim vidovima, jer inače ne bi mo- 
gla pretendirati da bude »emancipator čitavog društva«. A to 
znači da se vrati na pozicije marksističkog humanizma, da se ne 
ograničava na pozitivističku kritiku, na bazi vulgarnog ekonomi- 
zma, nego da ostane na pozicijama sociološke i antropološke kri- 
tike, koja uzima radničku klasu i kapitalističku klasu kao dijelove 
jedne nedjeljive i protivurječne cjeline, gdje se suprotne klase 
međusobno uvjetuju, ali i razvijaju, tako da rad postaje sve više 
»društveni rad«, a »eksploatacija čovjeka po čovjeku« prima sve 
indirektnije i često puta veoma prikrivene oblike naročito u jed- 
nom društvu sa stalnim porastom kupovne moći najširih masa." 


8) V.Ž. Kelle i M.A. Kovalzon u Voprosi Filozofii (4, 1956, 19) pišu: 
»Dovoljno je reći da, ne samo u časopisu Voprosi Filozofii koji izlazi 
od 1947. godine, već ni u časopisu Pod zastavom marksizma, koji je izlazio 
pred više od dvadeset godina nije bilo nijednog članka koji bi bio speci- 
jalno posvećen kategorijama historijskog materijalizma.« Do osnovnih 
kategorija sovjetski autori nisu niti stigli! 

9) Talijanski marksisti dobro su shvatili nove zadatke marksističke 
teorije i mogli bismo navoditi mnoge za potvrdu ovoga. Za ilustraciju nji- 
hova načina mišljenja citiramo samo jedan stav Lelija Bassa urednika ča- 
sopisa »Revue Internationa! du socialisme« koji replicirajući na teze H. 
Marcusea i S. Malleta s Korčulanske ljetne škole 1964. (objavljeno u zbor- 
niku »Smisao i perspektive socijalizma« izd. Praxis, 1965) u članku »Za 
jednu dijalektičku analizu« kaže: 

»Radnički pokret koji je najprije stajao pod utiskom Francuske revolu- 
cije a zatim Ruske revolucije usredotočio je svoju pažnju naročito na mo- 
gućnost nasilnog osvajanja vlasti i kad se ova mogućnost barem prividno, 
udalji:'a, on se odrekao revolucije i poslao je do hipotetičke sutrašnjice, ili 
se predao osvajanju parlamentarne većine; no, kako su obilno pokazali 

U uvjetima »organiziranog kapitalizma« i svjetske utakmice iz. 
među socijalističkog i kapitalističkog sistema razumljivo je da 
kapitalizam usvaja mnoge radničke zahtjeve i unosi ih u svoj 
sistem (socijalno osiguranje, kolektivni ugovori, plaćeni godiš- 
nji odmori, itd), jer vidi u usvajanju tih zahtjeva i konsolidaciju 
samog građanskog društva, makar takva konsolidacija bila i sa- 
mo privremena. Za kapitalistu je, kao što je upozoravao Marx, 
samo vlastiti radnik »radna snaga« dok su ostali radnici prije 
svega »potrošači«, a »konzumentski kapitalizam« danas o ovome 
momentu vodi sve više računa. No, i pored podizanja životnog 
standarda najširih slojeva radničke klase i društva, ne znači da 
se kapitalistička eksploatacija ublažila, jer su oblici »novoga 
ropstva« postali mnogo rafiniraniji, složeniji i toliko premoćni 
da se čovjek-pojedinac osjeća pred njima daleko izgubljeniji i bes. 
pomoćniji nego što je to ikada u historiji bio slučaj. Potrebno je 
ovaj osjećaj bespomoćnosti i izgubljenosti, odnosno nesvjesnosti 
znati pretvoriti u pobunu, što znači postati ih svjestan, a zatim i 
svjestan načina njihova prevladavanja. Kako se vojska »najamni- 
ka« u kapitalizmu stalno povećavala, i danas obuhvaća veoma širo- 
ke slojeve društva počevši od tehničke i druge inteligencije do či- 
novnika i raznih kategorija manualnih radnika, to su se i oblici 
novoga ropstva proširili, a time stvorili veoma široku osnovu za 
socijalnu pobunu i revolucionarnu promjenu. Zanimljivo je, da 
je sociološka i antropološka kritika već u velikoj mjeri osvije- 
tlila ove nove oblike ropstva (zahvaljujući djelima E. Fromma, 
H. Marcusea, G. Friedmanna, W. Millsa i mnogih drugih marksi- 
stičkih i nemarksističkih autora), ali da je staljinistički poziti- 
vizam za njih ostao sasvim slijep. Za njega su to još uvijek pita- 


primjeri Engleske i Sandinavskih zemalja, to nikako nije revolucionarna 
pobjeda. Tako se polako nametnula ideja da radnički pokret u razvijenim 
zemljama nema vlastite i samostalne revolucionarne sposobnosti; i počelo 
se nadati socijalizmu kao posljedici sovjetske revolucionarne pobjede, a 
zatim i revolucije bivših kolonijalnih naroda. 


Ali, ako se vratimo na marksističko shvaćanje Tevo'ucije, to jest na pre- 
obrazbu ekonomske baze iza koje slijedi zauzimanje vlasti, možda možemo 
otkriti u razvijenim kapitalističkim društvima izvjesni razvoj koji bi Marx 
smatrao revolucionarnim. Naravno, budući da se radi o preobrazbi dru- 
štva potrebno je ispitivati društvo u njegovoj cjelini(!), s njegovim proti- 
vurječnim vidovima, bez pretenzije da se izrazi čitava stvarnost pomoću 
kontrasta crno-bijelo, dobro-zlo. Drugim riječima, valja izbjeći pogrešku 
da se vidi s jedne strane kapitalistička klasa, a s druge strane radnička 
klasa, kao dvije strogo odvojene armije, jedna nasuprot drugoj na boj- 
nom poprištu, dok su to, u stvari dvije k'ase koje su nerazmrsivo pove- 
zane u svakodnevnim djelatnostima, mada ova blizina ne isključuje sukob 
na planu osnovnih interesa, To je jedini način da se shvati razvitak kapi- 
talizma, s jedne strane, i akcija radničke klase, s druge strane to jest ne 
"kao izvršavanje jednog apstraktnog logičkog plana, već kao momenti .kon- 
kretnog historijskog procesa gdje je sve povezano, gdje je svaka epizoda 
usko uvjetovana i povezana s drugima, gdje se svaki čin, svaka promjena, 
svaka preobrazba beskonačno odrazuje u lancu drugih činova, drugih preo- 
brazbi, drugih promjena« (Revue Internationale du socialisme, 8, 1965). 

nja koja prvenstveno zanimaju »apstraktni humanizam«, a ne živi 
radnički pokret! 

Međutim, naivno je smatrati da se ovi novi problemi društve- 
nih protivurječnosti postavljaju samo pred građansko društvo. 
Oni podjednako, iako u nešto drugačijim uvjetima, vrijede i za 
socijalističko društvo. Je li potrebno za potvrdu ovog stava na- 
voditi da se radi o pitanjima etatizma, birokratizma, tehno. 
kratizma, tehničkog robotizma, masovne kulture, stihijskog raz- 
vitka industrijalizacije i urbanizacije; da je riječ o problemu 
ljudskih potreba u odnosu na suvremene proizvodne snage, te 
da sva ova pitanja jednako vrijede i za socijalizam. Socijalizam, 
međutim, ima tu prednost da bi mogao za njih pronaći rješenje 
u skladu s humanim društvenim odnosima i istinskim ljudskim 
potrebama. No, jesu li, doista, ovi društveni odnosi i ove istinske 
ljudske potrebe, koje neće nastati kao »odraz političko-pravne 
baze u socijalno-kulturnoj nadgradnji«, kao što misle naivno sta- 
ljinistički pozitivisti, nešto što je teorijski već riješeno? Boji- 
mo se da još nije niti postavljeno, bar ukoliko vrijedi ona Marx- 
ova izreka da »pravilno postavljeno pitanje uključuje već i nje- 
govo rješenje«. 

PRIKAZI | BILJESKE 


Herbert Marcuse: 
Kultur und Gesellschaft I. 


Suhrkamp Verlag 1965, str. 117. 


Pod zajedničkim naslovom, »Kul- 
tura i društvo« edicija Suhrkamp ob- 
javila je većinu Marcuseovih ras- 
prava publiciranih u »Zeitschrift fir 
Sozialforschung«. Ovu inicijativu iz- 
davača treba pozdraviti zbog toga 
što posreduje dohvat bar jednog di- 
jela najznačajnijih radova iz Zeit- 
schrift fir Sozialforschung — danas 
već gotovo rariteta i u značajnijim 
bibliotekama. Posebno je vrijedno 
pažnje sabiranje u knjigu članaka 
H. Marcusea, jednog od najznačaj- 
nijih mislilaca na tragu Marxa u XX 
sto'jeću. Ono je ovdje rezultiralo 
kako tematski objedinjenom  pre- 
zentacijom u različita godišta časo- 
pisa razasutih publikacija, tako i 
prilikom za autora da eventualno 
revalorizira svoje teoretske pozicije 
(Predgovor Marcusea datiran okto- 
brom 1964.) Knjiga sadrži slijedeće 
članke i studije: »Der Kampf ge- 
gen den Liberalismus in der tota- 
litaren Staatsauffassung« (objav- 
ljen u Zeitschriftu 1934) »Uber den 
affirmativen Charakter der Kultur« 
(1937 god.) »Philosophie und Kriti- 
sche Theorie« (1937 god.), i »Zur Kri- 
tik des Hedonismus« (1938 god.). 


U člancima pod istim naslovom: 
»Filozofija i Kritička teorija« — iz- 
ložili su Marcuse i Horkheimer teo- 
rijske osnove Kritičke teorije dru- 
štva koja je misaona orijentacija 
tzv. Frankfurtskog kruga. Ona je 
ostala trajni programatski okvir Mar- 
cusea iako on više (od prestanka iz- 
laska spomenutog = časopisa 1940. 


god.) ne pripada akciono neposre- 
dno Frankfurtskom krugu. 

Na uočljivom tragu ranih Luk&- 
csevih spisa u »Geschichte und Klas- 
senbewusstsein« Marcuse u vezi i raz- 
graničenju izvome Marxove misli s 
Hegelovom filozofijom nalazi inter- 


pretacijsko uporište za kontrapozi- 


ciju prezentiranja historijskog ma- 
terijalizma kao apsolutnih ontoloških 
zakonitosti objektivne dijalektike. U 
umu Hegelove filozofije su sjedi- 
njene bitne suprotnosti između su- 
bjekta i objekta biti i pojave bića 
i mišljenja. Bivstvujuće nije kao 
neposredno umno, ali je kao sups- 
tancija ispostavljeno da ne stoji 
spram mišljenja kao puka predmet- 
nost već mu je postalo pojam, što 
znači da je kroz njega kao sučinja- 
vajuće ispostavljeno i da um vlada 
svijetom jer je svijet svojim bitkom 
na njega upućen. Otuda proizlazi da 
je sve ono što nije umno dosuđeno 
prevladavanju. Za Hegelovu trans- 
cendentalnu umnost je konstituti- 
vno zbivanje sa svijetom kao nje- 
govo proizvođenje pa ono postulira 
faktično mijenjanje svijeta kao oz- 
biljenje umnosti. Utoliko Hegelova 
filozofija, s jedne strane, već sama 
upućuje na djelatnu praksu. No s 
druge strane, umnost ispostavljena 
po apsolutnom znanju i kao apso- 
lutno znanje završava stavom da je 
ukidanje nužnosti »objašnjenje nuž- 
nosti u slobodu«. Tako Hegel i- 
dentificiranjem uma i slobode osta- 
je unutar filozofske tradicije. Utoli- 
ko što filozofija utemeljuje slobodu 
u idealnom i tako kompletira: rascjep 
egzistencije i esencije — Kritička 
teorija se distancira od nje pa tako 
i od Hegelove filozofije. 

Međutim, filozofska pozicija kao 
zastajanje pri zasnivanju slobode u 

umnosti, rezultira iz bitnog doga- 
đanja samog svijeta. Čovjek je u 
faktičnim odnosima građanskog dru- 
štva sveden samo na nosioca radne 
snage, odnosno na robu i tako je re- 
duciran od punine ljudskog, kako u 
pogledu stvaralaštva, tako i u po- 
g'edu potreba. Otud filozofija kojoj 
je stalo do biti čovjeka mora aps- 
trahirati od njegova konkretnog sta- 
tusa. Filozofija je index zbiljskog 
povijesnog događanja otuđenja uto- 
liko što u sferi biti koja nadilazi 
konkretno bivstvujuće proiznosi ona 
suštinska određenja koja svjedoče 
neprim jerenost fakticiteta biti — o- 
tuđenje bivstvujućeg od svoje biti. 
Zato velika idealistička filozofija ni- 
je puka ideologija koja se usluž- 
no uklapa u nesmetano funkcionira- 
nje danog povijesno-društvenog to- 
ka. Diskrepancija fakticiteta i iska- 
zanih zbiljskih težnji u transcenden- 
tnoj sferi filozofijsko-utopijskog u- 
kazuje na rebeliranje unutar opsto- 
jećeg. Zato se kritička teorija dru- 
štva u metodologijskom pristupu i- 
dejnim fenomenima strogo ograđu- 
je od sociološkog raščinjenja filozo_ 
fije. »Istina koja se spoznaje u fi- 
lozofiji, ne da se reducirati na danc 
društvene odnose. To bi bio slučaj 
tek u obliku Dasein-a. .., gdje iz 
umnosti društvenog bitka može pro- 
izaći umnost mišljenja«. 

Društveni i ekonomski odnosi su 
relevantan predmet bavljenja Kri- 
tičke teorije društva po njenom na- 
stojanju oko uspostavljanja konsti- 
tuirajuće veze razdvajanja hitka ko- 
ga pronosi filozofija i fakticiteta. 


Neovladani ekonomski odnosi vlada- 
ju ljudskim odnosima. Utoliko su i 
neekonomske sfereukorijenjene u e- 
konomskoj. Kritička teorija  dru- 
štva je kritika političke ekonomije 
pa u kategorizaciji njenih temeljnih 
stavova ekonomski odnosi ne popri- 
maju karakter bitka već izražavaju 
fakticitet bivstvujućeg i iz osigura- 
nog totaliteta razmatranja građan- 
skog društva pokazuju utemeljenje 
podvojenosti esencije i egzistenjije 
u zbiljskom životu. Po nastojanju 
oko zadobivanja povijesnog totali- 
teta kao horizonta razmatranja po- 
jedinih fenomena, kritička teorija 
društva se razlikuje od svake poje- 
 dinačne znanosti pa time bitno i od 
sociologije. 


.Ozbiljenje filozofije se nadaje u 
zbilji same produkcije — u moguć- 
nosti njenog drugačijeg usmjerenja. 
Pošto kritička teorija može nazna- 
čiti poluge obrata qua ozbiljenja 
umskog ona je teorija još samo u 
smislu usmjerenja direktne društ- 
vene akcije. 

U ostale tri rasprave Marcusea 
priložene ovoj knjizi kao i u većini 
drugih Marcuseovih radova jasno se 
nazire slijeđenje ove teorijske okos- 
nice interpretacije Marxa koja re- 
zimira dotadašnja nastojanja pro- 
tagonista »Zeitschrift fir Sozialfo- 
rschung« i zacrtava smjer teorijskog 
djelovanja u budućnosti. 

Studija »O afirmativnom karak- 
teru kulture« provedba je metodo- 
logijskog stanovišta o pristupu po- 
jedinim sferama života i cjeline po- 
vijesnog sklopa iz koga se tek može 
iskazati njihova bit. Općeljudsko va- 
ženje idealnih vrednola kulture, 
komplementarnost kulture i civili- 
zacije, bitno je povezano s apstrakt- 
nim radom. Apstraktni rad iz koga 
proizlaze proizvodi rada kao Tobe, 
nošen je samo jednim dijelom čov- 
jekovih snaga i njegove osjetilnosti 
— tehničkim umom. Posredstvom 
kulture čovjek doživljava duševno 
oslobođenje, privatno probijanje po- 
stvarenja. Umjetnost npr. povezuje 
čovjeka sa svijetom s onu stranu 
njegove posredovanosti radom i ro- 
bnim odnosima — u njoj se radi o 
čovjeku, a ne o mjegovu pozivu i 
položaju; krajolik umjetničke s'ike 
može biti istrgnut iz utilitarnog od- 
nosa produkcije a predmet razotkri- 
ven u umjetničkom djelu sračunat 
na osjetilnost neupotrebljivu i ne- 
kompetentnu u dominira/ućem tržiš- 
nom značenju vrijednosti. Utoliko 
kultura, za razliku od religije, ne 
oslobađa čovjeka u mediju onostra- 
nosti koja obećava ljepši život kad 
čovjek više ništa nema, već u ovo- 
stranosti omogućuje odnošenje po ko- 
me se intima istrgava preovlađuju- 
ćim valerima u fakticitetu. Ona isto 
tako po doživljavanju ispunjenom 
srećom nadmašuje teoretsku misao. 
To je radi toga što umjetničko dje- 
'g idealno predstavlja kao lijepu 
stvarnost i tako pobuđuje trenutke 
ispunjene sadašnjosti, koji radi is- 
punjene čežnje umjetnički doživljaj 
čine doživljajem sretnosti. 

Ovo nadilaženje fakticiteta, po- 
sredovano je u kulturi podvajanjem 
senzibilnosti (u širokom  dijapazonu 
značenja — od osjetilnosti i čulnosti 
do tankoćutnosti i osjećaja časti i 
dostojanstva) od ozbiljenog svijeta 
u povijesnom odnosu tehničkog po- 
dređivanja prirode i rada — svijeta 
koji se osamostaljuje u vlastitu za- 
konomjernost, podređujući i u isto 
vrijeme odmjeravajući mogućnosti 
humaniteta. Ta mjera je odmjerena 
na duševno oplemenjivanje, intimu 
duševnog u paralelnom toku s o- 
krutnom zbiljom dehumanizacije i 
otuđenja. U smislu nadilaženja re- 
alnog života bez njegova mijenjanja 
— samo ga nadilazeći u realnoj sferi 
kulturnih dobara — kultura ima a- 
firmativni karakter spram opstoje- 
ćeg. Kultura i njena domena — bo- 
gatstvo duše — je po svojoj biti odre- 
đeno držanje unutar danog — drža- 
nje koje stremi za oplemenjivanjem 
postojećeg tako što proiznosi dosto- 
janstvo čovjeka uprkos njegovu stva- 
rnom uživanju. Pojam kulturan ne 
označava primarno onog koji istinu 
humaniteta prevodi u borbu za de- 
strukciju opstojećeg. 


Iako ne nalazi puta zbiljskog pre- 
vladavanja opstojećeg — umjetnič- 
ko oblikovanje — medij kulture par 
excellence — daje dignitet onim sa- 
držajima i težnjama koji su u zbilji 
rada i robnih odnosa utopija i fan- 
tazija. Utoliko umjetnost participi- 
ra na smjeru povijesnog obrata. No 
Marcuse se izričito ograđuje od ma- 
sovnog inkorporiranja ku'ture kao 
maksimum programa revolucije. Ži- 
vot zajednice koji bi dospio do po- 
"jijesno prevladanog otuđenja u ra- 
du ne može hiti significiran jedno- 
stavnim ozbiljen:em kulturnih vre- 
dnota jer one, konstituirane u od 
postvarenja spašenom prostoru in- 
time, bitno pripadaju sklopu gra- 
đanskog povijesnog svijeta i življe- 
njem za ideal i s njim podržavaju 
vremensko odgađanje punine življe- 
nog »sad«. Osjetilnost u širokom zna- 
čenju senzualnog putenog zadovolje- 
nja je inkompatibilna s vezivanjem 
vitalnih čovjekovih snaga i najve- 
ćeg dijela njegovog vremena na rad. 
»Discipliniranje«  osjetilnosti je iz- 
raženo pounutrenjem užitka kroz 
njegovo iproduševljenje. Ovu ana- 
lizu reduciranja obima i značenja 


osjetilnosti u .predominaciji rada, 
Marcuse proširuje u svojoj kasnijoj 
knjizi »Eros i civilizacija«). 

Rasprava »K kritici hedonizma« 
lakođer je poduzeta kao ukazivanje 
na signifikantne tekovine rebelira- 
nja unutar povijesno-opstojećeg otu- 
đenja. Za razliku od idealističke kul- 
ture hedonizam se nadaje kao trag 
težnje za konkretnim življenjem za- 
dovoljstva, neodgođenom i neposre- 
dovanom srećom. Hedonizam je u fi- 
lozofiji protupol idealističkoj etici i 
subsumiranju umu. Umsko je, bez 
obzira na međusobnu razliku filo- 
zofema u artikulaciji sreće posredo- 
vane umom — od P'atona do Hege- 
la izraženo postuliranjem lišavanja 
neposrednog, nesputanog zadovolj- 
stva i uživanja. (Napredak Hegelo- 
va uma teče žrtvovanjem individu- 
uma; u Kantovoj etici je sreća pod- 
ređena vrlini — samo ono što čov- 
jek čini bez obzira na užitak, u pu- 
noj nezavisnosti od njega, daje ap- 
solutnu vrijednost ljudskom biću 
kao egzistenciji persone; kod Fichtea 
pravo dostojanstvo čovjeka i njegova 
ćudorednost opstoje u tome da stva- 
ra iz sebe gospodara prirode — liše- 
nost dostojanstva bi pretstavljalo 
svođenje te privilegije na sredstvo 
osjetilne radosti itd). 

Međutim, granica filozofijske is- 
tine hedonizma jest oglušavanie 9 
bit objektiviteta. Utoliko ga teme- 
"jito pogađa Hegelova kritika da po- 
miruje individualnu sreću s općom 
nesrećom. Ostajan:e unutar danih o- 
graničenih mogućnosti opstojećeg 0- 
stavlja direktan trag u normama he- 
donizma epikurejskog tipa (»što ma- 
nje boli« kao najviše postignuće sre- 
će svjedoči o skučenim, nesigurnim 
i statično razmatranim mogućnosti- 
ma uživanja.) Tako tek cjelina su- 
protstavljenih ukazivanja  hedoniz- 
ma i principa umskog razotkriva 
pretpostavke zbiljskog ljudskog dru- 
štva. — Filozofija uma: gospodarenja 
nad prirodom, slobodno racionalno 0- 
blikovanje života; hedonizma: sves- 
trano ispunjenje individualnih potre- 
ba, oslobođenja uvjeta uživanja kao 
zahtjev neposredovanoj sreći. 

Rasprave »O afirmativnom karak- 
teru kulture« i »K kritici hedoniz- 
ma« su svestrana analiza fenomena 
čije ispitivanje zadaje sebi autor. Pro- 
vedene na bogatom poznavanju ma- 
terijala, one sižu najviši domet mar- 

ksističke publicistike (ravan briljan- 
tnim  Luka&csevim — »Antinomijama 
građanskog mišljenja«). Od teorijskog 
su značaja upravo po intenciji naz- 
načenja smjera povijesnog obrata. 
Utoliko Marcuse, uz Blocha, nastav- 
lia tamo gdje u misaonom proboju 
domišljanja Marxove izvorne misli 
zastaje mladi Lukacs koji telos re- 
volucije ne osigurava od ostajanja 
unutar dijalektike totaliteta građan- 
skog društva. 

Za razliku od ove dvije rasprave 
i opće teorijske orijentacije u inter- 
pretaciji Marxa izloženoj u »Filozo- 
fija i Kritička teorija«, članak »Bor- 
ba protiv liberalizma u totalitarnom 
shvaćanju države« ima, po našem 
mišljenju, manje dalekosežnu vrijed- 
nost za opću teorijsku orijentaciju 
marksističke misli. U ovom napisu 
Marcuse analizira kako idejno zgo- 
tavljanje borbe protiv liberalizma i 
pripremanje klime za ostvarenie au- 
tonitativne države njemačkog III Re- 
icha (provedeno ideologizacijom fi- 
lozofije života, Nietzscheove filozo- 
fije, te egzistencijalizma), tako i stva- 
me osnove likvidiranja liberalizma. 
(Nemoćan u egzaktnoj proračun'ji- 
vosti gubitaka i dobitaka liberali- 
zam je sam tendirao k totalno auto- 
rizirenoj državi). 

Međutim, konkretna analiza ten- 
dencija razvitka i društvenih kre- 
tanja je također program Kritičke 
teorije društva. Zato se Marcuse u 
Predgovoru poziva baš na ovaj članak 
kao primarne uvide svoje dalekosež- 
nije analize općih značajki industrij- 
ski visoko razvijenog društva pro- 
vedenoj u zadnjoj dosada objavlje- 
noj knjizi (Onedimensional Man, 
1964.) Prerastanje liberalizma u to- 
talnu organizaciju visokorazvijenog 
industrijskog društva uspjelo je, kao 
daljnja integracija kapitalizma, re- 
zultirati urastanjem opozicije (radnič- 
ka klasa, dimenzija kulture kao dru- 
Eotnost spram fakticiteta) u opstoje- 
će. Ovo urastanje je ostvareno kroz 
visoku produktivnost, prosperitet i 
totalnu tehničku organizaciju druš- 
tva. No, uprkos imunosti visoko in- 
dustrijski razvijenog društva spram 
obraćania, njegove tendencije ni- 
su u suprotnosti s Marxovim an- 
ticipiranjem odlučne — mogućnosti 
razvijene automatizacije: u teh- 
nološki razvijenom = svijetu  čov- 
jek može odustati i istupiti iz a- 


parata svog rada i steći nad njim 
pregled da bi tad s njim mogao 
slobodno eksperimentirati. Za iskoriš- 
lenje postojeće mogućnosti kao šan- 
se ukidanja rada u suvremenom svi- 
jetu preostaje (radi njegove jedno- 
dimenzionalnosti) kao ustrajanje na 
usmjerenju obratu: da »mišljenje u 
suprotnosti s opstojećim mora spram 
njega postati negativnije i utopistič- 
kije. To mi se čini imperativ suvre- 
mene situacije u odnosu na moje teo- 
retske pokušaje tridesetih godina 
našeg vijeka« (Marcuse, Predgovor). 


Branka BRUJIĆ 


Entfremdung und humanitit 
Dietz_Verlag, 1964, Berlin. 


Marxova filozofska misao se bit- 
no razlikuje od gotovo svih ostalih. 
Ona sama, i svi napisi o nioj, imaju 
politički karakter. Svojim dje- 
lom Marx je pokazao da je temeljna 
značajka suvremene epohe ljudski 
rad. Analizom suvremenog načina ra- 
da on je pokazao da čovjek suvre- 
menog društva živi bitno kao homo 
faber, ali isto tako da se čovjek u 
suvremenom — građanskom — načinu 
proizvodnje otuđuje, kako sebi tako 
i cjelokupnoj društvenoj zajednici, da 
je taj društveni bitak čovjeka de 
facto lažni (prividni) bitak. Ali ne 
samo to. Iz lažnosti (privida) društve- 
nog bitka — otuđenog rada — nemi- 
novno proizlazi lažnost (privid) svih 
društvenih instituci/a koje rad struk- 
turira, počev od različitih oblika 
društvene svijesti — morala, religi- 
je, filozofi'e — do društvene zajedni- 
ce koja se u građanskom društvu po- 
javljuje kao politička zajednica. Ka- 
ko je otuđeni ljudski rad jedini, ap- 
solutni  medijator svih društvenih 
struktura, razvoj tih struktura bitno 
je određen razvojem rada, koji raz- 
voj implicira, zahtijeva i određuje 
karakter organizaci:'e kako rada tako 
i ostalih društvenih struktura i orga- 
nizacija, a prije svega političke orga- 
nizacije i zajednice. Iz apsolutnosti 
tog medijatora — otuđenog rada — 
proizlazi apsolutnost, totalnost ili još 
bolje totalitarnost njegovih instituci- 
onalnih oblika, a posebno političke 
zajednice. Razvijanje političke zajed- 
nice, pojavljuje se tako ne samo kao 
posljedica nego i kao svrha cjelokup- 
nog društvenog razvoja, a prije svega 

razvoja otuđenog rada. Kritika otu- 
đenog rada stoga imperativno zahti- 
jeva i kritiku i prevladavanje njego- 
vih institucionalnih oblika, kao pri- 
vidno ljudskih oblika egzistencije.! 

Iz ovakvog karaktera politike u 
suvremenom društvu proizlazi da se 
proces prevladavanja građanskog na- 
čina proizvodnje, što znači i proces 
prevladavanja političke zajednice, po- 
litike kao načina ljudske egzistencije 
može izvršiti samo političkim 
sredstvima, budući da su sva sred- 
stva bitno politička. Proletarijat kao 
subjekt ozbiljenja Marxove misli mo- 
ra se u svrhu prevladavanja protivu- 
r'ečnosti vlastite i cjelokupne druš- 
tvene egzistencije služiti, dakle, poli- 
tikom kao sredstvom prevlada- 
vanja. Marx je bio svjestan ovog am- 
bivalentnog karaktera politike. On ju 
je kritizirao kao svrhu, kao način 
ljudske egzistencije, ali ju je prih- 
vaćao i morao prihvatiti kao sred- 
stvo revolucioniranja apsolutnog me- 
dijatora svih društvenih struktura — 
otuđenog rada. 

Marxova misao doživjela je, me- 
đutim, paradoksalnu sudbinu. Iako 
je nastala iz građanskih društvenih 
struktura, kaonjihova kritikai pra- 
ktički zahtjev za izmjenu, svoje 
povijesno i povijesnotvorno djelova- 
nje započela je i izvršila u zemljama 
sa bitno drugačijim — društvenim 
strukturama koje je građanski način 
proizvodnje tek počeo razarati, jed- 
va zametnuvši svoje vlastite proti- 
vurječnosti. Lenjin, kao vođa prve 
socijalističke revolucije, bio je svjes- 
tan ne samo ove diskrepancije, nego i 
obiju gore navedenih značajki poli- 
tike. Stoga ne samo da je zahtijevao 
što je moguće brži razvoj proizvodnih 
snaga, kao bitne pretpostavke ozbi- 
ljenja socijalizma, nego se u tu svr- 
hu koristio svim a ponajviše politič- 
kim sredstvima. Shvaćajući politiku 


1) Nije stoga nikakvo — čudo što je 
Marx već u svojim najranijim radovima 
tematizirao ljudski rad (Ekonomsko - fi- 
lozofski_ rukopisi), oblike društvene za- 
jednice koju rad konstituira (Židovsko 
pitanje) i oblike društvene svijesti koje 
iz nada proizlaze (Njemačka ideologija). 

2) Posljedice nerazlikovanja ovog dvo- 
strukog karaktera HUtike vidljive su u 
cjelokupnom radničkom pokretu. Socl- 
jaldemokratska interpretacija prihvatila 
ie političku državu kao pravu ljudsku 
zajednicu, a samim tim politiku kao pra- 
vi način ljudske egzistencije. Otuda i in- 
aistiranje na tzv. političkim sredstvima ko- 
je je u tom slučaju značilo mirenje s op- 
Decim građanskim (političkim)  druš- 

om. 

O posljedicama tog nerazlikovanja u 
staljinizmu govori se u samom prikazu. 


kao sredstvo ozbiljenja socijalizma 
išao ;e tako daleko da je prividno 
pervertirao uobičajenu interpretaci- 
ju Marxove misli tvrdeći da »politi- 
ka mora imati prvenstvo nad ekono- 
mikom«. To mu, međutim, nije smeta- 
lo da kritizira sve oblike institucio- 
naliziranja politike kao iluzornog na- 
čina ljudske egzistencije počev od dr- 
žave do njezine subjektivne inkarna- 
cije — državne, privredne i partijske 
birokracije. Takav prividno protivu- 
rječan stav spram politike omoguća- 
vala mu je — kao što smo vidjeli — 
izvorna Marxova misao. 


Ne vidi li se ova protivurječnost u 
karakteru politike, koju je pokazao 
Marx, a koje je kao što smo vidjeli 
bio svjestan Lenjin, Marxova misao 
se iz kritike politike obrće u njezinu 
apologi. u bez obzira da li se ta apo- 
logija i prihvaćanje politike kao svr- 
he povijesno zbiva kao socijaldemo- 
kratski »parlamentirani kretenizam« 
ili kao Staljinov totalitarizam. Oštri- 
ca Marxove kritičke misli u oba slu- 
čaja otupljuje i svodi se na puko o- 
pravdanje i objašnjenje vlastite po- 
litike. Marxova misao gubi tako ne 
samo svoj smisao nego i svoj predmet 
postajući pukom funkcijom  svako- 
dnevne politike. Posljedice po Mar- 
xovu misao koje iz ovog  obrtanja 
proizlaze uistinu ne bi trebalo opi- 
sivati, budući da smo ih svi mi imali 
prilike vidjeti. Možda bi bilo čak do- 
bro nastojati da zaboravimo i mi nji- 
hove uzročnike i njihove kreatore, 
te da se u praksi i teoriji založimo za 
konačno ozbiljenje izvorne Marxove 
misli. To nažalost nije moguće, jer te 
posljedice još uvi'ek nisu prošlost, 
nego još uvijek dosta snažno djeluju 
i danas, određujući našu suvremenu 
zbilju. To e razlog da se i danas, po- 
sebno unutar socijalističke misli, u- 
kazuje na ono što Marxova misao po 
svojim izvornim tendencijama nije. 


A. Arnold, Th. Jansen, F. Kohis- 
dorf, K. Lingner, J. Peters, H. Rein- 
hardt, W. Schubardt, W. Seidel-Hč- 
ppner, H. Tiezmann, H. Ullrich su u 
namjeri da »obrane« Marxovu izvor- 
nu misao od kritike koju joj upućuju 


suradnici — Komisije za marksizam 
Studijske zajednice Evangeličkih 
akademija okupljeni oko edicije 


»Marxismusstudien«* napisali knjigu 


9) Prvi svezak te ediclje izišao je 1954. 
podine, a četvrti (dosada posljednji) 192., 
tako da »Praxis« nije dosad o njoj pisao. 
Karakter | obim ovog napisa ne dozvo- 
ljavaju da se opširnije bavimo njezinom 

Entfremdung und Humani- 
tt, koja polazi s gore kratko izlo- 
žene ideološke »teorijske« pozicije. 
'To im je onemogućilo ne samo da od- 
govore na bilo koje od pitanja koja 
su postavili zajedno sa svojim kriti- 
čarima s druge strane barijere, nego 
su dospjeli u situaciju da ih pogađaju 
vlastiti prigovori o političkom karak- 
teru neke teorije, koje oni kao zlo 
pripisuju Marxovim kritičarima. Ni 
oni se stoga nisu mogli uzdići na 
Marxov nivo općeljudskoga, gdje pa- 
daju barijere svih, pa i političkih o- 
graničenosti. Iako to jasno dolazi 
do izražaja u cijeloj knjizi, mi ćemo 
ove naše tvrdnje potkrijepiti samo sa 
dva — po našem mišljenju — poseb- 
no ilustrativna citata. 

Govoreći o Marxovu shvaćanju 
prirode i odnosa čovjeka i prirode, 
autori Marxov pojam prirode inter- 
pretiraju samo u prirodnoznanstve- 
nom smislu: »Ona je bezuvjetna pret- 
postavka svega ljudskog života, s tim 
što povijesno gledana prethodi ljud- 
skoj povijesti, a stupanjem čovjeka 
u povijest postaje stalnim vanjskim 
općim sredstvom i predmetom ljud- 
skog rada, kojim ljudi pod određenim 
društvenim odnosima moraju osigu- 
rati svoju društvenu egzistenciju i 
razvoj« (str. 96.), nastojeći da doka- 
žu kako je jedini pravi odnos čovje- 
ka i prirode uspostavljen upravo u 
DDR, što potvrđuje činjenica da »i- 
ako je DDR manji dio Njemačke, sa 
ograničenim prirodnim mogućnosti- 
ma, ona je praktično dokazala da 
prirodu dobro koristi za povećanje 
društvenog bogatstva radnih ljudi.« 
(str. 96.) 


Iako je DDR uistinu učinila pra- 
vo privredno čudo, teško da se isti 
takav ili bar sličan razvoj može po- 
reći i cjelokupnom građanskom svi- 
jetu. Još manje je uvjerljiva misao 
ne samo da je Marx osporavao gra- 
đanskom svijetu mogućnost takvog 
razvaa, nego i da je taj razvoj pos- 
tavio kao temeljni zadatak socijaliz- 
ma. 


teorijskom 1 političkom pozicijom. Upu- 
Ćujemo čitaoca na napis Borisa Hudo- 
letnjaka u časopisu »Naše teme«, br. 
53/1964. u kojem je on dao kritički pri- 
kaz.svih dosad izišlih brojeva. 

Napominjemo, da nam nije namjera 
da u ovoj, recenziji branimo blio teorij- 
sku bilo političku poziciju zastupanu u 
toj ediciji Želja nam je samo da ukaže- 
mo .na jedan, po našem mišljenju pog- 

an način suprotstavljanja  Marxovim 
kritičarima. 


Ideološki karakter ove knjige još 
evidentnije dolazi do izražaja prili- 
kom pisanja o religiji. Dok s jedne 
strane autori pokušavaju pokazati da 
je religija kao lažna svijest društva 
»opijum za narod« koji se može is- 
korištavati, i koji kapitalisti iskoriš- 
tavaju u političke svrhe, autori vje- 
rad.atno zbog katoličkih čitalaca u 
svojoj zemlji ne vrše kritiku religije 
uopće, nego samo religije u kapita- 
lističkim zemljama, dokazujući da je 
u slučaju pravilnog političkog odno- 
sa prema religiji moguća koegzisten- 
cija između socijalizma i religije. To 
potvrđuju ne samo citatima izjava 
svojih državnih rukovodilaca, nego i 
pojedinih katoličkih svećenika: »Ako 
je razlika između marksističko-lenji- 
nističkog znanstvenog pogleda na 
svijet i religije nepremostiva, otuda 
nipošio ne slijedi nemogućnost ujedi- 
njenja humanističkih ideala i poli- 
tičkih zahtjeva revolucionarnog rad- 
ničkog pokreta i religioznih radnih 
ljudi. Do tog uvjerenja sve više dola- 
ze kršćanski građani DDR-a, a pastor 
Karl Pagel iz Lobetala, izražava miš- 
ljenje novih kršćana naše republike 
kad kaže: »Nisam dobio svoj život 
da živim samo za sebe, nego u veli- 
koj zajednici onih koji oko mene ra- 
de. Sloga je surađivanje u državi 
kao što je naša zapovijeđeno, i ja sam 
sretan da smijem surađivati u jednoj 
socijalističkoj državi. Mi žanjemo na 
istoj njivi, mi jedemo isti kruh, mi 
gradimo istu državu« (str. 130.). Ali 
ne samo da kršćani mogu živjeti u 
skladu sa socijalističkom državom 
nego »sve ono čemu su se radni Lu- 
di poštena srca nadali od kršćanstva 
— miru i ljudskosti — postaje u soci_ 
jalizmu zbilja, zajedničkim naporom 
svih građana nove države« (str. 134). 

Ne samo, dakle, da se ne sagleda- 
ju i ne mogu sagledati bitni razlozi 
Marxove kritike religije, nego ih se 
čak niti ne može htjeti sagledati, bu- 
dući da kritika religije implicira i 
kritiku politike. Religija se stoga mo- 
že i mora opravdati kao što se mo- 
ra opravdati i vlastita politika. 


Ovakvih primjera moglo bi se na- 
vesti u nedogled. Zato, međutim, ne- 
ma razloga. Oni bi samo potvrđivali 
našu naprijed iznesenu tezu da je 
Marxova izvorna misao koja je po- 
čela kao kritika ideologije imala ne- 
sreću da je sama postala  ideologi- 
ja. Ali i to da je nažalost ta i takva 
»Marxova misao« još i danas prisut- 
na i da određuje našu suvremenost. 
Možda bi ipak više trebalo navesti 

samo stoga što bi još upečatljivije 
pokazali opravdanost često izgovore- 
ne, ali nedovoljno slušane parole: 
»Natrag k Marxu.« To u interesu ne 
samo Marxa nego socijalizma i cije- 


l čovječanstva. 
NE ; Ivan PRPIĆ 


Andreas Heinrich Maltha O.P. 
Die Neue Theologie 
Manz Verlag, erste Auflage 1960.s. 266. 


(Flimischer Titel: De Nieuwe 'Theo- 
logie, erschienen bei: Desclće de 
Brouwer Brugge 1958). 


Svaka generacija stoji pred svo- 
jim specifičnim problemima. I u kon- 
tinuitetu tradicije sadašnjost se ipak 
osjeća kao nešto posebno u odnosu 
na prošlost, a time i kao vlastiti zah- 
tjev za svojom budućnošću. Iz sa- 
dašnjosti pokušavamo shvatiti ono 
što je povijesno. Traženje novog is- 
poljava se naročito poslije različitih 
društvenih i sociialnih — promjena. 
Nakon završetka drugog svjetskog ra- 
ta bila su aktualna egzistencijalna pi- 
tanja o čovjeku, životu, smislu pos- 
tojanja, te o cilju i mogućnostima po- 
vijesnog djelovanja i kretanja. Taj 
duh novog koji preispituje ono što 
smo zatekli, odrazio se i na područ- 
ju religije i teologije. Takve pro- 
m._ene proizlaze iz skepse u određene 
vrednote i ideale. Životna praksa tra- 
ži svoj put. A kako će taj put biti o- 
dređen i o čemu ovisi njegov cilj" 
Da li se vjernik može — zadovoljiti 
tvrdnjama koje on sam nije prostu- 
dirao? Na primjer na Indexu zabra- 
njenih knjiga naći će Staljina. No 
kad smo već kod slova S. vjernik 
će tu naći i Sartrea. Je li to samo po 
sebi jasno? Tko želi steći svoj sud o 
tim pitan'ima mora se potruditi da 
sam pročita sve te tekstove. Da li 
je u teološkim tekstovima sve do 
kraja rečeno? Dakle u principu pos- 
toji mogućnost da se i tu traže no- 
va rješenja. 


Današnja crkva dosta je toleran- 
tna prema raznim strujanjima, koja 
se javljaju u okviru novog traženja. 
Opći duh progresa i liberalnosti ne- 
moguće je spriječiti. Gleda/ući proš- 
lost, crkva ima na svojoj savjesti in- 
kviziciju, i sigurno je da ne želi po- 
noviti takvu slavu. Promjene koje su 
uslijedile na osnovu zasjedanja Kon- 
cila pokazuju veliku elastičnost u od- 


nosu prema problemima suvremenog 
duha i mišljenja. ML 

U traženja novih rješenja na pod- 
ručju religije spada i pokret koji je 
poznat pod imenom »Nova teologija«. 
Taj teološki smjer potječe s francus- 
kog tla. Poznato je da su se svećeni- 
ci-radnici približili radnicima na taj 
način da su sami došli na mjesto gdje 
ti ljudi žive i rade. To je nesumnjivo 
bila novost u pastoralno; praksi. 

Šta hoće Nova teologija kao tu- 
mačenje religiozne dogmatike, a ti- 
me i religioznog života? U početku, 
tj. 1947. pod pojmom Nova teologija 
mislilo se na određenu teološku ško- 
lu, na jezuitsku visoku školu u Lyon- 
Fourvičre (Južna Francuska), dakle 
na ličnosti kao Lubac, Bouillard, Fe- 
ssard i dr. No sada pojam Nova teo- 
logija sadrži već mnogo širi okvir, 
naime opću težnju za obnovom teo- 
logije, da bi se izbjegle greške rani- 
jih shvaćanja (na primjer u odnosu 
na razne filozofske sisteme). 

Stara teologija držala se strogo 
nepromjenljivog aspekta = pojedinih 
formula vjerovanja. Nova teologija 
hoće da bude u toku s promjenama 
koje se ispoljavaju u životu. Skolasti- 
ka ne može biti apsolutna istina (He- 
ssen). Nova teologija smatra da su 
njene prednosti u tome što se ne dr- 
ži ekstrema, bilo tomističkog bilo fra- 
njevačkog. već traži sredinu i to na 
taj način što uči iz suvremenih ten- 
dencija. 

Teze i mišljenja autora Nove teo- 
logije saopćio /e veoma pregledno u 
svoja: knjizi Andreas Heinrich Mal_ 
tha O.P. iz Nizozemske. On je svoje 
djelo izdao na flamanskom jeziku. Za 
njemačko izdanje knjiga je dopunje- 
na glavnijom njemačkom  literatu- 
rom, koja obuhvaća probleme Nove 
teologije, pa je u tom pogledu dopu- 
na flamanskom izdanju. Iako se u 
pokretu Nove teologije radi o mno- 
gim pitanjima i iz svakodnevnog ži- 
vota, ipak ovu knjigu A. Malthe ra- 
zumjet će samo oni koji su potpuno 
upućeni u teologiju i dogmatiku. 

Pogledajmo neke probleme o ko- 
jima diskutira Nova teologija. Da li 
je na primjer suvremenom čovjeku 
jasno - što je stvaranje iz Ništa? Ka- 
da “e ono uslijedilo? Da li je bolje 
reći: stvaranje se dogodilo riječju, ili: 
iz Ništa je stvoreno? Da li će se bog 
shvatiti kao izvor svega ili kao su- 
vereni donosilac odluka? Dalje: što 
znači Adam? Je li on prvi čovjek ili 
je to možda kolektivno ime? Teološ- 
ka definicija čovjeka kao. »mogu- 

čeg Kristovog brata« (K. Rahner) ot- 
vara problem odnosa prema ranijoj 
povijesti uopće. Ako se odnos prema 
Kristu izostavi, tada se prema miš- 
ljenju nekih teologa dolazi na pod- 
ručje homo tehnicusa koji će 
sam pokušati da se oslobodi svoje bi- 
“ede, pa je takav vjernik bliži Mar- 
xu nego teologiji rada (thćologie du 
travail). 

U starom katekizmu govorilo se 
da smo na zemlji zato da služimo bo- 
gu da bismo bili sretni na drugom 
svijetu. Međutim u novom nizozem- 
skom katekizmu io je dopunjeno sta- 
vom: da budemo sretni i u ovom svi- 
jetu. To je već problem općeg mora- 
la, jer se iz odnosa ovostranog i ono- 
stranog dobiva i drugačiji egzistenci- 
jalni smisao. Neki teolozi smatraju 
da se ateizam i kršćanstvo slažu u 
tome da boga ne možemo naći u o- 
vom svijetu. Da bi se bog ipak na- 
šao, čovjek se ne bi smio orijentira- 
ti samo na kozmos. Prema mišljenju 
teologa — rješenje će se postići 
ako čovjek postane Kristov  sljed- 
benik. Tek tada će moći činiti nemo- 
guće (Kierkegaard o Abrahamu). No 
protestantski teolog R. Bultmann 
smatra da je historijska egzistencija 
Isusa nevažna za kršćansko vjerova- 
nje. Katolici se s tim ne slažu. Među 
teolozima vodi se diskusija i o to- 
me koje Ja govori u Kristu (kad 
Krist u sebi sjedinjuje ljudsku i bo- 
žansku prirodu). Neki već postavljaju 
i pitanje, da li je Krist potpuno um- 
ro ili ije imao samo kliničku smrt? 
F. Mitzka tumači dogmu o uskrsnu- 
ću kao pravni fakt u pogledu kas- 
nijeg uskrsnuća ljudi. 

Veoma mnogo diskutira se i o pi- 
tanjima Mariologije. Šta uopće pred- 
stavlja Marija? Da li ona djeluje za- 
jedno s Kristom, tj. da li Kristu po- 
maže? U aktu iskupljenja mnogi te- 
olozi ne priznaju Marijinu  angaži- 
ranost, pa treba izbjegavati i termin 
sujskupiteljica. Sumnje su potaknu- 
te i pitanjem da li ie Marija umrla 
pa tada došla na nebo, ili je preuze- 
ta u nebo prije prethodne smrti. Ima 
mišljenja pro i contra. Uz Mariologi- 
ju razvija se već i Josefologija, jer 
i tu ima dosta pitanja (na primjer da 
li je Josip imao instrumentalnu ulo- 
gu ili pak poseban unutrašnji odnos 
prema hipostatičkoj uniji). Pojavlju- 
ju se djela i o tome da li je Josip 
bio veći svetac nego apostoli i slično. 


. Crkva nije indiferentna prema tim 
Pitanjima, jer je hijerarhija svetaca 


Važna i za religioznu praksu. A što . 

je crkva? Neki teolozi kažu da je cr- 
kva božji narod. Drugi ističu da je 
crkva Kristovo tijelo u mističkoj i- 
dentifikaciji u relaciji prema ličnom 
Kristu. No pitanje se proširuje i na 
Krista. Ima teza da Krist nije »homo 
per se« već »christianus per se«, tj. 
Prvi koji u sebi realizira svu milost. 
U tretiranju problema crkve Nova 
teologija ne prikriva mnoge pogreš- 
ke koje je crkva do sada činila. U 
novoj teologiji nalazi se i mišljenje 
da crkva nije zajednica ljudi koji 
posjeduju istinu i koji su kršćani, 
već su lo oni koji kršćani postaju i 
ka_e istina dobiva za sebe (E. Bron- 
gersma). S tim u vezi je i dvojak po- 
jam katoličanstva: kvalitativni i 
kvantitativni (Sertillanges, K. Adam, 
Congar, Lubac). 


Neke dogme sadrže ;asne upute za 
svakodnevni život. Da li ta mišljenja 
treba da ostanu za sva vremena? Pri- 
padnici Nove teologije pokušavaju 
modernizirati neke tekstove  ko- 
ji su neprihvatljivi za  današ- 
nje pojmove liberalnog i demo- 
kratskog shvaćanja. Na primjer 
u Bibliji piše da je žena _ pot- 
činjena mužu. Ne znači li to da bi 
muž imao primat u svim odlukama? 
Nesumnjivo, jer žena je stvorena od 
čovjeka. Takvo tumačenje dao je i 
Toma Akvinski. No taj položaj žene 
nije u skladu sa današnjim shvaća- 
njem ravnopravnosti ljudi. Kako da 
se dogma interpretira? P. Schoonen- 
berg misli da je smisao biblijskog u- 
čenja o čovjeku i ženi samo u tome 
da su čovjek i žena jedno u čovje- 
kovu bitku, pa ni govora ne bi bilo 
o nekom čovjekovom primatu (usp. 
H. Renckens). Neki teolozi postavlja- 
ju i pitanje da li je bog sjedinio one 
koji se žene i udaju ili je to izvan 
božjeg djelovanja? O odgovoru na 
to pitanje slijedi i drugačiji odnos 
crkve prema braku i rastavljanju. 
Posto/i spor i o odnosu prema mrtvi- 
ma. Svi se teolozi slažu u tome da 
molitva za mrtve može biti korisna. 
No koliko je molitava potrebno? Da 
li je na primjer 10 misa za umrlog 
bogataša važnije (s obzirom na broj) 
nego jedna misa za siromaha (jer mi- 
sa se plaća)? O tome postoje različi- 
ta mišljenja među teolozima. Osim 
toga crkva ne zna ništa o paklu, pa 
je i broj molitvi potpuno neizvjes- 
tan. 

U drugom dijelu knjige autor do_ 
nosi mnoge odlomke iz papinskih 
Enciklika u kojima se ističe žel'a cr- 
kve da sačuva povjereno joj učenje. 
Pape prigovaraju da se prebrzo na- 


puštaju pojedine dogmatske formule. 
Ako skolastičare odbacimo kao suvi- 
šan balast, lako će se dospjeti na 
krivi put. Osim toga, naglašava se u 
Enciklikama - crkva ima priznatu fi- 
lozofiju čije su teze u skladu S ot- 
krivenjem. Enciklike su naročito o- 
sjetljive na tumačenje dogmi. Na 
primjer Pius XII. je 1941. proklami- 
rao da je Eva na lični način proizišla 
iz Adama. No u ratnom vrtlogu ta 
interpretacija nije bila dovoljno uo- 
čena. Isti papa je 1954. zapovijedio 
francuskim — svećenicima-radnicima 
da se ponovo vrate svom svećenič- 
kom životu i da prestanu biti radni- 
ci. Pius XII je 1957. ponovio svoje u- 
pozorenje protiv Nove teologije, jer 
mnoge promjene mogu oslabiti je- 
dinstvo vjernika, što crkva nikako ne 
želi. A. H. Maltha navodi primjer da 
je 1952. Svjetski savez ženske kato- 
ličke omladine predao papi  Piusu 
XII memorandum u kojem se govori 
o vjerskom držanju katoličke omla- 
dine. Među ostalim tu se postavlja 
pitanje - zašto mnogi naučenjaci nisu 
religiozni? Zatim traže objašnjenje 
šta je molitva? Ne radi li se tu o au- 
tosugestiji? Primjećuju i to da danas 
svećenici nerado pričaju o paklu. No 
od svega najinteresantnija je misao 
da je čisti slučaj tko kojoj religiji 
pripada. 


Poznato je da su neki ugledni pro- 
iestantski teolozi iznijeli niz sumnji u 
dogme. Na primjer Brunner piše da 
biblijska priča o Adamu nije histo- 
rija već mitsko projiciranje ljudske 
prošlosti. K. Barth (protestant koi 
je izvršio velik utjecaj na katolički 
Univerzitet u Strassburgu) tvrdi da 
se Abrahamov bog ne može dokazati. 
Zatim piše da je Biblija kao djelo 
čovjeka u svakoj riječi pogrešna. R. 
Bultmann je postavio program demi- 
tologiziranja Biblije i Novog  Zav- 
eta. Učenje o iskupljenju smatra mi- 
tom. Zapaženo je i to da je na prim- 
jer Schweitzer pisao, da je kršćan- 
stvo bilo u početku eshatološko, tj. 
to je bio pokret koji je očekivao kraj 
svijeta. Sa sumnjom se gleda na »za- 
vijanje vukova« u teologiji, koje pre- 


ma mišljenju mnogih ugrožava uče. 
nje otaca. 


U Novoj teologiji osjeća se i utje- 
caj moderne filozofije (Husserl, Hei- 
degger, Sartre, Buber, Jaspers). O. 
Maltha piše da se u toj teologiji os- 
jeća i Marxov_ utjecaj, tj. njegov 
program »da nismo pozvani da svijet 
shvatimo, već da ga mijenjamo«. 


Knjiga A. H. Malthe o Novoj te- 
ologiji sadrži pregled svih bitnih pro- 
blema tog pokreta. Tu je referirana, 
francuska, belgijska i flamanska li- 
teratura, (a u njemačkom izdanju i 
glavnija djela s tog jezičnog pod- 
ručja). To djelo ima priručni karak- 
ter. Svaki teološki problem obrađen 
je posebno. Svatko tko pozna učenje 
stare teologije i dogmatike uočit će 
lako teze Nove teologije. Bibliografi- 
ja radova o Novoj teologiji obuhvaća 
stotine djela. Knjiga A. H. Malthe 
objektivno referira teološke diskusi- 
je, bez ikakva religioznog  fanatiz- 
ma. 


Suvremeni dijalog o teologiji sa 
tla teologije pokazuje nam mnoge 
novine koje su prije bile nezamišlji- 
ve. »Rimska logika« nema svoju ne- 
kadašnju moć. Teolozi stoje pred 
problemom religije u atomsko doba. 


Da li je tematika Nove teologlje 
važna i za marksiste? Šta nam poka- 
zuje cijeli taj pokret? Teološki dija- 
log o teologiji ispoljava svo!e poseb- 
ne probleme. Radi se o nekim teo- 
loškim shvaćan 'ima budućnosti reli- 
gije, tj. u kojim se modusima reli- 
gija može razvijati i koje su u tom 
pogledu njene — mogućnosti. Za 
marksiste fenomen religije ostaje o- 
blik otuđenja  Svijesti i mišljenja. 
Baš ta spoznaja zahtijeva da se re- 
ligija izučava u svim njenim promje- 
nama, jer samo je tako moguć ade- 
kvatan dijalog. I teološka diskusija 
o teologiji i religiji pokazuje da je 
Feuerbach imao pravo kad je pisao 
da se teologija nužno svodi na antro- 
pologiju. To znači da je pojam o bo- 
gu i dogmama uvijek ljudski pojam 
te ništa drugo ne može ni biti. 


Branko BOŠNJAK 

FILOZOFSKI ŽIVOT 


»UMJETNOST U SVIJETU TEHNIKE« 
SIMPOZIJ U VARAŽDINU 


Ovogodišnji simpozij Jugoslavenskog udruženja za filozofiju održan je 
u Varaždinu, nekadašnjem glavnom gradu Hrvatske, od 6. do 9. ovog mje- 
ćeca. Tema je razgovora bi'a vrlo aktualna problematika sugerirana općim 
naslovom: »Umjetnost u svijetu tehnike«. 

Skupština je započela s radom u srijedu prije podne u koncertnoj dvorani 
zgrade varaždinskog kazališta pozdravnom riječi sadašnjeg predsjednika 
Jugoslavenskog udruženja za filozofiju Gaje Petrovića. 


Još istog prijepodneva Ivan Focht pročitao je svoj referat pod na- 
slovom »Umjetnička tehnika i tehnifikacija umjetnosti«. Polazeći od uvje- 
renja da »moderna umjetnost nije podlegla tehnokratiji, industrijalizaciji, 
hije se otuđila od svoje biti«, Focht je na primjerima iz suvremene umjet- 
nosti analizirao fenomen tehnifikacije umjetnosti u njenoj vlastitoj sferi. 

Autor prvog poslijepodnevnog referata s naslovom »Identilikacija tehnike 
4 umjetnosti« bio je Zlatko Posavac koji je pokušao pokazati kako kriza 
odnosa tehnike i umjetnosti leži u njihovoj obostranoj identifikaciji, a ne 
suprotstavljenosti, kako se obično smatra, što je onda uvjetovalo da se ni teh- 
nika ni umjetnost u čovjekovu svijetu još nisu u potpunosti bitno ni očitovale. 
Elecnora Mićunović je u svom izlaganju pod naslovom »Umetnička tehnika 
i svet tehnike« zastupala tezu »o jednoj istoj umetnosti« koja »u svetu teh- 
nike ostaje umetnost kao i ona koja nema tu tehniku za svoj okvir«, a nespora- 
zumi i zabrinutost za položaj suvremene umjetnosti leže samo »u nesposo- 
bnosti da se razluči stvaralački eros umetnosti od uvek novih formi, tehnika 
# dekora kojima se ona služi«. Jovan Hristić je u više literarnoj formi svo- 
jim razmatranjima pod naslovom »Svet tehnike i problemi moderne umet- 
nosti« zauzeo optimističko stanovište smatrajući da je uzbuna oko tzv, »de- 
humanizirane umetnosti tehničke civilizacije« ponešto lažna jer moderna 
umjetnost može da »uzkuđuje isto onako kao što. . . uzbuđuje neko od veli- 
kih dela klasične umetnosti«, a teškoće leže samo u našoj neprilagođenosti 
toj novoj umjetnosti. 

Rad je filozofskog skupa drugog dana započeo izlaganjem Danila Pe- 
jovića koje je karakterizirano traženjem filozofske dimenzije raspravljanja 
problema tehnike i umjetnosti »u onom što i tehniku i umjetnost nosi a što 
nije ni tehnika ni umjetnost«. U razotkrivanju ontološke strukture .novo- 
vjeke strojne tehnike koja čini da se sve u čovjekovu svijetu javlja kao 
stroj 1 pogon, vidi Pejović porijek'o suvremene dileme: umjetnost ili teh- 
nika, srce ili mašina, onog jednokratnog i neposrednog nasuprot posred- 
nosti u bez kraja jednolikom i ponovljivom. Obrat tog odnosa moguć je ako 
se desi obrat u onom trećem »što i tehniku i umjetnost mosi«. Danko 
Grlić zalagao se svojim temperamentnim esejističkim načinom u izlaganju 
pod naslovom »Tehnika, umjetnost i humanitet«, za humanitet umjetno- 
sti, smatrajući da je upravo po svom karakteru humaniteta umjetnost da- 
nas u suvremenom svijetu čovjeku potrebnija nego ikada. 

U poslijepodnevnom dijelu progrema iznio je svoje teze Milan Damnja- 
nović ukazuiući na potrebu da »filozofska kritika epohe mora najpre odre- 
diti novi pojam stvarnosti koji je formiran u modernom naučno-filozof- 
skom mišljenju«, pa stoga »današnja borba oko prave suštine umetnosti 
predstavija borbu oko prave suštine stvarnosti«, Poslije M. Damnjano- 
vića govorio je Rudi Supek na temu »Izraz i tehnika«, nastojeći prob'emu 
prići iz aspekta ne toliko filozofije koliko psihološke antropologije i socio- 
logije žeieći pokazati kako sve zlo modernog svijeta ne izlazi samo iz teh- 
nike same jer je i ona bitno vitalna činjenica čovjekova svijeta; jer ako teh- 
nika uzima i odnosi mnoge ljepote ona istovremeno i otvara mnoge nove 
mogućnosti, Izlaz iz brojnih suprotnosti modernog tehničkog svijeta Supek 
vidi u ostvarenju automacije koja bi trebala osloboditi čovjekovo vrijeme 
za stvarslačko ispoljavanje vlastite individualnosti. 

Sa zakašnjenjem prema programu pročitao je svoj referat J. Doiler iz 
Ljubljane a najavljeni referat A. Šarčevića nije održan zbog spriječenosti 
referenta. 

Pored održanih referata koreferate su pročitali: Abel Deši iz Subotice pod 
naslovom »Marksizam i književnost«, Viado Sruk iz Maribora »Umjetnost 
— azil«, Vlastimir Đaković iz Beograda »Pogled na svet, umetnost i tehnika«, 
D. Dimitrov iz Skopja »Dijalektičnost odnosa tehnike i umetnosti«, Mihailo 
Nikolić iz Beograda »Komplementarnost i prožimanje«, te Eduard Kale iz 
Zagreba »Odnos umjetnosti i tehnike u Marxa«. 

Fovodom svih referata vođene su diskusije čas više čaš manje žive, U 
diskusijama su između osta'ih učestvovali Vanja Sutlić, Danilo Pejović, Ru- 
di Supek, Mihailo Marković, Anđelko Habazin, Vladimir Švacov. Referati 
pročitani na simpoziju bit će objavljeni u jednom od narednih brojeva ča- 
sopisa »Praxis«. 

Po završetku simpozija učesnici su posjetili Lepoglavu i Trakošćan. 


Zlatko POSAVAC 


GODIŠNJI SASTANAK ZAPADNOG OGRANKA 
AMERIČKOG FILOZOFSKOG UDRUŽENJA 


Redoviti godišnji sastanak Zapadnog ogranka Američkog filozofskog 
udruženja održan u čikaškom hotelu Edgewater Beech krajem travnja i po. 
četkom svibnja ove godine (29-30. IV i 1. V 1965.) okupio je, poput boston- 
skog sastanka Istočnog ogranka, o kojem smo referirali u Praxisu br. 2 0. 
E., velik broj filozofskih stručnjaka, među kojima. i neke od najistaknutijih 
imena u filozofskom životu SAD danas (u ove ubrajam, npr., etičara P.H. 
Nowell-Smitha i logičara A. Tarskog). Kako je dnevni red brojnih simpo. 
zija i plenarnih sjednica bio isuviše opsežan da bismo ga mogli u cjelini ma- 
kar i šturo komentirati, izvijestit ćemo samo o simpoziju Društva za filo- 
zofski studij dijalektičkog materijalizma, posvećenog temi Alijenacija, pret- 
postavljajući da sadržaj raspravljanja na njemu najviše i zanima naše či- 
taoce. Simpoziju su bila najavljena četiri referata a mi ćerno se ukratko. osvr- 
nuti na tri pročitana. ' : 

A. James Gregor (University of Kentucky) za temu svoga referata iza- 
brao je »Pojam alijenacije u filozofiji Karla Marxa.« Referent je detaljno 
analizirao upotrebu ovoga pojma u Marxovu opusu i ustvrdio da je »svaki 
prosti tretman »alijenacije« zasnovan samo na Pariskim rukopisima, kao da 
bi oni sadržava'i konačnu bit Marxove misli —:pogreška.« Prema referentu, 
pojam alijenacije upotrebljavan u Marxovim radovima do 1845, fungira kao 
»apstraktni pojam ili kategorija.“ U Marxovim radovima: poslije: 1845. u tak- 
vu svojstvu pojam alijenacije se više ne javlja a ako i ukoliko se javlja 
»on se gotovo nepromjenljivo upotrebljava u smislu u kakvom ga je mladi 
Marx upotrebljavao govoreći o alijenaciji kao konsekvenciji podjele E 
i diferencijalne raspodjele privatne svojine«. Ista misao rezimira se u zaklju S 
ku ovako: »Tako je: smisao: alijenacije .koji preživljava -u Marxovu zre- 

lost empirijski smisao alijenacije koji se pojavljuje u Pariskim rukopisima 
E širim smislom apstraktne alijenacije na »popredmećenju u stvar- 
nosti.« 

Komentirajući referat A.J. Gregora na simpozij i 
sada ponavljam, da su »apstraktni« i sem ninjskie IVO polmo hjećacije 
u Marxa nerazdvojni i da oba treba da budu prisutna u našim današnjim 
pokušajima analize teorije i prakse marksizma. Ovu sam opasku potkrije- 
pio skicom konteksta u komu se danas odvijaju raspravljanja o alijenaci. 
ji pe mira i kratkim rezimeom tih raspravljanja. 

oyd D. Easton (Ohio Wesleyan Universit i i Hi 
nacija, empirizam i demokracija u ranog Maraćt an rd >A 

Premda je i on u zaključnoj rečenici ustvrdio da »kombinacija racionaliz. 
ma i empirizma u njegovoj (Marxovoj, primjedba izvjestioca !) upotrebi »a- 
lijenacije« ostaje problemom «, nadovezavši se na izlaganje prvog referenta i 
u toj tački se slažući s njim. glavna tema L.D. Eastona bila je alijenacija u 
njezinu socijalno-političkom smislu, u sferi socijalnog života i politike 
Referent se interpretativno pretežno usmjerio na Marxove kritike Hege- 
love filozofije države i prava, na raspravu o židovskom pitanju, na Komuni- 
stički manifest i Građanski rat u Francuskoj više nego na ostale Marxove 
radove. Analizirajući Marxovu kritiku Hegelove filozofije države referent 
je osobito naglašavao Marxovu tezu kojom ovaj ističe da u demokraciji čo- 
vjek ne egzistira zbog zakona nego zakon zbog čovjeka i da je u demokraciji 
na djelu specifično ljudski način postojanja, dok u drugim oblicima države 
čovjeka karakterizira partikularno-pravno postojanje. Ukazivaj je i na ona 
mjesta u kojima Marx zamišlja socijalizam kao »disoluciju građanskog dru- 
štva—postojeće organizacije rada i industrije — s ostvarenjem demokracije 
kao samoupravljanja kroz neograničeno glasanje.« U kontekstu još uvijek 
veoma rasprostranjenih interprelacija Marxa kao jednog od filozofskih 
začetnika totalitarizma u SAD je naglašavanje ovih momenata u Marxovoj 
misli ne samo opravdano već i veoma aktualno. Referent je u zaključku 
ipak ostao pri tvrdnji da, unatoč Marxovu pristajanju uz demokraciju kas- 
nije proširenu u »punu ljudsku emancipaciju« i komunizam — »komunizam 
ne kao državu nego kao asocijaciju u kojoj nema ničeg neovisnog od samo- 
aktivnih pojedinaca“ — na primjeru Pariške komune potvrđen »samouprav- 
ljanjem proizvođača« da unatoč svemu tome, dakle, postoji nejasnoća u 
pogledu statusta pojedinca, aktualizirana »totalitarizmom i povećanjem kon- 
formizma ishodećeg iz povećane društvene i ekonomske organizacije.« 


Harry K. Wells (Bloomfield College) pročitao je opširan rezime svoga ve- 
oma opšimog referata, zapravo elaborata »Alijenacija i dijalektička logika« 
(36 str. teksta, 4 velike tabele itd.) u komu je odnos alijenacije i dijalektičke 
logike razmatran u svim aspektima i na svim razinama i područjima bit- 
ka: individualno-psihološkom. socijalnom, povijesnom, prirodnom... Da ne 
bismo prema bilo kom od ovih područja bili nepravedni, nećemo se upuš- 
tati u komentiranje ni jednog. 

Poznati sociolog Irving Louis Horowitz bio je predviđen za četvrtog re- 
ferenta s temom »Sudbina riječi alijenacija od filozofije do sociologije«. 
Kako su njegovi kolege-prethodnici za čitanje svojih referata utrošili isu- 
više mnogo vremena (poslovična američka poslovnost u ekonomiziranju 
vremenom ovdje se ponijela neposlovično), to je Horowitz umjesto čitanja 
referata izjavio đa svi koji ga poznaju i tako znaju da će on objaviti sve 
što napiše. Budući da nisam još primijetio objavljivanje njegova čikaškog 
referata. to mu ne mogu pokloniti pažnju ikakvu bih inače želio. 

Prije nego zaključim valja istaknuti da su mladi profesor Carl Cohen (Uni- 
versity of Michigan) i renomirani američki marksist John Somerville živoš- 
ću i lucidnošću komentara doprinijeli plodnosti diskusije i njezinu ritmu. 
Kritikama podnesenih referata dadali su i mali spor među sobom: dok je. 
Somerville izricao sumnje u plodnost primjene koncepta alijenacije u so- 
cijalnoj sferi Cohen je vehementno, kako to već umije, dokazivao: protivno. 

U zaključku primjećujem da prikazani simpozij o alijenaciji smairam 
jednim od simptoma oživljavanja filozofskih diskusija o marksizmu u SAD, 
simptoma koji tek na dalji rok mogu da pokažu koliki im je značaj i efekt 
po društvenu:+ kuiturnu klimu u Americi. Ivan BABIC 

ŠTAJERSKA AKADEMIJA 1965. 


Već seslu godinu održavaju se naučni skupovi »Štajerske akademije« 
(Steirische Akademie) ustanove štajerske pokrajinske vlade u Grazu, s na- 
kanom da dođe do dijaloga između nosilaca raznih koncepcija. Austrija, kao 
neutralna zemlja, ujedno je i veoma pogodan teren za takve susrete koji su, 
naročito ovogodišnji, jasno pokazali da se za suvremena zajednička nastoja- 
nja oko nekih bitnih problema naše epohe, moraju dobro poznavati i razna 
teorijska stajališta i konkretni historijski procesi. 

Ovogodišnji skup »Štajerske akademije« bio je posvećen problemu huma- 
niteta kao predmetu ideološke rasprave. U tri dana predavanja i jednoj dis- 
kusiji mogla se sagledati veoma široka lepeza raznih, često potpuno suprotnih 
staja'išta. Jer, na simpoziju su bili zastupani i neki predstavnici kršćanskih 
gledanja, kao i marksističkih. Kolika se inače važnost pridavala ovom 
simpoziju i navedenoj temi razgovora najbolje pokazuje prisustvo predsjed- 
nika vlade dr Josipa Klausa, koji je održao predavanje »Čovjek kao mjera 
i središte političkog zbivanja«, kao i ministra vanjskih poslova dr Bruna 
Kreiskog koji je održao predavanje »Razmatranja o funkciji neutralne drža- 
ve u suvremenom svijetu«. 


Simpozij je započeo 27. septembra 1965. god. u dvorcu Eggenberg poz- 
dravnim govorom i uvodnom riječi prof. dr Hannsa Korena jednog od glav- 
nih pokretača i organizatora Štajerske akademije. Ostala predavanja su 
održali: pro1. dr Marcel Reding (Berlin): »Antropologija i zakon historije kod 
Karla Marxa«; prof. dr Adam Schaff (Varšava): »Problem socijalističkog 
humenizma«; dr Otto Schulmeister (Beč): »Čovjek u vatri ideologija — Ne- 
ka iskustva s napretkom od 1789.«; prof. dr Predrag Vranicki: »Nekoliko misli 
o humanitetu i teoriji i historijskoj praksi«; prof. dr Franz Martin Schmolz: 
(Salzburg): »Politika između reda i teologije«; prof. dr Georg Stattmiller 
(Munchen): »Ideja humaniteta u historiji«. 


Sasvim je razumljivo da je svaki autor iznio mnoge stavove koji se nisu 
podudarali sa stavovima drug'h, dapače su bili često i oprečni. U diskusiji 
sc naravno nije moglo ići na sve te razlike. Dapače mog'o bi se reći da cilj 
diskusije nije bio da se replicira na sve ono sa čime se pojedinac nije slagao. 
nego da se u prvom ovakvom dijalogu između marksista i nemarksista u ok- 
viru ove ustanove sagleda stvarno stanje i stajališta kao i problem, da li se na 
historijskom planu, bez obzira na teoretske i idejne razlike, može zajednički 
djelovati u interesu čovjeka. Tako se moglo pokazati i pokazalo se da se svijet 
ne smije statički promatrati i da je suvremeni svijet već veoma različit od 
onoga prije pedeset ili sto godina; da se mnoge kategorije u vezi s tim 
također mijenjaju: da su marksistička misao i socijalistički pokret sastavni 
i veoma važni dio suvremenog svijeta koji se ne mogu mimoići: da je princip 
tolerancije veoma važan princip današnjice i uzajamnih nacionalnih odnosa ; 
da je, bez obzira na razlike u shvaćanjima kršćanski ili marksistički orijen- 
tiranih ličnosti, suradnja u zajedničkom nastojanju oko stvaranja ravno- 
pravnijeg i boljeg svijeta ne samo moguća, nego i nužna; da princip koeg- 
zistencije nije samo politički, nego i duboko humani princip itd. Sa zado- 
voljstvom se moglo konstatirati da je ovaj dijalog bio neophođan za uzajam- 
no upoznavanje i razumijevanje mnogo čega što bez ovakvih kontakata os- 
taje nedovoljno razumljivo i da s ovakvim pozitivnim nastojanjima »Štajer- 
ske akademije« treba nastaviti. 

U okviru ovog teorijskog simpozija održan je i simpozij »Umjetnička 
kritika i umjetnički komentar« na kojem su učestvovali prof. Otto Mauer 
(Beč): »Granice umjetničke kritike«; prof. Umbro Apollonio (Venecija): 
»Prosuđivanje umjetnosti i untietnička lektira«; prof. Franz Taucher (Beč): 
»Raščaranje jedne epohe«; prof. dr Gi'lo Dorfles (Milano): »Umjetnička krTi- 
tika i komunikacija«; prof. Oto Bihalji—Merin (Beograd): »Usam'jeni i zajed- 
nica«; U okviru ovih simpozija bio je organiziran i sastanak pjesnika i pi- 
saca iz Jugoslavije, Itallje i Austrije (K. Kovič, L. Morandini, A. Hergouth, 
L. Rozman, D. Buzzati, F. Taucher) kao i Trigon 65, szložba slikarstva i ki- 
parstva navedenih triju zemalja. 

Predrag VRANICKI 

KRATKE INFORMACIJE 


GOSTOVANJA U HRVATSKOM FILOZOFSKOM DRUŠTVU 


Kao gost. Filozofskog fakulteta i Hrvatskog filozofskog društva boravio je 
u Zagrebu prof. dr K.H. Volkmann-Schluck iz Kčlna i održao dva predava- 
nja s diskusijom za studente i članove Hrvatskog filozofskog društva: Der 
Begrifr der Existenz (11. 10.) i Die humane Aufgabe der Kunst in der mo- 
dernen Welt (12. 10.). 

Gost Filczofskog fakulteta u Zagrebu bio je i profesor Eugen Fink iz Frei- 
burga koji je dne 13. 10. održao predavanje pod naslovom »Hegel's Todes 
Metaphysik«. 

U ponedjeljak 18. 10. održao je za članove Hrvatskog filozofskog društva 
predavanje dr Walter Strolz iz Freiburga s naslovom »Die Frage nach der 
urspriinglichen Einheit der Wissenschaften innerhailb der Ganzheit des Men- 
schen«. 

A 


DELEGACIJA RUMUNJSKIH FILOZOFA U JUGOSLAVIJI 


Na poziv Jugoslavenskog udruženja za filozofiju u Jugoslaviji je od 
7. do 15. IX 1965. boravila delegacija Instituta za filozofiju Rumunjske 
okademije nauka. Delegaciju od dva člana sačinjavali su akademik prof. 
Carlo I. Gulian, direktor Instituta za filozofiju Rumunjske akademije nau- 
ka i profesor Tudor Bugnariu član Akademije nauka _ i dekan Filozof_ 
skog fakulteta Univerziteta u Bukureštu. Pored Zagreba, Splita, Du- 
brovnika i Beograda gosti su posjetili i Varaždin gdje su prisustvovali 
'dijelu simpozija Jugoslavenskog udruženja za filozofiju »Umjetnost u svije- 
tu tehnike«. Za vrijeme boravka u Zagrebu, Beogradu i Varaždinu gosti 
iz Rumunjske vodi'i su razgovore s predstavnicima Jugoslavenskog udru- 
ženja za filozofiju, Hrvatskog filozofskog društva, Hrvatskog sociološkog 
društva, Srpskog filozofskog društva, Filozofskog fakulteta u Beogradu 
i Filozofskog fakulteta u Zagrebu. U razgovorima su, među ostalim sudje- 
lovali predsjednik Jugoslavenskog udruženja za filozofiju G. Petrović, pot- 
predsjednici M. Marković i D. Pejović, sekretar M. Kangrga, predsjednik 
Hrvatskog filozofskog društva B. Bošnjak, predsjednik Hrvatskog sociološ- 
kcg društva R. Supek, predsjednik Srpskog filozofskog društva M. Životić, 
dekan Filozofskog fakulteta u Zagrebu P. Vranicki, dekan Filozofskog 
'fakulteta u Reogradu V. Korać, te šef Centra za izdavanje djela osnivača i 
klasika marksizma i dosadašnji rukovodilac Odjeljenja za filozofiju Inslitu- 
ta društvenih nauka A. Krešić. Raspravljalo se o mogućnostima suradnje 
između jugoslavenskih i rumunjskih filozofa, a napose o razmjeni filozof- 
skih publikacija, o međusobnom prevođenju i prikazivanju filozofskih ra- 
dova, o suradnji filozofskih časopisa, o razmjeni predavača, o pozivanju 
gostiju na nacionalne filozofske simpozije i o sudjelovanju na međunarodnim 
filozofskim skupovima. 


A 
INTERNACIONALNI SIMPOZIJ U ZWETTLU 


Od 13. do 17. septembra održan je u Zwettlu (Austrija) II internacionalni 
simpozij na temu »Povijesnost« (Gesdnichtlichkeit) u prisustvu filozofa iz 
Austrije, Čehoslovačke, Mađarske, Savezne republike Njemačke i Jugoslavije. 
Referati na tu opću temu podneseni su ovim redom: D. Grlić, A. Popelova 
(ČSSR), D. Pejović, A, Pažanin i E. Heintel. Osim pet referata (od kojih su 
tri održali Jugoslaveni) opširni'im prilozima sudjelovali su u diskusiji, osim 
spomenutih referenata, još i Uwe Arnold (Austrija), Schmidt Kovatschek (SR 
Njemačka), J. Zeleny (ČSSR), A. Heller (Mađarska) i dr. Održan na inicija- 
tivu i pod rukovodstvom bečkog profesora filozofije E. Heinte'a ovaj, drugi 
po redu internacionalni filozofski skup u Zwettlu, okupio je niz marksistič- 
kih i nemarksističkih filozofa i omogućio plodnu izmjenu i konfrontaciju 
mišljenja. Zbog toga ćemo o tom simpoziju obavijestiti nešto opširnije u 
idućem broju. 

PREDAVANJE U PRAGU 


Kao gost Filozofskog instituta Akademije nauka ČSSR u Pragu je boravio 
profesor Zagrebačkog sveučilišta dr Gajo Petrović. Za suradnike Instituta 
on je 24. IX održao predavanje na temu >»Kritika u socijalizmu«. Nakon 
predavanja vođena je diskusija. U svojstvu predsjednika Jugoslavenskog 
udruženja za filozofiju G. Petrović je također vodio razgovore s rukovo- 
d'ooima Filozofskog instituta o aktualnim pitanjima jugoslavensko-čeho- 
s'ovačke filozofske suradnje a napose o predstojećem jugoslavensko-čeho- 
slovačkcm simpoziju »Marksizam i dijalektika« koji će se održati početkem 
novembra 1965. u Zadru. 


A 


AKTIVNOST CENTRA ZA UNAPREĐENJE NASTAVE FILOZOFIJE 
I SOCIOLOGIJE U BEOGRADSKIM SREDNJIM ŠKOLAMA 


Početkom proš'e školske godine osnovan je na inicijativu Udruženja za 
filozofiju SR Srbije Centar za unapređenje nastave filozofije i sociologije 
u beogradsk'm srednj'm školama. Uz stručnu i organizacionu pomoć Pros- 
vetno-pedagoškog zavoda i Katedre za filozofiju i sociologiju Filozofskog 
fakulteta Centar je uspješno djelovao: održano je sedam sastanaka na ko- 
iima ie pored ostalog planirano gradivo iz historije filozofije, psihologije i 
sociologije, diskutiran i utvrđen spisak tema za domaće radove za završni 
i"p't iz filozofiie i sociologije. U okviru rada Centra održana su i ova pre- 
davanja s diskusijom: Branko Pavlović: »Hegelova di'alektika«, Miladin 
Živctić: »Marksizam u XX veku« i Miodrag Ranković: »Podela rada«. 


A 
XIII KONGRES FILOZOFSKIH DRUŠTAVA FRANCUSKOG JEZIKA 


XIII Kongres filozofskih društava francuskog jezika održat će se u _Že- 
nevi, od 3-6. septembra 1966. godine, na temu »Jezik«. Predviđene su sekci- 
je: 1. Jezik i biće. Jezik i misao. 2. Historija teorija jezika. 3. Jezik i struk- 
tura: jezici, logika, informacija. 4. Jezik i umjetnost. 5. Religiozni jezik. Mit 
i simbol. 6. Etika i sociologija jezika. 

Tekstovi neće biti čitani, nego će se o problematici referata odvijati ne- 
posredna diskusija. 


A 
CERM- TJEDAN MARKSISTIČKE MISLI 


CERM- Centre d' etudes et de recherches marxistes (Centar za marksis- 
tičke studije i istraživanja) organizira sastanak koji će se održati od 9-15. 
ožuika 1966. godine. Predviđeno je slijedećih pet tema: 1. Nacionalni oslo- 
bodilački pokreti (u čemu se razlikuju od onih 19. stoljeća, što znače za 
Francuze i njihovo internacionalno značenje). 2. Neokolonijalizam. 3. Pu- 
tovi razvoja (neovisnost i socijalizam, narodna demokracija) 4. Od »pomoći« 
do solidarnosti (kritička analiza pomoći, nužnost nove i autentične kon- 
cepcije solidarnosti) 5. Odnos zemalja »trećeg svijeta« sa općom kulturom. 


A 


SASTANAK AMERIČKOG »DRUŠTVA ZA FENOMENOLOGIJU I 
EGZISTENCIJALNU FILOZOFIJU« 


Svoj četvrti sastanak spomenuto društvo održava na Univerzitetu Wis- 
consin, Madison, od 28-30. listopada 1965. Tom prilikom bit će održani re- 
ferati sa različitim temama iz fenomenologije i simpozij »O društvenom o- 
tuđenju«. Na tom simpoziju sudjeluje i Herbert Marcuse sa referatom »O 
društvenoj alijenaciji«. 

AMERIČKI »SAVJET ZA FILOZOFSKE STUDIJE« 


Nedavno je u SAD formiran spomenuti Savjet radi unapređeni j 

i poučavan'a filozofije. Savjet je pod financijskim PoRRaeitEljstvomi žak 
racije Carnegie iz New Yorka. Ovaj Savjet ima namjeru prijeći u niz ljet- 
nih institucija za nastavnike filozofije. Oblik nastave će se odvijati grup- 
no. Svaka grupa broji pet ili šest izvrsnih đaka i dva ili tri mlada nastav- 
nika čija istraživanja i poučavanja mogu biti vrlo korisna za međusobni 
kontakt. Savjet će održavati prvi radni sastanak u ljetu 1966, a predmet 
raspravljanja je »Etika« i »Spozna na teorija«. Osim ovog programa Savjet 
podupire i rad konferencije za intenziviranje proučavanja različitih pro- 
fesionalnih problema koji se tiču kooperativnog rada u školi, međudiscip- 
linarnog interesa učenika, pripremanja nastavnika filozofije, uloge filozo- 
fije na fakultetima i visokim školama i problema internacionalnog i nacio- 
nalnog interesa za opću korist koju donosi filozofija. 


A 


LJETNA ŠKOLA ZA MATEMATIČKU LOGIKU 


Na Leicesterskom Univerzitetu. održana je ljetna škola za matematičku 
logiku od 25. kolovoza do 11. rujna 1965. godine. U programu su bili slijedeći 
kursovi: Uvod u matematičku logiku (J. N. Crossley, Oxford); Teorija re- 
kurzivnih funkcija (R. L. Goodstein, Leicester); Aksiomatska teori'a skupo- 
va (M. Machover, Jeruzalem i Bristol); Moderna teorija skupova (Dana 
Scott, Berkeley USA); Ultraprodukti (C.C. Chang, Los Angeles) i Rekur- 
zivne funkcije (R. O. Gaudy, Manchester). Istovremeno je održan i deseti 
kolokvij Udruženja za simboličku logiku od 7-11. rujna. 


A 


EVROPSKI KOLOKVIJ PROTESTANTSKE SOCIOLOGIJE 


Od 20-24. travnja 1965. održan je u mjestu Sigtuna kraj Stockholma V 
evropski kolokvij za sociologiju protestantizma. Teme kolokvija su bile 
podijeljene u tri područja: 1. Problemi sociologije crkvene općine (Prof. Vrij- 
hof, Utrecht i Prof. Fiirstenberg, Claustahl); 2. Problemi sociologije religi- 
je u zemljama brzih društvenih izmjena (Prof. Desroche, Paris; H. Crane, 
Zambia. Prof. Parmar, Alahabad) 3. Izvještaj o sociologiji religije u pojedi- 
nim zemljama (Švedska: Prof. Gustafsson; Norveška: Dr Vagt; Danska: Dr 
Salomonsen; Finska: Dr Seppanen; USA: Prof. Moberg; Škotska: Dr Highet: 
Engleska: Dr Wilson; Nizozemska: Dr Swanborn; ČSSR: M. Opocensky ; 
DDR: Prof. Klohr). 


Na tom kolokviju doneseni su slijedeći zaključci: 1. Marksistička socio- 
logija religije mora se obraditi egzaktnije u teoretskom i metodološkom po- 
gledu. Istovremeno treba provesti opsežna empirijska istraživanja da bi se 
nadoknadio zaostatak u određenim pitanjima. 2. Istraživanje marksističke so- 
ciologi'e religije treba proširiti i van socijalističkih zemalja uspostavljanjem 
veza sa učenjacima koji se bave tom problematikom. Temelj takve suradnje 
trebalo je postaviti na I internacionalnom kolokviju za sociologiju religije so- 
cijalističkih zemalja koji je održan u Jeni u lipnju ove godine. 3. Treba 
uspostaviti veće kontakte sa sociolozima iz nesocijalističkih zemalja radi 
naučne suradnje i uspostavljanja dijaloga o temeljnim pitanjima našeg 
vremena. 

GOVOR SARVEPALLI RADHAKRISHNANA 


prigodom proglašenja za počasnog doktora 
Zagrebačkog sveučilišta 


Gospodine rektore, gospodine dekane i svi vi sa Zagrebačkog 
sveučilišta koji ste ovdje prisutni! 

Osjećam se izvanredno počašćen ovim što ste mi ukazali, a 
putem mene ukazali ste počast i mojoj zemlji. 

Kad god dođem na neko sveučilište uvijek osjećam duh dru- 
garstva ljudi koji tamo rade. Funkcija univerziteta je da proši- 
ruje i unapređuje znanja i da traži istine. Iako je isto tako funk- 
cija sveučilišta da pomaže državi u pronalaženju onih ljudi koši 
su joj potrebni na području obrazovanja, zdravstva, uprave, ipak 
nikada ne može postati njegova funkcija da bude sluga države. 
Najveće je zadovoljstvo što ga može doživjeti čovjek koji radi na 
sveučilištu u tome što ima intelektualnu avanturu, da nalazi 
jedno intelektualno otkriće. Djelovanje naučnog i tehnološkog 
razvoja dovelo je do specijalizacije u našim studijama, ali znanost 
bi sama sebe obeščastila ako bi smatrala da je njezina jedina 
[unkcija unapređenje tehnike. Učenjak nije samo specijalista, 
već je u prvom redu i na prvom mjestu ljudsko biće. 


Traganje za istinom nije samo intelektualna već i visoko 
moralna komponenta. Samozatomljenje i samoprijegor isto tako 
su aspekti traženja istine. Sveučilište je dom starih i mladih, zre- 
losti mudrosti i avanturizma mladosti. Mi ne možemo dozvoliti 
da samo čekamo što će nam vrijeme donijeti. Pa čak i u našoj 
prirodi ima nekoliko aspekata koje treba iznijeti na vidjelo. 

Sve ćemo to morati ostvariti ukoliko želimo da ovaj svijet 
postane mjesto na kome će ljudi moći da zajedno žive u miru, 
slozi i drugarstvu. 

Vi ste vrlo ljubazno spomenuli mnoge vidove mog djelova- 
nja u životu. Ali moj osnovni cilj bio je da gledam i promatram 
ovaj svijet kao naš zajednički dom, i sve ono šte sam radio bilo 
je usmjereno prema ostvarenju tog zajedničkog cilja. ' 

I vaše priznanje za moj rad je isto tako indikacija da ste vi 
taj moj cilj shvatili, Zahvaljujem vam se iz dubine srca! 

SARVEPALLI RADHAKRISHNAN 
»DOCTOR HONORIS CAUSA« ZAGREBAČKOG SVEUČILIŠTA 


Vladimir Filipović 


Na prijedlog Odsjeka za filozofiju — u čijem se sastavu na- 
lazi i katedri za filozofiju azijskih naroda — Vijeće Filozofskog 
fakulteta na svojoj sjednici održanoj 24. rujna 1965. donijelo je 
jednoglasno zaključak, da se Savjetu Sveučilišta u Zagrebu pred- 
loži, da se dr Sarvepalliju Radhakrishnanu podijeli počasni do- 
ktorat filozofije. Taj prijedlog je Sveučilišni savjet prihvatio na 
sjednici održanoj 29. rujna 1965, te je po tom I. listopada održa- 
na u Rektoratu sveučilišta svečana promocija. 

Uz izlaganje podataka iz njegove značajne biografije! u kojoj 
su se vidjele visoke kulturne i političke funkcije ovoga indijskog 
mislioca, koje je on obnašao ne samo u svojoj domovini, nego i u 


1) Sarvepalli Radhakrishnan rođen je 15. IX 1888. u južnoj Indiji, u obitelji 
brahmanske kaste. Škole je svršio u kršćanskim institutima u Madrasu, 
koje su predstav'jale najelitniji školski sistem Indije, ali se nikad nije 
odrekao svoga tradicionalnog podrijetla. Uskoro po svršetku studija po- 
stao je nastavnik filozofije u Madrasu a zatim je pozvan na Sveučilište 
u Mysore, a kasnije na novoosnovano Sveučilište u svom užem zavičaju 
Andhri, gdje je bio i rektor. Bio je profesor i na najstarijem britanskom 
Sveučilištu u Calcutti (Indija). Kasnije (1929-30) predavao je u Chicagu, a 
1936. u Oxfordu. Ambasador Indije bio je u SSSR-u 1949-1952. Predsjednik 
Generalne konferencije UNESCO-a 1952-1954. Potpredsjednik Indije od 
1952, a od 13. svibnja 1962. predsjednik je Indije. 

Napisao je ova djela: »Filozofija Rabindranatha Tagore« (1918) »Vla- 
davina religije u suvremenoj filozofiji« (1920), »Filozofija Upanišada« (1924, 
1925), »Indijska filozofija« (I 1923, II 1927), »Hinduski pogledi na život« (1927), 
»Ka'ki ili budućnost civilizacije« (1929), »Pogled na život jednog idealiste« 
(1932), »Istok i Zapad u religiji« (1933), »Sloboda i kultura« (1936), »Moje 
traženje istine« (1937), »Istočne religije i Zapadna misao« (1939), »Mahatma 
Gandhi-Eseji i refleksije« (1939), »Indija i Kina« (1944), »Prosvjeta, poli- 
tika i rat« (1944), »Da li je to mir?« (1945), »Religija i društvo« (1947), 
»Bhagavadgita« (1948), »Dhammapada« (1950), »Istok i Zapad — Neke re- 
fleksije« (1954), »Religija kakva nam je potrebna« (1960), »Brahma Sutra« 
(1960), »Ideja čovjeka« (1960), »Gautama Budha« (1960). 

svjetskim vodećim kulturnim institucijama, uz konstataciju da 
je dr Radhakrishnan kao profesor na nizu najznačajnijih in- 
dijskih sveučilišta predavao i na sveučilištima Engleske i Ameri- 
ke, da je za svoja u svjetskim relacijama mnogobrojna filozofska 
poznata djela dobivao počasne doktorate i drugih sveučilišta, za- 
grebačko je sveučilište na njegovoj promociji istaklo neprocje- 
njive zasluge ovog filozofa za svjetsko duhovno razumijevanje 
na kome će se jedino moći ostvarivati mirna buduća povijest 
čovječanstva. 


Kao promotora pripala me je čast da obrazložim odluku Vi- 
jeća Filozofskog fakulteta i iznesem razloge koji su tu odluku 
uvjetovali. 


Sarvepalli Radhakrishnan indijski je filozof koji traži u 
4-milenijskom kontinentu indijske filozofske misli ideje i vred. 
note koje tu misao nose i koje po njoj ulaze u život, u zbilju 
indijskog naroda kroz tisućljeća. Otkrivajući taj neraskidljivi 
kontinuitet, koji varira tek nadopunom i obogaćenjem, Radha- 
krishnan piše indijsku povijest filozofije. Od Veda i Upanišada, 
pa do Budhe i Rabindranatha Tagore Radhakrishnan ukazuje na 
osebujnost indijske filozofije po kojoj su svagda bile i ostaju 
»najviše istine istine duha i u njihovoj svjetlosti treba da se 
oplemenjuje zbiljski život«. Istine i vrednote o kojima je mislio i 
po kojima je živio njegov narod, koje su otkrivali njegovi duhovni 
vođe i koje su primale i prenosile generacije na generacije živo i 
jasno izlaže veliki povjesničar kulture svoga naroda. Ta veza fi- 
lozofije i života i ta supremacija duha nad svim manifestacijama 
života karakteristika je indijskog filozofskog shvaćanja, a po 
tom i formiranja života. 


Radhakrishnan svojim širokim univerzalnim kulturnim aspek:- 
tom — jer je jednako poznavalac evropskih sveučilišta a po to- 
me i evropske filozofske misli i kulturne misije — izlaže na svima 
razumljiv način karakteristike, probleme i značenje indijskog fi- 
lozofskog duha, koji je duh upravo po njegovim nastojanjima 
postao i po svom ekstenzitetu i po svom intenzitetu dio duhovne 
zajednice čitavog svijeta. Bogatstvo i osebujnost problema spo- 
znaje i zbilje, bitka i bivanja, života i življenja kako ih je otkri- 
vao i rješavao indijski čovjek kroz tisućljeća izloženi su u svim 
raspravama životnog djela ovog neumornog kulturnog radnika. 

Naglašavajući upravo duhovnu komponentu kao fundamen- 
talnu u bitku uopće, a u ljudskoj opstojnosti napose, indijska 
filozofija ne napušta svoju tradiciju, koja je evropsku filozof- 
sku misao u svojem dijalektičkom razvoju često činila. I upra- 
vo u toj oznaci konzervativnoga liberalizma, u kojoj konzervativ- 
nost označava dosljednost jednog te istog životnog, a to će reći 
misaonog, filozofskog odnosno kulturnog puta, a na drugoj libe- 
ralizam kao otvorenost za nove prilike, mogućnosti a onda i za- 
datke humanog života vidi Radhakrishnan karakteristiku indij- 
skog, a to će reći i svoga vlastitog filozofiranja. Ova otvorenost 

treba da po mišljenju Radhakrishnana prelazi danas granice 
naroda i kultura, danas kada je svijet tehničkim napretkom i mo- 
gućnostima sudbinski povezan u jednu nerazdjeljivu svečovje- 
čansku cjelinu. U vidu te misije povezivanja raznorodnih i raz- 
nolikih kultura, koje su se u prošlosti u odvojenosti razvijale, i 
traženju jedne harmoničke, svečovječanske humane buduće kul- 
ture svijeta, izlaže Radhakrishnan jednako misli indijske kao i 
evropske filozofije. U duhu razumijevanja koje će se na polju 
kulture jedino i nužno postići — jer istina i vrednote ne mogu 
nikada međusobno protivurječiti — napisana su djela filozofa 
Sarvepalli Radhakrishnana. Radhakrishnan je ona ličnost koja 
pobuđena stvarnošću, a nošena vizijom budućnosti traži u razu. 
mijevanju kultura i služenju samo istini rješenje osnovnih 
problema, koje nameću suprotnosti današnjice. Time on postaje 
nosilac i borac za ostvarenje ideje svjetskog humanizma. Za taj 
neprocjenjivo vrijedan prilog općoj kulturi čovječanstva podje- 
ljuje mu naše sveučilište najviše priznanje i odlikovanje, koje 
mu može dati, a to je počasni doktorat filozofije. 

Milan Mirić: Kultura i tržište... 542 
Vjeran Zuppa: O krizi kritike i njenoga značenja u kulturi . 550 
Ante Marin: O obrazovanju: konkretno >... 559 
Milo Cipra: Muzika danas i sutra... 569 
Vjenceslav Richter: Asistencija i angažiranost ........ 574 
Jozo Laušić: Naša izdavačka djelatnost >... +... 580 

CIVINZACIJI “654 BR pda, Saad a 586 


Danilo Pejović: Rudolf Carnap . >. <... 599 
Gajo Petrović: Marxova filozofija... 611 

Veljko Cvjetičanin: Neki problemi daljnjeg razvoja socijalizma 


kao svjetskog procesa . +... 619 

Mihailo Marković: Uslovi i mogućnosti usmeravanja 
društvenog razvoja u socijalizmu .... 634 
Dragoljub Mićunović: Birokratija i javnost +... <... 642 

Stanko Bošnjak: O nekim negativnim pojavama u 

društvenim odnosima . (< 653 

Josip Marinković: Revolucionarna svijest i društveni 
privilegij nado a uu. ši do 2) o ote AD Mek oo 663 

DISKUSIJA 

Jurgen Habermas, Theorie und Praxis, (M. Kangrga) - . + 694 

C. Wright Mills, Sociološka imaginacija, (D. Mikšić) . + + +702 


Hans Reichenbach, Rađanje naučne filozofije, (B. Bošnjak) 705 
Roman Ingarden, Das Literarische Kunstwerk, (I. Focht) -. 707 
Elfride Tielsch, Kierkegaards Glaube, (M. Damnjanović) 710 

Branko Bošnjak: Kršćanstvo i marksizam danas, simpozij 
u Salzburgu ..... +... 716 
Kratke informacije mm a ane mrene rase» 725 

Milan Prucha i Ivan Svit&k: Marksizam i problem čovjeka 731 


KRONIKA 

Za principijelnu diskusiju, u povodu Vjesnikove 
»recenzije« Praxisa .... +... 744 

Gajo Petrović: O nepoštednoj kritici svega postojećeg . . . 752 


BROJ 6. NOVEMBAR - DECEMBAR 1965. 

Erich Heintel: Nekoliko primjedbi uz predmet povijesti . . 798 

Gajo Petrović: Filozofija i socijalizam +... ><></+ ++ > 870 

PRIKAZI I BILJEŠKE 

KRONIKA 

1965. br. 3. str. 511. 

Kratke informacije, I/1964. br. 1. 

str. 249. 


J. Kuničić, Smjer u život, I/1964. br. 
2. str. 317. 


Jan de Vries, Forschunsgeschichte 
der Mythologie, 1/1964. br. 2. str. 321. 


Treći internaciona'ni kongres za sred- 
njovjekovnu filozofiju 1/1964. br. 2. 
str. 330. 


Istina i dresirano mišljenje, TI/1965. 
br. 2. str. 224. 


Kratkij naučno-ateistički slovar, II/ 
1965. br. 2. str. 300. 


Simpozij u Smolenicama, 11/1965. br. 

ĐURIČ Mihailo 

Tradicija i inovacija u društvenom 
životu, 11/1965. br. 6. str. 814. 
FILIPOVIĆ Vladimir 


Socijalizam i personalizam, 11/1965. 
br. 1. str. 15. 


Sastanak internacionalnog  filozof- 
skog instituta, IL/1965. br. 1. str. 153. 
Spoznaja i iskustvo, ILV1965. br. 2. 

HAHN Erich 


Socijalizam i ideologija, 1/1964. br. 
2. str. 240. 


HEINTEL Erich 

Praksa i kritika, 11/1965. br. 2. str. 

KORAĆ Veljko 


Socijalizam u nerazvijenim zemlja- 
ma, 11/1965. br. 1. str. 48. 


KREŠIĆ Andrija 


Socijalizam kao pitanje istorije, IL/ 
1965. br. 1. str, 23. 


KUVAČIĆ Ivan 


Konferencija o nauci tehnici i druš- 

Dvije taktike, 11/1965. br. 2. str. 285. 

MARINKOVIĆ Josip 


Revolucionarna svijest i društveni 
privilegij, IV1965. br. 4/5. str. 663. 
Mit o birokraciji, 11/1965. br. 4/5. str. 
683. 


MARKOVIĆ Mihailo 


Socijalizam i samoupravljanje, I/ 
1964. br. 2. str. 172. 

Osnovi dijalektičko-humanističke te- 
orije istine, 11/1965. br. 2. str. 178. 


O mestu i ulozi društvenih nauka u 
našem društvu, 11/1965. br. 2. str. 243. 
Uslovi i mogućnosti usmeravanja 
društvenog razvoja u socijalizmu, 
11/1965. br. 4/5. str. 634, 

Uzrok i cilj u istoriji, 11/1965. br. 6. 
str. 787. 


952 


MIĆUNOVIĆ Dragoljub 


Birokratija i javnost, IL/1965. br. 4/5. 
str. 642. 


MIKECIN Vjekoslav 


Duboki su korijeni dogmatizma, II/ 
1965. br. 1. str. 126. 


MIKŠIĆ Dragutin 


C. Wright Mills, Sociološka imagi- 
nacija, 11/1965. br. 4/5 str. 702. 


MILIĆ Vojin 
Prilog teoriji društvenog sukoba, II/ 
1965. br. 1. str. 86. 


MIRIĆ Milan 


Kultura i tržište, IL/1965. br. 4/5. str. 
342. 


MITOROVIĆ V. 


T. Raskovnik, Marx u zagradama, 
1L/1965. br. 1. str. 150. 


PARSONS Howard L. 


Socijalizam i demokracija, 1/1964. br. 
2. str. 189. 

Pismo iz Jugoslavije, 11/1965. br. 1. 
str. 166. 


PAVIČEVIĆ Vuko 


O nacionalnoj kulturi i vaspitanju 
socijalističke ličnosti, 11/1965. br. 3. 
str. 403. 


PAŽANIN Ante 


Johann Gottlieb Fichte, 11/1965. br. 
3. str. 449. 


PEJOVIĆ Danilo 


Jean-Paul Sartre, I/1964. br. 1. str. 

OBAVIJEST 


Od. ovog broja pojedini primjerak jugoslavenskog 
izdanja časopisa PRAXIS stoji 500 dinara (umjesto 250 
dinara koliko je stajao dosad). Na ovakvo povišenje 
cijene odlučili smo se radi ublaženja financijskih teš- 
koća s kojima se časopis stalno bori, ali i iz principijel- 
nih razloga. Smatramo da društveni fondovi treba da i 
ubuduće financijski pomažu časopise, ali da udio či- 
talaca u financiranju časopisa treba da bude veći ne- 
go dosad. 


U skladu s novom cijenom pojedinog primjerka 
određena je i pretplata jugoslavenskom izdanju za 
1966. godinu (6 brojeva) te sada iznosi: 


za biblioteke i ustanove 3.000 dinara 


za pojedince 2.400 dinara. 


Molimo čitaoce da pretplatu pošalju što prije kako 
bismo mogli realno odrediti tiraž broja 1 za 1966. 
godinu i kako se ne bi desilo da neki koji žele biti 
pretplatnici ostanu bez toga broja. 


Nadamo se da će čitaoci razumjeti i odobriti naše 
intencije i odluke, te da zbog povišene cijene neće 
prestati da čitaju časopis. Napose napominjemo da će 
časopis i dalje biti dotiran, te će ga čitaoci i pretplatnici 
i ubuduće dobivati znatno ispod cijene koštanja. 


NOVI BROJ ŽIRO RAČUNA 
PRAXIS, ZAGREB 301-608-86 

SURADNICIMA I ČITAOCIMA 


Glavni dio časopisa PRAXIS redovno donosi radove o nekoj 
znaćajnoj temi ili problemu (maksimalna veličina pojedinog 
priloga je 20 strojem pisanih strana s proredom). Naredni bro- 
jevi bit će posvećeni slijedećim temama (u zagradi navodimo 
rok za predaju rukopisa): 


UMJETNOST U SVIJETU TEHNIKE (do 1. XII 1965.) 
ERNST BLOCH I GEORG LUKACS (do 1. XII 1965) 
SOCIJALIZAM I ETIKA (do 1.1 1966.) 
FENOMENOLOGIJA I MARKSIZAM (do 1. II 1966.) 
SAMOUPRAVLJANJE (do 1.1III 1966.) 


Uz tematski dio časopis ima i slijedeće rubrike (uz naziv 
rubrike navodimo maksimalnu veličinu priloga izraženu strojem 
pisanim stranama s proredom): 


PORTRETI I SITUACIJE (do 16 strana) 
MISAO I ZBILJA (do 16 strana) 
DISKUSIJA (do 12 strana) 

PRIKAZI I BILJEŠKE (do 8 strana) 
FILOZOFSKI ŽIVOT (do 6 strana) 


Svi rukopisi šalju se u dva primjerka na adresu: Redakcija časo- 
pisa PRAXIS, Odsjek za filozofiju Filozofskog fakulteta, Zagreb, 
Ul. Đ. Salaja b.b. U obzir dolaze samo rukopisi koji dosad nisu ni- 
gdje objavljeni. Rukopisi se ne vraćaju. Objavljeni radovi ne izra- 
žavaju nužno i gledište redakcije. 


